PRANCŪZŲ VAIKAI 


o 6 6 i 
VALGO VISKĄ 


Kai mūsų šeima persikėlė į Prancūziją, 
pamažu atsikratė įpročio pernelyg išrankiai 
maitintis, dažnai užkandžiauti ir atrado 
10 papvastų taisyklių, kaip tapti laimingais, 
sveikais valgytojais 


KAREN LE BILLON 


Karen Bakker Le Billon - Britų 
Kolumbijos universiteto profesorė, 
mokslinių knygų autorė. Pastaruosius 
dešimt metų ji su šeima dalį laiko 
praleidžia Prancūzijoje, dalį Kanadoje. 


Karen Le Billon 


PRANCUZŲ VAIKAI 
VALGO VISKĄ 648 


Kai mūsų šeima persikėlė į 
Prancūziją, pamažu atsikratė 
įpročio pernelyg išrankiai 
maitintis, dažnai užkandžiauti 
ir atrado 10 paprastų 
taisyklių, kaip tapti laimingais, 
sveikais valgytojais 


Iš anglų kalbos vertė 
Birutė Tumienė 


A 


ŠARKOS 
KIVGUS 


UDK 613.22(44) 
Le27 


ISBN 978-9955-16-474-6 


Versta iš: 
Karen Le Billon. 
French Kids Eat Everything 


Copyright O 2012 Karen Bakker Le Billon 
Iliustracijos O Sarah Jane Wright 
O Birutė Tumienė, 
vertimas į lietuvių kalbą, 2013 
O „Gimtasis žodis“, 2013 


Filipui 


Turinys 


airiai m r T TL TTT 


Prancūzų vaikai valgo viską (ir jūsiškiai taip galėtų) 


2 Pamokėlės kūdikiams ir burokėlių košė: mes persike- 


8 


ą 


liame į Prancūziją ir susiduriame su Neatpažintais 
Valgomais Objektais „k is 


Mokykla skrandžiui: imame mokytis „valgyti prancū- 
ziškai“ (ir mokomės iš savo klaidų)... 


Lart de la table (stalo menas): vaišės su draugais ir 
draugiškos diskusijos... ks 


Karas prie stalo: kaip nereikėtų elgtis pratinant savo 
vaikus valgyti viską... as 


Eksperimentas su kaliaropėmis: mokomės pamėgti 
naują DidiSla 4 545 S L a a 


Keturi sotūs valgiai per dieną: kodėl prancūzų vaikai 
net žkandžiauja G aro r 


Lėtojo maisto tauta: svarbu ne ką valgote, o kaip valgote 


Geriausios abiejų pasaulių pusės... 


20 Pati svarbiausia taisyklė <. is 


11 


25 


45 


73 


99 


131 


Patarimai ir mažos gudrybės, taisyklės ir tvarka, padė- 
siantys auginti laimingus ir sveikus valgytojus . .. 


Prancūzų receptai vaikams: greiti, paprasti, sveiki ir 
skanūs Valgiai u 5 k k K k 


Receptų S3LASAS 5 is sk i P i 
SHIUDOS lt KOSĖS 5 5 e L LL. k k RS 
Salotos ir pagrindiniai patiekalai <... o. 
Užkandžiai ir desertai <... 

SAlCNIAP usa A GA k ie Ii 


PAdėkOs 55 a i S a is 


249 


271 
275 
277 
285 
303 
315 


317 


Pratarmė 


Šioje knygoje papasakota labai asmeniška mūsų šeimos istorija. 
Be to, atskleidžiamos problemos, aktualios kiekvienam vai- 
kui. Dėl žalingų mitybos įpročių dabartinė Šiaurės Amerikos 
vaikų karta susidurs su žymiai gausesnėmis sveikatos proble- 
momis (ir, greičiausiai, trumpiau gyvens) nei jų tėvai. Tikėti- 
na, kad mokome savo vaikus tiesiog „susivalgyti“ ir kasame 
jiems ankstyvą kapo duobę. Pakeisti šeimų valgymo įpročius 
labai sunku. Nors ir žinome, ką turėtume valgyti (daugiau vai- 
sių, daržovių ir kaip įmanoma mažiau perdirbto maisto), to 
nedarome. Net jei paruošiame sveiką maistą, vaikai dažnai jo 
nevalgo. Maisto trūkumas yra dažna problema, tačiau net ir 
pasiturinčios šeimos nesimaitina pakankamai sveikai. Taigi, 
reikėtų susikurti geresnę strategiją, kaip ir kuo maitinti savo 
vaikus. Mums galėtų padėti prancūzų požiūris į mokymą val- 
gyti. Gyvenimas Prancūzijoje mūsų šeimą išmokė, kad vaikai 
gali ne tik sveikai maitintis, bet ir tuo mėgautis. Sveiki val- 
gymo įpročiai, griežta tvarka ir gardūs patiekalai prancūzų 
šeimose ir mokymo įstaigose privertė mus pakeisti požiūrį į 
valgymą. Jie įkvėpė mus, ir aš viliuosi, kad mūsų istorija lygiai 
taip pat įkvėps ir jus. 

Tačiau tai nėra vien tik tėvų atsakomybės ar jų pačių el- 
gesio klausimas. Prancūzijoje mokymo įstaigos, valdžia ir 
bendruomenė veikia išvien, kad sukurtų maitinimo ir auklė- 
jimo sistemą. Šiaurės Amerikoje dažnai atrodo, kad viskas yra 


atvirkščiai. Todėl mums visiems nedelsiant reikėtų apsvarstyti, 
kaip keisti savo vaikų valgymo kultūrą. Tikiuosi, kad ši knyga 
įkvėps jus prisijungti prie šių diskusijų. 

Le plaisir de la table est de tous les ūges, de toutes les conditions, 
de tous les pays et de tous les jours. 


Visais laikais, įvairiomis aplinkybėmis, visose šalyse kiekvieną 
dieną maistas buvo ir yra malonumų šaltinis. 


Žanas Antelmas Brija Savarenas „Skonio fiziologija“ 
(Jean Anthelme Brillat-Savarin „The Physiology of Taste“, 1826) 


Paklauskite mūsų vaikų, koks yra jų mėgstamas 
maistas, ir išgirsti atsakymai jus greičiausiai nustebins. Septyn- 
metė Sofi dievina burokėlius ir brokolius, porus ir salotas, midijas 
ir skumbrę - na, be visų tų įprastinių valgių, kurių pavadinimus 
turbūt tikėjotės išgirsti: dešrainių, picos, ledų. Klerė, jos trimetė 
sesuo, noriai valgo alyvuoges ir žuvį, bet visų mėgstamiausias 
patiekalas yra špinatų kremas. Kadangi mes gyvename Vanku- 
veryje, kur didžiausia pasaulyje lašišų nerštavietės upė teka pro 
vieną iš didžiausių žemyno kinų kvartalų, visai nenuostabu, kad 
mūsų dukroms dar patinka rūkyta lašiša ir sušis. 

Dukterų valgymo įpročiai visai nestebina mano prancūzo 
vyro Filipo. Tačiau jie vis dar stebina mane - ypač toji žuvis. Vai- 
kystėje su sese, vos išvydusios tuno konservus (nekalbu apie ki- 
tokią žuvį), visuomet susiraukdavome. Bandydama mus papirkti 
ir norėdama, kad nors kiek pavalgytume, mama juos užversdavo 
bulvių traškučiais. (Mano sesuo paprastai galų gale nusileisdavo, 
bet aš - niekuomet.) 

Kiek pamenu, karai prie stalo mano vaikystės namuose buvo 
dažni. Mūsų šeimoje prie pietų stalo irgi būdavo nuolat kariau- 
jama, kol nepersikėlėme į Prancūziją ir nenusprendėme iš esmės 
keisti mitybos įpročių. Skrudintos bulvytės buvo dukrų mėgs- 
tama „daržovė“. Bet kokie žalėsiai buvo sutinkami sukąstais 
dantimis. Inkštimas pietų metu baigdavosi tik pasirodžius de- 
sertui. Galima sakyti, dukros laikėsi angliavandenių ir pieniškų 
produktų dietos, kuri įprasta daugelyje Šiaurės Amerikos šeimų. 
Svarbiausi produktai buvo: sausi pusryčiai Cheerios, makaronai 
ir skrebučiai su sviestu, o žuvyčių formos krekerius laikėme ats- 
kira maisto grupe. 

Sofi nuo pat kūdikystės buvo labai išranki maistui. Būdama 


minė mano vaikystę. Bet koks objektas jos lėkštėje sukeldavo 

„pamišėlišką maisto šokį“ (kaip mes tai vadindavome): Sofi grę- 
žiodavo rankas, vartydavo akis, inkšdavo, o kartais netgi klyk- 
davo ir pašokdavo nuo stalo, kad tik išvengtų susidūrimo su ją 
gąsdinančiu maistu. Jos maisto pomėgiai buvo keistoki. Pavyz- 
džiui, ji nemėgo daržovių ir visko, kas yra balta arba kreminės 
konsistencijos: sūrių, jogurtų, padažų ir net ledų. Ji atsisakydavo 
valgyti tai, ką mielai valgo dauguma vaikų, pavyzdžiui, makaro- 
nus ar sūrį bei bet kokios rūšies sumuštinius. 

Tuo tarpu Klerė, jaunesnioji Sofi sesutė, buvo mažasis mūsų 
Buda kūdikis, rami ir viskuo patenkinta. „Jūs laimėjote loterijo- 
je“, - pasakė akušerė tą dieną, kai ji gimė. Jei Sofi numigdavo tik 
dvidešimt minučių (ir tik vežama vežimėlyje ar patogiai įsitaisiu- 
si nešynėje), Klerė dienomis mėgaudavosi dviejų valandų miege- 
liu ir vis tiek išmiegodavo palaimintas dešimt valandų naktį. Ir 
ji valgė beveik viską. Tai yra, ji valgė beveik viską iki tol, kol ėmė 
elgtis lygiai taip pat, kaip ir jos vyresnioji sesuo. 

Tą akimirką prasidėjo mūsų nuolatiniai mūšiai prie stalo. Vai- 
kų maitinimas sukeldavo stresą visiems šeimos nariams. Kaip ir 
dauguma tėvų, buvau suglumusi. Žinojau apie nevisavertės mity- 
bos neigiamą poveikį vaikų sveikatai, dantims (ėduonis!), miegui, 
mokymuisi ir net intelektui (ir labai nerimavau dėl to). Tačiau 
jaučiausi visiškai bejėgė pakeisti jų valgymo įpročius. Norėjau tai 
padaryti, bet nežinojau, kaip. 

Kitų tėvų „sprendimai“ buvo nepriimtini. Jėgos ir spaudimo 
taktika man visai nepatiko (nors teko išmėginti ir tai). Nenorėjau 
papirkinėti vaikų, kad jie baigtų (ar apskritai pradėtų) valgyti 
patiektą maistą. Vitaminai, maisto papildai atrodė tarsi išsisuki- 
nėjimas, ypač kai perskaičiau, jog jie, skirtingai nei šviežias mais- 
tas, nepakankamai aprūpina mitybinėmis medžiagomis. Todėl 
nusipirkau receptų knygų, kuriose buvo siūloma, kaip paslapčio- 
mis įpiršti sveiko maisto vaikams, bandžiau sugalvoti ypatingų 
valgiaraščių, kurių patiekalams pagaminti reikėjo chemiko suge- 
bėjimų ir restorano virtuvės šefo įgūdžių. Kadangi nesu labai en- 
tuziastinga ar gabi virėja, netrukus supratau, kad tik švaistau lai- 

ką. Be to, mano pastangos ne tik nepadėjo, rezultatas buvo netgi 
priešingas. Sofi jausdavo šleikštulį net ir nuo silpniausio kokio 
neįprasto maisto dvelksmo ir tik dar įtariau ėmė žiūrėti į tai, kas 
padėta jos lėkštėje. Ir net jei tas „brukimo paslapčiomis“ metodas 
suveiktų, aš vis tiek nepaliaučiau galvojusi: nejaugi mano vaikai 
trintus žiedinius kopūstus slėps savo šokoladiniuose pyragai- 
čiuose net ir tuomet, kai paliks mūsų namus? Na, greičiausiai ne. 

Reikia pripažinti, kad nepavykęs bandymas paslapčia įbrukti 
vaikams sveiko maisto iš dalies buvo ir dėl mano pačios ribotų 
maisto gaminimo sugebėjimų. Neilgai trukus po mūsų sutuok- 
tuvių Filipas pakrikštijo mane La Reine des Casseroles Brūlėes 
(pridegusių puodų karaliene), tai vis dėl mano nelemto įpročio 
prisėsti prie kompiuterio arba pasinerti į tikrai gerą knygą valgio 
gaminimo metu. Mokėjau gaminti keturis ar penkis patiekalus, 
kurie vis kartojosi ir kartojosi, o pagrindinis akcentas buvo bul- 
vės. Taip užaugau aš pati. Mano mama kilusi iš ūkininkų šeimos, 
jos mama augino aštuonis vaikus ir neturėjo laiko jų užgaidoms 
tenkinti. Kiekvieną vakarą ji paruošdavo vieną patiekalą ir pa- 
tiekdavo jį be jokių ceremonijų. „Mes valgėme, - prisimena mano 
dėdė Džonas, - nes buvome alkani. Ir niekas niekuomet neragi- 
no mūsų valgyti. Jei kas nors nesuvalgydavo savo dalies, tuo ge- 
riau kitiems: jiems likdavo daugiau. Mėgstamas mano močiutės 
patiekalas buvo bulvių troškinys: išvirtas bulves ji sutrindavo su 
lapiniais kopūstais (taip taip, gaudavosi tokia žalia bulvių košė). 
Gabalėlis sviesto ar žiupsnis druskos su pipirais buvo vieninteliai 
jos vartojami pagardai (mano giminaičiams česnakas buvo eg- 
zotiškas prieskonis). Tokį bulvių troškinį vis dar mielai gaminu - 
tai daug ką pasako apie mano kulinarinius sugebėjimus. 

Todėl visai nenuostabu, kad ir mano pirmųjų prancūziškos 
virtuvės bandymų - pirmiausia kaip vartotojos - nelydėjo sėkmė. 
Pirmasis kartas, kai Filipas nusivežė mane parodyti savo tėvams, 
buvo turbūt blogiausias. Vieną lietingą balandžio rytą, neilgai 
trukus po to, kai ėmėme susitikinėti, iš anksto neperspėjęs jis 
pakvietė mane į savo tėvų namus Bretanėje. Nuo Oksfordo (kur 

mes abu studijavome) tereikėjo neilgą kelio gabalą pavažiuoti iki 
Portsmuto, o ten sėdome į naktinį keltą, kuris nuplukdė mus iki 
šiaurės vakarinio Prancūzijos kranto. Išlipome po pilku, dulks- 
notu dangumi, pamiegojome valtyje ir pabudome stebuklingo 
saulėtekio šviesoje, vandenyno bangoms dūžtant į uolėtą krantą, 
supantį Sen Malo akmeninę citadelę. Apdaužyta Filipo Renault 5 
važiavome pro mažyčius, žavingus kaimelius, jie plaukė pro 
mūsų akis vienas po kito, o tuomet pakrante, kur akmenuotos 
uolos keitė milžiniškus, saulėje žėrinčius balto smėlio paplūdi- 
mius. Tai buvo pirmas kartas, kai mano koja palietė Prancūzijos 
žemę, ir nuo tada ji mane apžavėjo. 

Atvykome į jo tėvų namus - tai buvo akmeninis, vynuogėmis 
apraizgytas namelis tarsi iš paveikslėlio - kaip tik priešpiečiams. 
Aš tų priešpiečių niekuomet neužmiršiu. Visi sėdėjome terasoje 
ir šildėmės saulės atokaitoje. Filipas su tėvais gardžiavosi vieti- 
nėmis jūros gėrybėmis, daugiausia tai buvo įtartinai atrodantys 
vėžiagyviai, kokių aš net nebuvau regėjusi (ką jau kalbėti apie 
ragavimą). Mandagiai atsisakiau jūros gėrybių, tačiau tuomet 
priešais mane atsidūrė didžiulis tą rytą nupirktas jūros liežuvis, 
o Filipo mama išdidžiai pranešė, kad tai šviežutėlė, ką tik iš žvejo 
valties vietinėje prieplaukoje ištraukta žuvis. Išvydusi savo lėkš- 
tėje visą žuvį, pasijutau visiškai bejėgė: niekuomet savo gyveni- 
me nevalgiusi tokio dalyko, net nežinojau, nuo kurio galo pradėti. 
Sėdėjau ten degančiais veidais, kol Filipas supjaustė mano jūros 
liežuvį suglumusių tėvų akivaizdoje. Praėjo jau daug metų, bet, 
turiu pripažinti, vis dar jaučiu gana prieštaringus jausmus (jei ne 
daugiau), kai reikia gaminti žuvį vaikams. Taigi, galima sakyti, 
mano dukterų ribotas valgių repertuaras neturėtų nieko stebinti. 

Tuo tarpu Filipą mūsų besitęsianti valgymo saga labai glu- 
mino ir erzino. Dažnai atlaidus amerikiečių požiūris į daugelį 
dalykų jam visai tiko (tiesą sakant, tai jam patiko labiau už griež- 
tesnius, formalius prancūzų papročius). Tačiau jį labai erzino tai, 
kaip valgė mūsų dukros, ypač kai palygindavo jas su jų pran- 
cūzais pusbroliais ir pusseserėmis, kurie visi buvo entuziastin- 

gi valgytojai. O jo giminę Prancūzijoje mergaičių valgymas dar 
Jabiau glumino. Jie tiesiog tyliai (o kartais ir ne taip tyliai) tuo 
piktinosi. 

Viskas dėl to, kad prancūzų vaikai valgo viską: vaisių salotas 
ir žąsų kepenėles, špinatus ir dvokiantį sūrį su mėlynuoju pelėsiu. 
Jie valgo tokius dalykus, apie kuriuos dauguma Šiaurės Amerikos 
vaikų (o kartais ir jų tėvų) nė nepagalvotų, pavyzdžiui, artišokus. 
(Nesijaudinkite, aš taip pat apie juos nieko nebuvau girdėjusi.) 
Jie noriai valgo tai, kuo dauguma iš mūsų mielai maitintų savo 
vaikus, pavyzdžiui, salotas. Savo privalomų kasmetinių apsilan- 
kymų metu matydavau, kaip mano sūnėnai ir dukterėčios žalias 
austres sutinka su tokiu pat džiaugsmu, kaip ir spragintus kuku- 
rūzus. Savo akimis regėjau, kaip trimečiai kimšo visokiausių rū- 
šių jūros gėrybes, o bedančiai kūdikiai gurkšnojo viską: tiek be- 
šamelio padažą, tiek daržovių sultinį. Kai kurių pomėgiai buvo 
dar egzotiškesni: pavyzdžiui, Didjė, linksmai besimėgaujantis 
la langue de boeuf (jaučio liežuviu), arba mažoji Fabrisė, kurios 
mėgstamas patiekalas buvo museau d la vinaigrette (marinuotas 
kiaulės šnipas). 

Dabar prancūzų vaikai šių gėrybių taip dažnai nebevalgo, o 
dėl to kaltas jų tiesiog genetinis polinkis mėgti egzotišką mais- 
tą. Kaip ir visi pasaulio vaikai, prancūziukai mėgsta makaronus, 
bulvių traškučius, viščiukus bei šokoladą. Bet kasdien jie valgo 
ne tai. Ir kaip keistai beskambėtų, prancūzų vaikai mėgsta patį 
įvairiausią maistą, dažniausiai tai yra sveikas maistas. Žinoma, 
galite sutikti prancūzą, kuris ko nors nemėgsta (pavyzdžiui, 
mano vyras negali pakęsti žiedinių kopūstų). Tačiau paprastai 
prancūzai sukemša viską, kas tik padedama priešais juos. Jie val- 
go taip džiaugsmingai ir noriai, ką bepaduotumei, kad eiliniam 
Šiaurės Amerikos gyventojui tai atrodo netgi keistai. O prancū- 
zai, net ir vaikai, mano, kad tai normalu. 

Tiesą pasakius, tai tarsi vaikiška „prancūzų paradokso“ versija, 
dėl kurio mokslininkai krapšto galvas jau ilgus metus. Trumpai 
tariant: prancūzai prie stalo praleidžia dvigubai daugiau laiko už 

amerikiečius ir valgo tokius produktus, kaip sviestas, kiauliena 
ir sūris, iš pažiūros neribotais kiekiais, tačiau turi mažesnį ants- 
vorį (ir labai retai nutunka) bei rečiau serga širdies ligomis nei 
amerikiečiai. Taip, tai vienas iš tų nesąžiningų gyvenimo dėsnių: 
atrodo, kad prancūzai iš tiesų gali netrukdomi valgyti ir tuo mė- 
gautis. 

Tai, kaip valgo prancūzų vaikai, lygiai taip pat paradoksalu. 
Tėvai švelniai priverčia savo vaikus valgyti sveiką maistą ir ti- 
kisi, kad mažieji nesiskkųsdami valgys viską, kas jiems patiekta. 
Vaikai prie stalo praleidžia ilgas valandas (ir čia iš jų tikimasi 
nepriekaištingo elgesio), o ne spokso televizorių ar žaidžia kom- 
piuterinius žaidimus. Nepaisant to, vaikai mano, kad valgymas 
yra malonumas. Ir tai dar ne viskas: Prancūzijoje yra mažiausiai 
nutukusių vaikų, šis skaičius yra stabilus ir net mažėja, tuo tarpu 
daugelyje pasiturinčių šalių daugėja vaikų, kamuojamų antsvo- 
rio ar nutukusių (Jungtinės Valstijos - pirmaujančiųjų gretose). 
Taip yra tikrai ne todėl, kad vaikai laikosi dietų, atvirkščiai, die- 
tos čia retenybė, kadangi mažai kam jų reikia. 

Jūs turbūt pagalvojote: „Su mano vaikais tai būtų neįmano- 
ma. Mano vaikai tai tikrai taip nevalgys! Tai pernelyg brangu! Aš 
neturiu tiek laiko!“ Ir man buvo kilęs noras taip protestuoti. Iš- 
sakiusi savo mintis, išgirsdavau puikių atsakymų. Laimei, pran- 
cūzai mėgsta kalbėti apie maistą. Pagrindinė pokalbių tema prie 
pusryčių stalo: kas bus valgoma priešpiečiams. O per priešpiečius 
tą, kuris iškels klausimą, kas bus valgoma pietums, tikrai lydės 
sėkmė. Maisto aptarinėjimas yra prancūzų nacionalinis hobis. 
Taigi, kai aš užduodavau klausimų apie maistą, jie būdavo nar- 
pliojami netgi pernelyg noriai. 

Prancūzams yra savaime suprantama, kad vaikus mokyti 
valgyti yra tikrai svarbu. Idealiu atveju mokymas prasideda 
tuomet, kai vaikas dar labai mažas, nė nesulaukęs pirmojo gim- 
tadienio. Galų gale, juk valgymas yra pirmas veiksmas, kurį kū- 
dikis atlieka sąmoningai, o vėliau ir savarankiškai, dar anksčiau 
už vaikščiojimą ir kalbėjimą. Tvirtas ir kartu švelnus mokymas 

apie gyvenimą reglamentuojančias taisykles užtikrina nuosta- 
bų pagrindą vėlesniam vaiko auklėjimui. Nesu tikra, ar žodis 
„taisyklės“ yra tinkamiausias, kadangi visas prancūzų požiūris 
į mokymą apie maistą yra labai sistemingas, tai nėra griežtos 
taisyklės. Greičiau sveiko proto padiktuota tvarka, tarsi kokie 
socialiniai įpročiai: nerašyti ir dažnai net neišsakyti, bet visuo- 
tinai priimti. Daugelyje kultūrų egzistuojančios elgesio normos 
pašaliečiui dažnai atrodo paslaptingos, bet nėra labai sudėtin- 
gos jas paaiškinus, tiesą pasakius, jos dažnai yra apgaulingai 
paprastos. 


1 prancūzų valgymo taisyklė 
Jūs esate atsakingi! 
Viena iš svarbiausių jūsų paskirčių - mokyti savo vaikus mitybos 
pagrindų ir ugdyti jų valgymo įpročius. 


Šia nuostata paremtas visas prancūzų požiūris į mokymą valgyti. 
Tėvai prisiima atsakomybę už tai, kaip valgo jų vaikai. Tai reiškia, 
kad tėvai nusprendžia, kada, kur ir ką vaikai valgo: tik iš anksto 
suplanuotu laiku, tik prie stalo ir tik tai, kas pasiūlyta. Įsiklau- 
siusi supratau, kad ši taisyklė, kuri atrodė kur kas įsakmesnė už 
mano pačios požiūrį, tikrai gali būti naudinga mano vaikams. 
Tačiau ilgą laiką aš jai vis tiek priešinausi. Žvelgdama atgal, ma- 
nau, kad buvau tiesiog pernelyg prisirišusi prie savojo tėvystės 
vystė“. Tarkim, mano skaitytose knygose buvo rašoma, jog kū- 
dikiai patys turi nuspręsti, kada ir ką valgyti. Suteikdami tokią 
galimybę neva puoselėjame vaiko autonomiją, juk tiesa? 
Absoliuti nesąmonė! Visiška neteisybė! Tai kelias į nesėkmę! 
Tokia buvo mano anytos, brolienės, pusbrolių, pusseserių, dėdžių 
ir tetų, o taip pat ir Filipo draugų nuomonė. Matydama, kaip val- 
go jų vaikai, turėjau pripažinti, kad jų žodžiuose yra tiesos. Savo 
pirmojo apsilankymo po Sofi gimimo Prancūzijoje metu, kai jai 
tebuvo aštuoni mėnesiai, su nuostaba žvelgiau į kitus jos amžiaus 

kūdikius, kurie kimšo viską, ką jiems tėvai pasiūlydavo, ir po 
kiekvieno valgio patenkinti miegodavo ištisas valandas. Tuo tar- 
pu Sofi buvo labai įnoringa. Ji žaidė su savo maistu, išspjaudavo 
jį ir buvo akivaizdu, kad valgymas jai tėra erzinantis kasdieninės 
jos rutinos nutraukimas. Didžioji dalis jos valgių - saldžiausia 
obuolių košelė, smulkiausiai pertrinti bananai, švelniausias jo- 
gurtas — galų gale būdavo išdrebiama ant jos seilinuko, rankų ir 
mano sterblės (čia jai patikdavo sėdėti kur kas labiau, kadangi 
vaikiška kėdutė jai kažkodėl priminė kankinimų įrenginį). Ji el- 
gėsi taip ne dėl to, kad buvo nealkana. Nubudusi naktį ar trum- 
pai nusnūdusi dieną, ji visuomet norėdavo pieno. Ir tik pieno. Jos 
požiūris į kietą maistą buvo, švelniai tariant, atsainus, jai augant 
niekas nesikeitė. 

Tai kėlė man didžiulį nerimą, pradėjau abejoti, ar aš tinkamai 
atlieku savo pareigas, atsirado kaltės jausmas. Nusprendžiau, kad 
Sofi greičiausiai bus atsigimusi į mane, o ne į savo prancūziškąją 
giminės pusę. Vienoje iš mano sesers mėgstamiausių nuotrau- 
kų - tai buvo pirmoji nuotrauka, kurią ji parodė Filipui, kai aš 
jį pakviečiau susitikti su šeima - aš sėdžiu vaikiškoje kėdutėje: 
lūpos suspaustos, skruostai įraudę nuo verkimo, o mano archa- 
jiškas 1970-ųjų stiliaus vaikiškas kombinezonas visas išterliotas 
morkų košele. Už mano nugaros esančių tapetų raštas primena 
retro stiliaus apelsiną (pažvelgus atidžiau, matyti aptaškymai, 
verti laidos Ekstremalus makiažas). Kaip pasakoja mano šeima, 
aš kovojau su bet kokiu man duodamu maistu. 

— Sofi visai kaip aš, - atsidusdavau. - Kai buvau maža, tiesiog 
nekenčiau daržovių. 

— Mais non! (Betgi ne!) - buvo pasakyta man. - Ji tiesiog dar 
nepabandė jų daug kartų. Kai bus tikrai alkana, pasiūlyk jai jų 
dar kartą. 

Tą akimirką aš susimąsčiau. Galbūt, tik galbūt, prancūzai žino 
kažką, ko aš nežinau. Ir aš buvau teisi. Jie iš tiesų žinojo kai ku- 
riuos dalykus, kurių nežinojau aš. Prancūzų tėvams apie maistą 
ir vaikų valgymo įpročius pateikiama visai kitokia informacija 

nei amerikiečių tėvams. Taip yra dėl to, kad prancūzų gydytojai, 
mokytojai, mitybos specialistai ir mokslininkai į vaikų, maisto 
ir tėvystės sąsajas žiūri visai kitaip nei Šiaurės Amerikos gyven- 
tojai. Pavyzdžiui, jie mano, kad visi vaikai galų gale išmoksta 
mėgti daržoves. Suaugusieji yra kruopščiai išsistudijavę strategi- 
jas, kaip to pasiekti. Prancūzų psichologai ir mitybos specialistai 
paskaičiavo, kad vaikai vidutiniškai septynis kartus turi para- 
gauti naujo maisto, kol noriai sutinka jį valgyti (tačiau dauguma 
knygų apie vaikų auklėjimą rekomenduoja pasiūlyti nuo dešim- 
ties iki penkiolikos kartų). Tuomet, kai aš galvodavau, kad mano 
vaikai nemėgsta kokio nors maisto, mano draugai Prancūzijoje 
manė, kad jų vaikai to maisto tiesiog nepabandė pakankamai 
daug kartų. Dažniausiai tai yra tiesa. Prancūzų vaikai atsargiai 
išbando naujus dalykus su palaimingai ramiu smalsumu, kokį 
retai galima pastebėti amerikiečių suaugusiųjų tarpe, ką jau kal- 
bėti apie vaikus. 

Ir kaipgi iš tiesų prancūzai tai sugeba, kaip manote? Kokias 
strategijas jie pasitelkia? Ką jie gamina valgyti? Ką jie sako (ir ne 
mažiau svarbu - ko nesako) savo vaikams? 

Negalėjau atsakyti į šiuos klausimus, kol nepersikėlėme į 
Prancūziją. Kai mes buvome svečiai, prancūzai toleravo mūsų 
tuolius užsieniečius. Tačiau kai tik mes nusprendėme ten įsikur- 
ti (kaime, kuriame užaugo Filipas), viskas pasikeitė. Prancūzai 
nėra pagarsėję savo tolerantiškumu: paprastai jų šalyje yra tik 
vienas būdas tinkamai ką nors daryti (nenuostabu, kad šis būdas 
paprastai yra prancūziškas būdas). Jie niekuomet nepasidrovi iš- 
sakyti savo nuomonės, o kulinarinių normų pažeidimų, galima 
sakyti, išvis netoleruoja. Taigi, mano šeima, draugai ir kaimynai 
užsibrėžė sau tikslą išmokyti mano vaikus - ir mane pačią - tin- 
kamai valgyti (kitaip tariant, valgyti prancūziškai). Restoranuo- 
se ir maisto parduotuvėse, mokykloje ir darželyje, vaikų žaidimo 
aikštelėse ir tiesiog namuose, visur mano įsitikinimai apie mais- 
tą, vaikus ir jų auklėjimą susidūrė su tikrais išbandymais. 

Tačiau palengva ir aš ėmiau perprasti, kaip prancūzai mąs- 
to apie vaikus ir valgymą. Pirmiausia turėjau iš naujo apibrėžti, 
kaip suvokiu auklėjimą. Man nuolatos kartojo, kad turiu „auklė- 
ti“ savo vaikus, o aš visuomet tokiais atvejais pasiskubindavau 
visus patikinti, kad iš tiesų kalnus verčiu šioje srityje. Tačiau iš 
tiesų aplinkiniai visai ne tai turėjo galvoje. Žodis ėducation savy- 
je talpina daug grynai prancūziškų prasmių: tai apima ir forma- 
laus mokymo mokykloje metu įgytas žinias, manieras ir elgesio 
normas, įpročius ir pomėgius, kurie įgyjami auklėjant vaikus 
namuose. Viso to tikslas - bien ėduguė (gerai išauklėtas) vaikas: 
gražiai kalbantis, gerų manierų ir nepriekaištingo elgesio. Kitais 
žodžiais tariant, prancūzų tėvų pagrindinis tikslas yra išugdyti 
vaiką, kuris žino ir laikosi visų nerašytų prancūzų visuomenės 
taisyklių, kurios yra kur kas griežtesnės nei Šiaurės Amerikoje. 
Prancūzų tėvai šias socialines taisykles labai gerbia: gražiai išau- 
klėti savo vaiką yra tiek pat svarbu, kaip ir išugdyti jo pasitikėji- 
mą savimi (tiesą sakant, pastarasis siekis jų šalyje labai susijęs su 
pirmuoju). O tinkamas valgymas yra vienas iš svarbiausių įgū- 
džių, kuriuos tėvai padeda savo vaikams išsiugdyti. Toks susitel- 
kimas grindžiamas paprasta mąstysena: 

Greičiausiai mano vaikai užaugę nevyks studijuoti į Harvardą, 
nebus ryškiausios sporto žvaigždės, muzikantai ar NASA astro- 
nautai. Bet kokiu atveju gebėjimas tinkamai valgyti ir tai, ką vai- 
kai valgo ir valgys, turės labai didelės reikšmės jų sveikatai, laimei, 
sėkmei ir ilgaamžiškumui. 

Nesupraskite manęs klaidingai: tiesiog puiku skatinti savo 
vaikus būti patiems geriausiems. Tačiau tai darydami Šiaurės 
Amerikos gyventojai dažnai taip grūste užgrūda savo ir vaiko 
dieną, kad nebelieka laiko išmokyti vaikų paprastų, bet labai 
svarbių dalykų, pavyzdžiui, kaip tinkamai paruošti, išvirti ir 
valgyti sveiką maistą. Norėdama sau paaiškinti, kaip tai iš tie- 
sų svarbu, aš galų gale radau tinkamą palyginimą: apie sveiko 
valgymo įpročius prancūzai galvoja taip pat, kaip tėvai Šiaurės 
Amerikoje apie pratinimą prie naktipuodžio ar mokymo skaity- 

ti. Jei jūsų vaikas nuolat atsisakytų skaityti arba net nesimokytų 
abėcėlės, ar jūs galų gale liautumėtės juos mokę? Ar ramiai lauk- 
tumėte, kol vaikai higienos įgūdžių išmoks patys, manydami, 
kad galų gale jie vis tiek turėtų „iš to išaugti“ arba „tai perprasti“? 
Greičiausiai, ne. Turbūt sugalvotumėte kokią nors strategiją, kaip 
išugdyti jiems šiuos gyvybiškai svarbius įgūdžius. Filipas bandė 
apibendrinti paaiškindamas žinomą prancūzų aforizmą: pasa- 
kyk man, ką valgai, ir aš pasakysiu, kas esi. Šiaurės Amerikoje 
daugelis tėvų tiesiog gūžteli pečiais, jei jų vaikas atsisako gražiai 
valgyti. Tuo tarpu prancūzas mąstys taip: parodyk man, kaip val- 
go tavo vaikai, ir aš pasakysiu, koks tėvas ar motina esi. Akivaiz- 
du, kad prancūzų tėvams tai labai svarbu. Kur kas mažiau aišku, 
kaip jie priverčia savo vaikus tinkamai valgyti. Prieš persikeliant 
į Prancūziją man kildavo visokių įtarimų. Galbūt tironiški pran- 
cūzai tiesiog priverčia savo vaikus valgyti viską, maniau aš. Gal- 
būt prancūzė - tai kokia nors azijietiškos „motinos tigrės“ versija: 
prieš akis man tiesiog iškilo nuožmi prancūzė, verčianti savo vai- 
kus mangent absolument de tout (valgyti absoliučiai viską). Tiesą 
pasakius, Prancūzijoje įsitikinome, kad karai prie stalo reti, o aš 
niekuomet nemačiau nė vieno tėvo ar motinos, kurie verstų savo 
vaiką ką nors valgyti. 

Tai gal visa esmė receptuose? Patiekalai, kuriuos mačiau 
prancūzų namuose, buvo paprastai ir greitai pagaminami, bet 
sveiki ir skanūs. Nusižiūrėjusi keletą daug žadančių receptų, iš- 
bandžiau juos namuose, tačiau jie vis tiek netiko mano vaikams. 

Taigi, ką žinojo prancūzų tėvai ir ko nežinojau aš? Ir dar svar- 
biau - ką jie darė ir sakė, ko nedariau ir nesakiau aš? Kaip ištiesų 
jie priversdavo savo vaikus viską valgyti ir tuo mėgautis? Metus 
gyvendama Prancūzijoje išmokau, kad visa paslaptis glūdi ne tik 
tame, ką, bet ir kaip, kada ir - svarbiausia - kodėl prancūzų vai- 
kai valgo. 

Be abejo, į Prancūziją mes persikėlėme ne dėl to, kad norėjo- 
me atskleisti šią paslaptį. Aš tikrai nesu gurmanė, o Filipas yra 
vienas iš tų retų mano sutiktų prancūzų, kuris palyginti mažai 

domisi maistu (tai galbūt paaiškina, kodėl jam kilo mintis vesti 
užsienietę). Ir aš tikrai nedegiau noru tobulinti savo kulinarinių 
sugebėjimų: tiesą pasakius, net nuo minčių išbandyti prancū- 
zišką virtuvę mane apimdavo miglotas siaubo jausmas. Tačiau 
gyvenant Prancūzijoje manyje prabudo susidomėjimas, kaip 
prancūzai gamina valgį, valgo su savo vaikais ir mokina juos 
tai daryti. Sužinojau, kad sveika mityba neatima daug laiko, tai 
nėra labai brangu ir sudėtinga. Išsiaiškinau, kaip prancūzai iš- 
moko, savo vaikus mėgautis įvairiausiu maistu. Žinoma, jie kal- 
basi su vaikais apie.mitybą ir sveikus valgymo įpročius, tačiau 
ne tai svarbiausia. Esminis dalykas - mėgautis maistu, o sveiki 
valgymo įpročiai tėra šalutinis dalykas. Man, apimtai nerimo ir 
kitų neigiamų jausmų, kurie Šiaurės Amerikos gyventojų galvose 
dažnai būna susiję su maistu, tai buvo netikėtas atradimas. 

Toks požiūris (maistas - tai malonumas!) įkvėpė mūsų šeimą. 
Per tuos Prancūzijoje praleistus vienerius metus mes atradome 
dešimt Vaikų valgymo taisyklių. Šių taisyklių taikymas sudrebi- 
no kai kuriuos mano įsitikinimus apie vaikus, maistą ir tėvystę. 
Kartais tai vertė jaustis nepatogiai, tačiau mūsų šeimos siekis iš 
naujo atrasti maisto kultūrą suartino mus. Mane įkvėpė prancū- 
zų šeimos, puoselėjančios sveiką meilę maistui (ir sveiko maisto 
teikiamą meilę). Viliuosi, kad mūsų istorija įkvėps jus padaryti 
tą patį. 

Alors, on y va! (Taigi, eime!) 


2 


Pamokėlės kūdikiams ir burokėlių košė 


Mes persikeliame į Prancūziją ir susiduriame 
su Neatpažintais Valgomais Objektais 


NN NN NS Nu Nr Nu NN NM MN No 


Au nom de pėre 
Tėčio vardu 
(Tėtis ar mama paliečia vaiko kaktą.) 


Et de la mėre 
Mamos vardu 
(... nosį.) 


Et de Venfant 
Vaiko vardu 
(... kairįjį antakį.) 


Tout ce gui est bon 
Viskas labai skanu 
(... dešinįjį antakį.) 


S'fourr ld-dedans! 
O dabar jau prisikemšame! 
(... ir įdedame maistą į vaiko burną.) 


Prancūzų vaikiškas eilėraštukas 


Gyventi Prancūzijoje — visai kas kita, nei svečiuotis, 
perspėjo mane vyras prieš mums persikeliant į šią šalį. Negalėjau 
suprasti, ką jis turi galvoje. Mes ten praleidome gana daug laiko, 
kad aš iš tiesų pasijusčiau kaip namie. Tiesa, niekuomet ten ne- 
gyvenome. Tačiau kai studijavome Anglijoje, kiekvieną įmanomą 
laisvą minutę traukdavome į Prancūziją. Dauguma mūsų draugų 
buvo iš įvairių šalių atvykę studentai, kurie netrukus paliko An- 
gliją ir išsibarstė po visą pasaulį. Praėjus metams po santuokos ir 
mes persikėlėme į Vankuverį, mums naują miestą. Nepaisant to, 
kad čia gimė abi mūsų dukros, mes niekuomet iš tiesų nepasiju- 
tome šiame mieste kaip namuose ir aš tiesiog svajote svajojau apie 
Prancūziją, kad būtume arčiau Filipo šeimos. Drąsinau save, kad 
mums pavyks susirasti ten darbus. Mūsų dukros išmoks pran- 
cūzų kalbą ir daugiau laiko praleis su seneliais, pusbroliais bei 
pusseserėmis. Norėjau ištrūkti iš užburto kunkuliuojančio rato, 
o kaimo vietovė Prancūzijoje man atrodė tobula vieta atsikvėpti. 

Mūsų vaikams augant, augo ir mano nostalgija visiems Pran- 
cūziją primenantiems dalykams. Iš dalies dėl to kaltas ir rudas 
asiliukas Kvailelis. Maždaug tuo pačiu metu, kai mes persikėlė- 
me į Šiaurės Ameriką, mūsų draugas iš Anglijos Endis su asiliuku 
leidosi į kelionę po Prancūzijos kaimus ir apie šią kelionę parašė 
gilių apmąstymų kupiną knygą. Vėliau aš supratau, kad jo kny- 
ga iš tiesų nebuvo apie gyvenimą Prancūzijoje, kadangi jis niekur 
nebuvo apsistojęs ilgesniam laikui, kad įsikurtų ir pasijustų kaip 
namie. Tačiau tuo metu jo pasakojimai apie tai, kaip „jis atrado 
visišką ramybę šiame chaotiškame pasaulyje“, man atrodė įtiki- 
namai. Kurgi dar atrasi didesnę ramybę, jei ne Prancūzijos kaime? 

Galų gale, kai Sofi buvo ką tik suėję ketveri, o Klerė dar buvo 
kūdikis, mes apsisprendėme (o tiksliau, aš apsisprendžiau), kad 
mums reikia persikelti gyventi į Prancūziją, mažą miestelį, ku- 
riame užaugo Filipas. Planefo Val Andrė miestelyje šiaurės va- 

karinėje Bretanės pakrantėje - tik 3900 gyventojų. Bet Filipas 
nebuvo taip etuziastingai nusiteikęs kaip aš, jam labiau patiko 
gyventi dideliame mieste, su kalnais ir vandenynu tiesiog ties 
slenksčiu. Nors jis tikrai ilgėjosi savo šeimos ir labai atsidavusių 
prancūzų draugų, į gimtąjį miestelį sugrįžti nenorėjo. Net ir Fili- 
po tėvai buvo gana abejingi. 

— Ką gi tu čia veiksi? - paklausė Džo, mano uošvis. - Mūsų 
kaimas labai mažas. | | 

Bandžiau paaiškinti jiems, kad būtent to man ir reikia. Kadan- 
gi buvau mergelė iš didelio miesto, geiste geidžiau jaukaus kai- 
miško gyvenimo savo vaikams. Man buvo sunku suprasti, kodėl 
Filipas tokį gyvenimą paliko. Galų gale mes sutarėme čia pagy- 
venti vienerius metus. Abiejų mūsų darbdaviai sutiko, kad vie- 
nerius metus padirbėtume namuose (universitetai dažnai leidžia 
savo darbuotojams išvykti kuriam laikui). Buvau apimta ekstazės. 

Atvykome liepos viduryje, pačiame trumpos vasaros Breta- 
nėje įkarštyje. Mūsų naujieji namai buvo senas akmeninis na- 
mas ant vandenyno pakrantės, vos kelios minutės kelio nuo tos 
vietos, kur mažoje koplytėlėje, lankomoje tik vietinių Žvejų, mes 
susituokėme (savo įžadus davėme po savadarbe škuna, išdidžiai 
kyšančia iš lubų tinko). 

Nors name buvo tik penki kambariai (trys iš jų - miegamieji), 
vis dėlto atrodė, kad jis žavingai neužgriozdintas ir paprastas. Į 
Prancūziją atkeliavome tik su dviem lagaminais, visa kita buvo 
palikta saugojimui Vankuveryje. Persikraustymas su tiek mažai 
daiktų labai tiko Filipui, kuris vis dar buvo prieštaringai nusi- 
teikęs. Tačiau aš jo abejingumu nė kiek neužsikrėčiau. Gražaus 
gyvenimo vaizdai čia tiesiog pilte pasipylė: po pažasčia nešami 
švieži prancūziški batonai, akmens grindinio gatvelės, bažnyčios 
varpai, saulės nutvieksti kavinių kiemeliai, mūsų namo akmeni- 
nėmis sienomis besiraizganti šliaužiančioji tramažolė. Buvo vieti- 
nių ūkininkų festivalių sezono įkarštis (kupinas gruzdintos kiau- 
lienos kvapo ir laukuose skintų kukurūzų vaikams), lankėmės 
įvairiuose ūkiuose, pas giminaičius, klajojome po kaimo vietoves. 

Mūsų namo papėdėje buvo paplūdimys: potvyniui atslūgus 
pasimatė nuostabios švelnaus balto smėlio platybės, apsuptos 
uolėtų kalnų ir turkio spalvos vandens. Supratau, kad tiek daug 
smėlio gali sunešti tik audringos vandenyno bangos, be to, pui- 
kiai žinojau apie Bretanę kaip nepaliaujamo lietaus plaunamą 
vietovę, tačiau prasidėjus rugpjūčiui oras vis dar buvo švelnus. 
Mergaitės ilgas valandas žaidė smėlyje, kol mes skaitėme kny- 
gas, dykinėjome, snaudėme (aš) ar plaukiojome jachta, burlente 
ir baidare (Filipas). 

Le paradis! (Tikras rojus!) 

Pamažu susipažinome su kaimynais. Vieną ankstyvą lietin- 
gą rytą pažvelgusi pro langą išvydau vyrą, įtartinai susisupusį į 
didžiulį šiukšlių maišą, kurį jis įmantriai sumodeliavo kaip ap- 
siaustą, pradurdamas maišo gale skylę. Vyriškis stovėjo vidury 
mūsų ir jo kiemus skiriančių krūmų, kažko atidžiai ieškodamas 
lapų tankmėje ir kaišiodamas į didelį rankose laikomą šiukš- 
lių maišą kažkokius pernelyg mažus daiktus, kad galėčiau juos 
įžvelgti. 

- Kąjis čia veikia? - sušnabždėjau Filipui. 

— Renka sraiges, - atsakė šis, greitosiomis dirstelėjęs pro langą. 

— Valgymui? - nusistebėjau. 

- Jei būsi gera mergaitė, gali būti, kad jis su tavimi pasidalins! - 
paerzino mane vyras. 

Kaimynas iš tiesų atėjo mums pasiūlyti savo derliaus, kurio 
aš mandagiai atsisakiau (nors Filipas mielai sutiko apsilankyti 
priešpiečiams ir, suvalgęs pilną lėkštę su česnaku keptų sraigių, 
po dviejų valandų grįžo iš pažiūros labai patenkintas). 

Laimei, ponas Sraigė (kaip aš jį praminiau) nebuvo vienintelis 
mus aplankęs žmogus. Tiesą pasakius, visa virtinė giminaičių ir 
draugų sugužėjo pas mus pasisveikinti. Filipas buvo vienas iš pir- 
mųjų savo giminės narių, palikusių gimtinę, tuo tarpu dauguma 
Jo giminaičių nebuvo toli nuklydę nuo gimtųjų namų. Jo mama 
ir dvi jos seserys - plepios, stilingos ir valdingos matronos - da- 
bar gyveno mažiau nei už penkių mylių nuo to mažo ūkininkų 

kaimelio, kuriame užaugo. Jos paprastai apsilankydavo su gausia 
palyda - tetos, dėdės ir pusbroliai su pusseserėmis sugužėdavo jų 
įkandin - ir leisdavo virtuvėje ilgas valandas, ruošdamos šeimy- 
ninius pietus, pasakodamos begalines istorijas ir pripildydamos 
mūsų namus klegesio. 

Aš dažnokai (nors ir be didelio užsidegimo) pasisiūlydavau pa- 
talkinti virtuvėje, tačiau paprastai mane išprašydavo lauk. Virtu- 
vės naujokės reputacija man prilipo neilgai trukus po pirmojo su- 
sitikimo su Filipo šeima kartu su gerai atmintin įstrigusia kulina- 
rine nesėkmė. Mano brolienė Veronika buvo neseniai susipažinusi 
su savo būsimuoju vyru Benua ir atvyko iš Paryžiaus supažindinti 
jo su šeima. Kadangi tai buvo pirmasis Benua apsilankymas, su 
Filipu keltu atvykome iš Anglijos. Kai atvažiavome, mano anyta 
Žanina sukosi virtuvėje ruošdama valgius. Drąsiai pareiškusi, kad 
galiu iškepti puikų obuolių pyragą su traškia plutele, išdidžiai pa- 
siraitojau rankoves ir iš tiesų iškepiau visai mielai atrodantį tar- 
te aux pommes, tik jo pluta buvo tokia kieta, kad sunkiai galėjai 
prapjauti peiliu. O kai tą nelemtą peilį gerokai paspaudžiau, pluta 
subyrėjo į smulkius trupinėlius. Greičiausiai man pavyko sukur- 
ti tik puikų iš miltų gaminamo cemento receptą. Nuo tada man 
dažniausiai būdavo draudžiama kišti nagus prie valgio gaminimo, 
tačiau man tas visai tiko. Galėjau suplauti indus ar tiesiog sėdėti 
virtuvėje ir klausytis tų nepabaigiamų pasakojimų. 

Klausydama, kaip Filipo šeima kalbasi su mano dukromis, 
ėmiau suprasti ir tuos mielus švelnybinius žodžius, skirtus tik 
vaikams. Nemaža jų dalis buvo apie maistą. Mėgstamas Žaninos 
kreipinys buvo ma cocotte, mano viščiuk (arba mon coco, krei- 
piantis į berniukus). Priversdama jaustis nejaukiai, ir mano vyrą 
ji kartais pavadindavo mon petit chou (mano mažas kopūstėli). 
Netrukus išmokau ir savų švelnybinių žodelių ir erzindavau Fili- 
pą, vadindama jį mon trognon de pomme (mano obuolio žievele). 
Džo, paprastai santūrus Filipo tėvas, savo anūkėlius vadino mon 
lapin (mano kiškučiai), o Prancūzijoje tai, be jokios abejonės, 
valgomas gyvūnas. 


"Pamokėlės kūdikiams ir burokėlių košė 31 


Apie maistą buvo ir nemažai vaikiškų dainelių, kurių mūsų 
dukros išmoko iš pusbrolių ir pusseserių: „Savez-vous planter les 
choux“ („Ar žinai, kaip reikia auginti kopūstus?“), „Dame tarti- 
ne“ („Duonos su sviestu dama“), „Les temps des cerises“ („Vyšnių 
sezonas ) ir mano mėgstamiausia „Oh Vescargot“ („Odė srai- 
gėms , harmonizuota dviem balsams, daina skamba nuostabiai). 
Buvo akivaizdu, kad maistas yra svarbi prancūzų bendravimo su 
vaikais dalis. Tačiau prieš mums persikeliant į Prancūziją aš iš 
tiesų nesuvokiau to labai svarbaus - esminio - vaidmens, kuris 
maistui teikiamas formaliajame vaikų ugdyme. 

Viskas pasikeitė, kai Klerė rugpjūčio viduryje ėmė lankyti 
darželį. Mes tikėjomės, kad kol Sofi ims lankyti mokyklą rugsėjį, 
Klerė jau bus pripratusi prie darželio. Tačiau ji neapsiprato. Dau- 
giausia sunkumų kilo dėl valgymo. Buvo laukiama, kad Klerė 
(kaip ir visi prancūzų vaikai) valgys darželyje pagamintus trijų 
patiekalų priešpiečius. Tačiau tuo metu Klerė, kaip ir dauguma 
mažų vaikų Šiaurės Amerikoje, daugiausiai valgė grūdinių pa- 
tiekalų (na, jos atveju tai buvo duonos skrebučiai ir krekeriai), o 
juos papildė simboliniai bandymai duoti įprastų daržovių (mor- 
kų ar žirnelių), kurias dažniausiai ji tiesiog atsisakydavo kramty- 
ti. Na, tai juk visai normalu, maniau. Tačiau netrukus supratau, 
kad taip visai nemanė vaikų darželio auklėtojos. 

Viskas prasidėjo nuo burokėlių košės ir nuo vieno iš dauge- 
lio mano išsišokimų. Paskutinę rugpjūčio savaitę mus pakvietė 
į susitikimą darželyje. Prisimindama tokius susitikimus savo 
šalyje, kurių metu mes aptardavome su visuomenės slaugytoja 
rankų plovimo higieną ir apžiūrėdavome darželio patalpas, ma- 
niau, kad čia bus aptarti panašūs klausimai. Tačiau mano lūkes- 
čiai nepasiteisino. Kai mes pareigingai atvykome 16.30, nebuvo 
matyti jokios slaugytojos ir jokių antiseptinių servetėlių ran- 
koms. Besišypsančios auklėtojos pasitiko mus su elegantišku 
amuse-bouches (taip vadinamas užkandžių rinkinys, pažodžiui 
verčiant - „pralinksmink burną“). Pirmajame padėkle buvo sub- 
tilūs sluoksniuoti pyragaičiai su intriguojančių spalvų užtepais: 

ryškiai rausvu, šviesiai žaliu ir kreminės spalvos. „Kokia laki 
vaizduotė, - pamaniau. - Kaip prancūziška.“ 

Mano galvoje šmėkštelėjo bulvių traškučių ir dešrainių vaiz- 
diniai - standartinės vaišės mūsų darželiuose. Tuo metu jau bu- 
vau praalkusi, nes artėjo Šiaurės Amerikoje įprastų pietų metas 
(nepaisant mano vyro giminės nepritarimo, mes vis dar valgy- 
davome barbariškai ankstyvu metu - 17.30). Taigi, noriai ėmiau 
ragauti, girdama savo vaišintojus darkyta prancūzų kalba. Padė- 
klą laikiusi moteris suraukė antakius. Manydama, kad ji turbūt 
manęs nesuprato, pakartojau savo žodžius lėčiau. Tačiau mote- 
ris tik dar labiau susiraukė. Nesuprasdama, kas vyksta, apsidai- 
riau ir pamačiau, kad kiti tėvai ne patys valgo, o... maitina savo 
vaikus. 

Šie mano akimis įmantrūs užkandžiai buvo skirti ne suaugu- 
siesiems. „Jie skirti vaikams“, - sušnabždėjo man vyras, paaiš- 
kindamas, kad taip vaikai supažindinami su darželio valgiaraš- 
čiu - daržovių (burokėlių, brokolių ir žiedinių kopūstų) košėmis. 
Tokios košės paprastai tiekiamos tradiciniam prancūzų goūter, 
kuris galėtų būti verčiamas kaip „užkandis“, tačiau taip papras- 
tai vadinamas vaikams tokiu metu skirtas patiekalas, pavakariai. 
Manoma, kad suaugusieji nuo tokio valgio turėtų susilaikyti ir 
palaukti tradicinės prancūzų pietų valandos, 19.30 ar 20 valan- 
dos. Prancūzams buvo viskas aišku: tai vaikų, o ne suaugusiųjų 
užkandžiavimo metas. | 

Kaltai nusivaliusi trupinius nuo pirštų, stebėjau išsišiepusius 
vaikučius (kai kurie iš jų dar buvo beveik be dantų), žiaumojan- 
čius užkandžius, kurie mano šalyje atrodytų tinkami rafinuotam 
kokteilių vakarėliui. Mažylių akivaizdų mėgavimąsi lydėjo prita- 
riamas suaugusiųjų niurnėjimas. 

Tuo metu maistas - ką vaikai mėgo ir ką jie ruošėsi pamėg- 
ti - buvo daugelio aplink mus besisukančių pokalbių tema. Kaip 
sužinojau vėliau, tame nėra nieko neįprasto. Prancūzų tėvai pra- 
leidžia daug laiko aptarinėdami maistą, ne išimtis ir jų vaikų 
valgymo įpročiai. Tačiau šie pokalbiai nėra persmelkti nerimo, 

kaip.dažnai būna mano šalyje. Prancūzai labiau mėgsta kalbėti 
apie meilę maistui: keičiasi receptais, dalijasi ritualais. Pavyz- 
džiui, nedidelis būrelis susibūrė aplink vieną tėtušį, kuris pa- 
sakojo, kaip savo vaikams gamino artišokų šerdis (tai vietinis 
delikatesas). 

Tuo tarpu aš visai negalėjau susitelkti kokiems nors pokal- 
biams. Neramiai stebėjau Klerę, kuriai ką tik pasiūlė pabandyti 
pyragaičių nuo vieno iš padėklų. Žinodama, kad paprastai daržo- 
ves ji sutinka sukąstais dantimis, pabandžiau įbrukti jai pyragaitį 
su, mano manymu, labiausiai viliojančios rausvos spalvos užtepu. 

Aš su palengvėjimu atsidusau, kai ji atsikando to pyragaičio 
ir išsišiepė, tačiau tuomet ji paragavo šiek tiek burokėlių košės ir 
nedelsdama viską išspjovė. Padėklas ramiai apsisuko ir nukelia- 
vo šalin. Tą akimirką išgirdau: „Nesijaudinkite, ji dar išmoks tai 
mėgti.“ Ir iš tiesų, po poros savaičių ji išmoko. 

Tą akimirką suvokiau, kad tai mano dukters prancūziško au- 
klėjimo pradžia. Bet tik vėliau supratau, kad eilė atėjo ir manajam. 


Kitas nuostabą sukėlęs dalykas Klerės darželyje 
buvo tai, kaip švariai ir tvarkingai vaikai valgo. Tiesą pasakius, 
tai buvo vienas iš pirmųjų mano atrastų prancūzų vaikų val- 
gymo įpročių. Man buvo tikras atradimas, kad šešiolika mažų 
vaikučių gali tvarkingai valgyti su šaukšteliais ir pavalgę ant 
drabužėlių neturėti nė dėmelės. Vaikams tiesiog nebuvo lei- 
džiama žaisti su maistu. Jei maži pirštukai būdavo pamerkiami 
į dubenėlį, juos gražiai, bet tvirta ranka ištraukdavo. Jei vaikas 
nenorėdavo klausyti (o tai buvo retas atvejis), sekdavo kitas švel- 
nus, bet griežtas atsakas: lėkštė buvo patraukiama nuo stalo. 
Mintis aiški: jei nemoki tinkamai valgyti (o tai reiškė valgyti 
tvarkingai, net jei valgytojas - mažas vaikas), nevalgysi visai. Ir 
tai buvo visiška priešingybė mūsų vyresniosios dukros valgymo 
įpročiams: kai Sofi buvo dar kūdikis, ji ištaškydavo maistą ant 
kėdutės, grindų, sienų, net plaukų. Tuo metu su tokiu mažylės 
elgesiu buvau susitaikiusi, maniau, kad mano anyta nepagrįstai 

reikalauja, kad net ir labai maži vaikai valgytų tvarkingai. Galų 
gale, juk mano skaitytose knygose apie vaikų auklėjimą buvo ra- 
šoma, kad vaikams reikia pažaisti su savo maistu, o mano dar- 
bas buvo jiems netrukdyti ir po visko susitvarkyti. Tačiau dabar, 
išvydusi tvarką prancūziškame darželyje, staiga supratau, kad 
mano anyta teisi: tų dešimt minučių trunkančių valymo darbų 
gali visai ir nereikėti. 

Susidomėjusi nusprendžiau sekti tokiu pavyzdžiu ir aš. Na- 
muose mes niekuomet neleidome Klerei valgyti rankomis (iš- 
skyrus tuos atvejus, kai tai buvo rankomis valgomas maistas) 
ir pasirūpinome išmokyti ją taip laikyti įrankius ir taip sėdėti, 
kad trupiniai ar maisto lašai kristų į lėkštę. Šalia visuomet buvo 
šluostė (o mes visuomet turėjome servetėlių) išpilstytam maistui 
nušluostyti. Ir labai girdavome, kai ji valgydavo tvarkingai. Tai 
veikė. Nepaisant trejų metų amžiaus skirtumo, Klerė vis dar val- 
go tvarkingiau už savo vyresnę seserį. 

Klerei pereiti prie prancūziško gyvenimo stiliaus buvo leng- 
viau, kadangi žaidimai su maistu yra uždrausti prancūzų na- 
muose. Jų draudimą „On ne joue pas avec la nourriture! reikėtų 
versti taip: „MES (prancūzai) su maistu nežaidžiame“ Ši frazė 
yra kur kas stipresnė nei angliškas jos atitikmuo. „Nežaisk su 
maistu“ prancūzo ausims skamba glebiai. Vietoje tokių frazių, 
prancūzai nacionalinį identitetą sutapatina su pagarbiu elgesiu 
su maistu ir įskiepija tai savo vaikams tokiu būdu, kad vietos 
pašalinėms mintims tiesiog nebelieka. Vaikai auga manydami, 
kad joks bien ėduguė (gerai išauklėtas) vaikas su maistu nežai- 
džia, niekada ir jokiomis aplinkybėmis. O kadangi niekuomet 
nemato ko nors, tai darančio, jie net ir nedrįsta tuo abejoti. 

Be to, prancūzų vaikams maistas niekuomet neduodamas 
kaip atpildas. Šios taisyklės išmokau pasimokiusi iš savo pačios 
klaidų. Neilgai trukus po mūsų persikėlimo į Prancūziją stovėjau 
eilėje prie kasos vietinėje maisto. parduotuvėje. Padaviau dukrai 
sausainį, girdama už gerą elgesį parduotuvėje. „Betgi jūs suga- 
dinsite jai apetitą!“ - garsiai pareiškė kasininkė. 

Užspeista eilėje su akivaizdžiais mano nusižengimo įkalčiais 
ant trupiniais išterlioto dukters veido, aš susigūžiau. Tuomet, kai 
pasidžiaugiau, kad mano dukra gerai elgiasi, visi kiti pastebėjo, 
kad blogai elgiuosi aš. „Jei duosite dukrai skanėstą kaip atpildą už 
gerą elgesį, ji gali nutukti“, - pasakė lygiai tokio pat rūstaus veido 
mama. Kitos eilėje išsirikiavusios lygiai tokiais pačiais rūsčiais 
veidais mamytės suskubo pritardamos jai palinksėti galvomis. 
Nubėgau prie automobilio ir degiau pykčiu visą kelią namo, o 
grįžusi išmečiau visus dukrų užkandžių pakelius į šiukšlių dėžę. 
(Na, išskyrus vieną, kurį nešiojausi rankinėje tikrai neatidėlioti- 
nam atvejui.) Tačiau vakare aš ir vėl susižvejojau juos iš šiukšlių 
dėžės. Ir ką gi darysiu, kai jų vėl prisireiks? 

Tačiau „incidentas prekybos centre“ (kaip aš jį pavadinau) 
paskatino mane rimtiems apmąstymams. Prancūzų manymu, 
kalbant apie maistą, aš dariau daugybę klaidų. Visas jas aš api- 
bendrinau, suformuluodama kitą taisyklę: 


2 prancūzų valgymo taisyklė 
Venkite emocinio valgymo. 
Maistas nėra nusiraminimo ar dėmesio atitraukimo priemonė, 
žaislas, papirkimo įrankis, atpildas ar auklėjimo pakaitalas. 


Prancūzams ši taisyklė yra tokia akivaizdi, kad apie ją net ne- 
kalbama garsiai. Tačiau man ji buvo visai nesuprantama, bent 
jau iš pradžių. Kad šią taisyklę suvokčiau, man reikėjo atsikra- 
tyti įsitikinimo (labai paplitusio Šiaurės Amerikoje), kad visai 
normalu maistą vartoti ir kitiems tikslams - ne vien alkiui 
malšinti. 

Maistas yra ramintojas: duodame savo vaikams ką nors suval- 
gyti, kai jie nekantrauja, yra pavargę, inkščia ar mums reikia dar 
kelių minučių pokalbiui telefonu užbaigti. Tai pavojinga nuokal- 
nė. Vaikai (tame tarpe ir maniškiai) greitai išmoksta, kad inkš- 
timas veikia. Užsiėmusiems ar išsiblaškiusiems tėvams išsivysto 
tarsi koks Pavlovo sąlyginis refleksas: vaiko inkštimas = maistas, 

ir kuo greičiau. Taip dažnai nutinka, kai mes kur nors skubame 
ar vėluojame. Tačiau taip elgdamiesi atsiduriame ydingame rate, 
kuriame užkandžiavimas ima sudaryti didžiąją dalį vaiko racio- 
no ir jam nebelieka apetito žymiai vertingesniam maistui, kuris 
patiekiamas pusryčiams, pietums ar vakarienei. 

Daugeliui tėvų maistas taip pat yra ir malonus prasiblašky- 
mas: atidarome spinteles ir ieškome ko nors užkąsti tuomet, kai 
vaikai tampa sunkiai suvaldomi ar nuobodžiauja, ir nesvarbu, ar 
jie tuomet alkani, ar ne. „Kodėl gi mums neišsikepus sausainių? — 
tokiu atveju sakau-dukroms. - Arba pyrago?“ Viena vertus, tai 
atrodo visai nežalinga. Taip netgi galima auklėti vaiką: mokyti 
produktų tūrio skaičiavimo, skaičiuoti puodelius ar lavinti ran- 
kas įdavus valgomąsias lazdeles. Tačiau prancūzai mano, kad 
toks užkandžiavimas - net jei tai įvilksime į matematikos pa- 
mokų drabužį - paskatina impulsyvaus valgymo įpročius, ku- 
riuos vėliau sunku sulaužyti. Prancūzams patinka kviesti vaikus 
į virtuvę gaminti kartu (ir jie netgi organizuoja jiems specialias 
valgio gaminimo stovyklas), tačiau jie pasirūpina viską suorgani- 
zuoti taip, kad valgymas vyktų įprastu režimu. 

Šiaurės Amerikoje maistas kartais yra auklėjimo pakaita- 
las. Tėvai maisto atėmimą supranta kaip bausmę, 0 grasinimą 
atimti maistą - kaip gero elgesio pastiprinimą. „Baik erzinti se- 
serį, arba eisi miegoti be vakarienės!“ Arba atvirkščiai, maistu 
norima papirkti: „Padaryk tai ir gausi ledų!“ O blogiausia, kad 
maistas yra ir atpildas. Viena iš Sofi darželio Kanadoje auklėtojų 
siūlė saldainius kaip atpildą vaikams už gerą elgesį. Tuo tarpu 
prancūzų tėvai maisto nesiūlo nei kaip bausmės, nei kaip atpil- 
do, sakydami, kad taip maistas įgauna emocinį atspalvį ir kad 
jų vaikai vėliau bandys susidoroti su savo emocijomis (ar jas pa- 
slėpti) valgydami. Jų manymu, tai gali turėti daugybę neigiamų 
pasekmių (o tai patvirtina ir JAV bei Prancūzijoje atlikti tyri- 
mai), tarp kurių ne paskutinėje vietoje ir vaiko gebėjimo regu- 
liuoti savo valgymo įpročius sutrikdymas ir valgymo sutrikimų 
rizikos padidėjimas. 

Tačiau turbūt didžiausias skirtumas tarp Šiaurės Amerikos 
ir Prancūzijos tėvų - jų skirtingas požiūris į žaidimą su mais- 
tu. Knygose apie vaikų auklėjimą, kurias perskaičiau gimus Sofi, 
buvo skatinama leisti vaikams žaisti su maistu - pabandyti jį imti 
pirštais, dėti į burną ir net mėtyti. Aš kantriai klojau didžiulius 
klijuotės gabalus ant dukros vaikiškos kėdutės, šalia jos, ir leidau 
Sofi viską terlioti. (Tai buvo vienas iš mano įpročių, galutinai įti- 
kinęs mano vyro giminę, kad esu neatsakinga motina.) 

Tiesą pasakius, daugelis mūsų pažinotų mažų vaikų žaidė su 
maistu. Dar prieš mums persikeliant į Prancūziją Sofi darželyje 
buvo žaidžiamas žaidimas „Ūkininko kiemas“. Auklėtojos links- 
mai atidarydavo dėžutę Cheerios, išbarstydavo traškučius ant 
grindų ir patenkintos juokdavosi, kai vaikučiai, apsimesdami 
viščiukais ir kudakuodami, lesiojo traškučius tiesiai nuo grindų. 
Prancūzui, kuris apskritai negalėtų valgyti atsisėdęs ant grindų, 
toks elgesys atrodytų nesuvokiamas. (Žinodama apie galimas re- 
akcijas, šią istoriją aš papasakojau tik vienam vieninteliam žmo- 
gui Prancūzijoje. Likusiems būtų sunku suprasti, kad tos auklė- 
tojos iš tiesų puikiai rūpinosi vaikais, nepaisant šio nutikimo.) 

Laikytis šios taisyklės man buvo didelis iššūkis, kadangi tuo 
metu, kai atvykome į Prancūziją, maistas man vis dar buvo su- 
prantamas kaip galimas atpildas, žaislas, dėmesio atitraukimo, 
o taip pat auklėjimo priemonė. Prancūzų akimis žiūrint, mano 
problema buvo ta, kad aš vaikus mokiau maistą vartoti kaip at- 
saką į savo emocinius poreikius, o tuomet maistas netenka arba 
beveik netenka mitybinės prasmės. Kai mano vaikai nuobo- 
džiaudavo, gaudavo užkąsti. Kai jie pavargdavo, gaudavo valgyti. 
Kramsnodavo jie ir tuomet, kai būdavo liūdna. Prancūzų vaikai 
niekuomet nė nepagalvotų taip elgtis. Kaip ir jų tėvai, jie retai 
kada valgo dėl tokių priežasčių, kurias psichologai ir mitybos 
specialistai vadina „nemitybinėmis“. Vietoje to, jie išsiugdę gilią 
pagarbą maistui. 

Šios pagarbos Prancūzijoje mokomi jau labai maži vaikai, 
kartais keisčiausiose (bent jau mano akimis žiūrint) vietose. Kai 

pirmą kartą su Filipu nuėjau į restoraną (netrukus mes susituo- 
kėme), mane nustebino ten tvyrojusi pagarbi atmosfera. Žmonės 
bendravo prislopintais balsais, o atnešus patiekalą visi nutildavo, 
pagarbiai ragaudavo ir vertindavo jį. Taip elgtis skatino ir res- 
torano aplinka: sunkūs sidabriniai įrankiai ant raudono pliušo 
staltiesių, kurios labiau priminė kilimus. Pagarbi tyla, su kuria 
sutinkami, bent jau mano akimis, kiek absurdiški ritualai - pa- 
vyzdžiui, diskretiškas duonos trupinių surinkimas nuo stalų su 
bauginančios išvaizdos sidabriniu įrankiu ramasse-miettes (pa- 
žodžiui verčiant, tai būtų „trupinių rinktuvas“). Jis panašus į ma- 
žutį dulkių siurbliuką, juo padavėjas vis perbraukdavo per stalus. 

Maistas buvo nuostabus: patiekalai vienas po kito stebino 
žaismingais ir prabangiais skoniais. Tačiau didžiausią nuostabą 
tą vakarą (bent jau man) sukėlė vaikas vaikiškoje kėdutėjė prie 
gretimo staliuko. Jis kurį laiką kantriai stebėjo nešiojamus pa- 
tiekalus, akimis vedžiodamas po salę, o tuomet susmuko savo 
kėdutėje ir užmigo, o tuo tarpu jo tėvai netrukdomi tęsė vaka- 
rienę. Neskubėdami jie pabaigė desertą, netrukus baigėme va- 
karieniauti ir mes. Buvo kelios minutės iki vidurnakčio. Vaikas 
be jokių ceremonijų buvo pažadintas. Jis susikišo mažą nykštį 
į burną ir neišleido nė garso, kai tėvai išnešė jį iš restorano. Nė 
vienas iš buvusiųjų restorane nė akimi nemirktelėjo. (Jei mano 
vaikai būtų buvę čia, restorano stogas kilnotųsi.) 

Dabar šis prisimintas epizodas manęs taip stipriai nebestebi- 
na. Prancūzų vaikai anksti pradedami pratinti prie įmantrių val- 
gių ir sužino, kad jų tėvai tikisi iš jų pagarbaus požiūrio tokiomis 
progomis. Jų pagarbus požiūris persikelia ir į kasdieninį valgymą 
ir jis taip pat įgyja tam tikro ceremoningumo. Prancūzas nie- 
kuomet neišdrįs valgyti, stalo nepadengęs staltiese. Jie netgi turi 
ypatingą frazę kalbėdami apie stalo padengimą: dresser la table 
(aprengti stalą). (Žodį habiller, kuriuo paprastai apibūdinamas 
apsirengimo veiksmas, jie taip pat vartoja.) 

Tas vaizdas, kaip yra „rengiamas“ stalas, mano dukrelėms 
sukeldavo kikenimo priepuolius. Tačiau iš tiesų tai labai tiksliai 

apibūdina, kaip prancūzai žiūri į pietų stalą. Jie pagerbia stalą, o 
taip pat ir save pačius, aprengdami jį tinkamiausiu drabužiu, ku- 
ris dėvimas tik pačiu svarbiausiu dienos laiku. Stalo padengimas 
yra ritualas, išreiškiantis prancūzų valgymo ceremoninguosius 
ir estetinius aspektus, jo šerdyje glūdi įsitikinimas, kad valgy- 
mas yra labai socialus dalykas, kuris turi vykti tik prie tokio stalo. 
Tą patį galima pasakyti ir apie mano vyro giminaičių kaimynus 
ūkininkus, ir apie Filipo universiteto draugus: visi jie „aprengda- 
vo stalą bent jau staltiese ir paversdavo valgymą ritualu, kuria- 
me glūdėjo daugiau nei vien tik maisto vartojimas. 

Žinoma, toks stalo ruošimas vien tik tam, kad gautumei mais- 
to, gali atrodyti kiek senamadiškai. Tačiau vaikams tai daro ste- 
buklingą poveikį. Jie iškart ima elgtis labai gerai, tarsi tarpdury 
būtų pasirodęs uniformą vilkintis nepažįstamasis. Šį ceremonin- 
gą poveikį sustiprina ir prancūzų valgymo taisyklės. Jie niekuo- 
met nevalgo stovėdami, automobilyje ar kur nors eidami. Tiesą 
pasakius, jie nevalgo niekur kitur, tik prie stalo. Ir maistas patie- 
kiamas tik tuomet, kai visi susėda prie stalo. „A table!“ (Prie sta- 
lo!) - ši frazė prancūzų vaikus priverčia bėgti. Susėdę visi palau- 
kia, kol maistas padedamas priešais kiekvieną, esantį prie stalo, 
ir kol pasakoma ritualinė „Bon appėtit! (Gero apetito!) frazė, tik 
tuomet pradeda valgyti. Kadangi vaikai beveik visuomet valgo 
kartu su savo tėvais, šie įpročiai jiems įskiepijami labai anksti. 

Tokiu būdu į valgymą - net jei tai kasdieninis valgis - žiū- 
rima labai pagarbiai. Be viso kito, tai yra ir proga pabendrauti. 
Prancūzas, jei tik yra galimybė, niekuomet nevalgys vienas (nei 
namuose, nei darbe). O kadangi maistas visada skanus, šių progų 
visuomet labai laukiama. 

Prancūziškas maistas - net ir pats paprasčiausias — iš tiesų 
yra be galo gardus. Aš vis prisimenu pirmąjį jogurtą, kurį dar 
būdama kūdikis Klerė paragavo viešėdama Prancūzijoje. Nu- 
sipirkome jo vietiniame prekybos centre ir, prancūziškais stan- 
dartais vertinant, jame nebuvo nieko ypatingo. Išskyrus tai, kad 
tai buvo ypatingas potyris dukrai. Supiltas į ochros raudonumo 

natūralaus molio puodynėlę ir pridengtas gofruotu auksiniu 
įpakavimu su įspausta žymia Renuaro melžėjos reprodukcija, 
jogurtas atrodė kaip intriguojanti Kalėdų dovanėlė. Pradūrusi 
šaukštu, Klerė nuplėšė įpakavimą, pamerkė šaukštą į puodynėlę, 
paragavo pirmojo kąsnio, nuo kurio jos akys tiesiog išsiplėtė, pri- 
tariamai palinksėjo galvele ir daugiau nepakėlė jos, kol puodynė- 
lė nebuvo švariai išgramdyta. Kreminis, riebus, turintis aštrumo, 
tačiau nekartus prancūziškas jogurtas yra tiesiog skanumėlis. Ir 
tą patį galima pasakyti apie daugumą maisto produktų. Taigi, 
įsivaizduokite, kaip jaučiasi prancūzų vaikai. Maistas yra pui- 
kaus skonio, patiekiamas iškilmingai ir juo mėgaujamasi, nes 
tai - bendravimo būdas. Prie stalo ir tėvai, ir vaikai visi kartu 
atsipalaiduoja. Tai vieta, kur jie džiaugiasi ne tik maistu, bet ir 
vienas kitu. Dėl šios priežasties griežtą vaikų auklėjimą visi iš- 
tveria lengviau. 

Be to, mokymas tinkamai valgyti nėra tai, į ką didžioji da- 
lis prancūzų žiūrėtų kaip į laisvai pasirenkamą dalyką. Kadangi 
valgymas jų kultūroje užima labai svarbią vietą, vaikai privalo 
išmokti tai daryti tinkamai. Prancūzų vaikams valgymo tai- 
sykles išmokti tiek pat svarbu, kiek amerikiečių paaugliams iš- 
mokti vairuoti. Tai įšventinimo į bendruomenę ritualas ir būtina 
sąlyga, kad galėtumei toje bendruomenėje laisvai jaustis. Todėl 
nieko nuostabaus, kad maistas padėjo mums įsitraukti į kaimo 
bendruomenės gyvenimą. 

Kai atvykome, nuvažiavau į už pusės valandos kelio esančią 
didžiausią maisto prekių parduotuvę ir tikėjausi ten apsipirkti, 
prisimindama patogų pasivažinėjimą išilgai prekystalių eilių su 
prekių vežimėliu Kanadoje. Tačiau prekystaliai čia buvo apytuš- 
čiai, o parduotuvė atrodė gana nešvari ir apleista. Todėl po poros 
savaičių tapau ištikima kaimo turgaus, kuris vyko du kartus per 
savaitę akmens grindiniu išklotoje aikštėje priešais bažnyčią pa- 
čiame miestelio centre, lankytoja. 

Iš pradžių man dar teko pakovoti su savo įpročiu apsipirkti 
prekybos centre. Pirmasis įspūdis buvo toks, kad apsipirkimas 

turguje yra labai neefektyvus būdas apsirūpinti visai šeimai pa- 
maitinti reikalingais produktais. Tačiau mano anyta viską pirko 
tik čia. Paprastai Žanina sustodavo prie daržovių, vaisių, sūrių, 
duonos, žuvies, mėsos ir medaus prekystalių (taip taip, čia buvo 
atskiras prekystalis, skirtas vien tik medui). Vidutiniškai ji pra- 
leisdavo nuo trijų iki penkių minučių prie kiekvieno iš septynių 
ar aštuonių atskirų prekystalių. Prie kiekvieno prekystalio par- 
davėjai žvaliai pasisveikindavo su pirkėjais, kruopščiai atrinkda- 
vo jiems prekes, jas gražiai supakuodavo ir lėtai atskaičiuodavo 
grąžą. Tai atrodė neįtikėtinai neefektyvu. Aš nervinausi ir netgi 
raukydavausi stovėdama eilėje, ilgėjausi internetinės apsipirki- 
mo sistemos, kurios pagalba Vankuveryje prekės būdavo mums 
pristatomos į namus. 

Niurzgėjau, kad apsipirkti turguje yra baisiai nepatogu. Jei 
norėdavau nupirkti pakankamai maisto keturių asmenų šeimai 
savaitei, reikėdavo tempti sunkius krepšius (šiaudinius krepšius, 
kurie buvo naudojami ir prekybos centruose, kadangi plastiki- 
niai maišai šios šalies parduotuvėse uždrausti). Kadangi prekys- 
taliai buvo išsimėtę eilėmis po aplinkines gatves, miestelio centre 
buvo draudžiama statyti automobilius iki pat turgaus pabaigos 
popietinėmis valandomis (kad kiekvienas galėtų grįžti namo dvi 
valandas trunkančių priešpiečių, žinoma). 

Tai reiškė, kad iki namų buvo ilgas kelias. Pradžioje aš sunkiai 
šnopuodama ir pūškuodama vilkdavausi su sunkiais krepšiais į 
kalvelę, kur stovėjo mūsų namas - ir pasijusdavau kiek nejau- 
kiai, kai žilagalvės močiutės žvitriai aplenkdavo mane su savo 
krepšiais ant ratukų. Tačiau krepšių tampymas davė man progą 
šiek tiek pasportuoti, o man to labai reikėjo: prancūzų moterys 
niekuomet nedirba lauke (greičiausiai, pirkinių tampymo joms 
puikiausiai užtenka), o per penkiasdešimt mylių nuo mūsų kai- 
mo nebuvo jokio sporto klubo. Bet Žanina išmokė mane pirkti 
mažesniais kiekiais ir apsipirkinėti dažniau, kaip daro prancūzai. 
Aš netgi nusipirkau krepšį su ratukais, išmargintą ryškiaspalvės 
škotiškos skaros motyvais, kurie čia atrodė visiškai nederamai. 

Netrukus uošvis papasakojo man, jog Bretanę, tiesą sakant, ap- 
gyvendino keltai, atsikėlę čia po to, kai į Britaniją įsibrovė anglo- 
saksų gentys. (Taip man paaiškėjo, kodėl prancūzai taip nemėgs- 
ta „anglosaksų“, kuriems greičiausiai priklausiau ir aš, mat pa- 
prastai vokiečiai, britai, amerikiečiai, kanadiečiai ir net australai 
būdavo suplakami į vieną krūvą.) 

Apsipirkimas turguje turėjo ir dar vieną privalumą. Kaip man 
paaiškino Žanina, maistas turguje buvo šviežesnis, kadangi jį 
galima buvo nupirkti pačiu tinkamiausiu laiku. Taip palengva 
didžiausią susierzinimą man kėlęs apsipirkimo turguje ritualas 
tapo vienu iš mano mėgstamiausių: pavyzdžiui, su malonumu 
stebėdavau, kaip daržovių ar vaisių pardavėjai klausia: „Kada 
rengiatės tai valgyti?“ Pirkėjas tiksliai nurodydavo ne tik dieną, 
bet ir laiką: „Rytoj per priešpiečius!“ arba „Šeštadienį per pietus!“ 
Tuomet pardavėjas imdavo uoliai ieškoti (pirkėjams niekuomet 
neleidžiama liesti prekių rankomis) tinkamiausių avokadų (arba 
melionų, pomidorų, ananasų ar bet kokios kitos prekės). Taip 
man palengva paaiškėjo ilgų eilių esmė. Jei su tokiu rūpestingu- 
mu būdavo planuojamas kiekvienas valgis ir kiekvienos prekės 
parinkimas, nieko nuostabaus, kad tai užtrukdavo taip ilgai. 

Tačiau buvo ir kita priežastis, dėl kurios žmonės mėgo tą dau- 
gybę ilgų eilių: jos sudarė esminę kaimo socialinio gyvenimo 
dalį. Žmonės nebuvo pratę leistis į ilgus tuščius pokalbius vie- 
tinėse kavinėse (tai supratau po kelių šaltų atstūmimų). Nebuvo 
suoliukų prisėsti ir vietinėse parduotuvėse. Miestelis buvo per 
mažas, kad jame būtų biblioteka. Tiesą pasakius, jame nebuvo 
jokios bendros erdvės susibūrimams, išskyrus centrinę aikštę 
priešais bažnyčią, kur buvo statomi automobiliai, kai nevykdavo 
turgus. 

Kurgi, stebėjausi aš pirmosiomis mūsų gyvenimo čia savaitė- 
mis, žmonės susitinka pabendrauti? Kaip pamačiau, eilės turguje, 
kurios labai greitai susidarydavo, žmonėms pereinant nuo vie- 
no prekystalio prie kito, buvo viena iš nedaugelio galimybių pa- 
prastai santūriems Bretanės gyventojams pajuokauti ir paplepėti. 

Skubantys ateidavo į turgų anksčiau (dar nesusidarius spūstims) 
ir apsipirkdavo per kelias minutes. Tačiau norintys pabendrauti 
ateidavo vėliau. 

Vasaros pabaigoje į turgų ėmiau eiti vis vėliau ir vėliau, ka- 
dangi dalyvaudama pokalbiuose ar tiesiog girdėdama juos iš ša- 
lies labai daug ko išmokau. Dažniausiai pokalbis sukdavosi apie 
maistą, išdėliotą priešais mus. Kokie šią savaitę česnakų ūgliai? 
Kokie buvo praeitą savaitę nupirkti ridikėliai? Kodėl vietinės 
skumbrės šiais metais tokios smulkios? Apsipirkimas turguje du 
kartus per savaitę palengva supažindino mane su vietine maisto 
kultūra. Negalėjau nė įsivaizduoti, kad vienoje vietoje gali būti 
tokia maisto įvairovė. Be to, susidūriau su daugybe naujų skonių: 
huitres (austrės, kurias - uošvio didžiam džiaugsmui - aš galų 
gale sutikau valgyti), midijomis (šie moliuskai, išvirti paprastai, 
tik su baltuoju vynu ir šiek tiek petražolių, tapo mano mėgstamu 
patiekalu) ir cidre (žymiuoju Bretanės obuolių sidru). 

Pamažu supratau, kad klausimas apie maistą - puiki pokalbio 
pradžia. Įsitikinau, kad geriausias būdas pradėti pokalbį - ne- 
kaltai paklausti: „Ką jūs gaminate iš šios daržovės?“ (Arba kitas 
klausimas, kuris man kildavo dažniau, nei aš norėčiau pripažinti: 

„Kokia tai daržovė?“) Į tokius klausimus atsakydavo choras balsų, 
visi siūlydami savus receptus, aptarinėdami virimo laiką, patari- 
nėdami, kokie prieskoniai tiktų. Taip ledai būdavo pralaužiami, 
ir mes galėdavome pereiti prie kitų pokalbio temų. 

Vietinis žvejys buvo vienas iš pirmųjų tokių mano pašnekovų. 
Savo prekystalį jis suruošdavo 8.30, kelios valandos iki turgaus 
pradžios, kadangi į vietinę prieplauką žvejybiniai laivai atplauk- 
davo ir išplaukdavo dar prieš saulėtekį. Šis žmogus turėjo neiš- 
senkamos energijos ir labai mylėjo vaikus. „Furr zee baybee', - 
sakydavo jis nusišypsojęs, kruopščiai narstydamas žuvį nuo kau- 
lų priešais mūsų akis. 

Visi, stovintys eilėje, diskretiškai išklausydavo mano atsaky- 
mus į jo švelnaus smalsumo vedinus klausimus apie gyvenimą 

»e1 Amėrigue“ (nori to ar nenori, angliškai kalbantys kanadie- 

čiai, būdami užsienyje, priskiriami amerikiečiams). Žinodama, 
kad rugsėjis jau visai čia pat, klausinėdavau jo apie vietinę mo- 
kyklą, kurią lankė ir jo vaikai ir kur ruošėsi eiti Sofi. Sofi gaudy- 
davo kiekvieną jo žodį, o jis optimistiškai atsakydavo į kiekvieną 
klausimą, atsakymus palydėdamas padrąsinama šypsena. Ir kaip 
primygtinai beprašyčiau, jis nė karto nepaėmė jokio užmokesčio 
už tas žuvis, kurias išrinkdavau savo dukroms. Taip jis elgėsi su 
visais vietiniais, tik ne su turistais, kurie vis dar plūdo į turgų, 
aš jaučiausi išdidi, nes supratau tai kaip priėmimo į savo tarpą 
ženklą. 

Turgus buvo ir mergaičių auklėjimo vieta. Iš pradžių, jei jos 
eidavo drauge, vengiau „purvinų“ prekystalių. Mėsininko pre- 
kystalis (su kybančiomis kiaulių galvomis ir vis dar kailėtais, bet 
be galvų triušiais), mano akimis, buvo uždrausta zona vaikams. 
Žuvies stalas - poissonerie - kur žuvims buvo nukapojamos gal- 
vos, jos išskrodžiamos ir nuskutamos kiekvieno pirkėjo prašy- 
mu - taip pat vertė mane nervintis. Todėl dažniausiai pradžioje 
apsipirkinėdavau šiose vietose be mergaičių, paprastai patikėda- 
ma jas uošvio globai, kuris tuo metu vaikščiodavo su jomis po 
aplinkines gatveles. 

Tačiau Džo nusibodo mano pasišlykštėjimas. Vieną dieną jis 
pasiėmė Klerę ant rankų ir nusinešė prie žuvies prekystalio. Ji 
išplėtė akis. Pakėlusi putlų pirštuką, ji parodė ypač didelę žuvį. 

- Poisson! (Žuvis!) - šaukė Klerė. - Coupe! Coupe! Coupe! 
(Nupjauk! Nupjauk! Nupjauk!) - tęsė ji, išskėtusi rankas į šalis 
ir mosuodama jomis, tarsi pjautų ore. Dabar ji jau patraukė visų 
stovinčiųjų eilėje dėmesį. - Niam niam! - užbaigė pasirodymą 
rodydama į savo burnytę ir palydima pritariamo juoko. 

Tuo metu mano dukra jau geriau už mane žinojo, kaip Pran- 
cūzijoje susirasti draugų ir padaryti žmonėms įspūdį. 

Imame mokytis „valgyti prancūziškai" 
(ir mokomės iš savo klaidų) 


Mignonne, Gražus pyragiuk, gražus pyragiuk, 
Mignonne. Koks tu saldus. 
Si tu veux du pain, Jei nori duonelės, 
Je ten donne. Gausi šiek tiek. 
Si tu nen veux pas, Bet jei oŽiuosies, 
Je te būtonne! Gausi diržiuko! 


Prancūzų liaudies vaikiškas eilėraštukas 


Artėjant rugsėjui, laukėme mokslo metų pradžios. 
Labiausiai nekantravo Sofi, kuri labai norėjo mokykloje susitik- 
ti su bendraamžiais. Taigi, išaušus pirmajai mokslo metų dienai, 
mes jau buvome ten, ankstyvi ir pasiruošę. Sofi ėjo pasigriebusi 
mane už rankos, iš paskos sekė anyta, o Filipas ėjo vedinas Klere, 
kurios drabužiai buvo priderinti prie sesers aprangos (labai jau 
manieringa, bet aš nesugebėjau tam paprieštarauti). Žanina at- 
kreipė mano dėmesį į tai, kad mokiniai Prancūzijoje, net jei mo- 
kėsi mažoje kaimo mokykloje, rengėsi kur kas gražiau už savo 
bendraamžius Amerikoje, taigi, Sofi gavo dovanų naują drabu- 
žių komplektą likus kelioms dienoms iki mokyklos. Su pilkšvai 
rausvos spalvos marškinių tipo suknute ir rausvai pilkomis pėd- 
kelnėmis ji atrodė žavingai; aš pasirinkau gamtos spalvų drabu- 
žius - populiarius tarp prancūzų tėvų - kad derėčiau prie savo 
vaikų (nors daugybė prancūzų vaikų dėvi baltos spalvos drabu- 
Žžius, kurie stebuklingai išlieka švarūs). 

Sofi ir aš pirmą kartą drauge pirkomės drabužius. Važiuo- 
jant namo, patikinau ją, kad šie metai - pirmieji, kai ji visą dieną 
praleis mokykloje - bus puikūs. Mano vaizduotėje kilo smalsių 
kaimo mokyklos vaikų, kuriuos pakerės /Amėricaine, mergaitė 
iš Amerikos, ir kurie varžysis norėdami su naująja mergaite su- 
sidraugauti, vaizdelis. Tačiau aš jau buvau užmiršusi, kokie gali 
būti vaikai. Ir neturėjau jokio supratimo, koks gali būti mažas 
miestelis (kadangi visą gyvenimą pragyvenau didelių mies- 
tų priemiesčiuose). Netrukus supratau: jei neišmanai taisyklių, 
tampi kaimo kvaileliu. O mano dukra taisyklių nežinojo. Kaip, 
akivaizdžiai, ir aš. 

Pirmoji užuomina apie mūsų laukiančius vargus buvo baltas 
popieriaus lapas, pakabintas ant paradinių mokyklos durų. To 
lapo turinio aš negalėjau iššifruoti. Jame buvo nurodyta šiandie- 
nos data. Tai buvo panašu į sąrašą. Jame buvo gausu keistų, man 


48 Prancūzų vaikai valgo viską 


nesuprantamų žodžių. Tik supratau, kad ten buvo surašytos sa- 
vaitės dienos. Gal tai buvo pomokyklinių užsiėmimų sąrašas? 

— Mais, non! (Betgi ne!) - pasakė mano vyras juokdamasis. — 
Tai valgiaraštis. 

Atidžiau pažvelgusi supratau, kad jis teisus. Lapo viršuje buvo 
nurodytos savaitės dienos. Trečiadieniais nieko nepažymėta, 
bet taip ir turėjo būti. Prisiminiau, kad prancūzų vaikai į mo- 
kyklą eina tik keturias dienas per savaitę, o trečiadieniai skirti 
sportavimui ir kitai užklasinei veiklai. Kairėje lapo pusėje buvo 
išvardyti keturi standartiniai patiekalai: entrėe (užkandis), plat 
principal (pagrindinis patiekalas), salade et fromage (sūris su sa- 
lotomis) ir dessert (desertas). Bet daugiau nieko nesupratau. 


Lundi Mardi Mercredi Jeudi Vendredi 
(Pirmadienis) | (Antradienis) | (Trečiadienis) ((Ketvirtadienis)| (Penktadienis) 


Cikorijų | Kaimiškas 
salotos su | patė (pašte- 
ementalio | tas) su ma- 

sūriuir | rinuotomis 
skrebučiais | daržovėmis 


Ridikėliai | Bolonijos 
sujūros | burokėlių 
druska salotos 


Plat prin- Sautė de 


cipal | Aliaskinė || 9094 

sidabrinė o 12 Kepta ka- 
menkė is Ouiche lakutiena 
su ekolo- sės provengale | su smul- 
ė , (močiutės) ja 

giškomis padažu ir | Užsiėmimų (Provanso | kiosiomis 

keptuvėje Žadn Kėra omletas) flageolet 

keptomis | dauphinois pupos 

(bulvių ap- 


kepu) 


Salade/ | Mėlynasis |  Tormme Edamo | Ožkos pie- 
fromage sūris sūris sūris | no sūris 


Nenugrieb- 
tas jogurtas 
Abrikosai 
su medaus 
padažu 


Šokoladinis | Ekologiškų 
ėclair kriaušių 
(ekleras) kompotas 


Šviežių vai- 


sių kokteilis 

Mano vyras kantriai paaiškino, kad tai sąrašas valgių, ku- 
riuos vaikai valgys mokyklos cantine (valgykloje) šią savaitę. 
Valgiaraštis buvo sudarytas taip, kad valgiai būtų skanūs, sveiki 
ir įvairūs. Be to, ir nebrangūs: vidutiniškai kainavo 3 dolerius, 
nors vaikai iš labiau nepasiturinčių šeimų mokėjo dar mažiau 
(mažiausias mokestis mūsų mokykloje buvo mažiau nei doleris 
per dieną). Valgiaraštis buvo iškabinėtas ant kiekvienų durų, 
kad tėvai (ir jų vaikai) galėtų žinoti, kas bus priešpiečiams. 

Valgykla yra visuotinai paplitusi įstaiga Prancūzijoje, ją ga- 
lima rasti ne tik pradinėse mokyklose ir kitose mokymo įstai- 
gose, bet ir valdžios institucijose bei privačių kompanijų pas- 
tatuose. Šį žodį sunku išversti. Anglų kalboje arčiausia savo 
reikšme būtų „kavinė“, tačiau pastarasis žodis nejučia sukelia 
visai netinkamus prisiminimus apie sutežusią picą ir pernelyg 
dideles kainas už skrudintas bulvytes, mano koledže įprastus 
patiekalus. Geriausias būdas apibūdinti mokyklos valgyklą 
Prancūzijoje - tai pabandyti įsivaizduoti, kaip atrodytų jūsų 
koledžo kavinė, jei maistą joje gamintų visas kordonas besista- 
žuojančių aukščiausios klasės virėjų, kuriuos prižiūrėtų mity- 
bos specialistas, o maistą ant stalo tiektų globėjiškai nusiteikę 
padavėjai (kuriems didelį džiaugsmą keltų galimybė pagelbėti 
jums susipjaustyti mėsą, jei patys to padaryti nesugebėtumėte). 

Filipas ir Žanina atidžiai peržvelgė valgiaraštį ir žvaliai ap- 
tarė savo mėgstamus patiekalus. Tačiau man tas sąrašas pasi- 
rodė gana absurdiškas. Burokėliai? Šviežia žuvis? Tai panėšėjo 
į Mišelino žvaigždutėmis besididžiuojančio restorano valgius, 
o ne maistą penkiamečiams. Ir jau tikrai ne maistą mano pen- 
kiametei. 

- Hmm, - suniurnėjau neryžtingai, - man rodos, čia kažko 
trūksta. Kiekvienai dienai skirtas tik vienas patiekalas. 

Pagalvojau apie mokyklos kavines savo šalyje, kur vaikams 
visada buvo iš ko rinktis, nors patiekalų kokybė mitybiniu po- 
Žiūriu galėjo būti ir abejotina: pavyzdžiui, vaikai galėjo rinktis 
braškinį arba šokoladinį pieno kokteilį, picą arba dešrainį. 

— Čia visi valgo tą patį, bien sr (be jokios abejonės)! - atsakė 
mano vyras. 

Jau buvau perpratusi, kad frazė bien sūr reiškė, kad pati to 
nežinodama aš vėl iškrėčiau kažką socialiai nepriimtino, nors 
prancūzams viskas atrodė savaime suprantama. 

- Bet kas, jei vaikams nepatiks tą dieną duodamas patieka- 
las? — paklausiau. Šis klausimas sukėlė nuostabos kupinus tėvų, 
vedančių vaikus pro duris, žvilgsnius. 

— Na, tada jiems teks praalkti! - atsakė Žanina. Atrodė, kad ji 
jau ima nekantrauti.. 

Tuomet man į galvą toptelėjo Tra la lire (prancūziškame ikimo- 
kyklinukams skirtame žurnale) išspausdinta istorija. Pasakojime, 
pavadintame „La journėe du NON!“ (NE diena), buvo kalbama 
apie putlių skruostukų Mišelį, kuriam buvo „NE“ diena. Jis pasa- 
kė „NE“, kai reikėjo apsirengti, ir į mokyklą išėjo, vilkėdamas pi- 
žamą. Jis pasakė „NE“, kai reikėjo valgyti priešpiečius valgykloje 
(ridikėlius, dešreles, bulvių košę ir ledus) ir visą popietę vaikščiojo 
alkanas. Mišelis atrodė liūdnas, tačiau jo mažieji draugai, kurie 
suvalgė visus savo priešpiečius, jo visai nesigailėjo, kaip ir jo tėvai. 
Kai pirmą kartą perskaičiau šią istoriją, numečiau ją šalin kaip 
žiaurią ir neįtikimą. Tačiau dabar su nutirpusia širdimi supratau, 
kad prancūzams ši istorija visai neatrodė tokia jau bloga. 

— Bet tai juk nesąmonė! - užsiplieskiau. - Sofi priešpiečiams 
valgo tik makaronus. Ji juk badaus! 

Tai buvo teisybė. Nepaisant didžiausių mano pastangų, Sofi 
atsisakydavo valgyti priešpiečiams bet ką, išskyrus makaronus. 
Ir tie makaronai visuomet turėjo būti pagaminti lygiai tokiu 
pačiu būdu: su alyvų aliejumi (ir jokiu būdu ne sviestu), gausiai 
apibarstyti parmezano sūriu. Mums persikėlus į Prancūziją, tas 
faktas, kad vietinėje maisto produktų parduotuvėje parmezano 
sūrio nebuvo, neatbaidė manęs nuo bandymų ir toliau gamin- 
ti mėgstamą Sofi patiekalą. Ir aš netgi didžiavausi savo nedidele 
pergale, kai pradžioje atšiauriai nusiteikusį pardavėją priverčiau 
specialiai man užsakyti „Sofi sūrio“. 

— Mokykloje išmokstama daug dalykų, taip pat ir kaip valgyti 
tai, kas padėta priešais, - atsakė Žanina. 

(Tuomet aš pagalvojau: „Kitą kartą, kai vaiką pirmą kartą 
vesi į mokyklą, tikrai nebandyk kviesti savo anytos.'). Buvau 
užspęsta į kampą. Problema ta, kad su vyru jau buvome suta- 
rę, kad Sofi priešpiečius valgys mokykloje. Tokią mintį pasiūlė 
Žanina. 

— Valgymas - prancūzų kultūros esmė, - pareiškė ji neilgai 
trukus po mūsų atvykimo. O Sofi nesusiras draugų, jei neis su 
vaikais į valgyklą. 

Taigi, mes užrašėme ją į kasdien valgykloje valgančiųjų sąra- 
šus. Tuo metu tai atrodė visai nebloga idėja. Mes kalbėjomės su 
Sofi apie valgyklą ir netgi mėginome ją sužaisti: įsivaizduok, kaip 
bus malonu susitikti ten su naujais draugais! Dabar man taip ne- 
beatrodė. Tačiau ką nors pakeisti buvo per vėlu. 

Nuėjome koridoriumi link Sofi klasės, ties kurios slenksčiu 
stovėjo mokytoja, sveikindamasi su mokiniais. Čia susidarė ilga, 
lėtai slenkanti eilė. Kai priartėjome prie durų, supratau, kodėl. 
Matėme, kaip kiekvienas vaikas nekantraudamas priartėdavo 
prie mokytojos, o ši pabučiuodavo jį į abu skruostus. Kai kurie 
tėvai taip pat ją pabučiuodavo, kiti tik paspausdavo ranką. Visa 
tai lydėjo apsikeitimas mandagiomis frazėmis apie vasaros atos- 
togas. Po kelių minučių vaikas nueidavo į klasę, o tėvai maloniai 
atsitraukdavo. 

Tokios scenos buvo įprastos Prancūzijoje. Se faire la bise 
reikėtų versti kaip „pasibučiuoti“, tačiau iš tiesų šis bise tebuvo 
delikatus pasitrynimas skruostais, o nestiprus pakštelėjimas lū- 
pomis būdavo atliekamas ore netoli kito asmens ausies (bet ne 
pernelyg arti). Man buvo sunku su tuo apsiprasti, kadangi užau- 
gau kultūroje, kurioje asmens veidas buvo tokia pati privati kūno 
dalis, kaip ir antras galas: tik keli labai artimi giminaičiai turė- 
jo teisę paliesti mano veidą. Tačiau kadangi kiekvienas sutiktas 
Prancūzijoje būtinai pasveikinamas šiais les bises, supratau, kad 
Man reikės prie to priprasti. 

Les bises priversdavo mane nervintis ir dėl kitos priežasties: 
jie yra visai nenuspėjami. Kai Prancūzijoje žmonės sutinka vie- 
nas kitą, vietoje bučiavimosi jie gali ir paspausti rankas. Kartais 
vyras bučiuoja vyrą, o kitą kartą to nedaro. Kai kuriais atvejais 
buvo tikimasi, kad aš pabučiuosiu pirmą kartą sutiktus žmones 
(paprastai tai būdavo giminaičiai), tuo tarpu kitiems (net jei tuos 
žmones matydavau dažnai) niekuomet net rankos nesu paspau- 
dusi. Kai kuriose Prancūzijos vietovėse žmonės apsikeičia vienu 
ar dviem bučiniais, tuo tarpu kitose jie sveikinasi pasibučiuoda- 
mi net tris ar keturis kartus. Kartais žmonės pradeda nuo buči- 
nio į kairįjį skruostą, o kartais - į dešinįjį. Visi šie sprendimai 
turi būti priimti per trumpą akimirksnį, remiantis sudėtingais 
paskaičiavimais, kas jus sieja su sutiktu žmogumi, kokioje vieto- 
je susitikote, kokia sutiktojo lytis, kas dar yra su jumis, kaip labai 
abu skubate, o taip pat kažkokiu keistu šeštuoju jausmu, nusa- 
kančiu socialines sveikinimo pirmumo eiles. Man niekuomet 
nepavykdavo pagauti tame logikos. 

Be kita ko, žinojau, kad su tais les bises gali baigtis tikrai liūd- 
nai. Kartą taip nutiko mano vyrui. Neilgai trukus po mūsų susi- 
pažinimo mes nuskridome į mano gimtinę, kur jis turėjo susitik- 
ti su mano giminaičiais. Į oro uostą mūsų paimti atvyko mano 
dėdė Džonas. Sutikimo salėje, žmonių apsuptyje, Filipas padarė 
tai, kas prancūzui atrodo visiškai normalu: jis karštai pabučiavo 
dėdę Džoną į abu skruostus. Apstulbusio Džono žvilgsnį Filipas 
tuojau pat suprato klaidingai: „O, - nusišypsojo mano būsimas 
vyras, - Kanadoje jūs turbūt bučiuojatės tris kartus!“ Ir kai Fili- 
pas metėsi į priekį, kad pabučiuotų dėdulę dar kartą, dėdė Džo- 
nas staiga pasuko galvą, ir abiejų lūpos susitiko bučinyje. 

Jų santykiai laikui bėgant pagerėjo. Tačiau tie bučiniai vis tiek 
vertė mane nervintis. Ir Sofi jie nepatiko, net ir sutikusi gimi- 
naičius, ji stovėdavo kaip įbesta, nors ir žinojo, kad atsisakymas 
bučiuotis gali būti priimtas kaip didžiausias įžeidimas. Priartėjus 
jos eilei sveikintis su mokytoja, Sofi ėmė muistytis. „Bonjour!“ - 
pasakė šypsodamasi Madame. Visai suprantama, kad Sofi tik 

apsikabino ją, paleido mano ranką ir praslydo į klasę. Madame 
susiraukė. Be jokios abejonės, užsiminti apie mano nerimą dėl 
maisto dabar nebuvo pats tinkamiausias laikas. Tačiau aš neri- 
mavau visą dieną. Diena prailgo. Prancūzai mokykloje būna nuo 
830 iki 16.30 val. (o daugelis dar lieka „namų darbų ruošimui“ 
(ėtudes) po pamokų iki 18.30 ar 19 val.). Sofi klasės draugai jau 
buvo pripratę prie viso to, kadangi jiems tai buvo treti metai mo- 
kykloje (prancūzų vaikai formalų mokymąsi pradeda nuo pusės 
dienos, kai jiems sueina dveji su puse metų, o pilną dieną mokosi 
nuo trejų). Tie vaikai jau buvo valgyklos veteranai, bet Sofi vis- 
kas, be jokios abejonės, buvo nauja. 

Kai popiet Sofi išėjo iš klasės, man iškart viskas buvo aišku. 
Raudodama ji metėsi man į glėbį. Kiek palaukusi išklausiau jos 
nevalgomi (jos žodžiais). Kitaip, nei jos darželyje, čia niekas ne- 
miegojo nei rytinio, nei popiečio miego. Ir niekas net neleido jai 
atsigerti vandens, nors ji ir kėlė ranką. 

Susinervinusi paguldžiau ją anksčiau miegoti vakare ir pa- 
siryžau kitą rytą pasirodyti mokykloje su supakuotais priešpie- 
čiais, buteliu vandens ir keliais griežtais žodeliais jos mokytojai. 
Apmąsčiau savo komentarus labai kruopščiai: „Sofi ir taip sunku 
priprasti prie naujos kultūros. Jos gimtinėje vaikai gali gerti kada 
tik panorėję, net ir per pamokas. Ir ar ji negalėtų atsinešti prieš- 
piečių iš namų, kol apsipras?“ | 

Palikusi Filipą padėti Sofi pasiruošti mokyklai, išskubėjau į 
mokyklą daugiau nei pusvalandžiu anksčiau, kad galėčiau šnek- 
telėti su Madame. Tačiau Madame mano žodžiai nepadarė jokio 
įspūdžio. Įtariai pažvelgusi į Sofi priešpiečių paketėlį, ji prunkš- 
telėjo: 

— Turiu galvoti apie visą klasę. Mes niekam neleidžiame neštis 
iš namų jokių ypatingų vaišių ir jokių specialių nuolaidų čia nie- 
kam nedarome. 

Tuomet nebeištvėrusi išsakiau visą savo nerimą. Ar Sofi bus 
pasmerkta gėdai vien tik dėl to, kad valgo kitaip nei kiti vaikai? Ir 

nėra tokia smalsi ragaudama naują maistą? Kaip ją paveiks toks 
elgesys su ja? Kaip ji galės ko nors išmokti, jei visą laiką jausis al- 
kana ir ištroškusi? Pamačiusi susirūpinusį mano veidą, Madame 
suminkštėjo. 

— Prieš jums einant namo, užsukime į valgyklą ir apžiūrėkime 
ją, - pakvietė ji. 

Pirmoji mūsų stotelė buvo virtuvė, kurioje jau darbavosi 
virėjas. Įgudusia ranka valdydamas už mane didesnį samtį, jis 
stovėjo ant pirštų galų ir maišė sriubą puode, kuris atrodė toks 
didelis, kad galėtų sutalpinti visą Sofi klasę. Visi valgiai gami- 
nami iš šviežių produktų, o ne pusgaminių, išdidžiai pareiškė 
jis man, parodydamas prie pjaustymo lentų išrikiuotas daržo- 
ves. Jis stengdavosi pirkti vietinius maisto produktus. Be to, 
pridūrė jis, valdžia ketino pareikalauti, kad iki 2012 metų 20 
procentų sudėtinių valgių dalių sudarytų ekologiški produk- 
tai. Tačiau geras maistas, pasakojo jis toliau, nebūtinai susijęs 
su didelėmis išlaidomis; jis puikiausiai gali būti paprastas ir 
nebrangus, bet skanus. Bandžiau apsimesti, kad man tai pa- 
darė įspūdį. 

Be abejo, ne visoms valgykloms nusišypso laimė turėti nuo- 
savą virėją. Norėdamos sumažinti išlaidas, daugelis jų griebiasi 
sutarčių su aprūpinimo maistu įmonėmis ir kur tik įmanoma 
vartoja iš anksto paruoštus ir supakuotus pusgaminius. Tiesą 
pasakius, vienas neilgai trukus po mano apsilankymo valgyklo- 
je atliktas tyrimas parodė, kad beveik pusė Prancūzijos valgyklų 
neatitinka griežtų Prancūzijos švietimo ministerijos reikala- 
vimų. Tėvai iškart sujudo. Vienas gerai žinomas virėjas Sirilas 
Linjakas (Cyril Lignac) televizijoje netgi sukūrė realybės šou 
(Vive la Cantine!), kuriame atliko „maisto gelbėtojo“ vaidmenį 
vaikų mokymo įstaigose visoje Prancūzijoje (kažkas panašaus į 
Džeimio Oliverio (Jamie Oliver) Maisto revoliuciją). Ir vis dėl- 
to, net ir blogiausias Prancūzijos valgyklų maistas greičiausiai 
yra geresnis už įprastinį maistą, kurio galima nusipirkti Šiaurės 
Amerikos mokyklų kavinėse. 

Kad suprastumėme, kokį svarbų vaidmenį atlieka mokyklos 
virėjas Prancūzijoje, reikia įsisąmoninti tą faktą, jog prancūzams 
priešpiečiai yra svarbiausias vaikų dienos valgis pagal suvartoja- 
mų kalorijų kiekį. Kadangi maisto prekių aparatai uždrausti vi- 
sose Prancūzijos mokymo įstaigose, jose neįmanoma nusipirkti 
maisto niekur kitur, tik valgyklose. Didžioji mokinių dalis valgo 
mokyklose ir jiems neleidžiama atsinešti priešpiečių iš namų (ne- 
bent jie serga sunkiomis alerginėmis ligomis). Tokiu būdu valgy- 
klos yra ta vieta, kur didžioji dalis iš šešių milijonų Prancūzijos 
mokyklinio amžiaus vaikų kasdien valgo priešpiečius. Sofi mo- 
kykloje virėjas buvo nenuginčijamas valgyklos šeimininkas, ku- 
ris priešpiečių metu dažnai vaikštinėdavo po valgyklą, klausinė- 
damas vaikų, kaip jiems patinka jo paruošti valgiai (o kartais ir 
pagrūmodavo samčiu nenoriai valgantiems vaikams, kaip vėliau 
man papasakojo Sofi). Net ir nežinant viso to, man buvo visiškai 
aišku, kad virėjas labai didžiuojasi savo darbu. 

Padėkojome virėjui ir nuėjome į valgymo zoną. Išdidžiai 
rodydama medžiagines servetėles ir staltieses (o tai buvo tikra 
prabanga mažai kaimo mokyklai), Madame paaiškino man, kad 
maistą vaikams patiekia specialus personalas, kuris prižiūri, kaip 
jie valgo (rūpinasi vaikų valgymo manieromis, kartais ir ne visai 
švelniais metodais), kol mokytojai valgo priešpiečius atskirame 
kambaryje. Kiniško porceliano lėkštės ir vaikams pritaikyto dy- 
džio įrankiai jau laukė vaikų, išrikiuoti ant stalų su karinės val- 
gyklos preciziškumu. Net ir man tai padarė įspūdį. 

Tvarka čia labai svarbi, pastebėjo Madame, kadangi (remian- 
tis valdžios nustatytu dekretu) vaikai prie stalo praleidžia ma- 
Žiausiai pusvalandį. Prisiminiau vyresnius vaikus savo gimtinėje, 
kurie teturėjo dešimt minučių šaltam sumuštiniui sužiaumoti 
sėdėdami mokykliniame suole, tačiau nieko nepasakiau. Kaipgi 
Madame būtų tai supratusi? 

Prancūzų mokyklose, tęsė Madame, valgymo laikas skirtas 
Vaikų pabendravimui, pasimėgavimui nauju maistu ir naujo 
Maisto atradimui malonioje aplinkoje. Kai tas pats patiekalas pa- 

tiekiamas visiems vaikams, jie tampa ne tokie išrankūs ir jų mi- 
tyba galų gale tampa įvairesnė. Mokykloje kartu su savo bendra- 
amžiais vaikai ragauja ir valgo tokius produktus, kuriuos išvydę 
namuose raukytų nosis (bendraamžių įtaką patvirtina ir Šiaurės 
Amerikoje atlikti tyrimai). Prancūzų sistema iš tiesų yra puikiai 
ištobulinta, ypač gerai apgalvota bendraamžių įtakos reikšmė. 
Kai jus stebi keli šimtai labai pastabių vaikų akių, argi drįstumėte 
kelti sambrūzdį dėl kokio nors valgio? 

Kalbant apie vaikų mitybą, mokytojams taip pat tenka svar- 
bus vaidmuo, paaiškino Madame, koridoriais pasukusi link mo- 
kyklos išėjimo. Jie turi tris svarbiausius tikslus. Pirmasis - sau- 
goti vaikų sveikatą ir skatinti akademinius jų pasiekimus, užti- 
krinant maitinimą mitybiniu požiūriu vertingu maistu. Antrasis 
tikslas - mokyti vaikus: ugdyti jų skonį, išmokyti juos pagrindi- 
nių maisto higienos ir mitybos taisyklių ir paskatinti juos valgyti 
įvairų, sveiką maistą. O trečiasis tikslas - išmokyti vaikus gražiai 
elgtis prie stalo ir paisyti režimo, aiškiai nustatančio, kada, kur, 
kaip, ką ir kodėl vaikai valgo. 

Tuo metu jau buvau susiruošusi jai atsikirsti. Madame požiū- 
ris atrodė neįtikėtinai griežtas ir aš nemaniau, kad tai tiktų Sofi. 
Tačiau Madame kalbėjo su tokiu užsidegimu, kad susilaikiau. 

Ji labai išdidžiai mintinai pacitavo Prancūzijos švietimo mi- 
nistrą: „Mokykla yra išskirtinė vieta, kurioje vaikai mokomi 
gero skonio, mitybos pagrindų ir valgymo kultūros. Gero skonio 
reikia mokyti ir išmokti, o jis įgyjamas tik su laiku.“ 

Ji paaiškino, kad maisto tiekimo taisykles nustato ministeri- 
ja. Daržovės turi būti kasdien: vieną dieną šviežios, kitą dieną - 
virtos ar keptos. Keptas maistas gali būti ne daugiau nei kartą 
per savaitę. Tikra žuvis (ne jos gaminiai) turi būti bent kartą per 
savaitę. Vaisiai desertui duodami mažiausiai kas antrą dieną, cu- 
kraus turintys desertai leidžiami, bet tik kartą per savaitę. Taisy- 
klėse netgi buvo nustatyta, koks maisto medžiagų kiekis turi būti 
įprastiniame patiekale (jei jums smalsu: 11 gramų aukštos koky- 
bės baltymų, 220 miligramų kalcio ir 2,8 miligramo geležies). 

komitetas. Tėvai labai domėjosi tuo, ką valgo jų vaikai. Pastara- 
sis faktas manęs visai nenustebino: jau buvau girdėjusi iš klasės 
išeinančius vaikus pasitinkančių tėvų pasisveikinimus. Vietoje 
įprastinio „Ką tu šiandien veikei mokykloje?“, visi klausdavo: „Ir 

Kaip vėliau sužinojau, tai atspindėjo prancūzų tėvų nesido- 
mėjimą (bent jau mano akimis) mažų vaikų intelektualinių ge- 
bėjimų ugdymu. Jokių kortelių su paveikslėliais, jokių smuiko 
pamokų mažiems vaikams, jokių kūdikių-Einšteinų. Tiesą pasa- 
kius, prancūzams kelia nuostabą tai, su kokiu intensyvumu ame- 
rikiečiai bando išugdyti priešlaikinius savo palikuonių intelek- 
tinius gebėjimus. (Kortelės su paveikslėliais? Tikrai? Jūs turbūt 
juokaujate!) Prancūzai labai atsidavę formaliajam mokymui (ku- 
ris yra kur kas pažangesnis nei mano gimtinėje, galiu pasakyti). 
Tačiau jie įsitikinę, kad mokymas skaityti ir rašyti yra mokytojų 
reikalas. Vietoje to, prancūzų tėvai didžiausią dėmesį skiria tam, 
ką, jų manymu, vaikas gali ir turi išmokti: gardžiuotis ir mėgau- 
tis maistu. Visu maistu. Įprastas klausimas, kurį užduoda vienas 
kitam tėvai, yra: „Ir ką gi jūsų vaikas mėgsta valgyti?“ Kitas tėvas 
ar motina į tai išdidžiai atsako: „Elle mange un peu de tout.“ (Ji 
valgo visko po truputį.) 

Šia tema naujai iškeptiems tėveliams parašytos ištisos kny- 
gos tokiais viliojančiais pavadinimais, kaip „Skonio gimimas: 
kaip suteikti vaikui mėgavimosi maistu dovaną“. Tiesą pasakius, 
prancūzai labai mėgsta prisiminti istorijas apie jų vaikų pirmą 
kartą ragautą maistą (taip tėvai Šiaurės Amerikoje mėgsta kalbė- 
tis apie pirmuosius savo vaikų ištartus žodžius). Svečiuodamiesi 
kaimo šeimose, kuriose auga maži vaikai, mes beveik visuomet 
kalbėdavome apie tai, ką jie jau ragavę. Apie savo vaikų valgy- 
mo pergales tėvai čia šneka su tokiu pat pasididžiavimu, su kokiu 
Šiaurės Amerikoje paprastai aptarinėjami akademiniai ar sporti- 
niai vaikų pasiekimai. Pavyzdžiui, mūsų draugas Ivas nepapras- 
tai didžiavosi tuo, kad jo devynių mėnesių dukra Nikolė valgo 

rokforą (taip taip, sūrį su dvokiančiu žaliai mėlynu pelėsiu) ir su- 
sijaudinęs vis siūlė jai mažus šio sūrio gabalėlius stebint visiems 
svečiams. Turiu pripažinti, kad Nikolė iš tiesų atrodė be galo 
laiminga gromuliuodama sūrį („Tai dėl druskos“, - sušnabždėjo 
man vyras, bandydamas mane paguosti.) 

Taigi, aš iš pirmų lūpų sužinojau, kad prancūzų tėvams įvai- 
rovė yra labai svarbi. Tai, ką sakė Madame, turėjo savą prasmę. 
Tačiau iki šiol nebuvau girdėjusi, kad mokant vaikus mitybos 
pagrindų mokyklos vaidmuo toks svarbus. Remiantis Madame 
žodžiais, mokymas-apie maistą vyko ir formalių pamokų metu. 
Ji ranka parodė ant sienos kabančią diagramą, kurioje buvo pa- 
vaizduota kiek kitokia nei įprasta mitybos piramidė. Priėjuci ar- 
čiau, išvydau kai ką įdomaus. Vietoje įprastinių maisto grupių, 
šioje diagramoje buvo devynios rekomendacijos, išdėstytos tarsi 
kopėčių skersiniai. Buvo pavaizduotos ne tik maisto grupės (vai- 
siai ir daržovės, pieno produktai, grūdai ir kruopos, mėsa, žuvis 
ir kiaušiniai), bet drauge surašytos ir rekomendacijos, kaip riboti 
riebalų, cukraus ir druskos kiekį. Apatinė eilė - piramidės pa- 
grindas - buvo paskirtas geriamajam vandeniui. Ar prancūzams 
tai buvo atskira maisto grupė, nusistebėjau? 

Tačiau dar nespėjus man apie tai paklausti, Madame ėmė 
kalbėti apie savo mėgstamiausią dalyką - pamokas, kurios or- 
ganizuojamos „La Semaine du Goūt (Ragavimo savaitės) metu 
ir kurios vyksta kiekvieną spalį visoje Prancūzijoje. Visą savaitę 
žymiausi virėjai (iš populiariausių restoranų, pavyzdžiui, Rifz) 
lankosi mokyklose, kur gamina valgį, ragauja jį, juokauja ir kelia 
vaikams susižavėjimą. Kartais nufilmuoti ir internete patalpinti 
jų pasirodymai tapdavo nacionalinių naujienų siužetais. Kukles- 
niais atvejais klases ir mokinių stovyklas aplanko vietiniai virė- 
jai, kepėjai, mėsininkai, sūrių gamintojai bei rinktiniai gurma- 
nai ir veda tokius užsiėmimus, pavyzdžiui, „Vaisių sulčių semi- 
narai“. Praeitais metais visoje Prancūzijoje buvo suorganizuota 
daugiau kaip 5000 tokių pamokų. (Tuo pačiu metu Prancūzijos 
restoranai siūlo specialius „Ragavimo savaitės“ valgiaraščius uŽ 

prieinamą kainą.) Tačiau, nepaisant viso to, jaučiau, kaip mano 
veidą iškreipia skeptiška išraiška: netikėjau, kad net ir geriausias 
virėje.s galėtų įtikinti mano Sofi valgyti tai, ko ji nemėgsta. 

Tačiau vaikų mokymas apie maistą tuo nesibaigia, tęsė Ma- 
dame. Didelis dėmesys teikiamas ir jų mokymui, kaip reikėtų 
išmintingai ir sveikai maitintis, o taip pat jų „skonio svogūnėlių 
pažadinimui“, kaip ji poetiškai pasakė. Mokykloje buvo taiko- 
mas mokymo metodas, sukurtas Nacionaliniame Prancūzijos 
Skonio institute (ir tai tikrai nėra mano prasimanymas). Kie- 
kvienais metais mokytojai pradeda nuo paprastų pamokų, skir- 
tų vaikų savistabos ir verbalizacijos įgūdžiams plėtoti. Vaikai 
mokosi tyrinėti maistą pasitelkę visus penkis pojūčius: ragavi- 
mą, regą, kvapų pajutimą, lytėjimą ir girdėjimą. Toks „skonių 
mokymas“, kaip jis populiariai vadinamas Prancūzijoje, vyksta 
žaidžiant linksmus žaidimus. Populiari mokymo metodika Sofi 
amžiaus grupei yra sac fourre-tout. Vaikai visi iš eilės kiša ran- 
kutes pro mažą plyšį į „medžiaginį maišą“, čiupinėja ten esan- 
čius vaisius ar daržoves ir bando apibūdinti, ką surado, o tuomet 
parodomas maišo turinys. Kitoje pamokoje vaikams duodami 
padėklai su mažais įvairaus maisto gabaliukais ir jų paprašoma 
maistą suskirstyti į tokias kategorijas, kaip sūrus, saldus, rūgš- 
tus ir kartus. Dar vėliau jiems užrišamos akys ir paprašoma pa- 
ragauti, apibūdinti ir atpažinti, koks maisto gabalėlis jiems duo- 
tas. Taip siekiama paskatinti vaikus pažinti maistą pasitelkus 
visus penkis pojūčius. Turėjau pripažinti, kad tai iš tiesų galėjo 
patikti Sofi. | 

Madame tai padrąsino. Ji su užsidegimu perėjo prie prancūzų 
tyrinėjimų apie „jutiminį pažinimą“ ir šio pažinimo svarbą svei- 
kų valgymo įpročių formavimuisi. Mokyklos, išdidžiai pastebėjo 
Ji, šių tyrimų rezultatus naudoja rengdamos mokymo programas. 
Pamokose vaikai mokosi apibūdinti maistą ir išreikšti žodžiais 
Savo mintis ir jausmus, susijusius su juo. Kai jie to išmoksta, tęsė 
Ji, pradeda kurti vaizdingesnes idėjas apie maistą. Tas pats mais- 
tas - tarkim, avokadas - gali būti paruošiamas trim ar keturiais 

skirtingais būdais ir pasiūlytas vaikams, kurie mokosi skirtingų 
kulinarinių sąvokų ir plėtoja savo pačių jutiminius įgūdžius. Vy- 
resnėse klasėse įvedamos pamokos apie prieskonius, jose vaikų 
prašoma kritiškai įvertinti žiniasklaidoje pasirodančius praneši- 
mus apie maistą, o socialinių mokslų pamokose jie išgirsta apie 
Prancūzijos patrimoine culinaire (kulinarinį paveldą). Visa tai 
man pasirodė netgi naudinga. 

Vėliau pamokos plėtojamos ir jose supažindinama su sudė- 
tingais aromatais, ištyrinėjami mitybos pomėgiai ir gaminami 
valgiai (dažniausiai - tradiciniai tame regione), o viską užbaigia 
Ragavimo savaitės grand finale (didysis finalas): a repas de fėte 
(šventinis patiekalas). Tai šventė, kurioje svarbiausia yra pats 
valgymas. Vaikai šį procesą turi patirti visi kartu, primygtinai 
tvirtino Madame. Tiems, kurie tikrai susidomi, galimi speci- 
alūs popamokiniai užsiėmimai (pavyzdžiui, vasaros maisto 
gaminimo stovyklos, kuriose lankėsi mano dukterėčios ir sū- 
nėnai). Prieš metus vietinė valdžia netgi suorganizavo bendrą 
išvyką į Epicurium - Avinjono, Pietų Prancūzijos miesto, pačia- 
me centre įsikūrusį pirmąjį pasaulyje muziejų, skirtą vaisiams 
ir daržovėms. 

— Taigi, - triumfuodama užbaigė Madame, - Sofi tikrai be 
galo patiks valgymas mokykloje, kaip ir kiekvienam kitam čia 
esančiam vaikui. 

Nežinojau, ką pasakyti. Viskas atrodė labai linksmai, bet aš 
vis tiek nemaniau, kad tai gali pakeisti Sofi požiūrį į burokėlių 
salotas. 

— Skamba nuostabiai, - pratariau užsikirsdama ir jausdamasi 
taip, tarsi stovėčiau ant bedugnės krašto. Sukaupusi visą drąsą, 
vis dėlto laikiausi savo: - Bet aš nemanau, kad tai padės Sofi. Jai 
reikia pavalgyti, kad galėtų gerai mokytis. Jai būtina užkąsti bent 
du kartus per dieną. Ji tikrai negali sukaupti dėmesio, kai yra 
alkana. Ir aš nesu tikra, kad ji sugebės pamėgti valgykloje tiekia- 
mą maistą. Galbūt ji galėtų atsinešti jei ne priešpiečius, tai bent 
užkandžių? 

— NE! - pasigirdo atsakymas. Tapo aišku, kad čia ne vieta de- 
ryboms. - Užkandžiavimas - tai kelias į prastą mitybą, o tokia 
mityba nepadeda vaikams mokytis, - atsakė Madame griežtu 
tonu. - Mano darbas yra išugdyti sveikus valgymo įpročius vi- 
siems mokiniams. 

Madame buvo visiškai aišku, kad išmokti valgyti prancūziš- 
kai yra griežtai privaloma. 

Turbūt atrodžiau maištingai, kadangi Madame stabtelėjo ties 
durų slenksčiu pridurti dar kelių savo minčių. 

- Dar šiais mokslo metais Sofi galų gale sugrįš namo su ma- 
loniomis mintimis apie maistą, - pažadėjo Madame. - Vaikai 
augins daržoves specialiuose sklypeliuose šalia mokyklos kie- 
mo. Jie vyks į vietinį turgų, kuris yra vos už penkių minučių 
kelio pėsčiomis. O mokymas apie maistą bus derinamas su ki- 
tais dalykais, pavyzdžiui, gamtos mokslais, ypač kalbant apie 
sraigės. 

Madame turbūt pastebėjo mano reakciją jai užsiminus apie 
sraiges, nes šioje vietoje nutraukė savo monologą ir pasiūlė, jei 
dar turėčiau kokių nors papildomų klausimų, kreiptis į moky- 
klos psichologą. 

Sustingau apimta panikos. 

- Ar Sofi nėra kiek per maža lankytis pas psichologą? - Žiopte- 
lėjau, gaudydama orą. 

Tyla. 

- Psichologo konsultacija būtų suteikta jums, - pasakė Mada- 
me prieš nusisukdama pasisveikinti su mokiniais. 

Kai vėliau viską papasakojau vyrui, jis iš viso to tik juokėsi. 

- Prancūzai nekelia tokio sąmyšio dėl maisto, - pasakė jis. — 
Dažniausiai jie mano, jog problemų, susijusių su vaikų valgymu, 
priežastis yra tėvai. 

Pamaniau, kad tai skamba įžeidžiamai. Ar jis tikrai mano, 
kad šiuo atveju priežastis esu aš? Paaiškėjo, kad taip (tam tikra 
Prasme), ir viskas baigėsi vienu iš didžiausių mūsų kivirčų persi- 
kėlus gyventi į Prancūziją. 

— Aš nekeliu sąmyšio, - pasakiau jam. - Tiesiog noriu apsau- 
goti Sofi. 

- Apsaugoti nuo ko? - paklausė jis. Į tai aš neturėjau tinkamo 
atsakymo. 

Skambutis nuskambėjo, ir mokiniai suplūdo į klases, paskui 
save įtraukdami ir Sofi. Likau koridoriuje, glamžydama rankose 
į rudą popierių suvyniotą priešpiečių ryšulėlį ir galvodama, kas 
dabar bus. 

O-atsakymas į pastarąjį mano klausimą buvo toks: nieko. Jo- 
kių specialių išlygų Sofi padaryta nebuvo, ir jai reikėjo prisitai- 
kyti, kuo greičiau, tuo geriau jai pačiai. Mokyklos paskirtis buvo 
išauklėti Sofi, norėjau aš to ar nenorėjau. Niekas nesiruošė patai- 
kauti nei jai, nei jos tėvams. Ar, mano atveju, sąmyšį keliančiai 
užsienietei motinai. 

Ši situacija man kėlė įtampą. Tačiau, kaip netrukus išsiaiški- 
nau, čia mokykloms ir nerūpėjo, kaip jaučiasi mokinių tėvai. Jie 
taiko bausmėmis paremtą mokymo modelį (jis taikomas ir vai- 
kams, ir jų tėvams, kurie drįsta ne vietoje išsišokti). Kai išgirdau, 
kad viena iš Sofi klasės draugių buvo palikta po pamokų, kadan- 
gi nespėjo kartu su visais pabaigti darbo pamokoje (ir visa tai - 
vaikų darželyje!), ėmiau suprasti, su kuo mes čia visi susidūrėme. 
Tačiau jaučiausi bejėgė ką nors padaryti. 

— Kodėl jie tokie griežti? - paklausiau Filipo. 

— O kaip tu manai, kodėl aš išvykau iš Prancūzijos, niekuomet 
nebeketindamas čia sugrįžti? - atsakė jis. 

Tai buvo tiesa: mano vyrui iš tiesų sunkiai sekėsi susidoroti 
su daugybe taisyklių ir nusistovėjusių tradicijų Prancūzijos vi- 
suomenėje. 

Tačiau Filipas man paaiškino, kas yra tikrai svarbu Prancū- 
zijos mokymo sistemoje: įvedusi privalomą mokymą apie mi- 
tybą visiems mokiniams, valdžia užtikrino, kad sveika mityba 
būtų prieinama ne vien tik elitui. Tose šalyse, kur mokymas apie 
maistą ir mitybą nėra privalomas, vaikai iš labiau pasiturinčių 
šeimų ar kurių tėvai yra labiau išsilavinę, linkę valgyti kur kas 

sveikiau. Tuo tarpu mūsų kaimo mokyklos - o į ją sugužėda- 
vo vaikai iš įvairių sluoksnių šeimų (ūkininkų ir farmacininkų, 
žvejų ir fabriko darbininkų) - misija buvo kiekvieną išmokyti 
valgyti sveikai ir įtvirtinti įgūdžius, įgytus šeimose. Mažesnes 
pajamas turintys tėvai čia yra daugiau remiami nei tokie patys 
tėvai Šiaurės Amerikoje. Jiems taikomi mažesni mokesčiai, su- 
teikiamos įvairios nuolaidos (net ir perkant traukinių bilietus), 
valstybė subsidijuoja mokesčius už darželius ir pailgintos dienos 
grupes. Prancūzai stengiasi visiems suteikti vienodas galimybes 
(nors musulmonų vaikų atskirtis dėl halal maisto nebuvimo yra 
įsisenėjęs diskusijų objektas). 

Taigi, kaip ir daugelis dalykų, geras maistas Prancūzijoje yra 
sudemokratintas. Todėl ir skonių bei pomėgių skirtumai, lygi- 
nant vaikus iš įvairių sluoksnių, yra kur kas mažesni nei tarp 
įvairių sluoksnių vaikų Jungtinėse Valstijose. Filipo šeima - to- 
bulas pavyzdys: Žanina (kaip ji pati pasakojo) buvo kilusi iš labai 
vargingos šeimos. Tačiau, nors ir ji, ir Džo mokyklą paliko, kai 
jiems suėjo šešiolika, vis dėlto abu galėjo nueiti į bet kurį penkių 
žvaigždučių restoraną papietauti. Taigi, turėjau pripažinti, kad 
Madame ne veltui tvirtino, jog mokymas apie maistą yra soci- 
alinių sluoksnių sulyginimo priemonė. Visų vaikų aprūpinimas 
tinkamu maistu ir visy jų mokymas, kaip reikėtų tinkamai val- 
gyti, prancūzams yra svarbi nacionalinio jų devizo - Laisvė, ly- 
gybė, brolybė - išraiška (nors pirmąją kiek suvaržo paskutinioji, 
pagalvojau pati sau pagiežingai). 

Gavus tokius paaiškinimus, Madame geležinis nusistatymas, 
kad mokymo procese turi dalyvauti visi be išimties vaikai, atro- 
do labiau pagrįstas. Prancūzų požiūris į maistą apima kur kas 
daugiau, nei mityba ar fizinių poreikių patenkinimas. Išmokti 
tinkamai valgyti jiems reiškia ir išmokti tinkamai valgyti vi- 
siems kartu. „Skonio lavinimas“ prancūzų vaikams iš tiesų yra ir 
pilietiškumo mokymas, kadangi mokykloje visi vaikai turi vie- 
nodas galimybes gauti gerą maistą ir išsiugdyti gerą skonį. Val- 
gymas mokykloje yra visų dalyvaujančiųjų pilietiškumo ritualas. 

Jei Sofi tame nedalyvautų, tai paveiktų jos socialinį, o vėliau ir 
profesinį gyvenimą. 

Dar daugiau: taip praturtinamas visas Sofi mokymas ir au- 
klėjimas. Prancūzų vaikai išmoksta įsiklausyti į pojūčius, savo 
organizmą ir atrasti ryšį su maistu. Maistas yra mokslinių ty- 
rimų objektas, bet taip pat turi emocinių ir asmeninių aspektų, 
nagrinėdami, ką valgo namuose ir mokykloje, vaikai išmoksta 
mąstyti ir apie savo įvaizdį, ir savo šeimos gyvenimą. Supratus 
visa tai, šį procesą apibūdinančios sąvokos, pavyzdžiui, „skonio 
pojūčių pabudinimas“ (I'ėveil gustatif), man pasirodė nebe to- 
kios pompastiškos. Vaikai, suvokiau aš, išmoksta ne tik valgyti, 
jie išmoksta būti smalsūs ir mąstyti. Ir yra mokomi ne tik sveikos 
mitybos, bet ir paskatinami kritiškai vertinti maistą. 

Visi tie dalykai atrodė daug žadantys. Todėl galiausiai sutarė- 
me, kad švelniai, bet tvirtai ir toliau versime Sofi eiti į valgyklą. 

Kaip ir reikėjo tikėtis, pirmosiomis savaitėmis Sofi reakcijos 
buvo nekokios. Pirmieji iš jos lūpų išsprūstantys žodžiai kas 
rytą, vos prabudus, buvo desperatiškas žliumbimas: „Maman, 
aš nenoriu į mokyklą." Nepaisiau jos ašarų. Galų gale, juk tai 
tebuvo vaikų darželis. Žinoma, dienos jame slinko lėtai. Tačiau 
vaikų darželis tėra vaikų darželis, maniau. Ir kiek gi jame gali 
būti streso? 

Tik vėliau ėmiau suprasti, kodėl jai buvo taip sunku. Ji kal- 
bėjo prancūziškai, bet tikrai nebuvo prancūzė, dvikalbė, bet ne 
dvikultūrė. Kadangi iki tol augo Šiaurės Amerikoje, ji visiškai 
neturėjo jokių ėducation pagrindų. Čia net ir žaidimai vaikų 
aikštelėse buvo kitokie: Sofi teko nerašytas „Koks dabar metas, 
pone Volfai?“ taisykles išsiversti į „1 2 3 Soleil“, o žaidimą „Ančiu- 
kas, ančiukas, žąsiukas paversti „Le facteur nest pas passė'“. Net 
ir įprastinis vaikų žaidimas „Klasės“ čia buvo kitaip žaidžiamas. 

Taigi, prisitaikyti jai buvo sunku ir ji tai darė mokydamasi 
iš savo pačios klaidų; tiksliau, buvo verčiama mokytis iš savo 
klaidų. Pradžioje jos klasės draugų mėgstama žaidimų taktika 
buvo „nekaltas“ piktavališkumas, nuo kurio tėvų kūnais pagau- 

gai nueina: „Visi eina Žaisti, išskyrus naujokus.“ Na, vienintelė 
naujokė buvo mano dukra. Todėl pradžioje mano Sofi buvo labai 
vieniša, iš čia ir jos ašaros. Bet aš apie tai sužinojau gerokai vėliau, 
iš dalies dėl Prancūzijos mokymo sistemoje egzistuojančio tylos 
kodekso (kuriuo remiantis su tėvais geriausiu atveju elgiamasi 
kaip su neprašytais įsibrovėliais). Ir, jei pasakius nuoširdžiai, iš 
tiesų aš gal ir neturėjau didelio noro klausytis. Kadangi pati atsi- 
tempiau savo šeimą į Prancūziją, mes čia turėjome būti laimingi, 
net jei dėl to reikėjo apsimetinėti. 

Tai sukėlė ilgus mėnesius trunkantį nusivylimą. Lydima ne- 
pritariančių kitų tėvų žvilgsnių, mokyklos klasėje rytais palieka- 
ma Sofi kūkčiojo mano glėbyje kiekvieną dieną. „Esu įsitikinusi, 
kad tau tai tik į gera, - sakydavau jai. - Niekuomet nevesčiau 
tavęs į mokyklą, jei žinočiau, kad tau ten tikrai blogai.“ Tačiau 
tylomis aš vis dar abejojau, ar mes tikrai teisingai elgiamės. 

Vienas iš sunkiausių dalykų - ir man, ir Sofi - buvo pasirinki- 
mo, kada Sofi valgyti mokykloje, neturėjimas. Pagrindinis būdas, 
kuriuo prancūzų tėvai kontroliuoja savo vaikų maitinimąsi, yra 
griežtas režimas. Prancūzams jį taikyti vaikams, mažiems ir net 
kūdikiams, yra savaime suprantamas dalykas. Maistas duoda- 
mas ne pagal poreikį, o tuomet, kai suaugusieji nusprendžia, jog 
jį reikia duoti. Taip yra ne dėl banalaus autokratiško noro kon- 
troliuoti, kada vaikai valgo. Prancūzai tiki, kad griežtas režimas 
padeda subalansuoti sveikus valgymo įpročius ir sveiką virškini- 
mo sistemą. Šią informaciją apibendrinau tokia taisykle: 


3 prancūzų valgymo taisyklė 
Tėvai planuoja valgymo režimą ir valgiaraštį. 
Vaikai valgo tą patį, ką ir suaugusieji: jokių pakaitalų ir jokių 
skubiai paruoštų papildomų patiekalų. 


Viskas logiška. Tačiau vis tiek nemaniau, kad tai tiks mano vai- 
kams. Tiesą pasakius, būtent prie šios taisyklės abiem mano vai- 
kams buvo sunkiausia prisitaikyti. Vieną dieną iš anksto neįspė- 

jusi pasirodžiau Klerės vaikų darželyje priešpiet. Tą rytą į darželį 
ją nuvežė vyras, bet pamiršo pasakyti, kad pasiimsiu ją anksčiau, 
nes turiu nuvesti pas gydytoją. Atvėrusi duris, pamačiau išrau- 
dusią Klerę, stovinčią vidury kambario. Jos burna buvo plačiai 
atverta ir įgijusi ištęstos O raidės formą, o tai reiškė tik viena: ji 
verkė. Dukra buvo tokia pikta, kad net nepastebėjo manęs, sto- 
vinčios ties slenksčiu. Visas jos mažame kūnelyje susikaupęs įtū- 
žis buvo nukreiptas į vaikus, kurie tuo metu valgė, ir į auklėtojas, 
kurios juos maitino. 

Keturi maži vaikučiai buvo tvarkingai susodinti žemose vai- 
kiškose kėdutėse, sustatytose į tvarkingą eilę. Keturios auklėtojos, 
po vieną kiekvienam vaikui, sėdėjo priešais vaikučius. Moterys 
su prijuostėmis turėjo po padėklą, lėkštę, šaukštą ir buvo apsi- 
ginklavusios šypsena. Visos jos nepalaužiamai ignoravo Klerę. 

- Ji alkana, bet mokosi palaukti savo eilės, - pastebėjo viena 
auklėtoja, lėtai išgramdydama paskutinius košelės likučius iš du- 
benėlio. | 

Prikandau liežuvį prisiminusi, kad Šiaurės Amerikos gyven- 
tojų atvirumas čia nėra labai vertinamas. Stengdamasi suvaldy- 
ti nenumaldomą norą įkišti ką nors, na bet ką, į Klerės burną, 
pasisodinau ją ant kelių ir ėmiau laukti. Neišeisiu, kol ji negaus 
ko nors pavalgyti, pamaniau sau, visiškai pamiršusi apsilankymą 
pas gydytoją. 

Klerė (ir aš) palengva nusiraminome, o maitinimas tuo metu 
ramiai buvo tęsiamas. Vaikams buvo tiekiami tradiciniai keturi 
patiekalai - entrėe, plat de rėsistance, fromage ir desertas. Porci- 
jos buvo gana mažos. Vaikams reikėjo pasistengti viską suvalgy- 
ti, o tam buvo skiriama daug laiko. Viena po kitos kėdutės atsi- 
laisvino ir jose buvo susodinti kiti keturi vaikai. Ir vėl priešais 
kiekvieną vaiką įsitaisydavo po besišypsantį suaugusįjį, nebuvo 
jokios skubos. Kadangi darželio grupėje buvo šešiolika vaikų, 
darbo netrūko. Tačiau kiekvienas vaikas nuo stalo pakildavo 
pasisotinęs ir laimingas. Net ir Klerė: kai pagaliau atėjo jos eilė 
ji įsitaisė kėdutėje kartu su kitais mažais vaikais ir patenkinta 

šypsojosi, pirmiesiems maisto kąsniams priartėjus prie jos bur- 
nos. Ji suvalgė viską iki paskutinio trupinėlio, grįžusi iš gydytojo, 
saldžiai nusnūdo popiečio miego (beje, gydytojas puikiai supra- 
to, kodėl mes vėluojame: „Svarbiausias dienos valgis!“ - pasakė 
jis šypsodamasis). 

Kokia priešingybė Klerės darželiui mūsų gimtinėje, kur vai- 
kai susėda prie staliukų, atsidaro priešpiečių dėžutes ir suvalgo, 
ką sugeba, per dešimt minučių. Dažniausiai maistas būna šaltas 
ir valgomas rankomis, o vakare didelę nesuvalgyto maisto dalį 
vaikai parsineša namo. Ten maži vaikai valgo patys. Tiesą pa- 
sakius, į gebėjimą savarankiškai pavalgyti Šiaurės Amerikoje 
žvelgiama kaip į vieną iš svarbiausių žingsnių ugdant savaran- 
kiškumą. Maistas taipogi yra asmeninio pasirinkimo ir pomė- 
gių reikalas. Labai anksti vaikams suteikiama galimybė rinktis. 
Daugumoje amerikietiškų knygų apie vaikų auklėjimą rašoma, 
jog vaikas pats turi nuspręsti, ar jis nori valgyti, ką bei kiek jis tu- 
rėtų suvalgyti. Kituose šaltiniuose net siūloma vaikams suteikti 
galimybę nuspręsti, kada valgyti. Realiame gyvenime daugumo- 
je šeimų vaikams iš tiesų suteikiamos plačios galimybės rinktis. 
Tai užtikrinti padeda perdirbtas maistas, jį virtuvės lentynose 
gali rasti net ir visai maži vaikai ir, jei reikia, pasišildyti mikro- 
bangų krosnelėse. 

Galimybė rinktis Šiaurės Amerikos gyventojams yra labai 
svarbi, kadangi ji susijusi su viena iš labiausiai čia branginamų 
vertybių: asmens autonomija. Net ir visai maži vaikai čia gali 
kontroliuoti, kas vyksta prie jų pietų stalo ir kas jiems patiekia- 
ma pietums. Sofi jau buvo prie to įpratusi, štai kodėl jai buvo taip 
sunku, kad ji nebegali rinktis, kada ir ką valgyti. Nieko nuos- 
tabaus, kad pasirinkimo nebuvimas mokyklos valgykloje kėlė 
nerimą ir man. Maistas iš tiesų atrodo skanus ir sveikas, tačiau 
Žinojau, kad Sofi gali atsisakyti valgyti ir man buvo neramu, kokį 
poveikį jai padarys jos autonomijos nuslopinimas, kai tai susiję 
Su tokiais svarbiais dalykais. 

Tuo tarpu mano vyrui visa tai atrodė tiesiog juokinga. 

- Juk mano autonomija nėra labai jau stipriai nuslopinta, - 
juokavo jis. - Galų gale, juk aš vedžiau tave, nors mano motina 
tam kategoriškai prieštaravo! 

Tai buvo teisybė, nors anyta jau seniai susitaikė su tuo, jog 
jos marti užsienietė (o galbūt aš sugebėjau ją pripratinti prie šios 
minties tais senais gerais laikais). 

— O be to, - pasakė jis man vieną vakarą, - jei maistas tikrai 
skanus, kam tas pasirinkimas? 

Tai buvo geras klausimas, į kurį aš neturėjau tinkamo atsaky- 
mo. Geriausias atsakymas, kurį galėjau sugalvoti, buvo tai, kad 
galėdama rinktis jaučiuosi laimingesnė. Tačiau prancūzai taip 
visai negalvoja. Labiau pasigilinusi, galiu juos suprasti. Valgyklo- 
je nebuvo galima rinktis, tačiau galų gale tokiu būdu vaikams 
buvo užtikrinama maisto įvairovė. Todėl prancūzų tėvai visai 
nesuko sau galvos dėl to, kad jų atžalos neturi galimybės rinktis 
maisto - jie nemanė, kad vaikai jau pasiruošę tai daryti. 

Skirtingas amerikiečių ir prancūzų požiūris į pasirinkimo laisvę 
turi gilesnes šaknis. Paprastas pavyzdys yra atsakymas į tokį klausi- 
mą (jį uždavė mokslininkai pačiame didžiausiame iki šiol atliktame 
lyginamajame prancūzų ir amerikiečių valgymo įpročių tyrime): 

Tarkime, jūs galite rinktis vieną iš dviejų ledainių. Vienoje yra 
penkiasdešimties rūšių ledų. Kitoje siūloma dešimt rūšių. Kurią 
jūs pasirinktumėte? 

Į šį klausimą atsakė tūkstančiai žmonių Prancūzijoje ir Jung- 
tinėse Valstijose. Atsakymai buvo visiškai priešingi. Beveik 70 
procentų prancūzų pasirinko ledainę, kurioje buvo tik dešimt 
rūšių ledų. Ir 60 procentų amerikiečių pirmenybę teikė ledainei 
su penkiasdešimt rūšių ledų. 

Šį klausimą uždaviau ir visiems savo vyro giminaičiams. Nie- 
ko stebėtino, kad jie atsakė taip, kaip atsakytų dažnas prancūzas. 
O kai pasiteiravau kodėl, jų atsakymas buvo visiškai paprastas: 

„Jei ledų gamintojas gamina tik dešimties rūšių ledus, jis stengsis 
pagaminti geriausios kokybės ledus. Jei rūšių bus penkiasdešimt, 
jų kokybė greičiausiai bus prastesnė.“ 

Aha, pamaniau. Amerikiečiui didelė pasirinkimo laisvė pri- 
lygsta kokybei, mums tas labai patinka. Tuo tarpu prancūzui 
laisvė rinktis nebūtinai reiškia geresnę kokybę - tiesą pasakius, 
greičiau atvirkščiai. Jei pasirinkimas pernelyg didelis, tai gali 
būti prastesnės kokybės rodiklis, o tas prancūzui tikrai netinka - 
juk jų standartai viskam labai aukšti. 

Šis naujas supratimas apie pasirinkimo laisvę atrodė paremtas 
logika. Ir būtent tai aš pasakiau Sofi. „Jie gamina tik vieną valgį 
dėl to, kad nori būti absoliučiai tikri, kad šis valgis bus tikrai 
skanus. Ir jis tikrai skanus!“ - kartodavau griežtai, bet kartu žva- 
liai, kai dukra kas rytą kaip įbesta sustodavo priešais valgiaraštį, 
prikabintą ant mokyklos durų. 

Aš ne tik skatinau ją prisitaikyti, bet ir buvau slapta jos są- 
mokslininkė, kai ji bandė atsispirti spaudimui. Tačiau mūsų 
sąmokslų nelydėjo sėkmė. Slapčia į Sofi kišenę įbrukdavau už- 
kandžių, bet greitai susilaukėme perspėjimų. Todėl mes surado- 
me kitų strategijų. Išsistudijuodavome valgiaraštį iš anksto ir jį 
aptardavome, kad Sofi bent jau nebūtų didelio siurprizo, mais- 
tui atsiradus priešais jos nosį. Be to, ėmėme duoti jai sotesnius 
pusryčius, kad numalšintume alkį bent jau iki priešpiečių. Mes 
paprašėme vienos simpatiškos padavėjos, kad ji stebėtų mūsų 
tėjo ir sutiko atlikti ypatingas savo pareigas (pavyzdžiui, pakišti 
Sofi papildomą duonos gabaliuką, jei matydavo, jog su patiektu 
priešpiečiams maistu jai susidoroti nepavyks). Be to, mes patarė- 
me Sofi susirasti „bendraminčių“, su kuriais į valgyklą eiti būtų 
smagiau. 

Taip susipažinome su Mari ir jos šeima. Sofi ir Mari kartu 
Žaidė mokyklos vaikų žaidimų aikštelėje, ir aš, sukaupusi drąsą, 
prisistačiau jos tėčiui Erikui. Mūsų pirmieji pokalbiai buvo for- 
malūs ir mandagūs, tačiau sužinojęs, kad mūsų namai stovi tie- 
siog vienas priešais kitą, skiriami tik kelio, jis nedelsdamas (tai 
gana neįprasta prancūzams) pakvietė mus pasisvečiuoti į savo 
namus, o šie pasirodė besą maža ferma (tokia, kuri sukelia di- 

džiulį pavydą anglams turistams), su smėlėtu kiemu, kurį supo 
ilgi, žemi ir vynuogėmis apraizgyti akmeniniai pastatai. Lauke 
klaidžiojo viščiukai, antys, žąsys ir vaikai. Daržovių lysvės tęsė- 
si iki tvenkinio, aplink jį po pamokų Mari jodinėdavo ant savo 
ponio Fastošo. 

Darbo dienomis Erikas dirbo dailide. Tačiau tikrasis jo pašau- 
kimas buvo treniruoti arklius šokinėjimo per kliūtis varžyboms: 
šiuo metu jo bandą sudarė kelios kumelaitės su keliais kumeliu- 
kais ir.padūkęs eržilas. Mari mama, Sandrina, buvo slaugytoja. 
Šiuo metu ji sirgo ir nedirbo. Ji tvirtai atsisakė nešioti peruką ant 
kuokštais nuaugusios plaukų kupetos, kuri liko po gydymo nuo 
vėžio. Mes vengėme kalbų apie jos ligą, tačiau abejojau, kad mūsų 
kaimynystė jiems buvo labai maloni: juk buvome nauji veidai be 
jokios istorijos. 

Vis dėlto susidraugavę Mari ir Sofi praleisdavo ilgas valandas 
glostydamos Fastošą, klaidžiodamos po laukus ir bėgdamos prie 
jūros ir atgal. Sofi visą jų šeimą žavėjo istorijomis (visos jos buvo 
grynas pramanas) apie meškas, vilkus ir banginius savo gimtinė- 
je. Mari dažnai lankydavosi mūsų namuose, tai suteikė galimybę 
Sandrinai gauti jai taip reikalingo atokvėpio minutę. Mergaičių 
svečiavimasis buvo palankiai sutinkamas abiejuose namuose, 
netrukus jos tapo neišskiriamos draugės. 

Atradusi draugę, Sofi galų gale pradėjo priprasti prie mo- 
kyklos. Padėjo ir tai, kad jos prancūzų kalbos įgūdžiai (kaip ir 
Klerės) labai pagerėjo. Tiesą pasakius, abi mūsų dukros beveik 
pamiršo anglų kalbą. Tai buvo iš dalies ir mūsų kaltė: norėdami 
mergaitėms padėti prisitaikyti, sutarėme, kad su jomis kalbėsi- 
me tik prancūziškai. Atėjus vėlyvam rudeniui, Klerė jau atsisakė 
kalbėti angliškai (ir netgi raukydavosi, kai kreipdavausi į ją anglų 
kalba). Su Sofi buvo nė kiek ne geriau. Vieną dieną ji pažvelgė į 
mane savo nekaltomis akimis ir uždavė vieną iš tų klausimų, ku- 
rie atskleidžia, kokie dar naivūs mūsų vaikai: „Maman, pourguoi 
on parle Anglais?“ (Mamyte, kodėl mes kalbame angliškai?) Kai 
Ji vis dėlto sutikdavo kalbėti savo gimtąja kalba, kalbėdavo su 

stipriu prancūzišku akcentu - pakeldavo liežuvį tardama r - ir 
jai pritrūkdavo žodžių. 

Nepaisant to, kad susirado draugų, Sofi vis dar skundėsi 
maistu mokyklos valgykloje (nors dabar ji tai darė prancūziškai 
ir man atrodė, kad jos žodžiai nebe taip erzina). Kai pasiimda- 
vau ją po pamokų, ji niekuomet nepamiršdavo pasakyti, kad visą 
laiką buvo affamė (išbadėjusi). Todėl vos tik įsėsdavom į automo- 
bilį, pakišdavau jai užkandžių. Prancūzai automobiliuose, be jo- 
kios abejonės, nevalgo. Todėl mūsų trupiniais nubarstyta galinė 
automobilio sėdynė vertė jaustis kiek nepatogiai (turiu įtarimų, 
jog buvo kaimo apkalbų objektu). Taigi, aš greitai išdumdavau 
su Sofi iš klasės, sukišdavau ją į automobilį, prisegdavau saugos 
diržu ir išvažiuodavau namo. Ne pats geriausias būdas susidrau- 
gauti su kitų vaikų mamomis. 

Vis dėlto lapkričio pabaigoje Sofi liovėsi verkusi rytais, kai pa- 
likdavau ją mokykloje. Pagaliau mudviem pavyko susitarti, ir aš 
nusiraminau. Tuomet mus pirmą kartą pakvietė pietų. 

Vaišės su draugais ir draugiškos diskusijos 


La nourriture des enfants nest pas un carburant. Elle est consti- 
tuče de culture, de paroles, et de plaisirs partagės non mesurables 
en mėme temps gue de calories et de vitamins. 


Vaikų maitinimas nėra vien tik jų aprūpinimas reikiama 
energija. Jį sudaro ir neapčiuopiama kultūra, žodžiai bei kartu 
patiriami malonumai. Tai tiek pat svarbu, kaip ir maiste 
esančios kalorijos ar vitaminai. 


Dr. Simona Gerber (Simone Gerber), prancūzų pediatrė 


Kad suprastumėte, kodėl paprastas kvietimas pietų 
privertė mane taip stipriai nervintis, turiu viską paaiškinti šiek 
tiek išsamiau. Kai persikėlėme į Prancūziją, kiekvieni nauji pie- 
tūs vertė mane nerimauti, daugiausia dėl to, jog bijojau, kad rei- 
kės paragauti ką nors naujo ir tai daryti naujais būdais. Man teks 
įvaldyti riešutų spaustukus, kad ištraukčiau kiekvieną mėsos tru- 
pinėlį iš omaro žnyplių. Arba manęs paprašys pasinaudoti plonu 
metaliniu dantų krapštuku, kad ištraukčiau gleivėtus dalykus (jų 
pavadinimų nebeprisimenu) iš gleivėtų kriauklių. O tuomet teks 
tai suvalgyti - ir dar su didžiausiu dėkingumu. 

Todėl kaskart, atsisėdusi prie stalo su svetimais žmonėmis, 
jaučiausi, tarsi būčiau egzaminuojama. Tai būdavo dar didesnė 
kankynė dėl to, kad pietūs trukdavo tris valandas ir ilgiau. Ki- 
tas mane apstulbinęs dalykas - vienu metu prie stalo vyksta net 
keli pokalbiai. Prancūzai nemano, kad dialogas prie pietų stalo 
turi rutuliotis nuosekliai. Mano požiūriu, čia tegalioja keletas 
taisyklių: 


Kuo daugiau pokalbių vyksta vienu metu, tuo geriau. 


Sumanus pašnekovo nutraukimas - ypač jei tai 
sardoniškas pokštas - duoda daugiausia baly. 


Nesiopinamas daugybės pokalbių temų susipynimas atrodytų 
kaip priešingybė griežtam prancūzų požiūriui į valgymą (vėliau 
supratau, kad taip jie nuleidžia garą tomis ilgomis prie stalo lei- 
džiamomis valandomis). Mane tai baugino ir aš tiesiog nespėda- 
Vau pagauti pokalbio esmės, ką jau bekalbėti apie savo trigrašio 
įterpimą. Ir tai, kad mano prancūzų kalba toli gražu nebuvo to- 
bula, man tikrai neišėjo į naudą. Galėjau palaikyti ramų pokalbį 
su vienu žmogumi. Nors mano akcentas buvo neblogas, vis dėlto 

kartais iškraipydavau ilgesnius sakinius, vis dar sunku buvo išsi- 
versti sudėtingesnius žodžius. Pastebėjusi skausmingą ir sumiši- 
mo kupiną išraišką pašnekovų veiduose, iškart sutrikdavau. 

Turiu pripažinti, kad kalti ne tik antiprancūziški jausmai. Pa- 
tiekus įmantrius patiekalus, panašiai jausdavusi bet kur. Labai 
aiškiai prisimenu vienus tokius apgailėtinus pietus Oksforde. 
Buvau pakviesta prisėsti prie didžiojo stalo kartu su universite- 
to dėstytojais ir išvydau, kad atsidūriau tiesiog priešais vieną iš 
žymiausių pasaulyje mano studijuojamos srities ekspertų. Man 
neramiai muistantis-kėdėje, jis ėmė nuožmiai tardyti mane apie 
tai, kas mane domina ir koks mano išsilavinimas šioje srityje. 
Tuo tarpu visa mus supanti aplinka vertė mane jaustis labai ne- 
patogiai. Visų pirma, prie mūsų lėkščių buvo toks kiekis šakučių, 
šaukštų ir peilių, kad nežinojau, ką su jomis reikės daryti. Išmuš- 
ta iš vėžių tokio didelio pasirinkimo, tiesiog sėdėjau nejudėdama, 
kai kiti jau pradėjo valgyti. Rūpestingas kaimynas greičiausiai 
pastebėjo mano pasimetusį žvilgsnį, labai mandagiai ir nepaleis- 
damas pokalbio gijos jis ištiesė ranką ir gyvai paplekšnojo per tą 
šakutę, kurią man reikėjo paimti. Sumišusi, bet dėkinga pradėjau 
valgyti. Tačiau mano pasitikėjimas savimi ir vėl labai greitai išga- 
ravo. Mums patiekė žaliųjų žirnelių, netrukus paaiškėjo, kad tai 
tikrų tikriausia kankynė. Mano kaimynai mikliai išmanevravo 
savo lėkštėse, sukrovė žirnelius ant šakučių ir suvalgė juos per 
daug nesusimąstydami. Tuo tarpu aš stengiausi juos delikačiai 
persmeigti (namuose tiesiog būčiau pagriebusi šaukštą). Tačiau 
žirniai (nepakankamai gerai išvirti, kaip juos ruošia tik britai) 
manęs visai neklausė ir teko vaikytis juos po visą lėkštę. Vie- 
nas energingas bakstelėjimas - ypač didelis žirnis peršoko per 
visą stalą ir nusileido mane tardžiusiojo lėkštėje, sustabdydamas 
mūsų pokalbį. Stojo tyla... 

Tokias istorijas sunku ištrinti iš atminties. Taigi, kai gavome 
pirmąjį kvietimą papietauti, tikrai nedžiūgavau. Viržini ir Hugo, 
seni Filipo universiteto draugai, organizavo susitikimo pietus. Į 
juos buvo pakviestos šešios poros, kai kurių iš jų Filipas nebuvo 

matęs ilgus metus. Kaip ir reikėjo tikėtis, mano pirmoji reakcija 
buvo nerimas: pietūs su seniai matytais draugais nebuvo tai, ko 
aš su nekantrumu laukčiau. 

Tiesą pasakius, nujaučiau, kad greičiausi man šis susitikimas 
nebus sėkmingas, ypač jei užvirs sąmojingas pokalbis. Apim- 
ta nevilties pasiėmiau knygą apie prancūzų etiketą, kuri buvo 
skirta Prancūzijoje gyvenantiems amerikiečiams. Nutirpusia 
širdimi paskaičiusi Poli Pla (Poli Plat) patarimus (kurie buvo 
paremti Paryžiuje praleistų dešimtmečių patirtimi) supratau, 
kad ji tiesiog išmintingai patarė bandyti apsimesti kokiu nors 
baldu - tiksliau, elegantiška kėde. Tai yra, ji manė, kad man ne- 
turėtų kilti poreikis su kuo nors pasikalbėti ir nereikėtų versti 
aplinkinių jaustis nepatogiai (klausantis mano darkytos pran- 
cūzų kalbos) bei neturėčiau jaudintis, jei per visą vakarą niekas 
nenorės su manimi persimesti žodžiu. Turbūt viskas bus tiesiog 
siaubinga, pamaniau. 

Atvirai pasakius, dar nerimavau dėl to, kad šįkart žmonės la- 
biau stengsis mane įvertinti, nei su manimi susidraugauti. Kils ir 
klausimų apie mano vaikus. Ar jie bien ėduguė (gerai išauklėti)? 
Viskas dar sudėtingiau, nes buvau įsitikinusi, jog Sofi ir Klerė dar 
nepasiruošusios valgyti taip, kaip valgo prancūzų vaikai. Net jei 
man pavyks ištverti visus pietus be didesnių išsišokimų, joms 
greičiausiai nepavyks. Jos ims inkšti (baisus nesusipratimas), 
neigiamai reaguos į patiektą maistą (dar blogiau) arba visai atsi- 
sakys valgyti (tai būtų turbūt pats didžiausias įžeidimas). 

Mano reakcija sukėlė antrąjį didelį kivirčą. Aš visai nenorėjau 
dalyvauti šiuose pietuose ir jau tikrai nesiruošiau imti savo du- 
krų, nors visos kitos poros savus vaikus rengėsi pasiimti. Tiesiog 
negalėjau suprasti, kodėl taip svarbu, kad pietauti eitume visi 
kartu, tačiau buvo akivaizdu, kad Filipui tai tikrai labai svarbu. 

- Galėtume palikti vaikus su tavo tėvais, - pasiūliau vyrui vie- 
ną vakarą. 

- Bet visi kiti vaikai bus ten, negi mūsiškiai praleis tokį malo- 
numą! - užprotestavo Filipas. 

— Mes pradėsime valgyti tik vėlų vakarą, baigsime jau po vi- 
durnakčio, vaikai tikrai pavargs! Juk tu neprašytum mažų vai- 
kų bėgti maratono, tai kodėl prašai jų nemiegoti kone visą naktį 
vien dėl kažkokių pietų? - atsikirtau aš. 

— Taip buvau auginamas ir aš! - užsiplieskė mano vyras susi- 
raukdamas. - Ir taip turėtų būti auginami vaikai! 

Supratau, kad nebeturiu, ką jam atsakyti. Juk taip auginami 
prancūzų vaikai. Nuo pat mažens jie lydi savo tėvus į ilgus pietus, 
kurie kartais prasideda išties vėlai, vertinant Šiaurės Amerikos 
standartais. Prancūzijoje tokie šeimos ir artimų draugų susiti- 
kimai, ypač pietums, dažnai suburia kelias kartas. Ir šiuo atveju 
visa šeima ne tik kviečiama, tikimasi, kad visi ir ateis. Mano vyro 
akimis, būtų labai nemandagu neatsivesti visos šeimos, be to, ne- 
sąžininga Sofi ir Klerės atžvilgiu atskirti jas nuo kitų. „Be to, - 
tęsė jis, - kaip tu galėtum tikėtis, kad jos susidoros su ilgai trun- 
kančiais pietumis ateityje, jei nepradėsi pratinti jų jau dabar?“ 

Pripažinau, kad jis ir vėl teisus. Prancūzų vaikai kur kas iš- 
tvermingesni prie stalo nei dauguma Šiaurės Amerikos suau- 
gusiųjų. Prisiminiau mūsų vedybas: šventėje dalyvavo daugybė 
vaikų ir visi jie kantriai sėdėjo prie stalo. Mūsų šokiams užtru- 
kus iki paryčių, visi mažyliai kažkur pradingo be jokios sumaiš- 
ties. Vėliau pamačiau, kad tėvai ramiai suguldė juos ant paltų 
ir megztinių krūvos salės kampe, kur jie palaimingai miegojo, 
mums šokant tiesiog priešais jų veidukus. 

Tuo tarpu daugelis mano giminaičių ėmė kiūtinti lauk, dar 
nepasibaigus šventei; jie tiesiog negalėjo patikėti, kad aštuonių 
patiekalų šventinė vakarienė, prasidėjusi 21 valandą, vidurnaktį 
dar nebus pasibaigusi. Kai kurie jų nesuvalgė deserto, o keli ne- 
sulaukė ir šokių. Viena iš nedaugelio išimčių buvo mano aštuo- 
niasdešimt devynerių metų močiutė, kuri buvo labai pareiginga, 
be to, paslapčia labai ilgėjosi prabangos, kurios taip trūko jos 
vaikystėje. Ji išdidžiai sėdėjo tiesi kaip styga, pritariamai linkčio- 
dama, kai mes su Filipu įsisukome į savo pirmąjį valsą (tai buvo 
vienas tų „amerikoniškumų“, kurių aš primygtinai pareikalavau), 

o vėliau nustebino visus, žvitriai priėmusi kvietimą ir pačiai pa- 
sisukti šokio ritmu. 

Prisiminusi prancūzų vaikus mūsų vestuvėse, ėmiau keisti 
savo nuomonę. Na taip, tai tiesa, pamaniau. Sofi ir Klerei teks 
suspėti su kitais vaikais, jei jos nori įsilieti į prancūzišką ben- 
druomenę. Taip Filipas mūsų ginčą laimėjo. 


Nors aš ir nenorėjau sau to pripažinti, dalis mano 
esybės baugiai laukė susitikimo pietų vien dėl tos priežasties, kad 
čia aš jaučiausi vieniša. Aš dar nesusiradau naujų draugų mūsų 
kaime. Dauguma laikėsi atokiai. 

Teisybė, Filipas sutiko kelis senus pažįstamus. Vieną vakarą, 
kai nuėjome į vietinį barą, stambus baro padavėjas atkišo ranką 
sveikindamasis su mano vyru. Pasirodė, kad tai Filipo „pusbrolis“ 
(šis terminas Bretanėje vartojamas labai laisvai, juo apibūdinamas 
bet koks kraujo ryšys, koks tolimas bebūtų). Viena mama vaikų 
žaidimo aikštelėje buvo mano anytos vaikystės draugės dukra. 
Kita gi buvo slaugytoja, kuri suleisdavo mano vyrui skiepus dar jo 
paauglystėje („Ir tikrai ne į ranką", - pasakė jis man vaipydamasi). 
Buvo čia ir kitų pažįstamų veidų, pavyzdžiui, vicemerė (žavingai 
pravardžiuojama Madame LAmoureux), kuri prieš kelerius metus 
pasirašė mūsų santuokos liudijimą. Tačiau mūsų santykiai nie- 
kuomet nenueidavo toliau formalių, atsargių pokalbių, nesvarbu, 
ar tai būtų seni pažįstami, ar ne. Mano gimtinėje įprastas nerū- 
pestingas bendravimas su kaimynais čia tiesiog neegzistavo. Kaip 
supratau, prancūzai nebuvo linkę labai atsiskleisti žmonėms, su 
kuriais nesiejo asmeninių santykių istorija. 

Kita priežastis, kodėl aš nesutikdavau savo kelyje daug žmo- 
nių, buvo ta, kad pasikeitė orai. Stiprūs vėjai blaškė sunkius de- 
besis virš paplūdimio, o stingdantis lietus su nuožmiais viesu- 
lais nuolat kaitaliojosi su prasiskverbiančiais saulės spinduliais. 
Pradžioje buvo labai įdomu: maloni priešingybė Vankuveriui, 
kur žemi, pilki debesys kalnų papėdėse kartais grūsdavosi ilgus 
mėnesius, o žiemos lietūs priminė nesibaigiančius, šaltus muso- 

nus. Dienoms trumpėjant, pradingo ir saulutė. Švilpavo rudenio 
audros, kartais tokios stiprios, kad net sienos drebėjo, o medinės 
stogo gegnės, rodės, dejavo. Susuktais laikraščiais ir skudurais 
mes užkamšėme visus plyšius. Seni namų akmenys tapo šalti ir 
drėgni. Durys, sienos ir net langai apaugo pelėsiais. Per pusryčius 
apsimaudavome vilnones kepures. Romantikos nebeliko. Supra- 
tau, kad mūsų draugas Endis ne veltui savo klajonėms pasirinko 
Pietų Prancūziją. Kaime namų langinės buvo užvertos, o lauke 
vis mažiau ir mažiau gyvasties. 

Tačiau kaltas buvo ne tik oras. Turėjau pripažinti, kad su kai- 
mo gyventojais turėjau mažai ką bendro. Šis Bretanės užkampis 
ypatingai tvirtai laikėsi savo tradicijų, kaimiško gyvenimo ir ka- 
talikybės. Prancūzų šeimos yra vienos didžiausių visoje Europo- 
je, o Bretanės gyventojai yra pirmaujančiųjų gretose. Daugelyje 
šeimų auga mažiausiai trys vaikai. O mūsų kaimo rekordininkė 
buvo moteris, kuri atrodė esanti maždaug mano amžiaus ir di- 
džiavosi būdama keturiolikos vaikų motina. Niekuomet nepa- 
kelianti balso ir niekuomet nesišypsanti, ji važinėjo po miestelį 
mokyklos autobusiuku su savo skausmingai gerai išauklėtomis 
mergaitėmis. Kaip ir jų mama, jos visada būdavo nepriekaištin- 
gai tvarkingai apsirengusios: susegamais megztiniais bei lieme- 
nėmis ir kukliais sijonais. Mūsų vaikai, panašūs į filmo „Denis - 
grėsmė visuomenei“ veikėją, tikrai nepateko į jų potencialių Žai- 
dimų draugų sąrašus. 

— Galbūt, - linksmai tarstelėjau vyrui, - jos tiesiog neturi laiko 
bendrauti. 

Be Eriko ir Sandrinos, vieninteliai taip pat draugiškai mūsų 
atžvilgiu nusiteikę žmonės buvo vietinio ūkio, kuriame mes ėmė- 
me pirkti didžiąją dalį maisto, gyventojai. Ten mus vieną dieną 
nusivedė Sandrina, artima ūkio savininkų draugė. Ūkis, esantis 
netoli miestelio, niekuomet nebuvo modernizuotas. Vaizdingame 
žemės plote ant upės kranto šie ūkininkai augino karves, kiaules, 
viščiukus, žąsis, kalakutus ir antis, be to, turguje parduodamas 
daržoves. Ūkis visus metus davė nuolatinį gėrybių derlių parda- 

vimui ir aprūpino maistu jame gyvenančią šeimą. Hubertui ir Jo- 
zefui - dviem droviems, mieliems viengungiams broliams - juo- 
ką kėlė tai, kad jų anksčiau „neišsivysčiusiu“ laikytas ūkis dabar 
buvo pramintas „ekologišku“. Tačiau jiems netrūko ir nuovoku- 
mo, jų ūkis tapo svarbiausiu ekologiškų produktų tiekėju visame 
regione. O jų parduodami įvairiausi maisto produktai - sūriai, 
daržovės, žolelės, vaisiai, šviežia duona, pieno produktai, vytintos 
dešros ir namuose virtos uogienės - buvo neišapsakyto šviežumo. 

Mūsų apsilankymai šiame ūkyje tapo kassavaitine rutina, 
kuri padėjo man jaustis savesnei. Tą patį galima būtų pasakyti 
ir apie kaimo ritualus. Mes pasiimdavome Sofi ir Klerę į mažoje 
mūsų miestelio žvejų uosto krantinėje organizuojamas Fest Noz 
(nakties šventes). Ten ir jauni, ir seni šokdavo, grodavo tradici- 
nė muzika, visi valgydavo galettes (tradicinį Bretanės patiekalą, 
kvapnius lietinius, iškeptus iš grikių miltų). 

Mes, kaip ir vietiniai, mėgome klajoti vandenyno pakrantėmis. 
Bretanė pasižymi didžiausiais potvyniais visoje Europoje ir kar- 
tais vanduo nuo kranto atsitraukdavo per geroką mylią. Tuomet 
mes apsiaudavome botus ir klampodavome po jūržolėmis apžėlu- 
sias uolas ir dumblius, apsupti kaimiečių (ir kūdikių, ir močiučių), 
nuožmiai krapštančių ir daužančių uolas ar kapstančių ir badan- 
čių dumblotą vandenyno dugną. Visi stengdavosi surasti tokių 
vietinių delikatesų, kaip bulots (tai jūrų sraigė, tam tikra molius- 
kų rūšis) ar coguilles St. Jacgues (geldelės). Mes netgi nuėjome į 
kasmetinį bėnėdiction de la mer (jūros laiminimą), kartu su kitais 
kaimiečiais užsikorėme ant uolėto iškyšulio pažiūrėti, kaip kai- 
mo kunigas, pasipuošęs bažnytiniais apdarais, iškilmingai žengia 
į vietinio žvejo laivą, pasisuka į įlanką pašventinti vandenų ir pa- 
simeldžia už visus, išleidusius dvasią jūroje. 

„Mano vyro giminaičių dėka mes apsilankėme visuose šiuose 
renginiuose. Tačiau aš vis dar jaučiausi prašalaitė, atitolusi kai- 
mo gyvenimo stebėtoja. Jei elgčiausi kaip Šiaurės Amerikos gy- 
ventoja, jau seniai būčiau prisistačiusi visiems mūsų kaimynams 
ir mokyklos vaikų tėvams, tačiau čia jie atrodė nepalaužiamai 

mandagūs ir iš pažiūros visiškai nesidomintys kokių nors soci- 
alinių kontaktų užmezgimu. Supratau, kad prancūzai nelengvai 
susidraugauja ir tikrai nemėgsta bendrauti su „naujokais“, ką jau 
kalbėti apie prašalaičius. Tas faktas, kad kalbėjau prancūziškai ir 
buvau ištekėjusi už „vietinio“, mano statuso visai nekeitė: buvau 
užsienietė. 

Tyliai pati sau pripažinau, kad Sofi mokslo metų pradžios lau- 
kiau dėl to, kad tikėjausi pati susidraugausianti su kitų vaikų ma- 
momis. Tačiau mokslo metai buvo prasidėję jau prieš kelis mėne- 
sius, o aš nepasistūmėjau toliau kelių kartkartėmis pasitaikančių 
mandagių pasišnekučiavimų. Jaučiausi vis vienišesnė. Subjurus 
orui, ir mus lankančių sumažėjo. Mano uošvis buvo vienas iš ne- 
daugelio žmonių, nuolat užsukančių į mūsų namus. Dažniausiai 
jis ateidavo rytais, paprastai tuomet, kai Klerė (kuri buvo pratusi 
keltis dar gerokai prieš aušrą) būdavo beveik pasiruošusi gultis 
rytinio pogulio. Išskubėdavau pro duris su Sofi į mokyklą ir daž- 
nai grįžusi rasdavau Klerę, miegančią ant Džo rankų. Jis ramiai 
prasėdėdavo ją laikydamas, kol ji pabusdavo, kartais tai užtruk- 
davo ilgiau nei valandą, o laiką stūmė stebėdamas žvejybinius 
tralus, kurie plaukiojo šen bei ten po visą įlanką. Dažnai jis bū- 
davo vienintelis suaugęs žmogus (išskyrus Filipą), su kuriuo per 
visą dieną galėdavau persimesti žodžiu. 

Teisybę pasakius, prancūzai nelengvai susidraugauja ir su 
kitais prancūzais. Jiems draugystė reiškia rimtą įsipareigojimą 
visam gyvenimui, todėl jie renkasi draugus labai atsargiai ir daž- 
niausiai tai daro iki dvidešimt penkerių. Kaip sužinojau, Erikas 
ir Sandrina tebuvo išimtis, patvirtinanti šią taisyklę. Net ir Filipo 
draugai atlyžo lėtai ir ilgus metus mane atstumdavo, kol mes iš 
tiesų nepradėjome gerai pažinoti vieni kitų. 

— Kodėl jie taip atsargiai nusiteikę mano atžvilgiu? - kartą pa- 
klausiau vyro. 

- Jie visai nėra atsargiai nusiteikę! Jie tiesiog negali atsipalai- 
duoti kalbėdami su tavimi, kadangi tavęs dar gerai nepažįsta, — 
atsakė jis, suglumintas mano klausimo. 

- Betgi aš juos pažįstu jau trejus metus! - susierzinusi sušukau. 

Po mūsų sutuoktuvių Filipo draugų požiūris į mane galiau- 
siai suminkštėjo. Tiesą pasakius, Viržini ir Hugo buvo vieni iš 
ištikimiausių, šilčiausių ir geriausių mūsų draugų. Jie visuomet 
prisimindavo mūsų gimtadienius ir nustebindavo mus mielais 
atvirukais ar dovanėlėmis vaikams, kartais visiškai netikėtomis. 
Jų vaikai puikiai draugavo su mūsiškiais ir jautėsi esą beveik jų 
giminaičiai. Tai buvo geroji prancūzų draugystės pusė: jei galų 
gale su kuo nors susidraugaudavai, draugystė tęsdavosi visą gy- 
venimą ir draugus siedavo toks artimas ryšys, kokio Filipas pasi- 
gesdavo, kai prisimindavome mūsų draugus Vankuveryje. Taigi, 
numatytiems pietums artėjant, supratau, kad aš paslapčia netgi 
laukiu jų, nors ir baiminuosi, kaip elgsis prie stalo mūsų pavargę 
vaikai ir kaip man seksis bendrauti su būriu nepažįstamų žmo- 
nių. Maniau, kad mane vienu metu ir atidžiai stebės, ir ignoruos 
(būsiu toji „elegantiška kėdė“). Nesitikėjau vienintelio dalyko: 
kad būtent šis vakaras privers mane atsiversti į prancūziškąją 
maisto kultūrą. 


Vakaras prasidėjo nuo nesusipratimo, po kurio 
užvirė draugiškos diskusijos. 

Kaip reikalauja padorumas, mes atvykome penkiolika minu- 
čių po paskirto laiko (prancūzai stengiasi niekuomet neatvykti 
per anksti, kadangi nenori trikdyti vakaro šeimininkų, kol jie 
dar nėra visiškai pasirengę). Kitos šeimos atvyko lygiai tokiu pa- 
čiu metu ir susibūrimas ant slenksčio užtruko kelias minutes, kol 
buvo apsikeista visais bises. 

Kai nusekėme paskui Viržini į svetainę, mus pasitiko dailiai 
padengtas stalas. Mieli serviruotės komplektai buvo sudėlioti 
ant kreminės spalvos lininės staltiesės: blyškios samanų spalvos 
lėkštės sudėtos į didesnes baltos spalvos lėkštes, stalo įrankiai pa- 
puošti džiovintų levandų šakelėmis, servetėlės susuktos į vyno 
taures, sustatytas šalia keraminių dubenėlių su lengvais paukš- 
telių formos krekeriais. Viskas atrodė tipiškai prancūziškai: pa- 

prasta ir kartu įmantru, oficialu ir kartu šventiška. Vaizdas buvo 
toks, kokio, žinojau, niekuomet negalėčiau sukurti savo namuose. 

Visi kiti vaikai jau buvo susispietę prie stalo, išlaikydami pa- 
garbų atstumą. Visų akys buvo įsmeigtos į krekerius, tačiau nė 
vienas nedrįso jų paliesti. Visi vaikai žinojo, kad labai nemanda- 
gu būtų griebti ką nors patiems, kol jų niekas nepakvietė pradėti 
valgyti, net jei maistas ranka pasiekiamas. Aš visuomet stebėjau- 
si savikontrole, kuri buvo išugdyta net ir mažiausiems prancū- 
ziukams ir kurios tikrai trūko maniškiams. 

Vėliau vieno prancūzų draugo papasakota istorija leido su- 
prasti, kaip ši savikontrolė išiugdoma. Jau trimečiai vaikai dar- 
želyje turėdavo ramiai sėdėti ant kėdučių su sudėtomis ant kelių 
rankomis, kol priešpiečių desertas bus patiektas visiems vaikams. 
Tik tuomet, kai maistas būdavo patiektas visiems, maitresse duo- 
davo leidimą pradėti valgyti; jei kas nors pabandydavo paliesti 
maistą anksčiau, to vaiko desertas nedelsiant būdavo nunešamas. 

Tikėdamasi, kad mūsų lauks kažkas panašaus, savo dukras 
pakeliui į svečius pamokiau. Šio metodo išmokau iš brolienės 
Veronikos. Prieš pat atvykstant svečiams arba prieš jiems vyks- 
tant į svečius, ji nusivesdavo savo vaikus į šalį ir griežtai primin- 
davo jiems taisykles: „Jokiu būdu nepalieskite jokio maisto, kol 
suaugusieji nepaprašys jūsų pradėti valgyti. Visuomet imkite tik 
vieno iš jums siūlomų patiekalų, kitaip jums nieko daugiau ne- 
beduos. Deja, mano pamokymai apie geras manieras dukroms 
praėjo pro ausis, o auklėjimo vaikų darželiuose privalumais joms 
neteko pasinaudoti. Kaip ir reikėjo tikėtis, Klerė nieko nelaukusi 
prišoko prie stalo ir pagriebė nuo jo krekerį, kurį su didžiausiu 
džiaugsmu tuojau pat susikišo į burną. 

Aš švelniai ją subariau: 

— Tai suaugusiųjų stalas! Nebūk nemandagi! 

— Mais non! - atsakė šypsodamasi Viržini. - Tai vaikų stalas! 

Pažvelgusi atidžiau, pamačiau, kad taip ir yra. Vyno taurės 
buvo miniatiūrinis suaugusiųjų taurių variantas, kaip ir stalo 
įrankiai. Ir čia buvo daugiau nei tuzinas serviruotės komplektų, 

nors pietums buvo pakviestos tik keturios poros. Stalas buvo taip 
gražiai serviruotas, kad aš nė negalėjau įsivaizduoti, kad jis galė- 
tų būti skirtas vaikams. 

Tačiau tuomet prisiminiau tą rūpestingumą, su kuriuo den- 
giamas stalas Filipo šeimos namuose. Net ir mano rizikuoti lin- 
kęs, dalykiškas, pasilinksminimus mieste mėgstantis ir kartais 
skylėtomis kojinėmis vaikštantis vyras kruopščiai išlygina visas 
raukšleles ant staltiesės prieš sudėliodamas ant jos įrankius ir 
lėkštes. Jei tekdavo vėlai grįžti namo tą vakarą, kai mus turėjo ap- 
lankyti svečiai, stalą jis pasirūpindavo padengti ryte prieš darbą. 

Tai buvo vienas iš tų paradoksų, kurie mane labai stebindavo 
susipažinus su savo vyru. Kaip gali žmogus, dirbęs karo zonose 
ir mėgstantis tokias rizikingas sporto šakas, kaip buriavimas ir 
kopimas į kalnus, būti toks smulkmeniškas? Tačiau atsakymas 
buvo visiškai aiškus, bent jau prancūzui, kuriam nerūpestingai 
padengtas stalas yra viena iš baisiausių įsivaizduojamų nuodė- 
mių: gero skonio įžeidimas. 

Sumišusi dėl savo klaidos, nusekiau paskui Viržini ir Filipą į 
svetainę, kur buvo padengtas atskiras stalas suaugusiesiems. Mes 
susėdome ant sofos ir kėdžių ir pradėjome nuo Iapėritif: prieš 
valgį patiekiamų rankomis imamų užkandžių ir gėrimų, kurie 
valgomi ir geriami neformalioje aplinkoje prieš pietus. Iš virtu- 
vės atnešė mažas, plonas stiklines, jose buvo les verrines (sluoks- 
niuotas, burnoje tirpstantis skanumynas, valgomas desertiniais 
šaukšteliais). Mano taurėje buvo avokadų, fromage blanc (balto 
sūrio) ir saumon fumė (rūkytos lašišos) sluoksniai. Filipo taurėje 
ant tomates confites (džiovintų pomidorų) sluoksnio buvo mous- 
se au chėvre frais (šviežias ožkos sūris) ir viskas papuošta Žiups- 
neliu ciboulette (kapotų svogūnų laiškų). 

Tuo tarpu prie stalo buvo pakviesti ir vaikai. Nenorėdama 
palikti Sofi ir Klerės vienų, buvau bepakylanti prie jų stalo, bet 
mano vyras švelniai mane sulaikė: „Palik jas ramybėje. Jos paval- 
gys geriau, jei tavęs ten nebus. Ir iš tiesų, akies krašteliu mačiau, 
kad jis buvo teisus: mano vaikai buvo nustumti į eilę, kol prie 

stalo įsitaisė vyresni vaikai. Mažytės verrines taurės jau laukė ir 
jų: ryškiai raudoni burokėlių ir žali cukinijų putėsių sluoksniai, 
panašūs į saldainių ruoželius. 

Verrines buvo greitai suvalgytos, net Sofi su Klere jas valgė. 
Pasirodžius pirmajam patiekalui, susigūžiau: tai buvo tarkuotų 
morkų salotos su acto padažu (mėgstamas prancūzų vaikų pa- 
tiekalas). Bijodama net pažvelgti į tą pusę, vis dėlto mačiau, kad 
Klerė spokso į Žakliną, vyresnę mergaitę, kuria ji aiškiai žavėjosi. 
Žaklina priglaudė Klerę po savo sparneliu, padėdama jai atsisėsti 
ant kėdės ir pasisodindama šalia su ta miela, kiek globėjiška ma- 
niera, kokią vyresni prancūzų vaikai dažnai pasitelkia, padėda- 
mi jaunesniems vaikams prie stalo. 

Į Žaklinos burną nukeliavo šaukštas morkų. Klerė pasimuis- 
tė, jos rankos vis dar buvo sterblėje. Žaklina įstūmė sau į burną 
dar didesnį morkų šaukštą. Labai atsargiai Klerė įsidėjo į burną 
vieną morkos šiaudelį ir suglumusi ėmė jį žiaumoti, o tuo tarpu 
kita mergaitė pasilenkė prie jos ir ėmė pasakoti kažkokią istori- 
ją. Išplėstomis iš susidomėjimo akimis Klerė klausėsi jos, o tuo 
tarpu į jos burną morkos keliavo kąsnis po kąsnio. Kai ji įsidėjo 
penktą kąsnį, mano nerimas ėmė slopti. Net ir Sofi ėmė knebenti 
savo lėkštėje ploniausius morkų gabalėlius, kokius tik galėjo rasti. 
Gal man tikrai nereikėjo sukiotis prie vaikų stalo. Be to, šalia 
besiplėtojantis pokalbis darėsi vis įdomesnis. 

Svečiai karštai aptarinėjo pareiškimą, kurį tą savaitę paskel- 
bė Prancūzijos prezidentas Nikola Sarkozy (Nicolas Sarkozy). 
Kasmetinėje Žemės ūkio mugėje Paryžiuje (kuri Prancūzijoje 
yra didelis įvykis) jis sukvietė spaudos konferenciją, kurioje pa- 
reiškė, kad artimiausiu metu surengs nacionalinę kampaniją ir 
stengsis įtikinti UNESCO (the United Nations Education, Scien- 
tific and Cultural Organization) prancūzišką virtuvę įtraukti | 
Pasaulio kultūros paveldo sąrašą. Jei kampanija bus sėkminga, 
prancūziška virtuvė prisijungs prie kitų visame pasaulyje pripa- 
žintų kultūros lobių, kaip ispaniškas flamenkas ar japonų šilka- 
verpystė. 

Prezidentas pakurstė tikrą diskusijų audrą Prancūzijoje ir ki- 
tose šalyse: ar maistas gali būti priskiriamas „kultūros paveldui ? 
Atrodė, kad Prancūzijos vyriausybė galvoja būtent taip. Kad būtų 
aiškiau, ji net sukūrė Prancūzų gastronomijos ir paveldo misiją, 
kuri ir turėjo pradėti minėtą kampaniją. 

Man visa tai atrodė kiek kvailoka. 

— Ar jūs tikrai manote, kad prancūziškas maistas yra geriau- 
sias pasaulyje? - paklausiau vieno iš savo kaimynų. - O ką pasa- 
kytumėte apie itališką maistą? 

Mano pastaba jį akivaizdžiai suerzino ir jis atsakė: 

— Mais non! Mes nenorime pasakyti, kad prancūziška virtuvė 
yra geriausia pasaulyje. Tiesiog gastronomija yra svarbi kultūros 
dalis kiekvienam Prancūzijos gyventojui. 

— Tačiau kaip valgymą galima būtų pavadinti kultūros pavel- 
du? - toliau klausinėjau. Į mano pusę ėmė suktis ir kitų prie stalo 
sėdėjusiųjų galvos. 

- Išskirtiniausias Prancūzijos kultūros bruožas yra ne pats 
valgymo aktas, o greičiau mūsų požiūris į valgymą, - atsakė 
mano kaimynas. 

- Ir vis dėlto, - tęsiau aš. - Man tai atrodo kiek suelitinta. Su- 
sidaro įspūdis, tarsi maistas jus būtų apsėdęs. 

Tai sukėlė stiprią reakciją. Iš viso balsų gausmo garsiausiai 
girdėjosi Hugo balsas. 

— Prancūzų gastronomija nėra skirta elitui, ji skirta visiems, gy- 
venantiems Prancūzijoje! - primygtinai tvirtino jis. - Sarkozi nori, 
kad būtų pripažintas kasdieninio valgymo menas. Visi Prancūzi- 
joje išmoksta šio meno ir džiaugiasi juo! „Il faut manger pour vivre, 
et non pas vivre pour manger! (Žmogus turi valgyti, kad gyventų, 
O ne gyventi tam, kad valgytų!) - triumfuodamas užbaigė jis. 

Reikėjo pamatyti mane! Filipas pašnibždėjo, kad mano veido 
išraiška primena Moljero pjesių presonažus (mano žiniomis, šis 
autorius buvo Šekspyro prancūziškas atitikmuo). 

- Bet jūs būtent ir gyvenate tam, kad valgytumėte, - atsakiau. — 
Pažvelkite kad ir į tai, ko mes čia visi šįvakar susirinkome! - pridūriau. 

— Menas reiškia, kad pasitelkiate vaizduotę ir tam tikrus ga- 
bumus, - kantriai paaiškino Hugo. - Jūs galite į daugelį dalykų 
žvelgti kaip į meną, pavyzdžiui, kad ir į gražų stalo serviravimą, - 
pasakė jis, galva mostelėjęs į stalą, prie kurio sėdėjome. 

- Stalas iš tiesų atrodo labai mielai, - bandžiau išsisukti jaus- 
dama, kad šįkart patekau į nepavydėtiną situaciją. Viržini užsi- 
plieskė. Bet aš sukaupiau visą drąsą ir tęsiau: - Bet ar visas šis 
valgymas nėra šiek tiek miesčioniškas? 

— Mais non! - užprotestavo Hugo. - Tarkim, mano tėvas buvo 
autobuso vairuotojas! Aš dirbu telefonų kompanijoje. Užaugau 
visiškai eilinėje šeimoje. Tačiau mes visi taip darome, - pasakė jis, 
ranka parodydamas į kiekvieną, sėdintį prie stalo. 

Dabar jau kiti svečiai palengva nustojo kalbėtis tarpusavyje, 
vienas po kito pasekė Hugo pavyzdžiu, bandydami įrodyti, kad 
etiketas prie stalo nėra kokia nors Ia bourgeoisie (buržuazijos) 
atgyvena. Turėjau pripažinti, kad jų žodžiuose yra tiesos. Virži- 
ni buvo mitybos specialistė, Kloja dirbo gamykloje, organizavo 
logistinį darbą ir prekių pristatymą, Antuanas užsiėmė smulkiu 
verslu, konsultuodamas nedideles įmones reklamos klausimais. 
Frederikas, inžinierius, buvo didelės cemento gamyklos direk- 
torius, bet, kaip ir dauguma Filipo draugų, jo „kilmė buvo ku- 
kli“. Filipo tėvai mokyklą paliko dar paauglystėje ir nuėjo dirbti 
į parduotuvę, kurios savininkas buvo Filipo senelis. Jo močiutė 
iš mamos pusės buvo skalbėja viešbutyje, jai teko ant savo pečių 
tampyti sunkius skalbinių ryšulius, o vėliau rankomis skalbinius 
skalbti, džiovinti ir lyginti. 

Visa nutirpusi supratau, kad mano komentarai buvo išsakyti ne 
vietoje. Bet dar prieš man ką pasakant, į pokalbį įsijungė Viržini. 

— Tiesą pasakius, tai amerikiečiai yra besivaikantys elito ir 
snobai! - užginčijo ji. - Tik vidurinioji klasė ir turtingieji išgali 
gauti gero maisto ir sveikai valgyti. Ir niekas daugiau! Tuo tarpu 
Prancūzijoje visi valgo gerai - sveikas maistas prieinamas kič- 
kvienam, ir turtingam, ir vargšui. Taigi, pas mus kur kas didesnė 
lygiava nei pas jus, - užbaigė ji pergalingai. 

Šis pareiškimas sukėlė visą mano giliai užslėptą susierzinimą, 
susijusį su Sofi patirtimi mokykloje. Nesugebėjau prikąsti liežu- 
vio ir atšoviau: 

— Bet mūsų šalyje nedaug kam įdomus tokio įmantraus mais- 
to valgymas. Be to, tiesiog siaubinga visus versti valgyti tą patį. 
Žmonėms turėtų būti leidžiama rinktis, ką valgyti! 

— Rinktis iš ko? - atsakė su šypsena Antuanas, geriausias Fili- 
po draugas. - Teisybė, amerikiečiams leidžiama rinktis, bet galų 
gale viskas baigiasi siaubingais pasirinkimais. Jie neturi jokių 
standartų, ką, kada ir kaip reikėtų valgyti. Ir jie dažnai valgo pa- 
vieniui. Mes visi žinome to rezultatus! 

Aš nutilau, iš dalies dėl to, kad man buvo gana sunku suprasti 
Antuano komentarą: „N'importe guoi, n'importe guand, n'impor- 
te comment, et souvent seuls“ Prancūzų posakį n'importe guoi iš- 
versti sunku, kadangi ši sąvoka gana aptaki ir ją galima pavartoti 
įvairiose situacijose. Prancūzai dažnai ją pasako, turėdami galvoje 
„kas ten bebūtų“ (panašiai kaip amerikiečių paaugliai), „nesąmonė“ 
ar net „šiukšlės“. Taigi, Antuano komentaras turėjo reikšti, kad 
amerikiečiai valgo prastos kokybės maistą nepaisydami jokio reži- 
mo ir visiškai nesirūpina savo manieromis. Aš pagalvojau apie už- 
kandžius, kuriuos Sofi paskubomis kumžlojo ant mūsų trupiniais 
nubarstytos galinės automobilio sėdynės, bei makaronus, kuriuos 
mes kiekvieną mielą vakarą patiekdavom vaikams namuose. 

Tuo tarpu Antuano komentaras prie stalo jau buvo sukėlęs 
nedidelį atkirčių cunamį. Prancūzai amerikiečiams puoselėja 
arba meilę, arba neapykantą, o mūsų apsižodžiavimas prie šio 
stalo paleido nuo vadžių visokius jausmus. Kaip dažnai nutinka 
su prancūzais, pašnekesys virto kirbine šmaikščių pastabėlių ir 
žodžių žaismo kupinų sakinių (tokių, kuriuos man buvo gana 
sunku suprasti, juo labiau - suformuluoti). 

— Amerikiečiai mano, kad maistas yra sukurtas patogesniam 
gyvenimui (une commoditė), - prunkštelėjo Frederikas. 

— Tačiau į valgymą jie dažnai žiūri kaip į kokį nors nepatogu- 
mų keliantį reikalą (incommode)! - nusikvatojo jo žmona Kloja. 

(Tuo metu jau buvau išsiaiškinusi, kad ji yra buvusi mano vyro 
mergina, todėl leidau sau nukreipti į ją kiek piktoką žvilgsnį.) 

- Amerikiečiai galvoja, kad maistui išleisti pinigai paleidžiami 
vėjais, kadangi vieną dieną jie juos gauna, o kitą jau išleidžia, - 
pratarė juokdamasi Inesa. 

- O tikroji problema ta, kad amerikiečiai valgo kaip vaikai. 
Amerikietiškas maistas yra infantiliškas, - griežtai pridūrė Virži- 
ni. Ji kelerius metus Jungtinėse Valstijose dirbo mitybos specia- 
liste vietinės mokyklos taryboje. - Prie stalo amerikiečiai elgiasi 
kaip kokie dvimečiai pypliai! — tęsė ji, vis labiau įsijausdama. - 
Jie yra impulsyvūs valgytojai: visą laiką užkandžiauja! Ir neturi 
jokios savikontrolės: visai nežino, kada reikėtų liautis valgyti. O 
jų porcijos gerokai per didelės! Jie mėgsta riebų ir saldų mais- 
tą — visai tokį pat, kokį mėgsta vaikai, - galų gale smerkiančiai 
užbaigė: - Amerikiečiai neturi jokio skonio! Tarkim, palyginkite 
mūsų raguolius (croissant) su jų spurgomis (doughnut)! 

Šie pareiškimai, be jokios abejonės, buvo sutikti pritariamai 
linkčiojant galvas, pastebėjau kelis nustebusius žvilgsnius („Kokios 
spurgos?“ - nugirdau, kaip vienas vyras sušnibždėjo savo žmonai.) 

Kadangi buvau visų jų taikinys, nebežinojau, ką atsakyti. Bet 
jutau, kad kažką pasakyti turiu. Sukaupiau visą drąsą ir iškvark- 
sėjau: 

- Manau, kad jūsų požiūris į valgymą yra labai jau įnoringas 
ir pernelyg griežtai reglamentuotas. Kaipgi galima tikėtis, kad 
kiekvienas taip valgys? 

Mano komentarą sutiko tyla. Laimei, man į pagalbą suskubo Fi- 
lipas. Prancūziją jis paliko beveik prieš penkiolika metų ir gyveno 
įvairiausiose pasaulio šalyse. Todėl jo požiūris nebuvo toks griežtas. 

— Na, abiejose kultūrose yra gerų aspektų, - pasakė jis ramiai. - 
Prancūzai valgo sveikiau už amerikiečius ir jų požiūryje į mais- 
tą yra prasmės. Tačiau tikrai negalima būtų primesti visiems 
vienodo valgymo būdo šaliai, kuri yra tokia jauna ir įvairi kaip 
Jungtinės Valstijos. Čia žmonės dar turės susikurti savą valgymo 
kultūrą, tačiau tai užtruks ilgus metus, kaip ir Prancūzijoje. 

Dar nespėjus niekam paprieštarauti, visų dėmesį patraukė pa- 
grindinis patiekalas, kuris ką tik buvo atneštas ant vaikų stalo. 
Hugo pagamino žuvį dorade d la provengale (dorada provansiš- 
kai) ir patiekė ją su ryžiais. Visi pakilo, norėdami stebėti vaikus 
(tai mėgstama tėvų pramoga). Išsiblaškiusi žiūrėjau į juos, o šie 
tuo tarpu nenuleido akių nuo maistą ragaujančių vaikų. Nepri- 
artėdami pernelyg arti, jie atsargiai stebėjo stalą, leisdami Hugo 
reguliuoti patiekimą patiekalo, kuris buvo sutiktas entuziastingo 
balsų choro. 

Atrodė, kad Klerę ir Sofi jau įtraukė bendra šventinė nuotai- 
ka. Klerė, vis dar apakinta Žaklinos, suvalgė viską, ką rado savo 
lėkštėje. Ji netgi pabaksnojo keistai atrodančias salotas: gum- 
buotąsias notras (tai tokie gumbai, labai primenantys vaškuotas 
vikšrų lervas). Tuo tarpu Sofi sekėsi prasčiau, ji atsargiai pavalgė 
šiek tiek ryžių, po vieno bandomojo kąsnio atsisakė liesti žuvį, o 
gumbuotosios notros salotoms pasirodžius jos lėkštėje, ji staiga 
pašoko nuo savo kėdės su maištaujančia veido išraiška. Pastaba, 
kad tai Prancūzijos delikatesas, jai nepadarė didesnio įspūdžio 
ir kelias mane gūžtis privertusias akimirkas ji kategoriškai atsi- 
sakė sugrįžti prie stalo. Tačiau po neilgų įtikinėjimų ji vis dėlto 
nenoromis atsisėdo. Suaugusieji nuėjo atgal į savo vietas. Akies 
krašteliu aš vis dar stebėjau Sofi, kuri neskubėjo valgyti, tačiau 
Filipas mostu man parodė, kad ramiai atsisėsčiau. 

- Nekelk sąmyšio, - pasakė jis man ramiai. - Nuo to bus tik 
blogiau. Tiesiog lauk ir stebėk. 

Jis ir vėl buvo teisus. Po kelių minučių Sofi atsipalaidavo ir 
netgi suvalgė šiek tiek žuvies (pamačiusi, kad ji tikrai skani). 
Tuo tarpu aš panirau į išgirstų komentarų apmąstymus. Žino- 
jau, kad Antuanas buvo teisus. Tai, ką valgė prancūzai prie kas- 
dieninio stalo, labai nesiskyrė, bent jau savo esme, nuo ištaigin- 
giausiuose restoranuose tiekiamo maisto. Pagalvojau apie vyro 
šeimos kaimynę Bernę, kuri beveik niekuomet neišvykdavo iš 
kaimo ir vis pasakodavo, kokia laiminga buvo, kai išklojo plyte- 
lėmis purvinas savo šeimos namo grindis (tame pačiame name 

ji gyvena iki šiol). Nors pajamos buvo labai kuklios, Bernė kas- 
dien sėsdavo prie tokio trijų patiekalų valgio, kuris labai stipriai 
nesiskyrė nuo šį vakarą čia patiekto maisto. 

Nusiraminusi pasisukau į Viržini: 

— Ten, iš kur aš atvykau, tik keli žmonės iš tiesų domisi gastro- 
nomija. Kodėl šis pomėgis taip apsėdęs prancūzus? 

— Tai malonumas, o ne apsėdimas! - nusijuokė ji. 

— Geras maistas buvo sudemokratintas jau labai seniai, - pri- 
dūrė Silvi, nugirdusi mūsų pokalbį. - Visa tai dėl Prancūzijos 
revoliucijos: aristokratai po jos nebeturėjo monopolio valdyti ge- 
riausio maisto ir geriausių virėjų. Po revoliucijos prancūzų mais- 
to kultūra tapo prieinama visiems. 

- Ir ne tik tai! - įsiterpė Hugo. - Dar ir ekonomika! Pary- 
žius buvo pirmasis didelis Europos miestas, kuriame vidurinioji 
klasė turėjo pakankamai lėšų, kad galėtų valgyti restoranuose. 
Virėjų nebegalėjo išlaikyti aristokratiškos kilmės globėjai, to- 
dėl jie atidarė restoranus ir turėjo konkuruoti tarpusavyje bei 
siekti gero vardo visuomenėje. Prancūzijoje maistas susijęs su 
kapitalizmu ir konkurencija, kurie sąlygojo geresnį maistą kie- 
kvienam! 

— Tiesą pasakius, tai susiję ir su religija, - pakišo mintį Silvi. - 
Katalikiški kraštai visuomet labiau domėjosi maistu. Prancūzų 
gastronomija yra tarsi kokia pasaulietinė komunija, tarsi koks 
sakramentas ar ceremonija. 

Čia aš jau visai pasimečiau. Turbūt neteisingai supratau žodį 
„gastronomija“. Man šis žodis reiškė įmantrius, brangius, lepi- 
nančius skoniais valgius, kurie turėjo mažai ką bendro su tuo, 
kas mane domino maiste: mityba, sveikata ir kaina. 

— Galbūt man būtų viską lengviau suvokti, jei suprasčiau, kaip 
prancūzai augdami išmoksta valgyti. Gal galėtumėte išskirti 
man svarbiausius dalykus, kurių prancūzų vaikai išmoksta apie 
valgymą? - surizikavau. Tai patraukė visų dėmesį. 

- Jie išmoksta mėgautis maistu, - pasakė Silvi. 

— Ir kalbėti apie jį! - pridūrė Hugo. 

— Kaip elgtis prie stalo ir kaip džiaugtis geru maistu kartu su 
šeima ir draugais! - savo nuomonę išreiškė Olivjė. 

— Tai, kad vaikai turi išmokti tinkamai valgyti, - įsiterpė dar 
kažkas, - yra prancūzų kultūros dalis. 

Ši nuomonė sulaukė gausiausių pritarimų. 

Tuo tarpu vaikai jau perėjo prie salotų ir sūrio. Tyliai džiū- 
gaudama pastebėjau, kad Žaklina maitina Klerę mažyčiais ožkos 
sūrio gabaliukais, o ši, būdama jauniausia prie stalo, tapo visų 
vyresnių vaikų entuziastingo paskatinimo objektu. Sofi, nenorė- 
dama atsilikti nuo jaunesnės sesers, bandė atakuoti salotas, nors 
aš pastebėjau, kad iš jų ji rankioja smulkiausius lapelius ir net 
atsidūrusi tokioje situacijoje ji negalėjo pakeisti nuomonės apie 
sūrį, kuris jos lėkštėje gulėjo nepaliestas. Turėjau pripažinti, kad 
visa ta scena - džiaugsmingai valgantys vaikai ir pritariamais 
žvilgsniais juos lydintys tėvai - atrodė idiliškai. 

Suvalgius pagrindinį patiekalą, vaikams, kol bus patiektas de- 
sertas, buvo leista bėgti Žaisti. Dabar atėjo suaugusiųjų eilė valgyti. 
Visi pradėjo aptarinėti soufflė d la bisgue de homard (tiršta omaro 
sriuba - suflė). Prancūzai apie maistą mėgsta kalbėti konkrečiais 
terminais. Tačiau netrukus mano klausimas - kaip galima būtų 
tiksliai apibūdinti, kas yra prancūzų maisto kultūra? Ir kaip tai pa- 
aiškinti amerikiečiui? — sukėlė abstraktesnes diskusijas. Artėjant 
vakaro pabaigai, susirinkusieji jau turėjo paruoštus atsakymus. 

Paaiškėjo, kad prancūzų maisto kultūrai būdingi trys esmi- 
niai principai. Prie puikiai paruošto bar de ligne (europietiško 
jūros ešerio) mes aptarėme pirmąjį ir svarbiausią principą: con- 
vivialitė (šventiška nuotaika, kuri prancūzui reiškia „švęsti, ben- 
drauti visiems kartu“). Prancūzui valgymas yra iš principo soci- 
alus dalykas. Skirtingo amžiaus žmonės linkę valgyti visi kartu, 
ir namuose su savo šeimomis, ir darbe su kolegomis. Tas socialu- 
mas taip įsišaknijęs, kad žmonėms nė nekyla mintis, kad galėtų 
būti kitaip. Tiesą pasakius, prancūzai niekuomet nevalgo pavie- 
Niui, jei tik yra kitokia galimybė, drauge valgantys žmonės daž- 
nai vadinami convives (tai reiškia „sėdinčių prie stalo draugija, 

bet pažodžiui verčiant reikštų „gyvenantys drauge ). Todėl kai 
aš papasakoju kokiam nors prancūzui, kad šiaurės amerikiečiai 
dažnai valgo vieni savo miegamuosiuose, žiūrėdami televizorių 
(net jei tuo metu namuose yra ir kiti šeimos nariai) arba vieni 
prie darbo stalo, jie labai nustemba. 

Convivialitė taip pat yra vienas iš pagrindinių malonumų šal- 
tinių, kuriuos prancūzai sieja su maistu. Kodėl? Kadangi pran- 
cūzai valgymo metu pasirūpina ir pramogomis. Taiklūs juokeliai, 
sąmojingos pastabėlės, kritiškas maisto įvertinimas: prancūzų 
energija turbūt netrykšta taip gyvai niekur kitur, kaip prie stalo. 
Tai viena iš priežasčių, kodėl prancūzų vaikai išmoksta taip gerai 
valgyti (ir be jokių skundų praleidžia prie stalo tiek daug laiko): 
stalas yra šiltų emocijų ir ryšio su kitais palaikymo vieta. Be to, 
prie stalo vaikai ne tik sužino apie pasaulio tvarką, gyvenimo 
tiesas (klausydamiesi suaugusiųjų pokalbių), bet ir įgyja bendra- 
vimo įgūdžių (mokosi bendrauti, diskutuoti nieko neįžeidžiant 
ir klausytis). 

Kitas convivialitė aspektas yra tas, kad žmonės ne tik valgo 
kartu; jie visi valgo tą patį maistą. Valgis jiems reiškia kolektyvi- 
nį mėgavimąsi patiekalų rinkiniu, o ne individualų pasirinkimą, 
ką valgyti. (Prancūzų sociologas Klodas Fišleris (Claude Fischler) 
tai vadina „komunai“ būdingu požiūriu į valgymą priešpriešin- 
damas jį amerikietiškam „sutartimi paremtam“ požiūriui). Tai 
puikus būdas išmokyti vaikus valgyti naują maistą; mokslinių 
tyrimų duomenimis, vaikai kur kas labiau linkę paragauti naujo 
maisto, jei mato, kad to maisto pirma paragavo suaugusieji. 

Tai - dar vienas priekabus prancūzų valgymo įprotis, kurio 
aš niekaip negalėjau suvokti. Ir šis įprotis dažnai tampa diskusijų 
objektu. Likus dienai iki planuojamų pietų aš pasiūliau vyrui pa- 
skambinti Viržini bei Hugo ir papasakoti jiems, ką mūsų vaikai 
mėgsta valgyti (ir ko jie nemėgsta). Mano akimis žiūrint, tai buvo 
visai mandagu, kadangi tai leistų visiems išvengti nesusipratimų 
pietų metu. Tačiau Filipui atrodė, kad tai tiesiog nemandagu“ 
mo viršūnė. Taip atsitiko, kad tuo metu, kai tarp mūsų kilo šis 

ginčas, pas mus svečiavosi vyro tėvai. (Pastaba pačiai sau: nie- 
kuomet garsiai nesakykite jokių ginčytinų siūlymų girdint any- 
tai.) Filipo motina negalėjo susilaikyti neįsijungusi į pokalbį. 

- Svečių pareiga, - pasakė Žanina labai rimtu veidu, - yra 
įtikti namų šeimininkams. Jei pasakai žmonėms, kad nemėgsti 
maisto, ypač to maisto, kuris paruoštas svečiams, tai tiesiog blo- 
go išsiauklėjimo išraiška. 

Blogam išsiauklėjimui išryškinti ji pavartojo terminą mal 
ėduguė. Kai tik iš jos lūpų išsprūdo šie žodžiai, aš jau žinojau 
pralaimėjusi mūsų ginčą. Jei bandyčiau aiškinti, kad tai galėtų 
sutrypti mano asmeninę laisvę, kad nemanau, jog versti žmo- 
gų valgyti, ko jis nemėgsta, nėra blogas išsiauklėjimas, jai tas 
nepadarytų jokio įspūdžio. Galėčiau protestuoti, tačiau Filipo 
motinos įsitikinimas prancūzų pasaulėžiūros viršenybe buvo 
nepajudinamas. 

Vėliau, skanaudami salotų ir sūrių, mes perėjome prie antrojo 
principo: le goūt. Viržini ėmė aiškinti, kodėl le goūt (tai galima būtų 
išversti kaip „skonis“) yra be galo reikšmingas. Prancūzams labai 
svarbu, kad maistas būtų skanus. Žmonės praleidžia daug laiko rū- 
pindamiesi, kad maistas būtų būtent toks, net jei jis skirtas patiems 
mažiausiems vaikams. Skonis, jų manymu, yra kur kas daugiau, 
nei fiziniai pojūčiai, atsirandantys ragaujant maistą. Tai greičiau 
panašu į savoir faire (tam tikrą išsiauklėjimą), kuris perduodamas 
per bendrą patirtį ir persmelktas platesnės kultūrinės sampratos. 
Prancūzams bon goūt (geras skonis) iš tiesų yra svarbus. 

Šis dėmesys geram skoniui turi nepaprastai didelę reikšmę 
prancūzų kultūroje. Iš tiesų tai nėra snobizmas (nors, be jokios 
abejonės, tame galime rasti ir snobizmo). Le goūt labiau yra vi- 
siems bendras socialinis identitetas, glaudžiai susijęs su prancūzų 
kultūra. Tai pagrindinis dalykas, lemiantis prancūzų sprendimą, 
kaip labai jie ką mėgsta, kiek jiems kažkas patinka. Šiaurės ame- 
rikiečiams lygiai toks pats vertinimą lemiantis principas būtų 
kaina arba galimybė rinktis. Geras skonis (kaip ir geras maistas) 
rūpi ne tik išskirtiniams gurmanams - tai skirta kiekvienam. 

Man kartais būdavo sunku prancūzų prisirišimą prie gero 
skonio vertinti rimtai. Tačiau ne kartą išgirdusi, kaip nuoširdžiai 
pasipiktinę jie pro dantis iškošdavo frazes, pasmerkiančias blogą 
skonį - „cest du mauvais goūt“ arba „ca fait mal aux yeux!“ (pa- 
žodžiui verčiant - „tai žeidžia akis“) - suvokiau, kad prancūzams 
gero skonio klausimai išties svarbūs. Tai turi ir blogųjų pusių: 
prancūzai yra labai jautrūs kalbėdamiesi apie skonį ir dėl to linkę 
sukoncentruoti savo dėmesį į neigiamus aspektus. Susidaro įspū- 
dis, kad jie nuolat skundžiasi, kaip jiems nepatinka koks nors da- 
lykas (ar žmogus). Jie netgi turi žodį visam tam pamokslavimui: 
rūler, kurį būtų galima versti kaip „garsus nuolatinis niurnėjimas 
ir skundai . Manau, kad tai yra tam tikra suaugusiųjų inkštimo 
forma, aš niekaip negalėjau prie to priprasti. 

Vis dėlto tai turi ir vieną teigiamą aspektą: prancūzų kultūra 
kupina nuolatinio varžymosi vienas su kitu, bet žmonės nebijo 
vienas kitam patarti, kaip jie galėtų patobulėti ar kad jie ką nors 
daro neteisingai. Tai viena iš priežasčių, kaip vėliau supratau, ko- 
dėl Prancūzijoje taip gražu: kalbant apie gero skonio supratimą, 
visi yra labai reiklūs. 

Trečiąjį prancūzų maisto kultūros principą ėmiau perprasti 
mokydamasi iš savo pačios klaidų: valgymo taisyklės. Prancū- 
zijoje, paaiškino Hugo, valgymą apibrėžia visiems privalomos 
bendros socialinės normos (les rėgles - taisyklės), kurios nusta- 
to, kada, kur, kiek ir kaip maistas turėtų būti vartojamas. Šios 
taisyklės yra vienas iš pirmųjų dalykų, kurių pradedami mokyti 
prancūzų vaikai dar prieš jiems išmokstant skaityti ar net vaikš- 
čioti ir kalbėti. Šiomis taisyklėmis vadovaujamasi kalbant apie 
visus valgymo aspektus ir jos sukuria bendrus valgymo ritualus 
visoje Prancūzijoje. Tiesą pasakius, žodis gastronomija taip pai 
pažodžiui reikštų „taisyklės skrandžiui“, iš lotynų kalbos žodžių 
gastro (skrandis) ir nomos (taisyklės). Tačiau šios taisyklės nėra 
primetamos jėga, jos ne prislegia, o primena. Ir (po ilgų disku- 
sijų) visi mūsų pietų stalo svečiai sutarė, kad pati svarbiausia 
taisyklė — ta, kurios dėka paisoma ir visų kitų: 

4 prancūzų valgymo taisyklė 
Maistas yra socialus. 
Nesiblaškydami valgykite su šeima visi kartu prie vieno stalo. 


Ši taisyklė amerikietišką mitybos supratimą tiesiog apverčia 
aukštyn kojomis. Ji iš tiesų labiau nustato, kaip valgyti, o ne ką 
valgyti. Žinoma, ši taisyklė (ir aš susidūriau su daugybe jos va- 
riacijų) savyje talpina daugybę žodžiais neišsakytų papunkčių, 
kuriuos prisimename dar iš vaikystės. Pavyzdžiui, nevalgyk pas- 
kubomis arba nevalgyk atsistojęs. Ir dar blogiau - nevalgyk auto- 
mobilyje. Amerikiečiai šias taisykles laužo nuolat. 

Suvokusi visus šiuos paaiškinimus, pradėjau suprasti, kodėl 
suaugusieji ir vaikai Prancūzijoje taip natūraliai visi susirenka 
prie stalo. Prancūzų vaikai išmoksta tinkamai valgyti, kadangi 
valgymą apibrėžiančias taisykles užtvirtinti jų atmintyje kur kas 
lengviau, kai jie kas vakarą valgo kartu su suaugusiaisiais. 

Mums besėdint prie stalo pastebėjau, kad netrukus vidurnak- 
tis. Nebuvau mačiusi Klerės ir Sofi jau kelias valandas, nors iš 
kito kambario galėjau girdėti atsklindančius vaikų pokalbius ir 
juoką. Mano vyras vogčiomis vis dirstelėdavo ten ir patikindavo 
mane, kad viskas gerai. Vos užsiminus apie desertą, visi vaikai 
vėl subėgo prie stalo: buvo patiekti paprasti šokoladiniai putėsiai 
su aviečių padažu, kurie privertė vaikus saldžiai nutilti ištisoms 
penkioms minutėms. 

Siurbčiodama kavą ir mėgaudamasi keliais mignardises (maži, 
apvalūs, kieti sausainiukai, kurie dažnai patiekiami oficialių pie- 
tų pabaigoje), aš stebėjau valgančius vaikus ir stebėjausi, kaip 
puikiai praėjo visas vakaras. Iki šiol nebuvau mačiusi, kad būrys 
vaikų taip puikiai valgytų ir būtų toks laimingas. Net ir Klerė su 
Sofi išbandė naujus valgius be įprastinio niurzgėjimo. O labiau- 
Siai stebino tai, kad visi susirinkusieji manė, jog tai visai normalu. 
Per visą vakarą aš nė karto nemačiau, kad tėvai vaikus verstų 
valgyti jėga, grasintų ar įkalbinėtų. Jokio samyšio, jokio pasiprie- 
šinimo, jokios prievartos ir jokio inkštimo. 

Staiga man dingtelėjo, kad dabar jau gerokai po vidurnakčio. 
Dėl tokios vėlumos, o galbūt ir dėl chouchen (saldaus bretaniško 
obuolių midaus, kuris buvo patiektas po deserto) aš jaučiausi šiek 
tiek apsvaigusi. Tačiau išgirstos idėjos vis dar taip audrino mano 
mintis. Priėjau išvadą: prancūzams tinkamai valgyti ir valgyti 
visiems kartu yra kultūrinis ekvivalentas kanadiečių priesaikos 
sakymui ar naktinių ledo ritulio varžybų stebėjimui. Tai kasdie- 
ninė ir gyva jų kultūrinio identiteto išraiška. 

- Pagaliau aš tai suvokiau! - pasakiau Žvaliai pietų šeiminin- 
kams. - Jei paprašyčiau pasakyti, koks negyvasis objektas ge- 
riausiai simbolizuoja amerikiečių kultūrą, dauguma greičiausiai 
pasirinktų automobilį. Bet dauguma prancūzų greičiausiai pasa- 
kytų, kad tai padengtas pietums stalas valgomajame! 

Tai buvo sutikta pritariamais šūkčiojimais. Mes visi šypsojomės, 
ankstesni nesutarimai buvo pamiršti. Ir vakaro šeimininkai, ir sve- 
čiai buvo patenkinti: jiems pavyko paaiškinti prancūziškos maisto 
kultūros esmę ir patenkinti užsienietės smalsumą. O mane labiau- 
siai džiugino, kad pagaliau pavyko sąmojingai kažką pasakyti (tai 
buvo viena pirmųjų mano taiklaus sąmojo sėkmių Prancūzijoje). 

Pamačiusi, kaip sklandžiai viskas ėjosi tą vakarą, labiau nei 
bet kada anksčiau buvau įsitikinusi prancūzų požiūrio į maistą 
išmintingumu. Tai, kas atrodė nepakeliamai sunku vos prieš ke- 
lis mėnesius - mokyti savo vaikus „valgyti prancūziškai - dabar 
atrodė visai įveikiama. Jei yra valgymo taisyklės suaugusiesiems, 
turi būti tokios taisyklės ir vaikams. Man tiesiog reikia jas išsiaiš- 
kinti ir pritaikyti savo šeimai. 

Negalėjau sulaukti akimirkos, kada pradėsiu įgyvendinti savo 
sumanymą. 


S 

Kaip nereikėtų elgtis pratinant savo vaikus valgyti viską 

Dans un petit jardin, tout rond, tout rond, tout rond, 
Il y a des poireaux, des carottes, des radis, des tomates, des 
pommes de terre, 
„Et une petite riviėre gui coule, gui coule, gui coule! 


Mažame sodelyje visur aplink 
Aš matau porus, morkas, ridikėlius, pomidorus ir bulves, 
Ir mažą upeliuką, kuris vis bėga ir bėga! 


Šis prancūzų liaudies vaikiškas eilėraštukas yra angliškojo 
„Aplink sodą ratu, kaip mažas meškiukas“ variantas. 


Prancūzų polinkis vėlai pietauti negalėjo numatyti 
vieno dalyko: mano vaikų vidiniai laikrodžiai neturėjo „miego 
režimo“ mygtuko. Nors Sofi ir Klerė po vėlyvų pietų nuėjo mie- 
goti gerokai po vidurnakčio, vis tiek nubudo septintą ryto. Miego 
trūkumas suaugusius žmones ir vaikus greičiausiai veikia prie- 
šingai: aš jaučiausi visai išgverusi, tuo tarpu mano vaikai buvo 
kaip užsukti ir labai susijaudinę. 

Diena atrodė be galo ilga. 

Mums sėdint šaltoje virtuvėje, kur drėgmė nuo akmeninių 
sienų smelkėsi į kaulus, mane apėmė vienas iš tų (daugelio) mo- 
mentų, kai ėmė graužti abejonės dėl mūsų nuotykio Prancūzijoje. 
O praeitą vakarą viskas atrodė taip paprasta. Prancūzų maisto 
kultūros aptarimai išsklaidė daugelį mano kritiškų minčių ir 
klausimų. Ir mano entuziastingas apsisprendimas keisti vaikų 
valgymo įpročius buvo visiškai nuoširdus. Aš netgi drįsau pasi- 
dalyti savo naujai užgimusiomis idėjomis su Filipo draugais, ir 
šie atsiuntė mums į namus visą glėbį kulinarinių receptų knygų 
kartu su šilčiausiais padrąsinimo žodžiais. 

Pilkos ryto šviesos prieblandoje viskas atrodė kitaip. Dabar 
tegalvojau, kaip išsisukti: Neturiu tam laiko. Tai per brangu. 
Amerikiečiai ir prancūzai yra tiesiog per daug skirtingi! Energija 
ir entuziazmas išgaravo. 

Tuo tarpu Sofi ir Klerė aptiko naująsias kulinarines knygas. 
Netrukus mergaitės susirado labiausiai joms patikusią. Receptai 
buvo intriguojantys: jogurto ir avokadų kokteilis, orkaitėje kep- 
tas pastarnokas, pomidorų ir braškių pyragas. Čia netgi buvo 
skyrius kūdikiams, kuriame radau paprastų, iš buteliuko mai- 
tinamų sriubų receptų: „Mano pirmoji raudonoji košelė“ buvo 
gaminama iš pomidorų ir pankolių, o „Mano pirmoji geltonoji 
košelė“ - iš kukurūzų ir vištienos. Man krito į akį „Mano pirmoji 
žalioji košelė“: žirneliai, mėtos ir žiupsnis jaunų špinatų lapų. 

Nuotraukos buvo parinktos apgalvotai. Knygos autoriai su- 
gebėjo pagauti kai ką esminio vaikų psichologijoje: vaikams juk 
patinka žiūrėti į tikroviškas kitų vaikų nuotraukas. Beveik kiek- 
viename puslapyje galėjai rasti laimingų valgančių (ir gaminan- 
čių maistą) vaikučių nuotraukų. Indai buvo įmantrūs ir juokingi. 
Daržovės ir vaisiai buvo išdėlioti eilėmis pagal spalvas ir formą, 
tai atrodė ir groteskiškai, ir koketiškai. Sriubos dubenėliuose 
plaukiojančios ar pyragaičiuose įsmeigtos figūrėlės priminė kny- 
gelių „Wheres Waldo“ iliustracijas. Klerė tol sklaidė lapus, kol 
surado mažutį senį besmegenį, o tuomet išdidžiai parodė jį savo 
mažu putliu piršteliu. Bet labiausiai jos dėmesį patraukė pusla- 
piai, kuriuose buvo aprašyti goūters (skanėstai) ir desertai. 

- Kuris jums labiausiai patinka? - paklausiau mergaičių. 

Po ilgų dvejonių Sofi galų gale apsistojo ties palets choco-rai- 
sins: tamsaus šokolado vafliais, storai apteptais džiovintų abri- 
kosų, migdolų griežinėlių, razinų ir lazdyno riešutų užtepu. Ži- 
nant Sofi pasibjaurėjimą riešutais ir sėklomis, šis pasirinkimas 
gerokai nustebino. Klerė taip pat pateikė staigmeną išsirinkda- 
ma prancūzų tradicinį patiekalą: gdteau au yaourt, kiek aitroko 
skonio biskvitinį jogurto pyragą. Tiesą pasakius, receptai atrodė 
„visai nesudėtingi, mano anyta tokio pyrago tešlą suplaka vos per 
dešimt minučių. 

Pažadėjau mergaitėms, kad vėliau mes būtinai pasigaminsime 
jų desertus. O tuo tarpu iš Filipo išpešiau pažadą nusivesti jas 
pažaisti su Mari. Man reikėjo šiek tiek laiko apmąstymams. 

Kai jie išėjo, atsisėdau su puodeliu stiprios kavos ir vieną po 
kitos perverčiau visas gautas knygas. Kai kurias iškart atidėjau 
į šalį. Mane labiau domino knygos apie vaikų maistą. Viržini ir 
Hugo paskolino keletą knygų, parašytų gydytojų, mitybos speci- 
alistų, psichologų ir sociologų. Pastebėjau, kad jose vis kartojosi 
vienas terminas: aliment. Man tai buvo naujas žodis. Pasukau 
prie žodynų tikėdamasi rasti paaiškinimą. 

Kaip paaiškėjo, žodis aliment neturi tiesioginio vertinio į an- 
glų kalbą. Ir aliment, ir nourriture verčiami kaip „mityba“, ta- 

čiau prancūzų kalboje šių dviejų žodžių reikšmės yra skirtingos. 
Nourriture apibrėžti lengva, kadangi tai atitinka anglišką žodį, 
reiškiantį maistą: tai, kas yra suvalgoma. Bet aliment išversti kur 
kas sudėtingiau. 

Bandydama rasti paaiškinimą, užtikau vieno iš geriausiai ži- 
nomų dvidešimtojo amžiaus prancūzų mitybos specialistų Žano 
Tremoljero (Jean Trėmoličres) citatą. Jis tvirtino, kad aliment yra 
daugiau nei maistingi produktai. Tai kažkas, kas gali patenkinti 
ir fizinį, ir emocinį apetitą; tai pamaitina ir fiziškai, ir psicho- 
logiškai. Tiesą pasakius, tiksliausias žodžio „aliment“ vertimas 
būtų „mityba“. 

Tą akimirką man kilo mintis, kad iš tiesų aliments yra daugiau 
nei maistas. Aliments yra kultūrinis apibrėžimas tų dalykų, kurie 
yra maistingi ir kelia apetitą. Tai, kas vienoje šalyje yra aliment, 
kitoje gali ir nebūti (pagalvokite, tarkim, apie varlių kojeles). 

Prisiminiau vieną komentarą, išsakytą prie vakarykščio pietų 
stalo, kurio aš tuo metu negalėjau suprasti. Viduryje mūsų dis- 
kusijos Viržini pastebėjo: „Kai nueinate į prekybos centrą Jung- 
tinėse Valstijose, ten apskritai vargiai galite rasti maisto!“ Tuo 
metu pamaniau, kad šis komentaras absurdiškas. Dabar man jo 
prasmė ėmė aiškėti. Iš tiesų, Amerikos prekybos centruose buvo 
nedaug tokio maisto, kurį prancūzai (bent jau tradicine prasme) 
galėtų priskirti aliment. Tai galima pailiustruoti puritonų, kurie 
pirmąją žiemą Naujajame pasaulyje beveik badavo, nes nesuge- 
bėjo (ar nenorėjo) atpažinti valgomų dalykų, istorija. Viržini per- 
dirbtas maistas ir maisto pusgaminiai, kuriais užpildytos par- 
duotuvių Šiaurės Amerikoje lentynos, paprasčiausiai neatrodė 
panašus į tikrą maistą, kadangi, nors tai ir valgomi dalykai, jie 
nebuvo maistingi plačiąja to žodžio prasme. 

Palengva man viskas ėmė aiškėti. Išmokti valgyti prancūziš- 
kai reiškė ne tik tai, kad mano vaikai ims valgyti daržoves. Tai 
buvo požiūrio į tai, kaip mes maitinamės, pakeitimas, o taip pat 
mūsų psichologinio ir emocinio santykio su maisto gaminimu ir 
valgymu pokyčiai. Patyriau nedidelį šoką. Maniau, kad man teks 

kovoti su savo vaikų valgymo įpročiais. Dabar paaiškėjo, kad 
mitybos įpročius. 

Nebus lengva, kadangi aš paprasčiausiai nemėgau leisti laiko 
virtuvėje. Per pastaruosius ilgus vargo metus, kai po ilgos darbo 
dienos galų gale nusigavus namo dar tekdavo ruošti maistą, vien 
nuo minties apie tai jausdavausi visiškai išsekusi ir susierzinusi. 
Tai drastiškai skyrėsi nuo to gyvenimo, kurį gyvenau iki vaikų 
gimimo, kai man iš tiesų netgi patiko gaminti valgį (tiesa, turiu 
pripažinti, kad visą mano valgių gaminimo .repertuarą sudarė 
nepilnas tuzinas receptų). Supratau, kad gimus vaikams atsira- 
dęs stresas ir chaosas mane visai išsekino ir aš jų tikrai nelepinau 
kulinariniais sugebėjimais. Suvokimas, kad man reikės išmok- 
ti natijų valgių receptų ir pakeisti visos mūsų šeimos požiūrį į 
maistą, atėmė ryžtą. Mano abejonės ėmė viršų. Sukroviau visas 
knygas į kampą ir nusprendžiau sugrįžti prie jų atėjus geresniems 
laikams. Tikėjausi, kad visi pamirš mano pažadus keistis. 

Tačiau mano viltys nepasiteisino. Telefonas suskambėjo dar 
man nebaigus krauti knygų krūvos. Tai buvo Filipo mama. 

— Kaip pavyko tavo vakarykščiai pietūs? - paklausė ji. Neži- 
nojau, ką atsakyti, bet paaiškėjo, kad to visai nereikia. - Ką tik 
kalbėjau su Filipu, ir jis man pasakė, kad vakar tu dalyvavai ža- 
vinguose pokalbiuose apie maistą. Jis paklausė manęs, ar aš ne- 
turiu kelių receptų knygų, kurias galėčiau jums pamėtėti. Sura- 
dau vieną puikią knygą, kurią naudojau tuomet, kai Filipas dar 
buvo kūdikis. (Pastaba sau: priminti vyrui, kad nereikėtų visko 
išsipasakoti motinai nepasitarus su žmona.) 

— Puiku! - pratariau bandydama nutaisyti entuziazmo kupiną 
balsą. - Labai norėčiau ją pamatyti. 

Padėjusi ragelį, pasijutau sunerimusi ir užspeista į kampą. Šei- 
mos spaudimas vis stiprėjo. Filipo tėvams nelabai patiko, kaip 
valgo jų anūkės. Mūsų paskutinis apsilankymas su seneliais 
restorane buvo tikra prapultis. Mes atvykome 19.30 (per anksti, 
prancūzų akimis) norėdami gauti staliuką su vaizdu į jūrą vie- 

ninteliame ant jūros kranto įsikūrusiame miestelio restorane. 
Pavargusios ir alkanos mergaitės visą laiką inkštė ir pešėsi tarpu- 
savyje, atkreipdamos į save rūsčius senelių, prie gretimo stalelio 
sėdėjusių suaugusiųjų ir net padavėjo žvilgsnius. Filipo motina 
užsispyrė, kad Sofi reikia užsakyti žuvies (nors aš tylomis užsa- 
kiau ir paprastų makaronų be nieko, dėl visa ko). Laimei, maka: 
ronai buvo atnešti pirmiau (traukdama iš rankinės parmezano 
sūrį, vengiau aplinkinių žvilgsnių). Žinojau, kad Sofi nevalgys 
makaronų be parmezano, bet man buvo visiškai aišku, kad nie- 
kas iš čia buvusiųjų tikrai nepagalvos, kad aš deramai elgiuosi. 
Kai atnešė žuvį, Sofi papūtė lūpas, paraudo ir atrodė, kad tuoj 
pravirks. Ramiai paprašiau padavėjo atnešti kečupo nepaisydama 
niekinamo jo žvilgsnio. Kai apipyliau juo Sofi žuvį, gavau norimą 
efektą: ji pradėjo valgyti. Tačiau tuomet Filipo motina neištvėrė 
garsiai neišreiškusi savo nepritarimo. „Na, na, - sušnarpštė ji. — 
La mėthode amėricaine (amerikietiškas metodas)“. Jos manymu, 
tas „amerikietiškas metodas“ turėjo skambėti kaip didžiausias 
įžeidimas. Kokį nors maistą apipilti kečupu buvo blogo vaikų au- 
klėjimo išraiška, nuolaidžiavimas vaikų kaprizams. Dar blogiau, 
tai teršė Sofi besikalančius skonio svogūnėlius. Buvo akivaizdu, 
ką jie visi galvoja (įskaitant ir padavėją): Ir kaipgi šie vaikai gali 
išmokti tinkamai valgyti? 

Mergaičių mitybos įpročius reikėjo keisti. Jos jau buvo gana 
didelės, kad pajustų aplinkinių nepritarimą, net jei dar negalė- 
jo suprasti jo priežasties. Taigi svarbu, kad jos išmoktų valgyti 
taip, kaip valgo prancūzų vaikai. Jei mes pasiliktume Prancūzi- 
joje, jų netinkamas valgymas galėtų neigiamai paveikti jas so- 
cialinėse ir profesinėse srityse. Kadangi prancūzai maistą labai 
vertino, kaip niekada anksčiau jaučiausi atsakinga už tai, kaip 
dukros valgo. 

Įsitikinimą, kad permainos tiesiog būtinos, dar labiau susti- 
prino informacija, kaip glaudžiai susiję vaikų mityba ir jų mo- 
kymosi pasiekimai, intelekto koeficientas bei sveikata. Daugiau 
daržovių ir visavertį maistą valgančių vaikų pasiekimai žymiai 

geresni, intelekto koeficientai aukštesni. Jie rečiau kamuojami 
antsvorio, turi mažiau sveikatos sutrikimų. 

Be to, mokykloje ir darželyje reikalai taip pat krypo į gera. 
Ir Sofi, ir Klerė valgė vis daugiau, jos išbandydavo vis daugiau 
naujų patiekalų. Tiesą pasakius, mokykloje ir darželyje jos val- 
gė ir tai, ką atsisakydavo valgyti namie. Klerė beveik visuomet 
suvalgydavo viską, kas jai būdavo pasiūloma darželyje, pranešė 
man laimingos auklėtojos. O kai pasiimdavau Sofi iš mokyklos, ji 
iškart puldavo pasakoti, ką šiandien gavo priešpiečiams. Ji links- 
mai čiauškėdavo apie tokius dalykus, kaip tarkuotų morkų salo- 
tos (nors, pavyzdžiui, ridikėlių, dar vienos dažnai mokykloje pa- 
tiekiamos daržovės, ji taip ir nepamėgo). Apsilankymai pas Mari 
dar labiau paįvairino dukros valgių repertuarą. Sofi stebuklingai 
veikė draugė, valganti salotas ar lęšius, o kai ji pasilikdavo pietų, 
Sandrina visuomet švelniai, bet tvirtai ragindavo mano dukrą 
valgyti tai, ką valgydavo visi. 

Pamaniau, kad mes turbūt jau pasirengę pakeisti ir mūsų šei- 
mos valgymo kultūrą. Kalėdos buvo vos už mėnesio, ir aš no- 
rėjau, kad gausios giminės susitikimas prie stalo - pirmasis po 
mūsų persikėlimo į Prancūziją - būtų visiems malonus. Prancū- 
zų šeimos laukia kalėdinio šeimos susitikimo taip pat nekantriai, 
kaip ir dauguma Šiaurės Amerikos šeimų supertaurės turnyro: 
tai didysis metų įvykis. Be to, aš žinojau, kad pas mus žada apsi- 
lankyti mažiausiai trisdešimt žmonių ir kai kurie iš jų atkeliaus iš 
tolimų Prancūzijos regionų. Norėjau, kad plačiajai Filipo giminei 
mūsų vaikai padarytų gerą įspūdį, vadinasi, turiu išmokyti juos 
valgyti kaip prancūzai. 

Tačiau problema buvo ta, kad aš tiksliai nežinojau, kaip tai 
padaryti. Niekas nepasivargino paaiškinti man kokių nors tai- 
syklių ir nė vienas mano klausinėjamas žmogus neturėjo kokio 
parankaus taisyklių sąrašo. Gal aš rasiu tokį taisyklių sąrašą ku- 
rioje nors iš man paskolintų knygų, pamaniau? Amerikietiškos 
knygos apie vaikų auklėjimą buvo kupinos ilgų rekomendacijų 
(kurių aš niekuomet nesugebėjau laikytis). Ankstyvą popietę aš 

jau buvau peržvelgusi visas man paskolintas Viržinijos ir Hugo 
knygas, ieškodama taisyklių sąrašo. Jokio sąrašo ten nebuvo. Pa- 
stebėjau, „taisyklės“ buvo taip visuotinai suprantamos, kad nie- 
kas nė nemanė, kad jas reikėtų kur nors surašyti. 

Taigi, man reikėjo susidaryti planą. Ir man teks šį planą įgy- 
vendinti sunkiausiu keliu, mokantis iš savo klaidų ir laužant ne- 
rašytas prancūzų taisykles. 


Vadinamojo „plano“ sukūrimas užtruko kelias dienas. 

Pirmiausia aš permąsčiau viską, ko jau buvau išmokusi iki 
šiol. Nusprendžiau, kad tai bendros taisyklės, padedančios su- 
prasti prancūzų požiūrį į maistą. Tiesą sakant, tai nebuvo ko- 
kie nors praktiniai patarimai, tiesiog principai ar papročiai. Vis 
dėlto, pamaniau, vertėtų surašyti tas taisykles plano pradžio- 
je, tiesiog kaip priminimą. Pasiėmiau švarų popieriaus lapą iš 
vaikų piešimo albumo ir prisėdau su keliais brangiais Crayola 
plaunamais flomasteriais (panašu, kad Prancūzijoje nėra plau- 
namų flomasterių, todėl man teko paprašyti savo sesers skubiai 
atsiųsti jų). 

Vieną po kitos surašiau taisykles. 


Pirma taisyklė 

Tėvams: jūs esate atsakingi! Viena iš svarbiausių jūsų paskir- 
čių - mokyti savo vaikus mitybos pagrindų ir ugdyti jų val- 
gymo įpročius. 


Antra taisyklė 
Maistas nėra nusiraminimo ar dėmesio atitraukimo priemonė, 
žaislas, papirkimo įrankis, atpildas ar auklėjimo pakaitalas. 


Trečia taisyklė 

Tėvai planuoja valgymo režimą ir valgiaraštį. Vaikai valgo tą 
patį, ką ir suaugusieji: jokių pakaitalų ir jokių skubiai pa- 
ruoštų papildomų patiekalų. 

Ketvirta taisyklė 
Maistas yra socialus. Nesiblaškydami valgykite su šeima visi 
kartu prie vieno stalo. 


Tai buvo visai nebloga jau išmoktų dalykų suvestinė. Tačiau 
mane graužė dar vienas klausimas: kaip siejosi vaikų valgymo 
įpročiai ir tėvų auklėjimo stilius. Atrodė, kad prancūzų tėvai sa- 
vaime savo vaikams yra autoritetai, o to man, kaip ir kitiems tė- 
vams tarp mano draugų gimtinėje, labai trūko. Tai buvo akivaiz- 
du. Prancūzų vaikai kantriai sėdėdavo ir laukdavo, kol maistas 
bus paduotas visiems, esantiems prie stalo, klusniai ir smalsiai 
ragaudavo naujus patiekalus. Jų neištikdavo įniršio priepuoliai 
prie stalo. O nuostabiausia, kad jie buvo išmokyti nepertraukinė- 
ti suaugusiųjų pokalbio. Kai mes Prancūzijoje sėdėdavome prie 
stalo su vaikais, suaugusieji galėdavo laisvai ir nepertraukiamai 
kalbėtis tarpusavyje. 

Galima sakyti, kad toks autoritetas buvo įskiepijamas sena- 
madišku, autoritariško stiliaus auklėjimu, kuris neatitiko mano 
pažiūrų. Prisiminiau vieną nelaimingą atvejį su Sofi. Mes buvo- 
me nedideliame šeimos susibūrime pas vyro tėvus, prieš pietus 
patiekė užkandžių. Vaikai susirinko ir sukiojosi laukdami, nė 
vienas nedrįso paliesti ant padėklų išdėliotų vaišių. Tačiau Sofi 
neatsispyrė pagundai ir pagriebė krekerį. O tuomet vieną po 
kito ėmė kimšti juos. Stebėjusi tai akies krašteliu mano anyta du 
kartus ją perspėjo žodžiu, o tuomet (kai Sofi vis tiek nesiliovė) 
stipriai sudavė jai per ranką visų akivaizdoje. Su ašaromis Sofi 
atsitraukė, visi ją mandagiai ignoravo. 

Kiek galėjau pastebėti, daugumai ten buvusių Žmonių ši scena 
atrodė visiškai normali: Sofi sulaužė visiems žinomą taisyklę, ir 
Žaninos pareiga (taip atsitiko, kad ji kartu su vakaro šeimininke 
buvo arčiausiai) buvo parodyti mergaitei jos vietą. Kai prancūzai 
viešoje vietoje bara savo vaikus, niekas nemano, kad tai žemi- 
na mažuosius (nors man, kaip ir Sofi, tikrai taip atrodo). Tėvų 
pareiga yra išmokyti vaikus drausmės (ir tokiais atvejais mano- 

ma, kad aplinkiniai tėvai turėtų būti kantrūs). Tuo tarpu Šiaurės 
Amerikoje griežtomis priemonėmis viešoje vietoje drausminti 
savo vaikus yra tam tikra prasme nekorektiška (o kai kuriais 
atvejais „fizinės“ drausminimo priemonės netgi uždraustos įsta- 
tymais). Prancūzijoje, rodos, viskas yra atvirkščiai. Net ir visiški 
keistuoliai čia gali išreikšti jūsų vaikui (ir jums taip pat) savo ne- 
pritarimą, jei mažieji netinkamai elgiasi viešoje vietoje; tokiais 
atvejais į šiuos suaugusiuosius žiūrima kaip į rūpestingus pilie- 
čius, tiesiog atliekančius savo pareigą. 

Šis kontrastas mane pribloškė. Daugelis Šiaurės Amerikos 
tėvų puola į paniką, kai kuris nors iš jų vaikų viešoje vietoje ima 
netinkamai elgtis. Mes labai sutrinkame ir vienintelis noras to- 
kiu atveju - kaip įmanoma greičiau tokį elgesį numalšinti. Ir aš 
pati visuomet labai bijojau tapti kokių nors scenų dalyve, nes ne- 
norėjau, kad kiti žmonės pamanytų, jog esu prasta (arba tiesiog 

„bloga“) motina. Todėl dažniausiai aš galų gale nusileisdavau savo 
vaikams tuomet, kai neturėčiau. Tuo tarpu prancūzų tėvai jaučia 
pareigą mokyti vaikus drausmės net ir viešoje vietoje, visiškai 
pritariant atsitiktiniams praeiviams. 

Eliza, mūsų draugė prancūzė iš Vankuverio, kartą papasako- 
jo, kaip ji pirmą kartą suprato, jog prancūzų auklėjimo principai 
Šiaurės Amerikoje nepriimtini. Vieną dieną vaikų žaidimų aikš- 
telėje, neilgai trukus po jos atvykimo gyventi į Kanadą, jos šeše- 
rių metų sūnus vis bandė pertraukti jos pokalbį su kita mamyte. 
Eliza pasisuko ir garsiai jį išbarė pamokydama, kad toks jo elge- 
sys yra nemandagus. „Tąkart, - prisiminė ji, - aplink mane sto- 
jo ledinė tyla. Apsižvalgiau ir pamačiau, kad visi vaikų Žaidimų 
aikštelėje buvę tėvai į mane spokso. Tuomet ir supratau, kad tai, 
kas prancūzų tėvams atrodytų visiškai normalus vaiko drausmi- 
nimas, amerikiečiams yra visiškai nepriimtina. 

Vis dėlto dauguma prancūzų nenaudoja jėgos auklėdami vai- 
kus. Jie kartu ir mylintys, ir griežti. Ir kažkaip labai stebuklingai 
mūsų sutikti vaikai nebuvo linkę taip nemandagiai elgtis ar už- 
sispirti, kaip mano ar daugelio draugų Šiaurės Amerikoje vaikai. 

Aš ėmiau suprasti, kad tai ne tik skirtingų kultūrų klausimas. Tai 
tiesiog skirtingas auklėjimas. 

Prancūzai tiesiog buvo atsakingi tėvai. Tuo tarpu mano pa- 
čios šeimoje kartais nebežinojau, kas vadovauja. Tai buvo labai 
akivaizdu. Aš pataikavau. Prancūzų tėvai tikrai nepataikavo. Aš 
bandžiau įsiteikti. Prancūzų tėvams tikrai nereikėjo įsiteikinėti. 
Aš maldavau, grasinau ir papirkinėjau savo vaikus. Prancūzų tė- 
vai nenaudojo nė vieno iš šių.būdų (bent jau kiek man teko ma- 
tyti). Jie ramiai ir griežtai (bet kartu ir švelniai) sakydavo savo 
vaikams, ko iš jų tikisi ir leisdavo suprasti (be jokių dviprasmy- 
bių), kas čia viršininkas. Atrodė, kad jų vaikai tiesiog stebuklin- 
gai paklusnūs. 

Ir kaip jiems tai pavyksta? Na gerai, jie daugiau reikalauja iš 
vaikų, yra griežtesni ir ne tokie atlaidūs. Jie neromantizuoja vai- 
kystės. Ir jie nejaučia jokių pakylėtų jausmų ankstyvajai vaikystei, 
kurią šiaurės amerikiečiai idealizuoja kaip nekaltumo ir kūrybiš- 
kumo laikotarpį. Įsivaizduokite naciją, pilną gailesčio neturinčių 
motinų (tigrių, kurios atsidavusios tik savo tikslui gerai išauklėti 
vaikus, kad jie būtų tiesiog puikių manierų Žmonės, o ne kokie 
nors smuiko virtuozai), ir jūs susidarysite daugmaž teisingą vaiz- 
dą, kaip prancūzų tėvai galvoja ir elgiasi. 

Jų požiūriu, pasaulį kuria suaugusieji ir jis skirtas suaugusie- 
siems. Vaikams čia suteikiamos tik nedidelės nuolaidos. Jų vai- 
kai rengiasi kaip maži suaugusieji: dažniausiai pastelinėmis ir 
blankiomis spalvomis, o mergaitės rožine spalva puošiasi ne ką 
dažniau nei jų motinos. Baldai vaikų kambariuose paprastai yra 
miniatiūrinė suaugusiųjų baldų versija (jokių princesiškų lovų 
su čiuožynėmis, ačiū, nereikia, ir jau tikrai jokių princesės sos- 
tą primenančių naktipuodžių). Viešose vietose iš vaikų tikimasi, 
kad jie bus ramūs (tranguil). Niekas jų nekelia ant pjedestalo, o 
susibūrimuose jie netampa dėmesio centru. 

Mano anytos požiūris į vaikus yra labai tipiškas ir prancūziš- 
kas. Žaninos nuomone, pagrindinis vaikų uždavinys yra gerai 
elgtis, o pagrindinis jų tėvų uždavinys - padėti jiems gerai elgtis. 

Kai kurios tradicijos perduodamos iš kartos į kartą: pavyzdžiui, 
idėja, kad vaikai turi būti „matomi, o ne girdimi“. Net ir mano 
amžiaus motinos tikisi, kad jų vaikai bus sage (verčiant pažo- 
džiui, tai reikštų „išmintingi“, tačiau šiuo atveju tiksliau būtų 
„taktiški“ ir „gerai išauklėti“). Šios taisyklės turi būti paisoma ir 
prie stalo, tai rodo ir pats didžiausias komplimentas, kokį mano 
anyta galėtų pasakyti vaikams šeimyninių pietų pabaigoje: „Mes 
neišgirdome iš tavęs nė garso!“ Tiesa, vyresni vaikai skatinami 
kalbėti, bet tik tuomet, jei turi ką įdomaus pasakyti. Jei jie per- 
traukinėja pokalbį, tai nėra toleruojama. 

Anksčiau man tokios pažiūros neatrodė priimtinos, nes ma- 
niau, jog jos senamadiškos. Tačiau po kelių Prancūzijoje praleis- 
tų mėnesių aš supratau, kad prancūzų aistringas įsitikinimas 
begaliniu ėducation poreikiu kyla iš visiškai kitokio jų požiūrio 
į vaikystę. Tai ypač aiškiai išryškėjo, kai ėmiau ieškoti vaikiškų 
knygelių savo dukroms Prancūzijoje. Įsivaizdavau, kaip su Klere 
patogiai įsitaisysiu ant sofos paėmusi į rankas „Triušiuką Petriu- 
ką“ ar „Mikę Pūkuotuką“ prancūzų kalba. Ir tiesiog negalėjau 
sulaukti, kada gi mes imsime skaityti klasiką su Sofi. Ir koks gi 
bus prancūziškas knygų, kurias vaikystėje taip mėgau - „Anės iš 
Žaliastogių“ ar „Žymiojo penketuko“ - atitikmuo. 

Tačiau knygose, kurias man pasiūlė šeima ir draugai, buvo kur 
kas mažiau nekaltumo. Visų mergaičių galvose sukosi „Mažasis 
princas“. Babaras vaikus gąsdino (jau pirmuose puslapiuose nu- 
šaunama jo motina dramblė), o visas kolonijinio stiliaus pasako- 
jimas apie šį veikėją, mano manymu, yra persmelktas rasistinių 
nuotaikų. Daugelyje kitų mums pasiūlytų knygų buvo aprašyti, 
mano supratimu, pernelyg žiaurūs ar makabriški dalykai vaikų 
ausims. Galų gale Barbapapa tapo mėgstamiausiu mano dukrų 
knygų veikėju, tačiau tai vis tiek nebuvo toks skaitymas, kokio 
aš tikėjausi. 

Nusprendusi susirasti klasikinių prancūzų knygų, kurios, 
mano giliu įsitikinimu, vis tiek turėjo egzistuoti, nudrožiau į mies- 
telio knygyną. Sutrikęs pardavėjas nedaug kuo galėjo man padėti. 

Būdama gana nuovoki, kad prieš tai pasikonsultuočiau su Filipu, 
žinojau, kad turiu paprašyti /es grands classigues bei les contes 
des fėes (pasakų vaikams). Tačiau man pasiūlė Hanso Kristiano 
Anderseno bei Brolių Grimų pasakas ir į prancūzų kalbą išverstą 
„Pepę Ilgakojinę“. Nebuvo netgi „Mamos Žąsies“ atitikmens; vieto- 
je pasakų, prancūzų vaikai dainuoja lopšines. Be abejo, klausytis, 
kaip nelabai derančiais balseliais Klerė kartu su savo pusbroliais 
ir pusseserėmis dainuoja „Broliuką Žaką“, yra išties miela. Tačiau 
man tai negalėjo pakeisti vaikystėje atrastų knygų skaitymo. 

Vieną vakarą pabandžiau tai paaiškinti Filipo tėvui. 

— Mano gimtinėje, - atsargiai pradėjau aš, - į vaikystę žiūrima 
kaip į nekaltybės laikotarpį. Vaikams skirta daugybė knygų su 
stebuklingais ir fantastiškais veikėjais ir nutikimais. Panašu, kad 
prancūzai tokių knygų neturi. 

— Vaikai visai nėra nekaltos būtybės, - prunkštelėjo Džo su 
visai jam nebūdingu tiesmukiškumu. - Jie kaip maži žvėreliai. 
Jei jų nemokysi drausmės, jie niekuomet neišmoks gražiai elgtis! 

Vadinasi, mano supratimas apie vaikų auklėjimą iš esmės sky- 
rėsi nuo kitų tėvų mūsų kaime supratimo. Tuose namuose, ku- 
riuose apsilankėme, buvo kur kas mažiau žaislų nei mano gim- 
tinėje (ir, be jokios abejonės, mažiau, nei mūsų rūsyje įrengtame 
žaidimų kambaryje, nuo grindų iki lubų prigrūstame įvairiausių 
vaikiškų reikmenų). Be to, prancūzai retai kada patys įsitraukia į 
vaikų žaidimus. Mačiau tai mūsų kaimo vaikų žaidimų aikštelė- 
je, o taip pat ir Paryžiuje, kur lankėmės pas vyro seserį Veroniką. 
Jei mano gimtinėje tėvai laikydamiesi mandagaus atstumo se- 
kioja paskui savo vaikus ir prireikus šypsodamiesi padeda jiems 
kur nors užlipti ar užsiropšti, prancūzų tėvai dažniausiai susėda 
ant suoliuko su nuobodžiaujančiomis veido išraiškomis. Kai ku- 
rie netgi atsineša Žurnalų ar laikraščių. Be jokios abejonės, vaikų 
žaidimai - ne jiems. 

Tiesą pasakius, netgi mano prisiartinimas prie savo vaikų su- 
keldavo pasipiktinimą. Iš kitų kaimo motinų dažnai nugirsdavau 
(ir esu įsitikinusi, kad kartą tokia už nugaros išsakyta pastaba 

buvo. skirta būtent man) kritišką nuomonę, kad kažkas čia „ver- 
gauja savo vaikams“. Filipo giminaičiai buvo labai nustebę (atvi- 
rai kalbant, net šiek tiek susirūpinę) mano prieraišumu prie Sofi 
jai gimus - aš pernelyg ilgai laikydavau ją ant rankų, maitinau 
savo pienu kaskart jai paprašius ir netgi (na, čia tai jau visai blo- 
gai) miegojau su ja vienoje lovoje. 

Vis dėlto mačiau daugelį prancūzų tėvų savo meilę išreiškiant 
kitais būdais. Su vaikais jie leido tikrai daug laiko - vakarais ir 
savaitgaliais. Atrodė, kad čia šeimos bendrauja kur kas daugiau, 
pavyzdžiui, kvietimas pietauti galiojo visiems šeimos nariams, 
nuo jauniausio iki seniausio. Ir dauguma mamų, su kuriomis su- 
sipažinome, kas vakarą savo mažyliams gamino maistą namuose, 
net jei dirbo visą darbo dieną. 

Aš nuolat stebėjausi, kaip kai kurios iš jų sugebėdavo paruoš- 
ti nuostabius patiekalus tiesiog per kelias minutes, sukiodamosi 
savo mažytėse (vertinant mano standartais) virtuvėse. Atrodė, 
kad pietų metas jų niekuomet neužklumpa nepasiruošusių (kaip 
kad manęs). Kadangi maistas čia buvo toks svarbus, jos buvo 
labai organizuotos ir gebėjo greitai ir nesiblaškydamos paruoš- 
ti pietus tiesiog iš nieko. Jos kūrybingai žiūrėjo į naujo maisto 
pateikimą savo vaikams, leisdamos išbandyti daugybę skonių. 
Vaikų mokymas „ragauti viską buvo vienas iš svarbiausių mano 
sutiktų prancūzių mamų tikslų - lygiai tiek pat svarbus, kaip ir 
išmokyti skaityti, kalbėti ar duoti vaikui žaislų. Tai sustiprino ir 
atsidavęs, tačiau valdingas auklėjimo stilius. 

Prancūzų požiūris, ėmiau suvokti aš, yra puikus siekiant 
išvengti, kad maistas taptų kovų tarp tėvų ir vaikų varikliu. Iš 
pirmo žvilgsnio jų metodai atrodo paremti prievarta, kadangi 
vaikai turi paklusti daugybei taisyklių ir apribojimų. Tačiau iš 
tiesų viskas yra priešingai. Kadangi yra nustatytos nekintamos 
taisyklės ir tvarka, kurią visi (įskaitant ir tėvus) gerbia, nebelieka 
vietos jokiam derėjimuisi, ginčams ir kovoms: jokios prievartos 
nė nereikia. Paprastai prancūzų vaikai tokiame struktūriškai 
apibrėžtame pasaulyje tiesiog klesti. Tėvai pasirūpina, kad mais- 

tas būtų skanus ir teiktų malonumą, todėl vaikai jo visuomet lau- 
kia ir dažniausiai labai laimingi bėga prie stalo. 

Tuo tarpu mūsų namuose buvo mažai tvarkos ir dar mažiau 
taisyklių. Todėl aš niekuomet užtikrintai negalėjau paaiškinti, 
kodėl elgiuosi taip ar kitaip, niekuomet pati sau aiškiai neapibrė- 
žiau, koks vis dėlto yra mano auklėjimo stilius. Idėjų fragmentai, 
kuriuos aš prisiminiau iš perskaitytų knygų apie „prieraišiąją 
motinystę“, buvo arčiausiai mano auklėjimo filosofijos. Vaikams 
svarbu susikurti emocinį ryšį su tėvais. Viskas, kas kelia grėsmę 
tėvų ir vaikų santykiams, kelia grėsmę ir ilgalaikei jų psichologinei 
sveikatai. Dabar ėmiau giliau nagrinėti šias idėjas. Realiame gy- 
venime, ėmiau suvokti aš, mano prisirišimas prie šių idėjų virto 
mano nenoriu ginčytis dėl maisto (bei daugybės kitų dalykų) su 
savo vaikais, nes aš nenorėjau jų nervinti arba susilpninti mus 
siejančių ryšių. Viską surašius popieriaus lape, tai tikrai nebeat- 
rodo taip logiška. Tačiau gimus vaikams man nuolat trūko mie- 
go, tad logika tikrai nebuvo mano stiprioji pusė. 

Galbūt man reikėtų permąstyti savo požiūrį į „prieraišiąją tė- 
vystę“. Tai buvo susiję ir su mūsų atsakymais į vaikų klausimus 
„kodėl“. Mano migloto prieraišiosios tėvystės apibrėžimo šerdy- 
je buvo pasiryžimas išmokyti vaikus kritiškai mąstyti. Pirmasis 
Sofi „kodėl“ buvo sutiktas su didžiausiomis liaupsėmis. Mes la- 
bai skatinome jos smalsumą, o ji savo ruožtu ėmė vis daugiau 
klausinėti. Mano vyro giminaičius toks jos klausinėjimas kartais 
netgi išvesdavo iš kantrybės. 

— Kodėl ji visą laiką klausinėja „kodėl'? - kartą susierzinusi 
šūktelėjo Žanina. 

- Aš noriu išmokyti ją derėtis ir kritiškai mąstyti, - atsakiau 
stebėdamasi. 

"- Tačiau vaikai neturėtų derėtis su tėvais! - atrėžė ji aiškiai 
susierzinusi. - Kai kurie dalykai turi būti taip aiškiai apibrėžti, 
kad jiems net nekiltų klausimų! O ypač dėl valgymo! 

Tąkart tik gūžtelėjau pečiais, bet vėliau susimąsčiau. Galbūt 
Žanina teisi. Aš skatinau vaikus reikšti savo požiūrį ir taip SU- 


Karas prie stalo 115 


dariau sąlygas klausimais užginčyti tėvų nustatytą tvarką. Nuo 
pat mažens mergaitės tokia galimybe dažniausiai pasinaudodavo 
prie stalo. Valgymas mūsų namuose paprastai vykdavo paskubo- 
mis, taip mes maitindavome pro duris besiskubinančius vaikus 
rytais arba vakarais, grįžę po darbo. Nuolatos skubėdama ir var- 
ginama jų klausinėjimų ir prašymų, dažniausiai nusileisdavau 
vaikų atsisakymams valgyti tai, ką aš jiems paruošiau ir stengda- 
vausi patenkinti jų poreikius pakaitalais. Mūsų įprastiniu maistu 
tapo duona su sviestu arba makaronai. Vaikai priprato, kad bū- 
tent jie - o ne aš - nusprendžia, ką valgys. 

Prancūzų požiūriu, tai toli gražu nebuvo prieraišioji tėvystė. 
Tai tebuvo nuolaidžiavimas vaikams. Tradiciškai prancūzai yra 
įsitikinę, kad vaikams, kurie dar nesugeba argumentuotai mąs- 
tyti (V"'dge de la raison, prancūzai mano, kad taip mąstyti prade- 
dama maždaug nuo septynerių metų), nereikėtų leisti patiems 
spręsti daugelio dalykų, ypač - ką ir kaip valgyti. 

Tai privertė mane susimąstyti, kodėl aš taip lengvai nusileis- 
davau savo vaikų reikalavimams. Ar aš tikrai buvau „orientuota 
į vaiką ? Ar buvau tiesiog į kampą įsprausta ištižėlė? 

Galimus mano „į vaiką orientuoto“ metodo trūkumus dar 
labiau išryškino mūsų pažįstamų britų, netoliese nusipirkusių 
griūvančią pilį ir vasaras leidžiančių ją remontuojant, patirtis. 
Savo keturmečiui sūnui jie leido valgyti tai, ką jis nori, many- 
dami, neva laikui bėgant vidinis balsas jam vis tiek pakuždės 
valgyti visavertį maistą. Po kurio laiko, kai vaiko egzistenciją 
palaikė tik pieno produktai ir balta duona, berniukui išsivystė 
anemija, jį netgi teko trumpam paguldyti į ligoninę. Nors vaikas 
gana greitai pasveiko, ši istorija sukėlė daugybę apkalbų kaime 
ir, rodos, dar kartą patvirtino prancūzų nuomonę, kad angliškai 
kalbantys žmonės dėl nesuprantamų priežasčių ir net sadistiškai 
atsisako valgyti tikrą maistą. 

Visa tai permąstydama galų gale pasijutau išsekusi. Pradėjau 
nuo to, jog mano vaikus paprasčiausiai reikėtų išmokyti valgyti 
sveikiau, o nusigavau iki konflikto tarp amerikiečių ir prancūzų 

egzistencinių klausimų: auklėjimo, mitybos ar rūpinimosi vai- 
kais. Tai mane vertė vis grįžti prie to paties klausimo: 

Ar aš turiu elgtis kaip prancūzė, kad priversčiau savo vaikus 
valgyti, kaip valgo prancūzų vaikai? 

Nebuvau tikra, ar pavyks, bet verta pabandyti. Labai išdidžiai 
užkabinau lapelį su savo taisyklėmis ant šaldytuvo durelių. Va- 
kare mano vyras perskaitė jas ir iš nuostabos pakėlė antakius. 

— O kas gi čia? - paklausė jis.. 

- Argi neprisimeni mūsų pietų svečiuose? - priminiau jam. - 
Bandau išsiaiškinti, kaip priversti mergaites valgyti taip, kaip 
valgo prancūzų vaikai. 

— Na, tai skamba kiek per griežtai, - užprotestavo jis abejodamas. 

— Bet juk taip viskas ir yra Prancūzijoje! - užginčijau ir aš. - Jie 
turi griežtas taisykles viskam! 

— Norėčiau džiaugtis valgymu, manau, kad ir mūsų mergaitės 
to paties norėtų. Ar tu tikra, kad norėtum pritaikyti visas šias 
taisykles iškart? Maistas yra susijęs su malonumais, 0 ne su griež- 
tumu, - laikėsi savo jis. Jo komentarai privertė mane susimąs- 
tyti, ar esu teisingame kelyje. Tačiau Kalėdos buvo už mėnesio. 
Nusprendžiau, kad mergaičių valgymo įpročiai turi pasikeisti, ir 
nedelsiant. Todėl, neatbaidyta Filipo žodžių, perėjau prie kitos 
plano dalies kūrimo. Man reikėjo išsiaiškinti, kaip valgo prancū- 
zų vaikai ir ką jie galvoja bei jaučia valgydami. 

Laimei, man nebuvo būtinybės pačiai atlikti kokio nors tyri- 
mo. Filipo pusseserė Kristelė buvo puėricultrice, galima sakyti, 
darželio auklėtoja. Pasikviečiau ją vieną vakarą ir išdėsčiau, kas 
mane domino. Mano mintys ją sudomino, ji pateikė puikių pa- 
tarimų. Kristelė paaiškino, kad šia tema atlikta daugybė tyrimų, 
kadangi Prancūzija buvo pirmoji šalis, kurioje dar devyniolikta- 
me amžiuje susikūrė puėriculture (mokslas apie vaikų auklėjimą), 
ir šioje srityje vis dar buvo pirmaujanti šalis pasaulyje. 

Ji man papasakojo, pavyzdžiui, apie prancūzų mokslininką 
Klodą Fišlerį (Claude Fischler), kuris net trisdešimt metų tyri- 
nėjo valgymo įpročius ir maisto pomėgius. Kartu su amerikiečių 

mokslininku Polu Rozinu (Paul Rozin) iš Pensilvanijos universi- 
teto jis apklausė 7000 žmonių Prancūzijoje ir Jungtinėse Valsti- 
jose apie jų valgymo įpročius. Ir jis išsamiai ištyrinėjo prancūzų 
vaikų ir jų tėvų įpročius. Puiku! 

Jo tyrimas patvirtino man kilusias idėjas: dar ikimokyklinio 
amžiaus prancūzų vaikai pamėgsta įvairų maistą, o tai skatina 
juos labiau mėgti ir vaisius bei daržoves. Skaitydama K. Fišlerio 
tyrimų klausimus, kuriuos jis užduodavo, mėgindamas išsiaiš- 
kinti, kaip gerai prancūzų vaikai suprato sveikos mitybos prin- 
cipus, supratau keletą svarbių dalykų. Įdomu buvo tai, kad tarp 
šių klausimų buvo ir kai kurie posakiai, kuriuos taip mėgo kar- 
toti mano vyro tėvai, pavyzdžiui, „Žmogus turi valgyti visko po 
truputį arba „Suvalgyti nesveiko maisto kartkartėmis - jokia 
problema“. Kaip paaiškėjo iš atsakymų, prancūzų vaikai labai ge- 
rai žinojo, koks maistas yra sveikas (ir koks nesveikas) ir kodėl. 
Todėl nors šie vaikai - kaip ir vaikai kitose šalyse - mėgo ir picą, 
ir gaiviuosius gėrimus, ir saldainius, ir kečupą, tačiau valgė sai- 
kingai, kaip ir jų tėvai. 

K. Fišlerio atlikti suaugusiųjų tyrinėjimai taip pat patvirtino 
mano susidarytą įspūdį. Amerikiečiai paprastai labai nerimauja 
dėl maisto, nes maistas jiems susijęs daugiausia su sveikata, mi- 
tyba ir dietos laikymusi. Tuo tarpu prancūzai beveik niekuomet 
nepamini kurio nors iš šių dalykų, kai jų prašoma pasakyti, su 
kuo jiems siejasi maistas. Kur kas dažniau jie kalba apie malo- 
numą, skanų maistą, bendravimą, kultūrą, identitetą ir pramogą. 
Viename iš daugiausia faktų atskleidusių tyrimų K. Fišleris paro- 
dė šokoladinio pyrago paveikslėlį amerikiečiams ir prancūzams, 
tada paprašė jų pasakyti, kokie pirmieji žodžiai toptelėjo į galvas. 
Amerikiečiams dažniausias žodis buvo „kaltė“. Tuo tarpu pran- 
cūzams - „šventė“. 

O kaipgi prancūzų vaikai išmoksta šių dalykų? Jie daug laiko 
praleidžia prie stalo su savo tėvais, kur (visai natūraliai) pokalbis 
paprastai sukasi apie maistą. Šeimyninių valgių tradicija Pran- 
cūzijoje labai gyva ir puoselėjama, o visa darbo diena yra organi- 

zuojama atsižvelgiant į valgymo laiką. Pavyzdžiui, parduotuvės 
dieną užsidaro dviem valandoms nuo pusiaudienio iki 14 valan- 
dos, kad visi galėtų nueiti namo priešpiečių. Keliuose prancū- 
zų šeimų tyrimuose paaiškėjo, kad beveik visi prancūzų vaikai 
kasdien valgo tradicinius trijų patiekalų priešpiečius susėdę prie 
stalo. Daugiau nei pusė jų valgo mokykloje: prancūzų mokyklo- 
se dažnai yra dviejų valandų pietų pertrauka, kad vaikai galėtų 
ramiai pavalgyti (valgymas trunka mažiausiai trisdešimt minu- 
čių) ir tinkamai suvirškinti maistą (per devyniasdešimt minučių 
trunkantį poilsį po priešpiečių). Dėl to pamokos mokykloje pa- 
sibaigia vėliau: paprastai 16 ar 16.30, tuomet valgomi tradiciniai 
goūter (pavakariai). Parduotuvės vėl užsidaro 19 valandą, kad 
kiekvienas galėtų grįžti namo pietų tradiciniu laiku - 19.30 ar 20 
valandą. 21 ar 2130 dauguma vaikų jau guli savo lovose. 

Todėl didžioji dalis prancūzų vaikų kasdien vakare pavalgo 
namuose, kartu su kitais šeimos nariais. Tuo tarpu Amerikoje tik 
40 procentų paauglių ir 55 procentai vaikų iki vienuolikos metų 
pietus kasdien valgo su savo šeimomis. O vienas iš trijų su šeima 
valgo rečiau nei tris kartus per savaitę. 

Prancūzų šeimos išties valgo kartu, dauguma jų valgo kar- 
tu kasdien visus metus. Tai suteikia plačias galimybes mokyti 
vaikus tinkamai valgyti. Ir vienas iš svarbiausių dalykų, kurių 
prancūzų vaikai išmoksta šių valgymų kartu metu, yra tai, kad 
„nauja yra normalu“. Suaugę prancūzai mėgsta maisto įvairovę ir, 
be jokios abejonės, valgo labai įvairų maistą. Natūralu, kad ir jų 
vaikai užaugę daro tą patį. Tai buvo akivaizdu net ir klausantis 
žmonių komentarų apie maisto pasirinkimą. 

— Vakar valgiau obuolį, todėl šiandien valgysiu persiką, - pa- 
sakytų mano anyta svarstydama, kokį šviežią vaisių suvalgyti 
desertui priešpiečiams. Arba per pusryčius svarstydama, ką šei- 
ma valgys tą dieną vėliau, sakytų: - Šią savaitę aš jau gaminau 
vištieną, todėl jos nebevalgysime. 

Mintys apie Žaniną leido man suformuluoti dar vieną pran- 
cūzų taisyklę apie maistą: 

S prancūzų valgymo taisyklė 
Valgykite visų vaivorykštės spalvų vaisius ir daržoves. 
Nevalgykite to paties pagrindinio patiekalo daugiau nei 
kartą per savaitę. 


Prancūzų pomėgis valgyti įvairų maistą jaučiamas visur. Tėvai 
kruopščiai išnagrinėja mokyklos valgiaraštį kiekvienos savaitės 
pradžioje - ne tik tam, kad išsiaiškintų, ką valgys vaikai, bet ir 
kad tą savaitę nepatiektų to paties patiekalo namuose. (Pary- 
žiuje gyvenanti mano vyro sesuo pasakojo, kad mokykla netgi 
siųsdavo jai namo pasiūlymus, ką ruošti vakarienei.) Kai Filipo 
tėvai aplankė mus prieš persikeliant į Prancūziją, supratau, kad 
jie kiekvienąkart tikisi vis naujo patiekalo (tuo tarpu aš galėčiau 
tik tris savaites pietums patiekti vis naujus patiekalus, tuomet 
mano galimybės būtų išsemtos). Vienintelė išimtis, rodos, buvo 
pusryčiai, kurie visuomet būdavo tokie patys: sultys, kava ar ar- 
bata (pienas vaikams), prancūziškas batonas, sviestas ir džemas 
ar medus. Man sunkiai sekėsi suderinti prancūzų požiūrį į pus- 
ryčius su įpročiu sveikai valgyti likusią dienos dalį, tačiau turėjau 
pripažinti, kad dienos pradžia su šviežiu, sviestu apteptu batonu 
mano nuotaiką pakeldavo tiesiog stebuklingai. 

Supratau, kad nauji valgiai ir jų įvairovė mano vaikams ir 
buvo didžiausias išbandymas. Kaip tik dėl dukrų priešinimosi 
naujovėms buvo išugdyti prasti valgymo įpročiai. Iki jų gimi- 
mo aš maitinausi kur kas įvairiau. Įstojus į universitetą, mano 
kulinariniai gebėjimai apsiribojo tik šaldytų pietų pasišildymu 
mikrobangų krosnelėje, kiaušinių išvirimu ir makaronų paga- 
minimu, tačiau netrukus išmokau gaminti salotas ir lengvai pa- 
ruošiamą aitriųjų paprikų sriubą. Gimus vaikams, nebeliko ir to. 


Po daugiau nei savaitę trukusių tyrinėjimų nuspren- 
džiau, kad turiu jau pakankamai informacijos. Norėjau parengti 
sąrašą asmeniškai mums pritaikytų taisyklių, padėsiančių pa- 
keisti valgymo įpročius. Jose turėjo atsispindėti, ką, kaip ir kada 

valgysime. Įtraukiau tokius klausimus, kaip režimo nustatymas, 
auklėjimas bei drausmės mokymas ir įvairovė. | 

Kad viskas vyktų sistemingai, sudariau lentelę. Kairiajame 
stulpelyje surašiau naująsias taisykles, kurių turėtume imti lai- 
kytis. Dešiniajame stulpelyje - ką mums reikėtų pakeisti, kad 
sėkmingai įgyvendintume naują taisyklę. 


ANNA ASN ALALSALSLKN 


PLANAS 


Mūsų naujosios valgymo taisyklės Ką mums reikėtų pakeisti 


Valgyti keturis kartus per dieną: pus- 


Daugiau jokio užkandžiavimo, ypač 


ryčius, priešpiečius, pavakarius po 71425 
PE E P P prieš miegą. 


mokyklos ir pietus. 


eilei Jokio valgymo vaikštinėjant, auto- 
Valgyti tik prie stalo. S i 


Jokio rijimo ir maisto kimšimo į 
Valgyti lėtai. skrandį paskubomis. Kiekvienas 
kąsnis turi būti lėtai sukramtomas. 


Jokių pakaitalų ir paskubomis 
paruoštų papildomų patiekalų, jokių 

papildomų „alkio užmušinėtojų“, | 
pavyzdžiui, duonos su sviestu. 


Vaikai valgo tai, ką ir suaugusieji. Jokių specialių patiekalų vaikams. 


Nevalgyti to paties patiekalo dažniau | Atsisakyti nuolatinio makaronų ir 
nei kartą per savaitę. duonos valgymo. 


Apsipirkinėti tik vietiniame turguje. 
Kečupas - tik su dešrainiais ir 
mėsainiais. 


Vaikai valgo tai, kas jiems paduota. 
Suaugusieji, o ne vaikai sprendžia, 
ką valgyti. 


Perdirbtą maistą valgyti tik kartą per 


savaitę. 


Jei kas nors kuo nors skundžiasi, val- 


Jokių skundų dėl maisto. | > 
go to paties patiekalo antrą porciją. 


Priklijavau popierių su planu ant šaldytuvo, šalia Prancūzų val- 
gymo taisyklių. 

Surašius taisykles popieriaus lape, jos atrodė įspūdingiau. O 
taip pat ir mažiau tikėtina, kad tai iš tiesų bus įgyvendinta. Kaip- 
gi aš priversiu savo vaikus taip elgtis? 

Būtina susikurti strategiją. 
Ji taip pat buvo surašyta flomasteriais ir nukeliavo ant šaldy- 
tuvo: 


Strategija: 


1. Taisykles paaiškinti iš anksto. 

2. Visoms taisyklėms turi būti paklūstama. 

3. Įvedus naujas taisykles, jų laikysis visi. Absoliučiai jokių 
gręžiojimųsi atgal. 


Nusprendžiau pradėti nuo trijų pirmųjų taisyklių: daugiau jokių 
užkandžiavimų, jokio valgymo automobilyje ar vaikštinėjant ir 
valgyti lėtai. Tai bus puiki pradžia. Be to, ir automobilis, ir na- 
mai buvo pilni trupinių ir apšlakstyti maistu, tokie purvini, kad 
net nebepatogu. Aš viską kruopščiai išvalysiu, o tuomet pranešiu 
naujieną mergaitėms. 

Tikėjausi, kad susilauksiu daugybės protestų. Todėl pasiruo- 
šiau, ką gudraus turėčiau atsakyti priešgyniaujantiems vaikams 
(o priešgyniavimai, mano žiniomis, buvo neišvengiami). 


Jei gerai valgysite valgių metu, nebūsite alkanos tarp valgių. 
Vis dar alkanos? Greičiausiai nepakankamai pavalgėte prie stalo. 
Arba pozityvesnis variantas: 


Tu alkana? Puiku! Tau tikrai patiks mūsų kitas valgis. Duosiu 
tau valgyti jau po ... (įrašyti skaičių) valandų. 


Aš netgi priprašiau Filipo man išversti „Valgykite, ką gaunate, ir 
nebus jokio liūdesio!“ į prancūzų kalbą. Apsiginklavusi visomis 
šiomis protingomis kalbomis, susimąsčiau, kada man reikėtų 
imtis savo plano. Būtų protinga pradėti nuo pirmadienio: nauja 

savaitė, nauja pradžia. Filipas į darbą išeis vėliau, bus tik geriau, 
jei su viskuo susidorosiu pati. 

Taigi, sekmadienio vakarą kruopščiai išaiškinau mergai- 
tėms, kas mūsų laukia. Parodžiau joms taisykles ir nustatytą 
tvarką lapeliuose ant šaldytuvo. Klerė tik iškilmingai palink- 
sėjo galva ir susikišo nykštį į burną. Sofi treptelėjo koja protes- 
tuodama, bet greitai jos susidomėjimais ginčais dėl abstrakčių 
dalykų dingo. | 

Ir vis dėlto, tariau sau, jos turbūt žino, kas jų laukia. Tik, deja, 
aš nežinojau. 

Kai paėmiau Sofi iš mokyklos pirmadienio popietę, pirmieji iš 
jos lūpų išsprūdę žodžiai (kaip ir kaskart po pamokų) buvo: „Aš 
alkana!“ 

Kadangi to ir tikėjausi, atsakiau: 

- Puiku! Namuose tavęs laukia puikūs pavakariai. Mes tik 
pasiimsime tavo seserį iš darželio, atliksime keletą reikaliukų ir 
tuomet iškart namo. 

- Bet aš labai alkanaaaaaaa! - raudojo Sofi. 

- Namuose tavęs laukia naminės bandelės su mėlynėmis. Tavo 
valiau pusantros valandos. Nepatikėsi, kiek čia visko radau. Pa- 
žvelk, štai tavo plastmasinė fėja, kurią manei pametusi, - tęsiau 
aš, tikėdamasi taip atitraukti Sofi dėmesį. 

Jokių šansų. 

- Aš tikrai alkana! - inkštė ji. 

Pabandžiau imtis kitos taktikos. 

- Prancūzai automobilyje nevalgo, nepamiršk, kad ir tu es! 
pusiau prancūzė, - pasakiau griežtai. 

- Tuomet man turėtų būti leidžiama pusę viso laiko valgyti 
automobilyje! - atšovė Sofi. 

Dabar jau pritrūkau argumentų. Tačiau tvirtai laikiausi savo 
Sofi vis inkštė protestuodama mums važiuojant į darželį, maisto 
prekių parduotuvę, valyklą ir paštą. Klerė, lygiai taip pat įpratusi 
valgyti vos įsėdus į automobilį, prisijungė prie sesers reikalavimų 

Apkurtusi nuo jų riksmų ir susierzinusi, nestabtelėjau, kaip 
įprasta, prie kaimo kepyklos ir pasukau namo. Taip tik įliejau 
žibalo į ugnį. Klerės mėgstamas skanėstas buvo šviežias pran- 
cūziškas batonas, kurį aš paprastai nupirkdavau kiekvieną po- 
pietę. Ji netgi turėjo išsirinkusi mėgstamus batonus vienoje iš 
trijų miestelio kepyklų (visi kepėjai, labai didžiuodamiesi savo 
originaliais receptais ir kepimo būdais, siūlė skirtingus batonus). 
Paprastai šio skanėsto pirkimas būdavo svarbiausias popietės 
įvykis: atsistoti į eilę kepykloje, labai rimtai paduoti pinigus ir 
suspausti rankose vis dar šiltą prancūzišką batoną. Taigi, kai 
Klerė pamatė, kaip mūsų automobilis pravažiuoja kepyklą, su- 
siraukė. Jos inkštimas pritilo, o tuomet sugrįžo su pilna jėga ir 
virto garsiu verksmu. 

Kai sugrįžome namo, dukra jau buvo per daug įsiaudrinusi, 
kad galėtų valgyti. Sofi paskubomis suvalgė tris bandeles, išgė- 
rė dvi stiklines pieno ir laiminga nuėjo nuo stalo. Tačiau Klerei 
prasidėjo tikras įniršio priepuolis. Žinojau savo dukrą: jei buvo 
pernelyg išalkusi, nebegalėdavo ramiai pavalgyti. Apimta nevil- 
ties bandžiau įkišti mažus bandelių gabalėlius jai į burną, tačiau 
nepavyko. 

Mane apėmė siaubas, juk tai tik pirmoji įgyvendinamo plano 
diena. Filipas į namus grįš mažiau nei po valandos. Negalėjau 
leisti, kad jis pamatytų mūsų vaikus tokius. Griebiausi paskuti- 
nės priemonės: pasiraususi spintelėje, susiradau seną kūdikio bu- 
teliuką, pašildžiau pieno ir supyliau į buteliuką. Pagaliau sėkmė: 
su pilnu pilveliu Klerė pagaliau nusiramino (išskyrus kartkartė- 
mis pasigirstantį žagtelėjimą) ir sutiko pasėdėti man ant kelių, 
kol skaitėme pasakėlę. Po visos sumaišties norėjau pasišildyti 
šiek tiek pieno ir sau. 

Kitas sunkumas, kurį dar reikėjo įveikti šiandien, buvo pietūs. 
Desertui aš paruošiau tai, ką mergaitės tikrai mėgo: šokoladinius 
putėsius. Be to, pagaminau patiekalus, kurie, tikrai Žinojau, ne- 
sukels tiek džiaugsmo. Ryte vietiniame turguje nupirkau šiek tiek 
šviežios Žuvies (vietinio jūros liežuvio), moliūgą ir bulvių. 

Pati save pagyriau už gudrų sumanymą: pirmiausia patiekiau 
bulvių košę, ir leidau joms pasidaryti iš jos „ugnikalnius“, o tam 
reikėjo sukrauti bulvių košę į kūgio formos pylimą, kalnelio vir- 
šuje įspausti skylutę ir įkišti į ją gabalėlį sviesto, tuomet atsisėsti 
ir ramiai palaukti stebint, kaip sviestas tirpsta. Tai jas nuramino, 
kaip ir tikėjausi, ir aš netgi sugebėjau įkišti Klerei kelis kąsnius 
bulvių košės (paprastai ji atsisakydavo ją valgyti). 

Atnešusi žuvį su moliūgu, susilaukiau mergaičių gynybinės 
reakcijos. Klerė, vis dar blogos nuotaikos dėl negauto batono, 
puolė į ašaras. Sofi padėjo savo šakutę, susidėjo ant krūtinės ran- 
kas ir nutaisė rūsčią miną. Pasiėmiau į abi rankas po šakutę su 
žuvies kąsniu tvirtai nusprendusi, kad nieko geresnio jos iš ma- 
nęs pirmąją dieną negaus. 

Bet aš užmiršau vieną akivaizdžią taisyklę apie valgymą (tą, 
kuri taikoma visur): nėra jokios prasmės versti vaikus valgyti. Jei 
jie tikrai nenorės, gali tam tikru momentu tiesiog sukąsti dantis. 
Be to, jie kursto vienas kitą blogai elgtis. Dabar aš supratau savo 
klaidą: greičiausiai jos jau prisivalgė bulvių košės ir nebebuvo 
alkanos. O Sofi sukimštos trys bandelės su mėlynėmis pavaka- 
riams taip pat neišėjo į naudą. 

Apimta nevilties, prisiminiau savo slaptą ginklą: desertą. 

— Jei nevalgysite žuvies, deserto negausite, - pasakiau griežtai. 
Ir, išėmusi šokoladinius putėsius iš šaldytuvo, padėjau dubenį ant 
stalo priešais jas. 

Nekokia idėja. Klerė užsiraudojo dar garsiau. O Sofi tiesiog 
pašėlo: 

— Noriu putėsių! 

- Jei nevalgysi žuvies, jokių putėsių negausi! 

- Nekenčiu moliūgo! - spiegė Sofi, o mažoji sesė jai atliepė aidu. 

- Ir aš! - raudojo Klerė. 

- Jokių skundų dėl valgio, - nukirtau aš. - Jei skųsitės, gausite an- 
trą porciją! - ir pūkštelėjau dar vieną šaukštą moliūgo į Sofi lėkštę. 

- Puiku, - pasakė Sofi po kelių pasistumdymų lėkšte. - Tuo- 
met aš visai nevalgysiu, - ir, atstūmusi kėdę, nuėjo nuo stalo. 

Klerė spoksojo į mus abi tuo budriu vertinančiu žvilgsniu, ko- 
kiu dažnai žiūri jaunėliai (ar ir aš galėčiau tokiu būdu išsisukti?), 
ir netrukus pasekė sesės pėdomis. 

Susiraukusi padėjau putėsius į šalį. Buvau pamiršusi antrą tai- 
syklę: maistas nėra nei bausmė, nei atpildas. 

Nujaučiau, kad visas vakaras ir toliau eis tik blogyn. Griež- 
dama dantimis palydėjau mergaites į viršų laiptais, ir mes pra- 
dėjome savo rutiną prieš nakties miegą: maudynės, pižamos, 
dantų valymas, apkamšymas patalais ir pasakėlė. Mergaitės la- 
bai vertino pasakos pasakojimo ritualą. Pirmosiomis savaitėmis 
ir mėnesiais Prancūzijoje, kai jos dar buvo labai sunerimusios 
dėl mūsų persikraustymo, kiekvienai jų aš sukūriau įsivaizduotą 
pasakų draugą. „Pasakėlė“ tapo tokia svarbi, kad Sofi su Klere at- 
sisakydavo eiti miegoti be savo pasakos. Net ir auklėms tekdavo 
trumpai atpasakoti paskutinių pasakėlių siužetą, kurio jos turėjo 
griežtai paisyti, kad išvengtų vakarinio maišto. 

Vos man pasilenkus ties Sofi lovele, kad pradėčiau pasaką, ji 
staiga išpyškino. 

— Ašalkana! Noriu savo užkandžio prieš miegą! 

Pati sau piktai nusišypsojusi, prisiminiau vieną iš anksto su- 
galvotą atsakymą. 

- Jei tu alkana, tai tik dėl to, kad turėjai daugiau pavalgyti per 
pietus. Bet nesijaudink, gausi puikius pusryčius, - pasakiau Žva- 
liu balsu. 

Sofi išspaudė pikčiausią įžeidimą, koks tik jai atėjo į galvą: 

- Tu man nebe draugė! Tu bloga. 

- Sofi, - pasakiau švelniai. - Aš tavo mama, ne draugė. Ar nori 
išgirsti savo pasakėlę? 

— Ne! - atšovė Sofi, nusisukdama nuo manęs. 

— Tai gal nori, kad tave apkabinčiau? 

- Eik šalin! 

Išeidama iš kambario girdėjau tylų kūkčiojimą. Ir aš pati vos 
galėjau sulaikyti ašaras. Tai buvo pirmas kartas, kai Sofi atsisakė 
pasakos. Tuo tarpu Klerė verkė savo miegamajame. Pasidavusi aš 


126 "Prancūzų vaikai valgo viską 


pašildžiau dar vieną buteliuką pieno tikėdamasi, kad tai bent jau 
leis jai ramiai užmigti. 

Mane supykino. Nė viena iš jų dorai nepavalgė. Sofi nuėjo 
miegoti alkana ir pikta. Klerė sugrįžo prie kūdikiškų valgymo 
įpročių. Tarp mūsų įvyko didžiausias kivirčas. Supratau, kad 
reikalus tik pabloginau, o ne pagerinau. Planui nebuvo lemta 
suveikti. Tai nebuvo tinkamas būdas priversti vaikus tinkamai 
maitintis. | 

Ir dar kartą (tikrai ne paskutinį) aš karčiai pasigailėjau, kad 
mes persikėlėme į Prancūziją. Čia mes turėjome nedaug draugų, 
mergaitės jautėsi apgailėtinai, gyvenome name, kuris buvo ne ką 
geresnis už apipelėjusį vėjo bokštą. Palikome draugus, puikius 
darbus ir pramogų kupiną miestą, kad persikeltume į kaimą, ku- 
riame Žmonėms parmezano sūris atrodė egzotika. Ir jie norėjo, 
kad aš pakeisčiau savo valgymo įpročius? 

Laimei, Filipo traukinys vėlavo, todėl mergaitės jau miegojo, 
kai jis grįžo namo. Kai aš jam trumpai viską nupasakojau, jo at- 
sakymas privertė susimąstyti. (Vienas iš dalykų, kurį labai ver- 
tinu vyro asmenybėje, yra tai, kad jis niekuomet (na, beveik nie- 
kuomet) nesako: „O argi aš tau nesakiau? ) 

— Prancūzų valgymo būdas išties sveikesnis ir vaikams, ir 
mums, - švelniai, bet primygtinai pasakė jis. - Bet tau nepavyks, 
jei bausi mergaites, - pridūrė. - Taisyklės yra gera idėja, bet tu 
nepriversi vaikų kažko pamėgti, jei būsi su jais pernelyg griežta. 
Visa tai turi būti paprasčiausiai malonu. 

Supratau, kad Filipas atrado, kur aš suklydau. Maniau, kad 
tiesiog tvirta ranka įvesiu naują tvarką. Tačiau savo tvarkos įve- 
dimą paverčiau karu. Supratau, kad taisykles supratau perne- 
lyg paraidžiui. Blogai pritaikytos taisyklės gali virsti tam tikra 
emocinės prievartos forma, kuri menkai atsižvelgia į pagarbą aS- 
menybei. Prisiminiau vieną iš savo mėgstamų knygų apie vaikų 
auklėjimą: Džeinės Nelsen (Jane Nelsen) „Pozityvus auklėjimas - 
Matyt, mano klaida, kad anksčiau aš pernelyg nuolaidžiavau, O 
dabar bandžiau tai su kaupu kompensuoti ir tapau pernelyg va! 

dinga (griežta, kontroliuojanti, baudžianti). Tuo tarpu man rei- 
kėjo tapti autoritetu savo vaikams (tvirtai, bet gerai ir švelniai 
palaikančiai). 

Dar kartą viską apmąsčiusi supratau, kad pamiršau du labai 
svarbius prancūzų valgymo kultūros aspektus: paversti valgymą 
socialinių malonumų šaltiniu ir gaminti taip, kad būtų skanu. 
Man turbūt nereikėjo duoti moliūgo patį pirmąjį vakarą. Ir tur- 
būt reikėjo būti kiek lankstesnei. 

Šių aspektų aš nepasižymėjau popieriuje dėl tam tikrų prie- 
žasčių. Galų gale, juk tai greičiau papročiai ar tradicijos, o ne 
taisyklės. Prisiminiau, ką man mokykloje sakė Madame. Taisy- 
klės skirtos ne tam (ar nebūtinai tam), kad būtų nuslopinti in- 
dividualūs pomėgiai, bet greičiau tam, kad būtų puoselėjamas 
individualus skonis. Taip, kaip vaikams reikia gražiai nudailin- 
to auklėjimo, lygiai taip pat jiems reikia ir puikiai išpuoselėto 
skonio. Ir aš nepasieksiu to versdama savo vaikus suvalgyti di- 
delę porciją jų nemėgstamos daržovės. Planas žlugo. 


Po tokios slogios pradžios aš pasidaviau. Kalėdos 
grėsmingai artėjo, bet aš tiesiog neturėjau jėgų vėl bandyti iš 
naujo. Mano nuotaikos atitiko orus: jie buvo šalti, lietingi ir bjau- 
rūs. Jaučiausi siaubingai vieniša ir labai gailėjausi, kad su šeima 
nusprendžiau persikelti į Prancūziją. Ir apie ką gi aš tuomet gal- 
vojau? O lauke net nesnigo: Kalėdos žadėjo būti ne baltos, o lie- 
tingos. Ilgas valandas leisdavau kalbėdama su savo seseria Mon- 
realyje, kuri bergždžiai bandė mane paguosti. 

Vienintelė švieselė mano ūkanotoje padangėje buvo tai, kad 
mergaitės labai džiaugėsi artėjančiomis savo pirmosiomis Ka- 
lėdomis su šeima Prancūzijoje. Kol mes neatsikraustėme, nie- 
kuomet nesugebėdavome atvykti Kalėdoms: skrydžiai pernelyg 
brangūs, ir nei aš, nei Filipas negaudavom pakankamai laisvų 
dienų darbe. Mergaitės net virpėjo nuo minties, kaip visi pus- 
broliai ir pusseserės susirinks prie stalo. Jos labai norėjo padėti 
tetai Monikai pagaminti šventinius pietus (mūsų indėlis į šiuos 

septynių patiekalų pietus buvo keli hors d oeuvres - užkandžiai), 
padėjo man apsipirkti turguje. Mergaitės netgi vyko drauge su 
manim į fermą. Kaip paprastai, kol aš prisikroviau krepšius 
maisto, jos nubėgo aplankyti gyvulių. Jų mylimiausias buvo 
paršelis Artūras, kuris, deja, vieną dieną liūdnai dingo („Išvyko 
atostogų į Kanadą , - pasakė joms ūkininkas Hubertas, mirkte- 
lėjęs akimi). 

Net ir be sniego Kalėdos atrodė stebuklingos. Miestelis sušvi- 
to puošniomis lemputėmis, o parduotuvių vitrinos buvo įman- 
triausiai ir labai intriguojančiai išpuoštos (kai pamačiau prie sti- 
klų priplotas mergaičių nosis, supratau, kodėl apsipirkinėjimas 
iš vitrinų Prancūzijoje vadinamas faire du Iėche-vitrines - pažo- 
džiui verčiant, tai būtų „vitrinų laižymas ). Mergaitės netgi nuė- 
jo pasimatyti su Pėre Noėl (Kalėdų Seneliu), kuris kasmet, likus 
kelioms dienoms iki Kalėdų, atplaukdavo į miestelį valtimi. Su- 
sispietę į nedidelį būrelį, miestelio vaikai jau laukė jo uoste, sto- 
vėdami ant seno akmeninio pėsčiųjų tako. O kai iš už kampo 
su savo luotu pagaliau pasirodė Kalėdų Senelis, jie, avėdami bo- 
tus, nubėgo krantine jo pasitikti, išpažindami savo nuodėmes ir 
prašydami dovanėlių. Vėliau Kalėdų Senelis išplaukė ir dingo už 
uolėto iškyšulio. Sofi ir Klerė po šio susitikimo visos spindėjo, jis 
joms pasirodė kur kas stebuklingesnis net ir už prekybos centre 
pamatytą kalėdiškai išpuoštą pakylą. 

Taigi, kai atėjo Kalėdų vakaras (tradicinis šeimyninių pietų 
metas Prancūzijoje), jaučiausi šiek tiek (bet tik šiek tiek) susitai- 
kiusi su mūsų buvimu čia. Žinodama, kad svečiuose užsibūsime 
iki vėlumos, ir susirinks beveik visi gausios Filipo šeimos gimi- 
naičiai, vėlgi nerimavau, kaip mergaitėms seksis gražiai elgtis. 
Kai važiavome į Filipo tetos namus, vyras iš E MA sten- 
gėsi mane padrąsinti. 

- Pabandyk atsipalaiduoti, - sakė jis. - Mergaitės, pajutę, kad 
esi sunerimusi, irgi ims nerimauti. O matydamos, kad ragauji 
naujus patiekalus, ragaus ir jos. Kai matys, kad jų draugai ir šei- 
ma mėgaujasi nauju maistu, bus kur kas lengviau. 

Bandžiau įsidėti jo komentarus į galvą. Tačiau kai atvykome 
į jau pilnus namus, kur gyvi pokalbiai skambėjo su visu įkarš- 
čiu, viskas ėjosi kur kas lengviau, nei manėme. Kadangi čia jau 
buvo apie trisdešimt žmonių, pasisveikinimai ir bises užtruko 
mažiausiai pusvalandį, per tą laiką jau buvau pametusi iš akių 
Sofi ir Klerę, jas po savo sparneliu priglobė vyresni pusbroliai 
ir pusseserės ir palydėjo prie vaikų stalo. Neleisiu sau pernelyg 
stipriai nerimauti dėl to, ką ir kaip jos valgo. Atrodė, kad žmonės 
čia nelabai tuo ir rūpinosi - buvo tiesiog per daug vaikų, kad pas- 
kui visus galėtumei sekioti (dar vienas didelių šeimų privalumas, 
pagalvojau). Be to, mises en bouches (vieno kąsnio užkandžiai) 
jau sukiojosi aplink: carpaccio de St. Jacgues (šv. Žako karpačas), 
rūkyta lašiša (nedideli jos kąsneliai, apsupti kreminio citrinų pa- 
dažo, buvo sumaniai sudėlioti į samtukus primenančius šaukšte- 
lius) ir tart verrines aux agrumes (stiklinaitės su citrinų putėsiais). 

Vakaras praėjo kur kas sklandžiau, nei galėjau tikėtis. Valgy- 
mo pamokos mokykloje ir vaikų darželyje mergaitėms davė kur 
kas daugiau nei manosios namuose, ir jos išdidžiai sėdėjo ant 
savo kėdžių („Visai kaip dideli vaikai“) per visus pietus. Ir nors 
Sofi su Klere mandagiai atsisakė foie gras (žąsų kepenėlių, kurių 
nepajėgiau prisiversti valgyti ir aš), vis dėlto su pasimėgavimu 
kimšo burnoje tirpstančią pintade de Noėl (perlinę vištą). Dau- 
giau jos nelabai ką valgė, bet atrodė, kad niekas to net nepastebi. 

Kaip ir svečiuose pas Hugo su Veronika, netrukus vaikai nu- 
bėgo žaisti ir paliko suaugusiuosius mėgautis savo pokalbiais. Po 
Ritz apdovanojimo verto plateau de fromage (Monika aplink sta- 
lą apvežė specialų sūrių vežimėlį ir sūrį pjaustė specialiu sūrio 
peiliu), visi vėl susirinko prie būche de Noėl - ragauti tradicinio 
rąstą primenančio vyniotinio, papuošto tamsia žieve iš šokola- 
dinio sviestinio kremo, bugienio lapeliais, marcipaninėmis uo- 
gomis bei cukraus pudros sniegu. Kūdikius jau suguldė į loveles, 
Klerė buvo mažiausia likusių vaikų tarpe, todėl gavo patį pirmą 
gabalėlį — ir aiškiai mėgavosi kiekviena jai skirto dėmesio aki- 
mirka. 

Tiesą pasakius, maniau, kad jau kokią 21 valandą Klerei pra- 
sidės įniršio priepuolis, tačiau atėjus šiai valandai ji puotavo sau 
toliau. Padėjo ir tai, kad iš virtuvės buvo vis nešami ir nešami 
nauji patiekalai, vienas skanesnis už kitą. Be to, pusbroliai ir pus- 
seserės elgėsi taip, tarsi ilgas vakarojimas būtų visiškai normalu 
ir įprasta. Vidurnaktį garsiai pasvarsčiau, ar man nereikėtų Sofi 
ir Klerės paguldyti miegoti. Tačiau plati Filipo giminė net kelis 
kartus tvirtai atmetė mano, jų manymu, kiek puritonišką fana- 
tizmą dėl mergaičių migdymo („Kam gi, juk negali jų paguldyti į 
lovas tiesiog dabar! Jos netektų viso malonumo! ). 

Taigi, Sofi su Klere sugebėjo ištverti dar geroką laiko tarpą po 
vidurnaktį išgerto šampano (tik vienas gurkšnelis!) ir galų gale 
pačios nuėjo prigulti. Viena po kitos jos patenkintos susirangė 
(Klerė ant sofos, o Sofi ant kilimo, pasiklojusi pagalvių) ir nu- 
grimzdo į miegą. Prie stalo prasėdėjus jau daugiau nei penkias 
valandas, man taip pat kilo blausus noras prie jų prisijungti. O 
kai atėjo laikas atsisveikinti, jau po antros valandos ryto, su Fili- 
pu paėmėme jas ir nusinešėme, padėję galvas ant pečių taip, kaip 
matėme darant prancūzų porą, kuri išsinešė mažą vaiką iš res- 
torano (atrodė, kad nuo to laiko praėjo jau ištisi amžiai). Ir lygiai 
kaip tas mažas vaikas, Klerė susikišo nykštį į burną ir taikiai lei- 
do nešti ją namo, neišleidusi nė garso. 

Pakeliui į namus mąsčiau, kaip puikiai praėjo pietūs. Filipas 
buvo teisus, pripažinau. Prancūzų šeimos skatino savo vaikus 
sveikai valgyti, bet jos tai darė išvengdamos konfliktų. Vietoje to, 
tėvai anksti susikurdavo tvarką, ir vaikai gerus valgymo įpročius 
tarsi sugerdavo, tiesiog matydami ir mėgdžiodami aplink esan- 
čius vaikus ir suaugusiuosius. Turėjau į taisykles žvelgti labiau 
kaip į įpročius arba kaip į ilgalaikius tikslus. Būtina įtraukti ir 
kitus žmones. Ir, aišku, pradėti nuo pačios savęs. Buvau neteisi, 
kai bandžiau pakeisti vaikų valgymo įpročius, pirmiausia nepa- 
keitusi savųjų. Taigi, man pačiai valgymas turi būti malonumas. 
Laimei, neseniai perskaityta knyga suteikė puikių minčių, kaip 
to siekti. 

Eksperimentas su kaliaropėmis 


Mokomės pamėgti naują maistą 


Deklamuojant liaudiško eilėraštuko „Mažasis paršiukas nuė- 
jo į turgų prancūziškąją versiją, lenkiami vaiko pirštukai. 


En voild un gui coupe la soupe 
En voild un gui la goūte 
En voild un gui la trempe 
En voild un gui la mange 
Et voild le petit glinglin 
Oui arrive trop tard 
Et ne trouve plus rien 
Et gui fait couin couin! 


Tam gurkšnelį, 

Tas mažiukas atsigėrė iš puodelio, 
Šitas mažiukas suvalgė viską, kas liko, 
O šis mažas draugelis 
Atėjo per vėlai 
Ir jam nebeliko, ką duoti. 

Todėl jis cyp, cyp, cyp ir nucypsėjo! 


Mano Naujųjų Metų vakaro apsisprendimas buvo 
visiškai paprastas. Iki kovo vaikams reikia išmokti valgyti de- 
šimt naujų patiekalų - ir pamėgti juos. Kalėdiniai pietūs (ir ly- 
giai tokie pat prašmatnūs Naujųjų Metų pietūs) įkvėpė mane 
pabandyti dar kartą. Tačiau šį kartą imsiuos protingesnės stra- 
tegijos: pirmiausia valgis visai mūsų šeimai turi teikti malonu- 
mą. Aš (laikinai) pamiršiu griežtą valgymo režimą ir valgymą 
lėtai. Ir kiek laisviau žiūrėsiu į užkandžiavimą. Šiuo metu mes 
susikoncentruosime vien tik ties vaikų valgymu ir mokysimės 
mėgautis įvairiu maistu, o prie kitų valgymo taisyklių pereisi- 
me vėliau. 

Mano apsisprendimą sustiprino ir keli moksliniai tyrimai, 
kuriuos aptikau vėlyvą vakarą naršydama internete. Prieš de- 
šimt metų du amerikiečių mokslininkai sumanė atlikti ekspe- 
rimentą. Jis rėmėsi dešimtmečiais trukusių mokslinių tyrimų 
rezultatais, rodančiais, kad vaiko maisto pomėgiai, skoniai ir 
valgymo įpročiai susiformuoja ankstyvojoje vaikystėje. Eksperi- 
mentas buvo paprastas, bet labai išradingas. Dalyvauti eksperi- 
mente buvo pasirinktos devynios vaikų dienos priežiūros įstai- 
gos, kuriose buvo beveik 120 vaikų nuo trejų iki penkerių metų. 
Mokslininkai vaikus suskirstė į tris grupes: A, B ir C. 

Pirmąją eksperimento dieną visų trijų grupių vaikams už- 
kandžiui davė daržovių, buvo surašytas jų pasirinktas maistas. 
Specialiai buvo parinkta viena vaikams nežinoma daržovė ka- 
liaropė, visa ar supjaustyta riekelėmis. Po užkandžio visų vaikų 
paklausė, kuri daržovė yra kaliaropė, bet nė vienas jų negalėjo 
atsakyti. (Jei ir jūs nežinote, kas ta kaliaropė, nesijaudinkite: aš 
taip pat nežinojau. Ši daržovė, pagrindinė nacionalinio Kašmyro 
patiekalo sudėtinė dalis, priklauso kopūstinių šeimos augalams, 
kuris panašus į plaukuotą ir steroidų prikištą pastarnoką. Tačiau 
po šia frankenšteiniška išvaizda slepiasi saldaus, švelnaus skonio 

daržovė: jaunos kaliaropės šakniagumbio šerdis gali būti tokia 
pat sultinga ir traški kaip obuolys.) 

Antrąją dieną prieš pat užkandį į kiekvieną grupę atėjo uni- 
versiteto studentai paskaityti vaikams knygelės su paveikslėliais. 
A grupė išgirdo istoriją apie mažą berniuką, kuris vaikštinėjo 
senelio darže ir pamatė, kad mėgsta visas čia augančias daržo- 
ves, išskyrus kaliaropę. Knygelės turinys buvo pakeistas taip, 
kad berniuko dainelės priedainis „Man bent jau nereikia valgyti 
kaliaropės buvo kartojamas kiekviename puslapyje. B grupė iš- 
girdo tą pačią istoriją, bet su pozityviu priedainiu: „Beveik tokia 
pati gera kaip kaliaropė.“ O grupei C buvo paskaityta istorija, ku- 
rioje iš viso nebuvo užsimenama apie maistą. 

Išklausius šių istorijų ir patiekus valgį, vaikai vėl buvo klausi- 
nėjami. Du trečdaliai B grupės vaikų („pozityvios žinutės“ gru- 
pė) teisingai atpažino kaliaropę. Visų vaikų vėl paprašė jos pa- 
ragauti. Vieninteliai atsisakę tai padaryti vaikai buvo A grupės 
vaikai („neigiamos žinutės“ grupė). Ir daugiau nei du trečdaliai 
vaikų, kurie ragavo kaliaropės, pasakė, kad jiems ji patiko. 

Žinoma, tai gana keistas eksperimentas. Tačiau jis atskleidžia 
svarbų faktą: vaiko skonis yra lengviau adaptuojamas, nei mes 
manėme. O dar svarbiau tai, kad šis eksperimentas parodo, kaip 
iš tiesų lengvai vaikai gali pamėgti kokį nors maistą. Jei suaugu- 
sieji linksmai ir apgalvotai į savo kasdieninius pokalbius įtrauktų 
teigiamos informacijos apie maistą - visą maistą - tuomet vaikai 
išmoktų valgyti įvairų maistą. Veikia ir bendraamžiai: jei kokį 
nors maistą valgo suaugusieji ir kiti vaikai, net ir labiausiai prieš- 
taraujantys mažieji greičiausiai galų gale nusileis. 

Kaip supratau, Prancūzija buvo tokia šalis, kurioje eksperi- 
mentas su kaliaropėmis vyko jau šimtus metų. Kai vaikams su- 
eina treji, vieninteliai valgiai, kurių prancūzų vaikai dar lieka 
neparagavę, yra alkoholis ir plaučkepeniai (prancūzų delikatesas, 
kurio dauguma vaikų neilgai trukus vis tiek paragauja). Aišku, 
prancūzai - ne vieni tokie. Įsitikinome tuo grįžę namo į Vanku- 
verį. Kitoje gatvės pusėje gyvenančių indų vaikai mėgo dalį, lęšių 

sriubą, ir tokį prieskonį kaip ciberžolė. Sofi draugei meksikietei 
patiko aštrus padažas. O Klerės draugė lenkė kartą priešpiečiams 
atsinešė raugintų kopūstų. Kitais žodžiais tariant, vaikų pomė- 
giai, susiję su maistu, formuojami kur kas lengviau, nei mano 
daugelis amerikiečių tėvų. 

Be abejo, prancūzų vaikams, kaip ir vaikams bet kuriame pa- 
saulio kampelyje, kartais gali nepatikti ragauti naujų patiekalų. 
Pasikalbėjusi su Filipo pussesere Kristele - ji dirba darželio au- 
klėtoja Lione - sužinojau mokslinį naujo maisto baimės pavadi- 
nimą: neofobija (liguista naujovės baimė). Neofobija, papasakojo 
ji man, gali atsirasti maždaug dvejų metų vaikams (tokio am- 
žiaus vaikai paprastai ima valgyti patys). Pasak Kristelės, moksli- 
ninkai nesutaria dėl jos priežasčių. Galbūt tai apsauginis elgesys: 
mažas vaikas bijo ragauti naujus maisto produktus, todėl mažes- 
nė apsinuodijimo tikimybė. Tai gali turėti ir evoliucinį pagrindą: 
gamtoje saldus, riebus ar sūrus maistas yra aukščiausios mity- 
binės vertės ir rečiausiai būna nuodingas. Galbūt tai tiesiog psi- 
chologiniai dalykai, kadangi taip pasipriešinama tėvams (liūdnai 
pagarsėjusi „baisiųjų dvimečių“ ir bauginanti „ne fazė'). O kai 
kurie specialistai mano, kad neofobija gali būti susijusi ir su besi- 
vystančiais vaiko skonio svogūnėliais, todėl atsisakoma kartaus 
maisto (o šis skonis dažnai aptinkamas daržovėse) ir palankiai 
priimami saldūs, riebūs ir sūrūs skoniai. 

Visgi prancūzų specialistai sutaria dėl dviejų dalykų. Pirma, 
nors maisto pomėgiai priklauso nuo genetinių ir biologinių veiks- 
nių, svarbūs ir kultūriniai aspektai. Vaikai išmoksta ką nors mėg- 
ti ar nemėgti. Šie pomėgiai atsiranda anksti. Kai kurie tyrimai 
rodo, kad skonių patirtis pirmaisiais gyvenimo metais gali turėti 
įtakos ateityje. Antra, neofobija yra tam tikra vystymosi fazė, o ne 
visą gyvenimą trunkanti būklė (nors tai gali peraugti ir į asmeny- 
bės bruožą, jei tėvai nemokės su tuo tinkamai susidoroti). 

Pokalbiai su Kristele suteikė vilčių. Jos idėjos atitiko tai, ką aš 
išgirdau ir iš kitų prancūzų tėvų. Remiantis jais, neofobija (nors 
jie taip nevadino šio reiškinio) yra daugiausia psichologinė būklė. 

Tėvai turėjo galvoje, kad jų vaikai gali atsisakyti valgyti naujus 
patiekalus, bet jie į tai žiūrėjo kaip į normalų ir laikiną reiškinį. 
Kai jų paklausdavau, su kuo tai susiję, dauguma tėvų atsakydavo, 
kad taip jų vaikai tiesiog bando savo ragavimo ribas, o ne iš tie- 
sų nemėgsta kokio nors jiems siūlomo maisto. Ir jie primygtinai 
kartojo, kad tokiu atveju labai svarbu nepradėti kovoti su vaiko 
pasirinkimu: jei vaikai atsisako ką nors valgyti, tėvai tiesiog ra- 
miai, be jokio sąmyšio tą valgį nuneša. Tačiau neduoda ir jokių 
pakaitalų, jokio kito maisto - tėvai tvirtai laikosi šios taisyklės. 

Štai tipiška citata iš prancūzų knygos apie vaikų auklėjimą: 
„Pasipriešinimas maistui negali trukti ilgai, jei nėra jokio prie- 
šininko. Geriausias tėvų atsakas į vaiko atsisakymą valgyti yra 
ramus abejingumas. Tėvai turėtų sau priminti: „Žinau, kad tai 
praeis. Mano vaikas pamažu pradės valgyti, jei aš tiesiog nere- 
aguosiu į tai.“ Abejingumas ir romumas nebuvo man būdingos 
reakcijos, tačiau teko pripažinti, kad toks požiūris iš tiesų sukelia 
kur kas mažiau streso nei mano įprastinės reakcijos. 

Prancūzų tėvai tiki, kad egzistuoja labai nedaug maisto pro- 
duktų, kurių skonis išties yra prastas. Todėl, jų manymu, vaikai 
tikrai gali valgyti didžiąją dalį maisto. Žinoma, kai kas jiems iš 
tiesų gali būti neskanu - pavyzdžiui, šviežio česnako aštrumas. 
Tačiau didžioji dalis maisto, kurį vaikai atsisako valgyti (pavyz- 
džiui, brokoliai), objektyviai vertinant nėra tokie jau neskanūs. 
Prancūzų nuomone, dažniausiai vaikų pasibjaurėjimas kokiu 
nors maistu turi psichologines, o ne fiziologines šaknis. 

Šias idėjas prancūzai įtraukė į savo kasdieninio vaikų auklėji- 
mo kultūrą. Jie mano, kad vaikams iš prigimties būdingas smal- 
sumas, verčiantis ragauti maistą. Formuoti vaiko skonį, mokyti 
džiaugtis įvairiausiu maistu nuo kūdikystės yra viena iš svarbiau- 
sių tėvų paskirčių. To siekdami dauguma mano pažįstamų tėvų 
bandė paskatinti tai, ką manė esant prigimtiniu vaiko smalsumu 
(ir pomėgiu) ragauti naują maistą. Tiesą pasakius, kiek ilgiau pa- 
naršius internete radau ir tai pagrindžiančių mokslinių tyrimų: 
kūdikiams visuomet įdomu paragauti naujo maisto (kaip ir įdo- 

mu pažaisti nauju Žaislu). O naujo maisto ragavimas, kai vaikai 
dar maži, gali turėti įtakos vėlesniems maisto pomėgiams. Ir tai 
dar ne viskas: Kristelės man atsiųsti prancūzų tyrimų rezulta- 
tai rodė, kad nemažai daliai vaikų (vienam iš keturių) neofobija 
iš viso nėra būdinga; jei šie vaikai tinkamai auklėjami, jie ir to- 
liau džiaugsmingai bandys naujus dalykus ir niekada nesibjaurės 
nauju maistu. 

Kadangi prancūzų tėvams valgymas visų pirma yra malonu- 
mas, vadinasi, jie nėra linkę pernelyg griežtai kontroliuoti savo 
vaikų. Jie instinktyviai nujaučia, kad nerimas ir spaudimas gali 
sukelti priešingą reakciją. Vaiko maitinimas - ne prievarta: juk 
ji dažnai tik dar labiau pablogina bendradarbiavimą prie stalo 
(tai aš sužinojau mokydamasi iš savo klaidų prieš Kalėdas). To- 
dėl bausmės netaikomas. Čia labiau tinka pozityvus auklėjimas, 
derinamas su neginčijamomis taisyklėmis, dėl kurių prancūzų 
vaikams atrodo visiškai natūralu ragauti naują maistą. Taip su- 
mažinama įtampa ir vaikams, ir jų tėvams. Štai vienas naudin- 
gas pavyzdys, kaip prancūzų tėvai „priverčia“ savo vaikus ragauti 
naują maistą. 


Ga prancūzų valgymo taisyklė 
Tau nebūtinai patiks, bet turi paragauti. 


Mūsų mergaičių Papi (senelis) yra puikus šios taisyklės taikymo 
meistras, kai duodame vaikams kokio naujo maisto. Visa gu- 
drybė - priversti vaikus pačius imtis iniciatyvos, o ne versti juos. 
Pavyzdžiui, jis gali pasinaudoti proga, kai visi mėgaujasi apėri- 
tif (užkandžiais) prieš pietus, tai yra, geria kokį nors kokteilį ir 
kramsnoja tokius sūrius užkandžius, kaip alyvuogės, krekeriai, 
patė (paštetas) ar riešutai. Prancūzų vaikai šiuos užkandžius 
tiesiog dievina, galbūt dėl jų neformalumo, be to, tai vienintelis 
visuomenėje visiškai priimtas užkandis, kurį valgo ir suaugusie- 
ji. Ir tai vienintelis laikas, kai šeima valgo ne susėdusi prie stalo 
valgomajame, užkandžiais mėgaujamasi patogiai įsitaisius sve- 

tainėje. Todėl vaikams, kuriems valgymas stačiomis (o taip pat 
bet kur, ne prie stalo) yra griežtai draudžiamas, užkandžiai turi 
ir tam tikrą karnavališką aurą - tai ritualizuotas taisyklių laužy- 
mo būdas, kuris atrodo labai šventiškai ir smagiai. 

Taigi, kai Papi užkandžių metu paprašo vaikų paragauti ką 
nors naujo, vaikai paprastai džiaugsmingai sutinka. Taip gali būti 
pasiūloma alyvuogių. Jei vaikas atsisako, iš vyresnių vaikų ir su- 
augusiųjų tarpo pasigirsta švelnus raginantis niurnesys: „Vas-y! 
(Imk, imk!)“. Tačiau vaikas nieko neverčiamas daryti prievarta. 
Suaugusiųjų pokalbis tęsiamas toliau be jokio didesnio bruzdesio. 

Paprastai vaikai vis dėlto atsargiai pabando naujo maisto, 
dažniausiai nemačiomis, kai jų niekas nestebi. Jų reakcijos (ir 
malonios, ir ne) priimamos su visiška ramybe. Vaikas gali tiesiog 
mandagiai atsakyti: „Non, merci (Ačiū, ne).“ - „Nepatiko? Na, ką 
gi, pabandysi kitą kartą. Arba: „Puiku, tau patiko alyvuogės? 
Dabar pabandyk šių.“ Ir nuo stalo atkeliauja naujas dubuo su kita 
alyvuogių rūšimi. Tai kartojasi vėl ir vėl, mėnesį ar du. Galų gale 
vaikas paprastai vis tiek pradeda valgyti naują maistą. 

Papi metodas atskleidžia pagrindinį prancūzų požiūrio į 
vaikų valgymo įpročius elementą. Jie nekelia jokio sąmyšio. Jie 
nesisukioja aplink vaiką. Nė vienas nesinervina. Tėvai yra gerai 
nusiteikę, bet dalykiški. Galų gale, jei vaikas vis tiek atsisako val- 
gyti, tėvai paprasčiausiai patraukia tą maistą šalin be didesnių 
komentarų ir neduoda jokių pakaitalų. O kadangi galioja „jokio 
užkandžiavimo“ taisyklė, jie žino, kad kito valgymo metu vaikas 
bus alkanesnis, o tai jau veikia tėvų naudai. 

Dėl visų šių priežasčių maistas niekuomet netampa konfliktų 
priežastimi. Maistas greičiau yra bendrai nustatytos tvarkos da- 
lis. Tai maloni rutina su daugybe naujovių ir bendravimo, bet vis 
dėlto - tiesiog rutina. Vaikai be jokių ginčų ateina prie stalo, prii- 
ma tai, ką jų tėvai parenka valgyti, tikisi būti maloniai nustebinti 
ir dažniausiai džiaugiasi kiekvienu kąsniu. Tame yra tam tikro 
nekaltumo, kuris visuomet mane stebino. Dauguma prancūziu- 
kų tiesiog niekuomet nesipriešina. 

Kaip prancūzų tėvams tai pavyksta? Atsakymas į šį klausimą 
iš dalies glūdi tame, kad tėvai maitinimo režimą nustato dar la- 
bai mažiems vaikams. Išbandžiau tai ir pati, kai mano Sofi buvo 
dar kūdikis. Kaip ir dauguma mūsų pažįstamų kūdikių, Sofi 
buvo maitinama motinos pienu pagal poreikį, o tai reiškė, kad 
tarp valgymų praeidavo trys valandos (dažnai mažiau). Kai Sofi 
buvo aštuoni mėnesiai, jos valgymo režimas buvo maždaug toks 
(nors jis šiek tiek kaitaliojosi kasdien): 


1 val. - motinos pienas 

4 val. - motinos pienas 

7 val. - motinos pienas 

8.30 val. - kūdikių košė (20 minučių nusnūdimas) 

11.30 val. - motinos pienas 

12.30 val. - daržovių košė, sausainiai (20 minučių nusnūdimas) 
14.30 val. - motinos pienas (20 minučių nusnūdimas) 

17 val. - motinos pienas 

18 val. - vaisių kompotas ar jogurtas (20 minučių nusnūdimas) 
21 val. - motinos pienas (į lovelę nakties miegui) 


Jei jums atrodo, kad visa tai labai vargino, taip iš tiesų ir buvo. 
Su vyru kiekvieną vakarą persimesdavome niūriais žvilgsniais 
tikėdamiesi, jog Sofi išmiegos visą naktį (ji buvo keturiolikos 
mėnesių, kai išmiegojo pirmą kartą, ir aš vis dar tyliai kasmet 
švenčiu tą dieną). Ji miegodavo trylika valandų per parą, o mes - 
vidutiniškai mažiau nei šešias, ir tą miegą dar pertraukdavo du 
maitinimai. Ėmiau virsti zombiu. 

Panirau į „pogimdyminį liūdesį (nors visiškai išreikšta po- 
gimdyminė depresija ir nepasireiškė): tarp miego trūkumo su- 
keltų verkimo priepuolių aš kaip paklaikusi ieškojau informa- 
cijos apie vaikų miegą. Išbandžiau „miego be verksmo“ metodą. 
Ėmiausi prieraišiosios tėvystės propaguojamo lingavimo prieš 
miegą. Galų gale, puolusi į neviltį, leidau vaikui verkti, tačiau pa- 
lūžau jau po maždaug pusantros minutės. Niekas neveikė. Sofi 

kaip laikrodis pabusdavo 1 val. ir 4 val., tada ramiai užmigdavo 
su pilnu pilveliu pieno. Mano pieno. 

Vienas iš dalykų, privertusių tai ištverti, buvo mano įsitikini- 
mas, kad tokia visų motinų dalia. Tačiau tuomet mes nuvažiavo- 
me į svečius pas vienus mano vyro draugus - jie buvo prancūzai. 
Ši pora turėjo aštuonių mėnesių kūdikį, ir aš maniau, kad galėsiu 
pareikšti užuojautą pavargusiai naujajai mamytei. Bet paaiškėjo, 
kad ji visai nepavargusi. 

Aštuonių mėnesių Klemento valgymo režimas buvo toks: 


8 val. - kėlimasis, 240 ml pieno (2-3 valandos miego) 

12.30 val. - daržovių sriuba, mėsos košė (10 gramų), vaisių košė 
arba jogurtas (2-3 valandos miego) 

16.30 val. - 240 ml pieno (1 valanda miego) 

19 val. - 250 ml pieno, sumaišyto su kūdikių koše ar daržovių 
sriuba (guldomas į lovelę nakčiai). 


mentas godžiai geria pieną, kemša košes ir po kiekvieno valgymo 
ilgas valandas miega. Be to, jis miegodavo visą naktį, kiekvieną 
mūsų svečiavimosi naktį. 

Klementas buvo maitinamas keturis kartus tiksliai tuo pačiu 
laiku kasdien. Valgis niekuomet nebuvo duodamas anksčiau, net 
ir penkiomis minutėmis. Tarp valgymų jam pasiūlydavo tik van- 
dens. Mažylis greitai išmoko, kad tik tėvai sprendžia, ką jis valgo, 
kur jis valgo (tik savo kėdutėje) ir kada jis valgo. Jo kantrybė buvo 
stulbinama: jis beveik niekuomet arba tik retkarčiais verkdavo iš 
alkio. Tiesą pasakius, matydama, kiek daug mažylis suvalgo, aš 
apskritai abejojau, ar jis kada nors būna alkanas. 

Dauguma prancūzų vaikų auginami taip, kaip Klementas 
(kuris, beje, užaugo laimingas ir sveikas). Kiek paaugę vaikai jau 
būna išmokę, kad jų valgymo tvarką nustato tėvai. O tai reiškia, 
kad jie visai noriai sutinka su tuo, kad jiems reikia ragauti naują 
maistą. Tada tėvai imasi kito žingsnio: 

6b prancūzų valgymo taisyklė 
Tau nebūtinai patiks, bet turi tai suvalgyti. 


Tėvai šią taisyklę taiko tam maistui, kurį vaikas žino ir paprastai 
noriai valgo. Ši taisyklė turėjo stebuklingą poveikį mano vaikams 
(ir man). Kai dukros atsisakydavo valgyti jau įprastą maistą saky- 
damos: „Man tai nepatinka“, aš labai nuliūsdavau. Bandydavau 
pakeisti to maisto skonį: „Daugiau sviesto? Daugiau druskos? O 
kas, jei uždėtume šiek tiek sojos padažo? Kečupo?“ Nejučiomis 
joms suteidavau sprendimų priėmimo teisę. Dabar suprantu, kad 
tai buvo visai normalu, nes troškau paremti mergaičių asmeninio 
pasirinkimo laisvę ir autonomiją (atsisakyti šito maisto - nieko 
tokio), bet kartu labai norėjau, kad jos valgytų sveiką maistą (jo 
atsisakyti negalima). Šiaurės Amerikoje — asmens pasirinkimo 
laisvę garbinančioje kultūroje - vaikams nereikia valgyti to, kas 
jiems nepatinka. Tačiau tėvai tiesiog puola į neviltį, jei atžalos 
maitinasi nesveikai. Taip atsiduriame ydingame rate: nervina- 
mės dėl maisto, o vaikai, tai jausdami, dažnai valgo dar blogiau. 

Prancūzai savo vaikams nesuteikia tokios pasirinkimo laisvės. 
Gebėjimas sveikai maitintis yra išgyvenimui jų visuomenėje bū- 
tinas įgūdis, svarbus ir mokykloje, ir darbe. Viešai reikšti nuomo- 
nę apie asmeninius maisto pomėgius Prancūzijoje yra blogo iš- 
siauklėjimo ženklas, o blogas išsiauklėjimas čia nėra taip lengvai 
atleidžiama nuodėmė. Jei vaikas anksčiau jau yra ką nors valgęs ir 
jam tai patiko, tuomet atsitiktinis kaprizas dėl kokio nors maisto 
nėra toleruojamas. Jiems paprasčiausiai liepiama - švelniai, bet 
tvirtai - suvalgyti tai. Ir dažniausiai jie suvalgo. (Kartais ir pran- 
cūzų vaikas gali atsisakyti valgyti. Tačiau tikras refus alimentaire 
(atsisakymas valgyti) yra gana reta medicininė būklė.) 

Prancūzų tėvai gauna tokios informacijos, kokios neišgirsta 
dauguma Šiaurės Amerikos tėvų. Prancūzų pediatrai perspėja 
šeimas, kad vaiko apetitas tarp dvejų ir ketverių metų amžiaus 
sumažėja ir tampa mažiau pastovus. Tai nulemia ir fizinės (vai- 
kų augimas šiame amžiuje sulėtėja), ir psichologinės priežastys 

(prancūzai, kaip ir visi pasaulio vaikai, taip pat pereina „ne“ fazę). 
Prancūzai tai vadina la pėriode d opposition (priešinimosi laiko- 
tarpiu). Taigi jie žino, kad turi ribotą laiką supažindinti vaiką su 
naujais skoniais, kvapais ir konsistencijomis, padėti tvirtus pa- 
matus sveikiems valgymo įpročiams formuotis. Todėl didžiausią 
maisto įvairovę jie stengiasi įvesti per pirmuosius dvejus vaiko 
gyvenimo metus. 

Turiu prisipažinti, kad mane dar kartais išmuša iš vėžių „lo- 
giška“ prancūzų tvarka, kaip reikėtų įvesti naują maistą į kūdi- 
kių ir mažų vaikų racioną. Pavyzdžiui, minkštas sūris duoda- 
mas anksčiau už kietą, nes jį lengviau sukramtyti. Taigi, Rokforo 
sūris gali būti pasiūlytas devynių mėnesių vaikui (ir dažniausiai 
jiems patinka sūrokas jo skonis ir tąsi konsistencija), o čederis 
bus pasiūlytas kur kas vėliau. Kokia bebūtų jūsų nuomonė apie 
prancūzų logiką, jų tikslas atrodo gana racionalus: išlavinti vaiko 
skonį, suteikti kuo daugiau patirties ir išmokyti mėgti maistą. Jie 
trokšta padėti vaikui pamėgti įvairovę. 

Tačiau prancūzai įvairovę supranta kitaip nei amerikiečiai. Pas 
mus didžiausias dėmesys skiriamas visokiems mikroelementams, 
pavyzdžiui, omega-3 rūgštims ar geležiai. Tuo tarpu prancūzai na- 
grinėdami tokius dalykus praleidžia kur kas mažiau laiko. Vietoje 
to, jie didžiausią dėmesį sutelkia į vaiko pratinimą prie įvairiau- 
sių skonių, konsistencijų ir spalvų. Todėl jie gauna daugiau infor- 
macijos ne apie tai, kokių mitybinių medžiagų yra kokiame nors 
maisto produkte, o apie tai, kaip pasitelkti tam tikrus metodus 
(pavyzdžiui, kiekvieno maitinimo metu duoti skirtingų spalvų 
košes), kad vaikui būtų įkvėptas naujovės laukimo pojūtis. Duo- 
dami vaikams daugybę daržovių, neperdirbto maisto ir aukštos 
kokybės skanėstų, jie pratina mėgautis „tikro“ maisto skoniu. 

Tiesą pasakius, daugybė prancūzų vis dar nėra įpratę pirkti 
maisto pusgaminių. Supratau tai neilgai trukus po sutuoktuvių 
su Filipu. 

— Kas buvo tuose leduose, kuriuos nupirkai? - paklausė jis ma- 
nęs vieną vakarą. Buvo matyti, kad jį pykina. 

— Mūsų šaldytuve nėra jokių ledų, - atsakiau su nuostaba. - 
Mes pabaigėme ledus prieš savaitę, aš dar nenupirkau naujų. 

- Bet šaldiklyje yra didelis indas, - atsakė jis. - Ir jo turinio 
skonis, švelniai tariant, keistokas. 

- Tuoj pažiūrėsiu, - tariau sunerimusi, kad šaldiklyje užsiliko 
koks nors pamirštas indas su sugedusiais ledais. Mintyse Filipą 
jau išvydau mirties pataluose. Nubėgau prie šaldiklio ir mania- 
kiškai ėmiau raustis po įvairiausius plastikinius indus ir dėžutes. 

Didžiam savo palengvėjimui pamačiau, kad buvau teisi. Šaldi- 
klyje tikrai nebuvo jokių ledų. Bet ko tada užvalgė Filipas? Nubėgau 
atgal į miegamąjį ir radau jį susiėmusį už pilvo ir besiraitantį lovoje. 

- Šaldiklyje nėra jokių ledų! Ką tu valgei? - paklausiau steng- 
damasi neišsiduoti, jog nervinuosi. 

- Tikrai yra! - atšovė man vyras. - Toje didelėje baltoje plas- 
tikinėje dėžutėje! 

Nubėgau atgal į virtuvę ir atplėšiau šaldiklio dureles. Ar aš 
visai išsikrausčiau iš proto? Šaldiklyje buvo didelė balta plastiki- 
nė dėžutė, bet joje buvo tik šaldyta šokoladinių sausainių tešla - 
tokią pirkdavau prekybos centre, norėdama namuose išsikepti 
„šviežių sausainių. Prigriebusi kibirą, nubėgau atgal į miegamąjį. 
Mano vyras jautėsi vis blogiau. 

- Ar tu valgei šitą? - paklausiau su nepasitikėjimu, mojuoda- 
ma priešais jo pusiau užmerktas akis dėžute. Pamačiusi jo žvilgs- 
nį, bandžiau išlikti rami. - Tai ne ledai. Tai sausainių tešla! 

Dabar atėjo laikas jo nuostabai: 

- Tai tu iš jos kepi sausainius? Niekuomet negirdėjau apie to- 
kius dalykus! 

- Kiek tu suvalgei? - toliau kvočiau jį netikėdama, kad šaukš- 
tas tešlos galėtų jį taip susargdinti. 

- Na, pilną dubenėlį, - prisipažino jis. - Skonis buvo kiek keis- 
tokas, tačiau pamaniau, kad tai turbūt koks nors naujas ameri- 
kietiškas skonis ir nenorėjau išmesti, todėl ir suvalgiau. 

Kaip supratau (po kelias minutes trukusio isteriško juoko, 
prie kurio Filipas, deja, prisijungti negalėjo), tai buvo vienas 

prancūzų auklėjimo trūkumų: kadangi ilgus metus jiems kala- 
ma į galvas nekelti dėl maisto sumaišties, žmonės iš mandagu- 
mo gali suvalgyti ir nevalgomus dalykus, net jei tai prieštarauja 
jų norui ir sveikam protui. Tačiau kai kalbame apie mano vyrą, 
visa problema greičiau buvo ne jo skonio svogūnėliai, o mano 
apsipirkimo įpročiai. Praėjo daug laiko, kol jis atleido man, kad 
nupirkau tokią „maisto klastotę“. 

Štai dar viena labai paprasta tiesa: maitinkite savo vaikus ne 
perdirbtu, ne pramoniniu būdu, o namuose pagamintu maistu, ir 
jie išmoks tokį maistą mėgti. Taigi, prancūzai labiausiai rūpinasi 
ne griežtu vaiko suvartojamo maisto kontroliavimu arba „mais- 
to klastočių"“ draudimu. Jų tikslas yra išmokyti vaikus valgyti vi- 
savertį maistą ir padėti suprasti, kad taip maitindamiesi žmonės 
kur kas geriau jaučiasi. 

Rezultatai - žinant, kiek daržovių ir vaisių suvartoja prancūzų 
vaikai - yra įspūdingi. Prieš visiškai įtikėdama prancūzų požiū- 
rio pagrįstumu, aš, tiesą sakant, peržvelgiau statistiką. Prancūzai 
rekomenduoja vaikams suvalgyti penkias daržovių ir vaisių por- 
cijas per dieną. Tik mažiau nei pusė vaikų (42 procentai) šį tikslą 
pasiekia. Didelė dalis likusiųjų yra gana arti šio tikslo. Tuo tarpu 
paskaičiuota, kad tik 10 procentų amerikiečių vaikų ir paauglių 
(ir 20 procentų mažų vaikų) suvalgo amerikiečių vyriausybės 
nustatytą dviejų su puse puodelio vaisių ir daržovių normą per 
dieną. Be to, populiariausias „vaisius“ Šiaurės Amerikoje iš tiesų 
tėra vaisių sultys (jos sudaro beveik pusę mažų vaikų suvarto- 
jamų vaisių). O dažniausia amerikiečių vaikų valgoma „daržo- 
vė“ yra skrudintos bulvytės (remiantis kai kuriais tyrimais, jos 
sudaro beveik pusę suvartojamų daržovių), tuo tarpu prancūzų 
statistikoje jos net nepriskiriamos daržovėms. 

Nujaučiu, ką manote. Man taip pat kilo šis klausimas. Kaipgi 
prancūzai priverčia savo vaikus suvalgyti tiek daržovių ir vaisių? 

Svarbu, kaip anksti vaikai supažindinami su įvairiausiu mais- 
tu ir ko tuo siekiama. Atkreipkite dėmesį, kad prancūzų tėvai 
stengiasi ne tik pripratinti vaikus valgyti vaisius ir daržovės. 

Jiems labiau rūpi vaiko apetitas. Prancūzai žodžiu „apetitas“ įvar- 
dija psichologinę būseną, kuri verčia asmenį valgyti ir pasisotinti. 
Todėl apetitas jiems reiškia ne tik tuščią skrandį, bet ir galvose- 
ną. Valgymas yra veiksmas, o apetitas - jausmas, skatinantis tai 
daryti. Šis jausmas priklauso nuo daugelio dalykų: paros laiko, 
noro valgyti, požiūrio į aplinką ir taip toliau. Prancūzai žadina 
vaikui apetitą emociškai, psichologiškai ir fiziologiškai. Ir jie tai 
daro visai kitaip nei amerikiečiai. 

Šiaurės Amerikoje mažiems vaikams duodamų maisto pro- 
duktų pasirinkimas nedidelis, naujas maistas įvedamas labai lė- 
tai. O vėlesnėms mitybinio auklėjimo fazėms iš viso taikoma la- 
bai nedaug taisyklių. Kaip tėvus informuoja Amerikos pediatrų 
akademija (APA) vaikų auklėjimui skirtame tinklapyje: „Didžia- 
jai vaikų daliai nėra jokio skirtumo, koks kietas maistas jiems 
duodamas pirmiausia.“ „Karas prie stalo“, gydytojų parašytoje ir 
APA išleistoje (bei jų tinklapyje reklamuojamoje) knygoje, visas 
skyrius skiriamas kečupui kaip svarbiausiam vaikų pasirenka- 
mam pagardui. Šioje knygoje išdėstytos kai kurios mintys pri- 
verstų prancūzų pediatrus krūpčioti (pavyzdžiui, kečupu siūlo- 
ma gardinti daržoves ir taip padėti vaikui pamėgti jas. Pabrėžia- 
ma, kad tai neturės įtakos vaikui ateityje pratinantis prie naujo 
maisto skonių... 

APA ekvivalentas Prancūzijoje yra Sociėtė Frangaise de Pėdia- 
trie (Prancūzijos pediatrų draugija). Ilgiausias jų leidinio, skirto 
kūdikių ir mažų vaikų mitybai, skyrius vadinasi „Maisto paįvai- 
rinimas“. Jame net nepaminėtas kečupas. Paskaičius šį leidinį (ir 
kitus šios šalies pediatrų parašytus tekstus), galima rasti žavingų 
įžvalgų apie prancūzų tėvų požiūrį į savo kūdikių mitybos įvairo- 
vę. Visų pirma, jie labai tiksliai nustato naujo maisto įvedimo lai- 
ką ir stadijas. Receptų knygos (ir kūdikių mitybai skirti tinklapiai) 
paprastai suskirstomi į tokias kategorijas: 4—5 mėnesiai, 6-9 mė- 
nesiai, 9-12 mėnesių, 12-18 mėnesių bei 18-36 mėnesiai. Kiekvienu 
laikotarpiu įvedama vis nauja maisto produktų grupė, tuo siekia- 
ma, kad vaikas iki trejų metų valgytų viską, ką valgo suaugusieji. 

Prancūzijoje tėvai keturių mėnesių kūdikiui pirmiausia siū- 
lo ne košės (kaip įprasta Šiaurės Amerikoje), o skystos daržovių 
košelės ar sriubos. Įprastai pediatrai pataria praskiesti ją pienu ir 
duoti iš buteliuko. Pirmąją dieną šaukštelis į pieną įdėtos košės 
(tarkime, porų) supažindina vaiką su skoniu. Vėliau sriubos kie- 
kis didinamas (o pieno kiekis mažinamas). Po mažiau nei savai- 
tės vaikas kaip pagrindinį dienos patiekalą jau geria ne pieną, o 
daržovių sriubą. Kitas žingsnis yra pamažu tirštinti sriubą ir nuo 
„srebiamos šaukštu“ pereiti prie „kabinamos šaukštu . Pradėję 
mokytis valgyti šaukštu vaikai jau būna pamėgę daržoves. 

Vaisiai įvedami neilgai trukus po daržovių ir paprastai duo- 
dami pavakariams. Žinodami, kad tėvai gali nekantrauti kuo 
greičiau pripratinti atžalą prie įvairių skonių, pediatrai švelniai 
perspėja: „Geriau būtų pasiūlyti tik vieną naują vaisių per die- 
ną, tai leidžia kūdikiams priprasti prie specifinio atskirų vaisių 
skonio.“ 

Kai mažyliui sueina devyni mėnesiai, naujovių ratas būna iš- 
sekęs. Tuo metu vaikas jau valgo daug daržovių. Kai kuriems jos 
vis dar duodamos kaip skysta sriuba, supilta į buteliuką, kiti jau 
valgo šaukštu (šis metodas labiau tinka, jei kūdikis maitinamas 
motinos pienu). Valgiaraštyje yra morkos (bet ne per daug, ne- 
bent vaikui kartotųsi vidurių užkietėjimas), žalieji žirneliai, špi- 
natai, cukinijos, jauni porai (baltos dalys), jaunos cikorijos, bu- 
rokėliai ir moliūgai. Ir vėlgi - tėvai skatinami duoti vienu kartu 
tik vienos rūšies daržovę ir taip ugdyti vaiko skonio svogūnėlius. 
Košės nerekomenduojamos, nebent įmaišyti vieną ar du valgo- 
muosius šaukštus košės į rytinį ar vakarinį pieną. (Prancūzų mo- 
delyje aš sutinku ne su viskuo: nors kūdikių maitinimo motinos 
pienu nauda yra įrodyta, Prancūzijoje motinos pienu maitinamų 
kūdikių yra mažiausiai iš visų išsivysčiusių pasaulio šalių. Ir jei 
prancūzės vis dėlto maitina mažylį savo pienu, po dviejų mėne- 
sių dažniausiai nutraukia maitinimą.) 

Antroji - sudėtingesnė - maisto įvairinimo fazė prasideda 
nuo vienerių metų ir trunka iki maždaug trejų - tai kritinis 

vaiko vystymosi periodas, kurio metu prancūzai formuoja (kai 
kuriuose šaltiniuose galima rasti žodį „konstruoja“) savo vaikų 
skonį. Mėgstamos jų daržovės gali atrodyti net kiek keistai, bent 
jau amerikiečiui. Pavyzdžiui, mano anyta buvo nustebusi, kad 
dukroms iš daržovių pirmiausia pasiūliau žaliųjų žirnelių - jos 
manymu, jų skonis ir konsistencija yra „per daug stiprūs“. Pran- 
cūzai išties klasifikuoja daržoves į „švelnias“ ir „stiprias“ (kar- 
tais kiek netvarkingai, bent jau mano nuomone) pagal jų skonį. 
Man paaiškino, kad „švelnias daržoves (pavyzdžiui, jaunus po- 
rus) reikėtų duoti anksčiau už „stiprias“, pavyzdžiui, kopūstus, 
pastarnokus, svogūnus, pomidorus, paprikas, baklažanus ir pe- 
tražoles. Pietų Prancūzijoje gyvenanti draugė Lorensa savo vai- 
kams pirmiausia pasiūlė paprastos cukinijų košės, o tuomet per 
kelis kitus mėnesius į ją pridėjo pomidorų ir petražolių. Kai jos 
sūneliui Antuanui suėjo pusantrų metų, į košę jau buvo deda- 
mas baklažanas ir paprika, o košės struktūra pasikeitė iš skys- 
tos į tirštą, ir Antuanas ėmė valgyti kažką panašaus į ratatouille 
(daržovių troškinį). 

„Stiprių daržovių sąrašas daugeliui amerikiečių turbūt pasi- 
rodytų bauginantis, tačiau prancūzai paprastai maitina šiomis 
„neįprastomis“ daržovėmis savo vaikus nė nesusimąstydami. 
Kada nors girdėjote apie tokius cardons? Aš taip pat negirdėjau, 
tai tam tikra artišokų rūšis. Prancūzijos pediatrų draugija įra- 
šiusi juos į rekomenduojamų daržovių sąrašą, jų galite rasti dau- 
gelyje turgaviečių. Dar šiame sąraše puikuojasi salsvienis. Man 
teko paieškoti šios daržovės ir aš sužinojau, kad tai Jeruzalės 
Žvaigžde (arba augaline austre) vadinamas augalas, kurio aš nie- 
kuomet net neregėjau, ką jau kalbėti apie davimą savo vaikams. 

O tokio dalyko nerasi Prancūzijos pediatrų draugijos sąra- 
šuose, nors jis minimas visuose Šiaurės Amerikos protokoluose: 

Naujus maisto produktus įveskite tik po vieną, tarp jų turi būti 
bent 2-3 dienų pertrauka. Jei atsiranda tokių simptomų, kaip vi- 
duriavimas, vėmimas ar bėrimas, nedelsdami nutraukite maitini- 
mą nauju produktu ir kreipkitės į savo gydytoją. 

Kai dar buvau šviežiai iškepta mamytė, tokio pobūdžio teigi- 
niai mane labai baugino. Naujo maisto davimas mano kūdikiui 
gali sukelti viduriavimą ir vėmimą? Žagt! Taigi, buvau ypač at- 
sargi. Kai Sofi suėjo vieneri, ji valgė dar gana ribotą kiekį daržo- 
vių (batatus, t. y. saldžiąsias bulves, žaliuosius žirnelius, bulves, 
moliūgą ir morkas), pagrindinis jos maistas, galima sakyti, buvo 
duona ir krekeriai. 

Tuo tarpu Sofi pusseserės ir pusbroliai jau buvo ragavę porų, 
cukinijų.ir daug kitų daržovių. Tai buvo įprasta ir normalu. Kai 
prancūzų vaikams sueina vieneri, jie jau valgo daugybę daržovių. 
Kiekvieno valgio metu jiems duodama ir grūdinių patiekalų, bet 
tai sudaro santykinai nedidelę jų mitybos dalį. Kai vaikams suei- 
na dveji (tai laikas, kai gali pasireikšti neofobijos ar priešinimosi 
valgymui ženklai), daugelis vaikų jau būna ragavę daug įvairesnio 
maisto nei dauguma suaugusių amerikiečių. Ir tai tęsiasi iki pat 
paauglystės. Tarp Kristelės man atsiųstų mokslinių tyrimų buvo 
ir prancūzų mitybos specialistų atlikti tyrimai apie nemėgstamą 
maistą. Perskaičiau jo rezultatus su vis didėjančia nuostaba, nes 
negalėjau patikėti, kokią daugybę maisto produktų yra ragavę 
prancūzų vaikai. Tarp dažniausių šiame sąraše minimų „maisto 
produktų, kurių nemėgstu ar nekenčiu“, buvo: austrės, jautienos 
liežuvis, virta cikorija, pastarnokas, kepenys, smegenys (šaltinis 
nenurodytas), žarnokai, kaštainių kremas ir inkstai. Na, išsky- 
rus pastarnoką, daugelis amerikiečių tėvų (įskaitant ir mane) ir 
patys niekuomet nėra ragavę tokio maisto. Tačiau prancūzų vai- 
kams reguliariai duodamas pats įvairiausias maistas ir jie mato, 
kad ir jų tėvai taip valgo ir mėgaujasi tuo. Taip vaikai išmoksta 
tikėti Auksine prancūzų valgymo taisykle: II faut manger un peu 
de tout (žmogus turi valgyti visko po truputį). 


Visa tai permąstydama aš ėmiau vis labiau ir labiau 
nerimauti. Buvo jau sausio vidurys. Ankstesnė nesėkmė privertė 
mane jaustis visiškai bejėgei. Ypač kankino mintis, kad šešiametė 
Sofi jau per didelė, kad galėčiau sėkmingai įgyvendinti planą. Ji 

jau negalėjo pakęsti naujo maisto ragavimo. Ir aš puikiai ją supra- 
tau - man taip pat tai nelabai patiko, nors ir žinojau, kad reikšti 
savo asmeninius maisto pomėgius, prancūzų akimis, buvo blogo 
išsiauklėjimo viršūnė. 

Tačiau Sandrina paguodė mane, kad valgykloje Sofi valgė ge- 
rai. Gryna teisybė, priešpiečių metas kartais būdavo svarbiausias 
dienos įvykis. Prieš savaitę, vos prasidėjus pamokoms po Kalėdų 
atostogų, Sofi namo iš mokyklos grįžo spindinčiu veidu. „Ma- 
man, man davė fėve! (pupą)“. Matydama, kad aš nelabai ką su- 
pratau, ji nusijuokė ir paaiškino. Valgykloje jai davė specialų de- 
sertą: galette des rois (karalių pyragėliai). Vienoje iš porcijų buvo 
paslėpta maža figūrėlė - bet tik viena. Prie kiekvieno stalo buvo 
po vaiką, kuriam savo pyragėlyje pasisekė rasti tą figūrėlę, ir jis 
likusią dienos dalį buvo reine (karaliene) arba roi (karaliumi). 
Sofi parodė man popierinę karūną, kurią tvirtai spaudė rankose, 
fėve, kuri iš tiesų buvo ne pupa, o mažytė porcelianinė karalienės 
su karūna figūrėlė. Na, žinoma! Juk tądien buvo Fėte des Rois 
(krikščioniška Trijų Karalių šventė), kai vaikai visoje Prancūzijo- 
je valgo pyragą, kepamą tik šią dieną, ir džiaugiasi vaidmenimis, 
skirtais tik šiai dienai. 

Prisiminusi Sofi istoriją supratau, kad Sandrina teisi. Dukra 
jau buvo pasiruošusi pradėti prisitaikyti prie prancūzų valgymo 
taisyklių ir namuose. Tačiau nebuvau tikra, kad tam pasiruošusi 
aš. Vis dar atrodė, kad man visko per daug. Be vaikų auklėjimo ir 
darbo dienos, man dar teks suplanuoti vaikų mitybos pajvairini- 
mą, tarsi būčiau kokio Michelin žvaigždėmis apdovanoto resto- 
rano virėja? Pirma mintis buvo maištauti. Tačiau receptų knygos 
mane taip viliojo, aš vis pasklaidydavau jas. Kai gerdama savo 
rytinę kavą varčiau vieną iš kūdikių receptų knygų, staiga man 
toptelėjo: gal man pradėti viską nuo pradžių? Juk mergaitės dar 
neragavo visų daržovių košių, kodėl gi joms nepradėjus to daryti 
dabar? Kuo daugiau apie tai mąsčiau, tuo labiau mane jaudino ši 
mintis. Košes aš patieksiu kaip sriubas. Taip pasipriešinsiu įpras- 
tiniam savo dukrų prieštaravimui, kai duodu naujo maisto: juk 

jas atbaido maisto išvaizda ir konsistencija. Kai jos pamėgs ko- 
kios nors naujos daržovės skonį sriubojė, aš imsiu gaminti įvai- 
rius patiekalus su ta daržove. Galų gale, juk būtent taip pratinami 
kūdikiai. Tiesą pasakius, Ia soupe (sriuba) buvo mėgstamas pran- 
cūzų vakaro valgis. 

Tarsi koks „maisto atgimimas“, pamaniau (nors šis terminas 
skambėjo taip hipiškai, kad aš pasilaikiau jį sau). Nusprendžiau 
per mėnesį įvesti tuziną daržovių. Tai bus mūsų šeimos eksperi- 
mento su kaliarope versija. Įkvėpimo pasisėmiau iš Sirilo Linjako 
(Cyril Lignac), kovotojo dėl mokyklų valgyklų, apie kurį išgirdau 
iš Sofi mokytojos, receptų knygų. Iš bibliotekos parsinešiau vieną 
jo receptų knygą ir džiaugiausi skaitydama įžvalgius jo posakius, 
kurie puikiai apibendrino prancūzų filosofiją. Man labiausiai pa- 
tiko: „Jei norite pamėgti maistą, pradžioje turite jį prisijaukinti. 
Šis sakinys reiškė laipsniškai vykstantį procesą, kai pirmiausia 
susipažįstama ir galų gale pradeda sieti artimi ryšiai. Tą pačią 
mintį radau ir Kristelės man atsiųstoje psichologės Natali Rigal 
(Natalie Rigal) knygoje La naissance du gout („Skonio gimimas“), 
kur buvo rašoma apie naujo maisto tyrinėjimą pasitelkus regą, 
uoslę, lytėjimą, skonį ir net klausą. 

Man kilo naujų minčių, kaip galėčiau susidoroti su galimu 
atsisakymu valgyti mano paruoštą maistą. Pabandysime skonio 
treniravimą, kaip mokykloje. Jei vaikai nenorės ragauti kokio 
nors maisto, paprašysiu jų pauostyti jį ir apibūdinti. Jie ir toliau 
susidurs su tuo produktu (ir, prancūzų nuomone, situacija tu- 
rėtų gerėti). Iš patirties žinojau, kad vaiką įkalbinus paragauti 
kokio nors maisto (nors ir mažytį kąsnelį), galima išmokyti jį tą 
maistą pamėgti. Todėl kai maistas trečią kartą atsidurs ant stalo, 
nusprendžiau aš, vaikai jau turėtų jo paragauti. Jiems visai nebū- 
tina jį valgyti. Kaip ir prancūzai, aš neversiu mergaičių valgyti, 
tiesiog neduosiu jokių pakaitalų. 

Sklaidydama receptų knygas, su entuziazmu mintyse pie- 
šiau. mūsų savaitės „ragavimo valgiaraštį“ (taip jį pavadinau). 
Patiekdama sriubą, kasdien įvesiu po naują daržovę. Tai bus 

pirmasis patiekalas. Šiek tiek pasvarsčiusi, pradžiai pasirinkau 
porus ir špinatus. Abi šios daržovės, pasak prancūzų, „švel- 
nios“, o tamsiai žalia spalva bus išbandymas. Dar įdėjau rau- 
donosios paprikos, mėgstamiausios mano daržovės. Raudonieji 
lešiai sriubą sutirštino. Kad šeima jaustųsi geriau, nepamiršau 
ir įprastų morkų. 

Nusprendžiau, kad sriubos bus paprastos ir tokios pačios kon- 
sistencijos kaip kūdikių košelės. Kiekvienoje jų bus tik viena ar 
dvi pagrindinės sudedamosios dalys, kad daržovių skonis aiškiai 
pasijustų. Nė viename patiekale nebus druskos ar prieskonių (iš- 
skyrus nedidelį druskos kiekį sūdytame svieste, kuriuo pagar- 
dinsiu sriubas). Kai tik mergaitės pamėgs kokią nors daržovę, tą 
pačią savaitę ji pasirodys pagrindiniame patiekale (ar bus duota 
žalia). O kai tik jos įpras prie kas vakarą pateikiamų naujų skonių, 
pradėsiu taikyti ir kitas prancūzų valgymo taisykles, pavyzdžiui, 
draudimą užkandžiauti. Bet pirmiausia naujo maisto ragavimą 
paversime malonumu. 

Šios idėjos buvo įkvepiančios, tačiau vienas dalykas mane ver- 
tė dvejoti. Košelių gaminimas atimdavo nemažai laiko, ir tai ma- 
nęs nedžiugino. Tačiau čia, kaip ir daugelyje su kulinarija susiju- 
sių dalykų, prancūzai vėl parodė savo išradingumą. Kažkoks be 
galo protingas žmogus išrado būtent tai, ko man reikėjo (ir kas 
labai praversdavo daugeliui prancūzų). „Baby Cook“ (Bi-bi kuk, 
žavingai tardavo mano vyras) išdidžiai įsitaisė ant mano virtuvės 
darbastalio. Tai buvo nedidelis smulkinimo aparatas, bet jo šone 
dar buvo talpa, į kurią galima pripilti vandens (panašiasi kaip ka- 
vos aparate). Daržovės išvirdavo garuose ir būdavo sutrinamos 
iki tobulos konsistencijos, ir visa tai - viename prietaise (be to, 
maistą vėliau galima pašildyti arba sušaldžius atšildyti, jei reikia). 
Voild! (Na, štai!) 

Dabar mes jau buvome pasirengę pradėti nuo pirmosios naujo 
plano dalies. Labai išdidi prikabinau valgiaraštį ant pripildyto 
šaldytuvo. 


152 Prancūzų vaikai valgo viską 


Mardi Mercredi Jeudi Vendredi 
(Antradienis) (Trečiadienis) (Ketvirtadienis) (Penktadienis) 


Lundi 


(Pirmadienis) 


Kreminė Miela porų | Maloni papri-| Skanutėlė Ypatingas 
morkų sriuba sriuba kų sriuba lęšių sriuba špinatų 
padažas 


Kiekvienam patiekalui sugalvoti įmantrų pavadinimą buvo 
mano vyro idėja. Nesvarbu, kad vaikai dar nemokėjo skaityti: 
mes perskaitydavome jiems pavadinimus ir visi sutiko, kad taip 
jie labiau žadino apetitą (ar bent jau smagiai skambėjo). Filipas 


»-yo- oo 


pavadinimai valgiaraštyje skambėjo patraukliau už prabangiau- 
sių restoranų mano šalyje siūlomus patiekalus. 

— Viskas priklauso nuo reklamos, - pasakė jis man vieną die- 
ną, parvežęs Sofi namo. Jis nugirdo dukters pokalbį su Mari apie 
burokėlių salotas, kurias jos valgė priešpiečiams. - Pusė visos pa- 
tiekalo sėkmės priklauso nuo jo pateikimo - staltiesės, įrankių, 
servetėlių, indų, o dar kita pusė - nuo valgių pavadinimų. Net 
ir mažiems vaikams kur kas įdomiau, jei kas nors labai gražiai 
pavadinta. 

Tuo metu jo žodžiai man neatrodė labai įtikinami. Tačiau tai 
buvo pirmas Filipo savanoriškas prisidėjimas prie plano, todėl 
nusprendžiau patenkinti jo norus. Prisiminiau žurnale skaičiu- 
si apie maisto reklamavimą vaikams: vaisiai ir daržovės turėtų 
būti sudedami į patraukliai atrodančius indus, patiekalams su- 
galvojami įmantresni pavadinimai. Prancūzai tai vadina /art de 
la prėsentation, menu pateikti maistą. 

Mūsų prancūzai draugai buvo labai laimingi, galėdami duoti 
patarimų šia tema, ypač apie tai, kaip stalą paversti ypatinga vie- 
ta vaikams. Vienas iš pasiūlymų buvo nupirkti vaikams gražius 
stalo įrankių komplektus. Netrukus mergaitės jau džiaugėsi Ba- 
baru, Barbapapa, Tintinu ir Mažuoju princu. Mamie davė mažus 
rankų darbo dubenėlius, ant kurių buvo nupiešti Bretanės nacio- 
naliniais kostiumais apsirengę vaikai, kiekvieno dubenėlio šone 

mielu kursyviniu raštu buvo įspausti mergaičių vardai. Netrukus 
namuose atsirado ir padėkliukai su arkliais - tai buvo Papi do- 
vana, nes jis mėgo anūkes nusivesti pajodinėti poniais. Tikėjausi, 
kad šios malonios smulkmenos padės mergaitėms susipažinti su 
nauju maistu. 

Vis dėlto aš vis dar nesiryžau vėl imtis savo plano. O kas, jei 
man nepavyks? Praėjo savaitė, o aš vis atidėliojau. Jau minė- 
jau, kad aš ir pati buvau gana išranki maistui. Kai buvau vaikas, 
valgydavau vos kelis savo mėgstamus patiekalus (sumuštinius 
iš McChicken, kepintą sūrį su kečupu ir obuolių padažą). Pa- 
auglė dažniausiai pasišildydavau ką nors pietums mikrobangų 
krosnelėje ir suvalgydavau vienui viena. Mūsų tėvai valgyda- 
vo vėliau, kartais sėdėdami priešais televizorių. Visi labai daug 
laiko praleisdavo savo kambariuose. Vėliau aš įsidarbinau po 
pamokų McDonald s restorane, po to - vietinėje vaistinėje. Tad 
nieko nuostabaus, mąsčiau sau, kad iki šiol nesupažindinau 
mergaičių su didesne maisto įvairove. Pradėjau nerimauti, kad 
Sofi ir Klerė gali virsti užkietėjusiomis neofobėmis, jei nepradės 
valgyti naujo maisto, ypač turint galvoje, kad iki šiol aš neska- 
tinau jų to daryti. 

Praėjo beveik savaitė, o aš vis dar nebuvau pagaminusi nė 
vienos sriubytės. Galų gale Žanina pati ėmėsi iniciatyvos. Nieko 
nepranešusi iš anksto, vieną vėlyvą penktadienio popietę ji pasi- 
rodė mūsų namų tarpduryje su pilnu krepšiu maisto produktų. 

- Atvykau pietums! - pasakė ji džiaugsmingai. - Eik ir pabaik 
savo darbus! - švelniai išvijo mane iš virtuvės. 

Po kelių minučių namuose pasklido kepinamų svogūnų kva- 
pas. Kaip ir dauguma prancūzių, Žanina - puiki virėja. Mane 
stebino tai, kad kasdieniniams valgiams ji vartojo labai nedaug 
prieskonių, žolelių ir pagardų: svogūnus, petražoles, česnaką, 
baltą vyną, druską ir pipirus. Su jais Žanina sugebėdavo paga- 
minti visą puokštę nuostabių patiekalų, paprastai per mažiau nei 
pusę to laiko, kiek užtrukčiau gamindama tokį patiekalą aš. Ir 
visuomet ji ir virtuvė būdavo nepriekaištingai švarios. Aš pavy- 

dėjau jos „jokios netvarkos, jokio sąmyšio“ metodo: kaip žmogus 
gali taip paprastai pagaminti tokį skanų maistą? 

Mūsų vaikams taip pat patiko, kaip ji gamina. 

- Mamie, ca sent bon! (Močiute, kaip puiku!) - sušuko Sofi, kai 
parsivežiau mergaites namo. 

Pavakariai buvo tikras skanumėlis: Mamie firminis patie- 
kalas. Švieži, vis dar šilti prancūziški batonai buvo supjaustyti 
penkių colių ilgio gabalais ir prapjauti išilgai. Pro siaurą plyšelį 
Mamie prikišo sūdyto sviesto iš vietinio mūsų kaimo ūkio (svies- 
to spalva kisdavo beveik kas savaitę, priklausomai nuo to, ką ės- 
davo karvutės). Tuomet ji sukišo susmulkintą tamsaus šokolado 
plytelę. Paskaninto batono galiuką močiutė apvyniojo popieriniu 
rankšluosčiu (taip mažos rankutės liks švarios) ir po vieną pada- 
vė nekantraujančioms mergaitėms. Niam niam! 

Visa gudrybė su šiuo užkandžiu yra ta, paaiškino man Mamie 
vėliau, kad (kaip ir didelė dalis tradicinių patiekalų, skirtų pava- 
kariams), nors jis atrodo kaip skanėstas, iš tiesų yra gana sveikas. 
Tamsiajame šokolade gausu mineralų (pavyzdžiui, magnio), o 
paprasta duona su sviestu aprūpina aktyviems vaikams reika- 
lingais angliavandeniais. Svarbu tai, kad antra porcija vaikams 
neduodama. Gana didelis šio maisto kaloringumas lemia, kad 
nuo stalo vaikai pakyla pasisotinę, bet pietų metui jie vėl praalks. 

Žanina buvo teisi. Po dviejų valandų, prieš pat 19 val., mergai- 
tės vėl buvo pakviestos prie stalo. Vienas sušukimas: „A table!“ 
(Prie stalo!), ir jos atbėgo iš sodo. 

Kol mergaitės žaidė lauke, Mamie apgalvojo vakaro valgio 
strategiją. Stalas buvo papuoštas servetėlėmis, naujaisiais stalo 
įrankiais ir ypatingais mergaičių dubenėliais (tada jos juos pa- 
matė pirmą kartą). Ties kiekvieno valgytojo vieta buvo padėtos 
mažytės valgiaraščio kortelės. Ypatingasis špinatų padažas, gar- 
siai perskaičiau smalsaujančioms mergaitėms. 

Valgymas prasidėjo nuo dviejų ant stalo pasirodžiusių mažų 
dubenėlių, pridengtų lėkštelėmis. Sofi pasilenkė arčiau. 

— Kas viduje? - paklausiau norėdama pasižiūrėti. 

Mamie švelniai patraukė mano rankas, besitiesiančias link 
lėkštelių. 

— Leisk joms tai padaryti! - perspėjo ji. 

Po dangteliais buvo mažos patiekalų porcijos, panašios į tam- 
siai žalią padažą su mažais sviesto trupinėliais, kurie lėtai tirpo, 
virsdami permatomais šulinėliais. Virš dubenėlių kilo garų tu- 
mulai. Mergaitės pradžioje spoksojo be žodžių, o tuomet prapliu- 
po juoku, pamačiusios, jog sviesto gabalėliai iš tiesų buvo taip 
meniškai išdėlioti, kad susidarytų linksmi veidukai su dantukų 
pilnomis burnomis. 

— Greičiau! Suvalgykite juos, kol dar neištirpo! Ko norėtumėt 
pirmiausia? Akytės ar dantuko? - ragino Mamie. 

Klerė darbo ėmėsi pirmoji. Į jos burną nukeliavo sviestinė 
akytė su kąsniu žalios masės. Jokios reakcijos. Po akimirkos 
šaukštas buvo tuščias. Tą patį padarė ir Sofi. Ji susikrovė du svies- 
tinius dantukus su pilnu šaukštu žaliosios masės. Neryžtingai ji 
pabandė ir antrąjį šaukštą. Šį kartą tuščias šaukštas pasirodė jau 
greičiau. Netrukus linksmi veideliai pranyko burnose, o mergai- 
tės gramdė savo dubenėlių dugnus. Kai jos išgramdė paskutinius 
kąsnelius, dugnuose pasirodė besišypsančių kiškučių veidai. Jos 
tylomis palinksėjo galvomis ir kurį laiką dar stebėjo savo dube- 
nėlius. 


Žaninos apsilankymas mums davė puikią pradžią. 
„Šventiška ir malonu“, primindavau sau kasdien artėjant pietų 
metui. 

— Stalas turi būti laimingiausia namų vieta, - primindavo man 
vyras, kai aš vėl imdavau nerimauti dėl valgymo. 

Ir aš iš tiesų jaučiau įtampą, kadangi valgio gaminimas rei- 
kalavo papildomų pastangų tokiu metu, kuris visuomet man 
kėlė didžiausią stresą - vėlyvą popietę (Filipas ir aš tas valandas 
vadindavome „arseno valandomis“). Laimei, Prancūzijoje mes 
buvome kur kas mažiau užsiėmę. Tikrasis mokymas prancūzų 
vaikams prasidėdavo tik sulaukus šešerių ar septynerių, popa- 

mokinės veiklos buvo mažai, tad namuose susirinkdavome gana 
anksti, turėjau pakankamai laiko ką nors greitosiomis paruoš- 
ti, o stebuklingasis aparatas Bi-bi kuk (kaip mes jį pavadinome) 
buvo pagrindinis mano ramstis. 

Aš iš anksto sugalvodavau, ką naujo ir gudraus pasakysiu per 
pietus, tačiau pasirūpindavau, kad mano žodžiai būtų labiau ra- 
ginantys, o ne bauginantys. 


Tau nepatiko? Galbūt dėl to, kad dar neparagavai pakanka- 
mai daug kartų. Na, galbūt kitą kartą! 


Tau nepatiko? Viskas gerai, tau patiks, kai paaugsi. 


Esi alkana? Puiku. Tau tikrai patiks... (pasakykite kito val- 
gymo pavadinimą). Mes valgysime tikrą skanumėlį: ... (pa- 
tiekalo pavadinimas). 


Nors vis dar nerimavau, didelei mano nuostabai, planas ir toliau 
veikė. Ne kiekvienos sriubos mergaitės paragaudavo iš pirmo 
karto. Tačiau po dviejų ar trijų savaičių jos jau buvo išbandžiu- 
sios viską iš mano sąrašo. Tai buvo dar viena pamoka, kurios 
išmokau iš knygų apie vaikų auklėjimą: vaiko valgomo maisto 
kokybę vertinkite savaitės laikotarpyje (ar savaičių), ir nereika- 
laukite visavertės mitybos kaskart jiems atsisėdus prie stalo. 

Pastebėjau, kad nebloga mintis palikti maistą priešais, nors 
dukros ir atsisakydavo jį valgyti, kol su Filipu baigdavome savo 
porcijas. Matydamos mus valgančius, mergaitės paprastai sutik- 
davo bent paragauti. Žinoma, kartais tekdavo palūkėti, kol tas 
maistas vėl pasirodydavo valgiaraštyje. Nenuostabu, kad Klerė 
buvo godesnė ragautoja (Sofi paprastai tekdavo įtikinėti, kad pa- 
sektų sesers pavyzdžiu). 

Dabar jau pati įsitikinau, kad vaiko vaikui perduodama rekla- 
ma puikiai veikia. Juokingiausias mano aptiktas eksperimentas 
buvo toks: mokslininkai sukūrė naują mėlynos spalvos maistą 

vaikams ir stebėjo, kaip mokinių perduota neigiama arba tei- 
giama informacija padidins ar sumažins suvartojimą. Rezultatai 
buvo tokie, kokių ir tikėtasi: bendraamžių spaudimas veikia. Ta- 
čiau keisčiausia buvo tai, kad teigiamos informacijos apie naująjį 
mėlyną maistą iš bendraamžių gavę vaikai dažniau bandė ir kitą 
dieną duoto naujo maisto, net jei tuo metu buvo vieni patys. 

Perskaitę apie tai (ir pamąstę apie „pozityvią informaciją“), 
mes pabandėme pakeisti ir savo kalbėseną. Aš vengdavau sakyti, 
kad maisto skonis yra „geras“ arba „blogas“. Vartojau tik teigia- 
mus apibūdinimus, pavyzdžiui, „geras“, „skanus“. Jei manydavau, 
kad kažkas yra nesveika, taip ir pasakydavau, paaiškindavau, ko- 
dėl taip manau. Ir mergaitės buvo skatinamos taip kalbėti. 

Norėdama įtikinti dukras valgyti nesutrintas daržoves (ir 
siekdama įtikti savo svainiui, kuris erzindavo mane dėl mano 
„skysto maisto mados“, ilgai nelaukus (maždaug per savaitę), pa- 
tiekdavau jas virtas ar šviežias. Tai nebuvo taip sudėtinga, kaip 
atrodė iš pradžių, dar tik sudarinėjant valgiaraštį. Aš tiesiog 
atidėdavau kelias daržoves prieš gamindama košeles, o po kelių 
dienų ištraukdavau jas iš šaldiklio. Supjaustydavau jas plonomis 
juostelėmis ir duodavau mergaitėms tik kelis garuose apvirtus 
gabaliukus. „Svarbiausia, kad jos bent paragautų šių daržovių, - 
vis primindavau sau. - Joms nereikia suvalgyti visko.“ Mažos 
porcijos nesukeldavo įtampos nei joms, nei man. Be to, pasiūly- 
davau tų daržovių su kokiu nors mergaičių mėgstamu patiekalu, 
todėl per pirmąsias kelias savaites makaronai valgiaraštyje pasi- 
rodydavo dažniau, nei norėčiau. Netrukus daržovės ir makaro- 
nai buvo sumesti kartu, ir mes visi - net ir aš su Filipu - laikėmės 
„vienas makaronas, vienas gabalėlis daržovių taisyklės. Mergai- 
tės prisijuokė iš Filipo bandymų nugvelbti iš jų vieną kitą ma- 
karoną, o dėl jo geranoriško nusiteikimo būti „pagautam“ joms 
buvo lengviau laikytis naujosios taisyklės. 

Svarbiausia, pasirūpinome, kad visuomet prie stalo su vaikais 
sėstų bent vienas iš tėvų. Iki šiol mūsų vaikams valgant kuris 
nors iš mūsų būdavo darbe, o kitas sukiodavosi po namus (rū- 

pindamasis skalbimu, valymu ir tvarkymu, elektroninių laiškų 
išsiuntimu ar gauto pašto tikrinimu). Dabar rasdavome laiko 
prisėsti prie stalo kartu. Valgėme lygiai tą patį, ką ir vaikai. Skai- 
tydama mokslinių tyrimų išvadas sužinojau, kad vaikų valgymo 
įpročius daugiausia formuoja tai, ką jiems matant valgo tėvai (o 
ne tai, ką jie liepia vaikams valgyti). 

Kartu su mūsų šūkiu - šventiška ir malonu - nusprendžiau 
baigti ir su bausmėmis. Tačiau kaip man paaiškino Filipo mo- 
tina, turėjo būti įvestos natūralios pasekmės. Svarbiausia yra 
tai, kad visi patiekalai paduodami logiška seka: entrėe, plat, (už- 
kandis, pagrindinis patiekalas), o tuomet desertas. Jei nesilaikai 
sekos, sulaužai taisyklę. Vadinasi, jei nevalgai užkandžio ar pa- 
grindinio patiekalo, negausi ir deserto. Su visa atjauta paaiškinau 
tai mergaitėms, ir jos tai priėmė greičiau nei aš pati. Labai padėjo 
knygelės vaikams: vienoje išdykęs peliukas Mišelis nesėkmingai 
bandė pirmiausia suvalgyti desertą, o Amelija, maža mergaitė, 
negavo deserto, kadangi pasakė „non“ morkoms. Nusprendžiau, 
kad tokia „propaganda“ sustiprins mergaičių motyvaciją, todėl 
šias istorijas ėmėme skaityti reguliariai. 

Paprastai Sofi pradėdavo skųstis kaskart, atsisėdusi prie stalo, 
jos kalbos iškart paveikdavo ir Klerę. Kai paprastas subarimas 
Sofi skundų nesustabdė, ėmiausi Mamie metodo: jei skundiesi 
maistu, jokio deserto. Paaiškinau Sofi viską iš anksto ir ji, man 
pasirodė, nelabai manim patikėjo, tačiau taisyklę išbandė tik vie- 
ną kartą. Tai ne bausmė, pasakiau tvirtai, o tiesiog logiška ir na- 
tūrali jos elgesio pasekmė: aš sunkiai dirbau, kad pagaminčiau 
skanius patiekalus, ir jos skundai (kartu su visais „Oi, man per 
daug ') skambėjo kaip įžeidimas. Patariau nesiskųsti, tiesiog pa- 
sakyti: „Non, merci“ (Ačiū, ne). Maniau, kad ši informacija praė- 
jo jai pro ausis, bet ji suveikė. Po to, kai vieną kartą neteko deser- 
to (pasipylė ašarų lietus ir trypimas kojomis), Sofi greitai perpra- 
to naują tvarką, kuri veikė tarsi burtai. Prie stalo mes raginome 
kalbėti tik teigiamus dalykus. „Kas tau patinka šitame patiekale?“ 
paklausdavau jos. Iš pradžių labai nustebdavau (nustebdavo net 

ir pati Sofi), kai dukra surasdavo tokių gražių žodžių. Galų gale 
visi pasijautė laimingesni - net ir Sofi. 

„Maisto įvairinimo“ fazė kiek užtruko, prasidėjo antras per- 
mainų mėnuo. Tačiau dabar aš jau buvau išmokusi kantrybės. Be 
to, ir aš, ir Filipas atradome, koks malonumas yra sėdėti drauge 
su mūsų mergaitėmis ir valgyti sriubą. Mes planavome, kad tai 
darysime tik dėl jų. O galų gale pamatėme, kad ir patys mėgauja- 
mės naujais skoniais. O nusistatymas, kad daržovės pamažu turi 
pasirodyti ant stalo nesutrintos, privertė mane pasitelkti visą kū- 
rybiškumą. 

Pietų metas užtrukdavo kiek ilgiau - iš dalies dėl to, kad 
prireikdavo šiek tiek papildomo laiko mergaičių įtikinėjimams 
paragauti naujo maisto. Tačiau dabar mes daugiau smaginomės 
prie stalo. Sukūrėme kelis naujus ritualus. Pavyzdžiui, visi pasa- 
kodavome, kaip praėjo diena: kas buvo geriausia, kas - blogiau- 
sia, koks juokingas dalykas nutiko, ko išmokom, kaip padėjom 
kitiems. O Klerė kaskart priversdavo mus juoktis, paėmusi kąsnį 
į burną ir suklikdama: „Žiūrėkite, man auga plaukai!“ (Ji labai 
drovėjosi, kad vis dar buvo beveik be plaukų, pasakiau jai, kad 
vienintelis būdas užsiauginti tokius plaukus, kokiais puikavosi 
jos vyresnė sesuo: valgyti daržoves su gausybe „vida-mynų , kaip 
ji juos vadindavo.) 

Prie stalo mes vienas kitam papasakodavome ir daugiau isto- 
rijų. Sofi, būdama dvejų, nusprendė, kad nemėgsta nieko, kas yra 
blyškios spalvos ir vėsu. Tarp tokių produktų buvo sūris, jogurtas, 
grietinė, varškė, plakta grietinėlė ir net ledai. Net gimtadienio va- 
karėliuose ji nusukdavo nosį nuo deserto, jei įtardavo, kad ten gali 
būti kuris nors minėtas produktas. Dabar ji jau buvo išmokusi 
mėgti ledus, tačiau audringai reaguodavo, jei ant stalo pasirody- 
davo sūris - net švelnaus skonio čederis. Kai Sofi prie stalo būda- 
vo sunkiai sukalbama, prisimindavome istoriją su ledais. 

- Prisimeni, kaip tu nemėgai ledų? - klausdavome jos. Po šios 
pastabos paprastai pasigirsdavo jos nenoriai ištartas, nutęstas 
„Taaaaaaip...“ - Na va, čia juk kaip ledai. Anksčiau tu jų nemėgai, 

o dabar mėgsti. Tu tiesiog neparagavai šito produkto (ar patieka- 
lo) tiek kartų, kad jį pamėgtum. 

Tai galų gale sukeldavo šypseną, o po kurio laiko ir atvirą bur- 
ną, į kurią mikliai nukeliaudavo ir naujojo maisto kąsnis. Galiau- 
siai ji nenoromis (o kartais ir su entuziazmu) priimdavo bet kokį 
jai siūlomą maistą. Ir nors Sofi vis dar įnirtingai priešinosi sūriui, 
viskas ėjo geryn. 


Vyro giminaičiai, pradžioje įnirtingai užvertę mus 
pasiūlymais, jau kelias savaites nieko nesakė. Priėmiau tai kaip 
pritarimo ženklą. 

- Argi ne puiku, kad mergaitės valgo tiek daug naujų patieka- 
lų? - kartą paklausiau Žaninos, kai mes stovėjome eilėje turguje. 
Nebegalėjau nulaikyti pasididžiavimo savimi. 

Išgirdusi ją sakant: „Oui, mais...“ (Na taip, bet...), supratau, 
kad neišgirsiu laukiamo pagyrimo. 

- Vaikai turėtų valgyti tai, ką valgo suaugusieji, - švelniai 
papriekaištavo ji man. - Tu praleidi labai daug laiko, bandyda- 
ma specialiu maistu joms įtikti. Būtų kur kas paprasčiau, jei jos 
valgytų tai, ką valgote jūs, tada, kada valgote jūs ir taip, kaip 
valgote jūs. 

Įskaudinta nebeturėjau, ką atsakyti. Teisybė, kad lyginant 
su prancūzų vaikais, kuriuos pažinojome, mūsų dukros vis dar 
buvo išrankios ir maištingos valgytojos. Ir jos vis dar daug už- 
kandžiavo. Bet aš vis tiek labai didžiavausi mūsų pasiekimais. 
Maniau, kad mūsų mergaitės nepakankamai įvertintos. 

Ir vėlgi aštrius kampus nuglostė mano vyras. 

— Na, tai tik pradžia, - pasakė jis švelniai. - Mokytis skirtingų 
skonių - tas pats, kaip mokytis abėcėlės. Kai jos išmoks tai, ga- 
lės mokytis pamėgti prancūzų patiekalus, lygiai kaip mokomasi 
skaityti. 

Prie stalo pradėjome žaisti abėcėlės žaidimus. „A - apelsinui, 
B - burokėliams' buvo mano mėgstamas. Atsakydamos mūsų 

sakyti, mūsų veikla apibendrina prancūzų požiūrį: valgymas - 
rimtas Žaidimas. 

Praėjo kelios dienos (na, gerai, kelios savaitės), kol aš susitai- 
kiau su anytos komentarais. Mano vyras buvo teisus. Atėjo lai- 
kas, nusprendžiau aš, pereiti prie antrosios plano dalies. Dabar, 
kai dukros išmoko valgyti įvairų maistą, mes galim pradėti rim- 
tai taikyti likusias prancūzų valgymo taisykles. Tai bus tikrasis 
išbandymas ir parodys, ar mano vaikai gali valgyti kaip prancū- 
zai, ar ne. 


2 


Keturi sotūs valgiai per dieną 


Kodėl prancūzų vaikai neužkandžiauja 


Jai faim! 
Mange ton poing, 
Et garde lautre pour demain. 
Et si tu nen a pas assez, 
Mange un de tes pieds 
Et garde V autre pour danser! 


Aš alkanas! 
Tuomet suvalgyk savo kumštį. 
Jei vis dar alkanas, gali suvalgyt savo riešą. 
O jei vis dar norėsi valgyt, 
Gali užkrimst vienos iš savo kojų, 
O kitą pasilikti rytdienos puotai! 


Prancūzų liaudies vaikiškas eilėraštukas 


Ankstyvą kovą pasiekėme lūžio tašką. Įvykdėme 
mano naujametinį pasižadėjimą: mergaitės jau valgė dešimt 
naujų produktų: špinatus, burokėlių mišrainę, daržovių troškinį 
(ačiū mūsų draugui Lorensui iš Provanso), salotas su acto užpilu 
(dėkui Sandrinai), vichyssoise (bulvių ir porų sriubą), raudoną- 
sias paprikas (net ir žalias), brokolius (tikra pergalė), pomidorus 
(vėlgi), alyvuogių užtepėlę (daugiausiai Klerė, beprotiškai pami- 
lusi alyvuoges), ir omletą (su dideliu kiekiu daržovių troškinio, 
tad gal ir nereikėtų skaičiuoti atskirai). Meiliai senelio raginama, 
Sofi net midiją suvalgė. 

Abu su Filipu taip pat pasistengėme - abu nemėgome žiedinių 
kopūstų, tad mergaitės buvo sužavėtos, kai pastarąjį mėnesį jie 
vis pasirodydavo mūsų, tėvų, lėkštėse - žinoma, tik su dideliu 
kiekiu kreminio bėchamel padažo. Pirmaisiais kartais Klerė ir 
Sofi nevaldomai krizeno iš mūsų perkreiptų veidų, kai Filipas ir 
aš stojom akistaton su žiediniais kopūstais. „Raugaukit! Raugau- 
kit!“ —- smagiai ragino jos. Mūsų pamažu gimstanti meilė žiedi- 
niams kopūstams buvo kiek apsimestinė, bet tai darė didelį įspū- 
dį mergaitėms. 

Labai didžiavausi mūsų laimėjimais. Bet vis dar nerimavau 
dėl užkandžiavimo. Mano vaikai jau ragaudavo po keletą naujų 
produktų, o kai kuriuos ir valgė gan normaliais kiekiais. Bet vis 
dar gausiai užkandžiavo, ir tų užkandžių kiekiai viršijo tai, ką 
suvartodavo valgio metu. 

Tuo tarpu prancūzams, kuriuos pažinojome, užkandžiavimo 
problema, rodės, nė neegzistavo. Tiesą sakant, nė karto nema- 
čiau užkandžiaujančio prancūziuko. Jie neužkandžiauja parke. 
Niekad nemačiau jų kramsnojant automobiliuose. Nemačiau nė 
vieno vaiko, landžiojančio į spintelę ar šaldytuvą. Tą galima buvo 
pasakyti tiek apie mažo kaimelio vaikus, tiek apie mergaičių pus- 
seseres iš Paryžiaus ir Liono. 

— Kada gi vaikai užkandžiauja? - galų gale paklausiau anytos. 

- Jie neužkandžiauja, - atsakė ji. 

Jos nustebusi mina parodė, kad aš vėl paklausiau vieną iš tų 
Kvailų Užsieniečių Klausimų. Sugėdinta pakeičiau temą. Bet 
vis mąsčiau apie jos atsakymą. Jokio užkandžiavimo? Tikrai? 
Namuose, Šiaurės Amerikoje, kiekviena su vaikais praleista 
akimirka buvo neįsivaizduojama be užkandžiavimo. Kiek pa- 
sidomėjusi supratau, kad Sofi ir Klerė yra tipiškos amerikietės: 
Šiaurės Amerikoje vaikai užkandžiauja vidutiniškai tris kartus 
per dieną (ir triskart valgo). Buvau priblokšta sužinojusi, kad 
vienas iš penkių vaikų Šiaurės Amerikoje užkandžiauja iki šešių 
kartų per dieną. 

Vis dėlto anyta buvo teisi. Vaikai Prancūzijoje neužkandžiau- 
ja. Sužinojau tai stebėdama šeimas mūsų kaimelyje. Jų vaikams 
duodami keturi sotūs valgiai per dieną tuo pačiu laiku: pusryčiai 
ryte, pietūs maždaug 12:30, goūter (pavakariai) apie 16.30 ir pietūs 
tarp 19.00 ir 20.00 val. Ir viskas. Viržini patvirtino mano paste- 
bėjimus. Ji net atsiuntė man oficialų Prancūzijos maisto vadovą, 
kuriame kategoriškai rekomenduojama neužkandžiauti. Nors 
jis tikrai nebūtinas. Toks maitinimosi grafikas daugumai tėvų 
ir vaikų Prancūzijoje yra įsišaknijęs ir net nesvarstomas įprotis. 
Nepanašu, kad jiems reiktų nuolatos kovoti su kokiais nors sliū- 
kinimais paslapčia ieškoti maisto. Atrodo, kad valgymas kokiu 
nors kitu dienos metu jiems yra retas reiškinys. (Dėl viso pikto, 
jei kas nors netyčia išklystų iš doros kelio, užkandžių reklamos 
prancūzų televizijoje pažymėtos didelėmis baltomis antraštėmis 
(visai kaip ant cigarečių pakelių), skelbiančiomis: „Saugodami 
savo sveikatą, venkite užkandžiauti tarp valgių.) 

Kodėl vaikai Prancūzijoje auginami būtent taip? Iš dalies to- 
dėl, kad čia jie (kaip ir vaikai bet kurioje kitoje šalyje) mokomi 
greičiau suaugti. O didžioji dalis suaugusiųjų neužkandžiauja - 
bent jau viešumoje. Jie nežiaumoja bandelių ar negurkšnoja ka- 
vos eidami gatve. Jie nesinešioja užkandžių rankinėse ar kišenėse 
(ar bent jau neturėtų to daryti). O jei kas nors užkandžiauja nuo- 

lat ir viešumoje, tai būna tiek neįprasta, kad net gali susilaukti 
komentarų iš aplinkinių. Prisiminiau vieną nutikimą apie gerai 
žinomą prancūzų politiką. Dar prieš jam sužibant tarptautinės 
žiniasklaidos antraštėse, Dominikas Štrosas-Kanas (Dominigue 
Strauss-Kahn) (buvęs finansų ministras ir tuometinis Tartptau- 
tinio Valiutos Fondo Vašingtone vadovas) buvo kiek pašiepiamas 
dėl savo pomėgio vėlyvomis popietėmis gardžiuotis tartelette, 
mažais pyragėliais. Išgirdusi apie tai iš Veronikos (kuri ir parašė 
knygą apie DSK, kaip jį vadina prancūzai), pamaniau, kad geriau 
nutylėsiu kai kuriuos savo pačios mitybos praeityje faktus, pa- 
vyzdžiui, apie „lengvo užkandžio dietą“, kurią esu išbandžiusi, ir 
kuri, tiesą sakant, man visai patiko. 

Tačiau vis tiek dar negalėjau patikėti, kad suaugę prancūzai 
visai neužkandžiauja. 

- O kaip tuomet kavinukės Paryžiuje? - paklausiau vieną po- 
pietę kalbėdama telefonu su Veronika. 

- Tikra tiesa, paryžiečiai tiesiog dievina paklajoti po miestą 
ar prisėsti kavinukėje, - pasakė ji. (Ji pavartojo žodį flūner, ku- 
ris reiškia „lėtai ir be tikslo klaidžioti, besigėrint viskuo, ką ma- 
tai“). - Bet atkreipk dėmesį į žmones kavinėse ir pamatysi, kad 
dauguma valgančiųjų neįprastu laiku yra turistai. Klientai pran- 
cūzai dažniausiai mėgausis tik puodeliu espreso kavos. 

Buvau priblokšta. Vėliau paklausiau Viržini, ar tai, ką man 
sakė Veronika, tiesa. 

— Dauguma prancūzų neužkandžiauja kasdien, o maždaug 
pusė to nedaro iš viso, - atsakė ji. - Jei ir užkanda, tai tik vieną 
kartą, vėlyvą popietę, nes greičiausiai tądien jų laukia neįprastai 
vėlyvi pietūs - galbūt kokią 21 valandą ar vėliau. 

Net ir patį užkandžiavimą jie apibūdina gan neįprastai. Virži- 
ni kalbėjo apie en cas („dėl viso pikto“ reiškia išimtinai retą nu- 
krypimą nuo įprastinės tvarkos) ir grignotage (nuo žodžio grig- 
noter - kramsnoti ar graužti). Abu šie Žodžiai reiškia, kad val- 
ginėti yra ir neįprasta, ir tam tikra prasme nemandagu. Iš tiesų, 
paaiškino Viržini, prieš kelerius metus mokslininkams pradėjus 

kurti maisto dienoraščius buvo pastebėta, jog suaugusieji aps- 
kritai užkandžiauja. Ši naujiena apie „užkandžiavimo epidemiją“ 
sukėlė net šiokį tokį skandalą Prancūzijoje, o politikai ir mity- 
bos ekspertai netgi ėmė liūdnai aimanuoti dėl plintančio sveikos 
mitybos atsižadėjimo. Ji atsiuntė man kelias laikraščio iškarpas, 
kurių katastrofą skelbiančios antraštės sukėlė man juoką. Net 
sunku buvo įsivaizduoti, ką jie pasakytų išgirdę, jog 98 procentai 
amerikiečių užkandžiauja kasdien, o beveik pusė jų tai daro tris 
kartus per dieną. Ir aš tikrai labai abejojau, kad amerikiečiai už- 
kandžiams renkasi tą patį, ką prancūzai: vaisiai ir arbata ar kava 
buvo prancūzų užkandžių sąrašo viršuje, dar jogurtas ir duona 
su sviestu. 

Taigi priežastis, kodėl prancūzų vaikai nevalginėja, yra pa- 
prasta: jie tiesiog tokie patys, kaip ir jų tėvai. Ir taisyklė „Jokių 
užkandžių“ turi tam tikrų privalumų jų tėvams. Jų vaikų sė- 
dynės automobiliuose ir vežimėliai nėra nusėti trupinių (mūsų 
šeimoje taip mėgstamas šviežias prancūziškas batonas yra vie- 
nas geriausių trupinių šaltinių pasaulyje) ar lipnių sulčių dėmių 
(prie kurių taip puikiai limpa trupiniai). Jų krepšiai nėra gėrybių 
saugyklos, dėl kurių vaikai staiga puola į neva žemo cukraus 
kiekio kraujyje sukeltas verkšlenimo isterijas (o tuomet įsisuka į 
raktus, plaukų šepečius ar kredito korteles). Vienas stulbinamas 
atradimas per pirmąsias mūsų viešnagės Prancūzijoje savaites 
tiesiog apibendrina viską, apie ką kalbėjau: ten gaminami veži- 
mėliai neturi puodelių laikiklių, kaip ir (bent jau tradiciškai) jų 
automobiliai. 

Taigi užkandžiavimas yra vienas iš tų dalykų, kuriems Pran- 
cūzijoje taikomos nerašytos taisyklės. Jokių užkandžių moky- 
klose, su retomis išimtimis trejų-ketverių metų darželinukams 
kai kuriose įstaigose (nors ir šią prieštaringą praktiką rengia- 
masi uždrausti). Ir niekas nesitiki, kad renginių metu bus pa- 
tiekiamas maistas, išskyrus gimtadienių vakarėlius (tuomet už- 
kandžių laikas būtinai sutaps su tradiciniais pavakariais). Tiesą 
sakant, pasiūlyti vaikui užkandį „netinkamu“ laiku būtų baisus 

netaktas. Man tai buvo priminta prieš savaitę, kai svečiavomės 
anytos namuose. Ten užsibuvome ilgiau, nei aš tikėjausi, nors 
rengiausi išvykti 18 val. Todėl pasiūliau Sofi ko nors užkrimsti, 
nes nujaučiau, kad ji baisiai alkana (galbūt dėl to, kad ir pati taip 
jaučiausi). 

- Betgi jau greitai pietūs, - užprotestavo mano anyta. - Tu 
numuši jai apetitą! — ir tiesiog mano akivaizdoje, man pačiai ne- 
tikint savo akimis, ji atėmė sausainius iš sugniaužtų Sofi delnų 
nepaisydama rėksmingo protesto. Sofi tiesiog privalėjo palaukti. 
Sukandusi dantis pasidaviau ir įsodinau Sofi į automobilį. 

- Tu teisi! Be abejo, ji turėtų palaukti, - viskas, ką pasakiau 
Žaninai. 

Ir Sofi tikrai palaukė, bet neilgai; kai tik išsukome iš kiemo, 
iškart jai padaviau prancūzišką batoną. 

— Grignote, kaip tu ir mėgsti! - tariau jai, jausdamasi tikra 
maištininkė. 

Šis nutikimas buvo vienas iš daugelio. Nuo pat mūsų at- 
sikraustymo valginėjimas tapo viena iš šeimoje patiriamos 
įtampos priežasčių. Tik persikrausčius į Prancūziją, mūsų už- 
kandžiavimų įpročiai buvo kur kas labiau amerikietiški nei 
prancūziški. Mūsų dukros buvo maitinamos mano pienu. O 
kai jos paaugo, vienas iš dažniausiai reikalaujamų dalykų buvo 
maistas. Ir mes duodavom užkąsti, kada tik jos paprašydavo. 
Norėdama būti visada pasiruošusi, maisto buvau prikaišiojusi 
visur: automobilyje, vežimėlyje, virtuvinėje spintelėje, krepšyje 
sauskelnėms. 

Tai atrodė normalu, nes dauguma mūsų pažįstamų darė tą 
patį. Vankuveryje visi pažįstami vaikai nuolat kramsnodavo. Jie 
užkandžiavo mokykloje, pomokykliniuose užsiėmimuose, tre- 
niruotėse, parke ir beveik kiekviename susibūrime, kuris truk- 
davo ilgiau nei penkiolika minučių. Jie užkandžiaudavo savo 
vežimėliuose ir automobiliuose. Tarsi kas būtų pasukęs stebu- 
klingą raktelį, mano vaikams išsivystė Pavlovo reakcijos: „Norė- 
Čiau ko nors valgomo“ Valginėjimas taip smarkiai paplitęs ir taip 

įsišaknijęs Šiaurės Amerikos tėvų kasdienybėje, kad ir man tai 
buvo savaime suprantamas dalykas. Kur mes beeitume, visada 
pasiimdavau užkandžių (arba jų gaudavom iš nesuskaičiuoja- 
mos daugybės mamų, kurių kulinariniai gabumai gerokai lenkė 
manuosius). 

Todėl aš niekuomet nemaniau, kad mūsų šeima yra išskirtinė. 
Ir man visai nesinorėjo keisti mūsų įpročių. 

- Vaikai juk turi mažus pilvukus, - svarsčiau sau. - Jiems rei- 
kia valgyti reguliariai, kas kelias valandas ar panašiai, kitaip jie 
peralks. ; 

—- Hmmm, - toks buvo mano vyro atsakas, kai išdėsčiau jam 
savo teoriją, būtent po to susikirtimo su jo motina dėl vaikų už- 
kandžiavimo. - Ar tu taip ir užaugai? - paklausė švelniai. - Aš 
tai tikrai ne. 

Supratau, kad jis teisus. Tikrai nepamenu tokio dažno valgi- 
nėjimo savo vaikystėje. Mes tikrai neužkandžiaudavom automo- 
bilyje (ne užkandžiai, o muzika iš aštuonių takelių grotuvo buvo 
mūsų pramoga). Vadinasi, mūsų vaikai užkandžiauja žymiai 
dažniau, nei mes būdami jų amžiaus. Man augant aštuntajame 
dešimtmetyje, dauguma vaikų užkandžiaudavo kartą per dieną, 
o ketvirtadalis neužkandžiaudavo išvis. 

Apmąsčiau savo šeimos praeitį. Mano seneliai išgyveno Di- 
džiąją ekonominę krizę ir du pasaulinius karus, tad taupumas 
ir namuose ruoštas maistas jiems buvo savaime suprantami da- 
lykai. Taip jie augino ir mano tėvus. Kai buvau maža, mes retai 
eidavome į restoranus (nors greitojo maisto restoranų buvo gau- 
su jau ir tuomet) vien dėl tos priežasties, kad taip buvo išauklėti 
mano tėvai. O popietes leisdavau žaisdama su kaimynų vaikais 
kieme, o ne vežiojama automobiliu iš vieno būrelio į kitą. Grįžę 
po pamokų namo ir persirengę, lėkdavome į kiemą žaisti iki pat 
pietų, net nestabtelėdami užkąsti. 

Taigi Filipas buvo teisus. Aš pati neužaugau valginėdama. Bet 
tai dar nereiškia, kad užkandžiavimas yra blogis, paprieštaravau. 
Ir toliau ginčijausi. (Atkaklumas, kaip mėgsta pabrėžti mano 

vyras, yra viena iš tų gerųjų savybių, kurių aš kartais nesugebu 
tinkamai suvaldyti.) 

Bet mano vyras taip pat užsispyręs. Jis ramiai paprašė Vir- 
žini atsiųsti jam keletą mokslinių tyrimų, kuriuos sąmoningai 
pradėjo palikinėti virtuvėje ant stalo. Pradėjusi skaityti, nebe- 
galėjau nustoti. Paaiškėjo, užkandžiavimas nėra toks jau nekal- 
tas. O viena iš priežasčių yra ta, kad vaikų užkandžiai tikrai 
nėra (staigmena!) ypatingai sveiki. Saldėsiai yra patys mėgsta- 
miausi užkandžiai, kiek rečiau valgomi pasūdyti užkandžiai ir 
saldieji gėrimai (pavyzdžiui, gaivieji ir energetiniai gėrimai). 
Mūsų vaikai daug mažiau už mus jų amžiuje geria pieno ir val- 
go šviežių vaisių. Tad dažniausiai, kaip ir suaugusieji, užkan- 
džiaudami jie kemša nevisavertį maistą ir pasisavina daugiau 
kalorijų, bet mažiau maistingųjų medžiagų. Viename straips- 
nyje perskaičiau susirūpinusių dietologų įspėjimus, kad jie ste- 
bi pavojingą tendenciją, rodančią, kad vaikai artėja link „nuo- 
latinio valgymo“. Šios mintys privertė mane pasidomėti, kiek 
Prancūzijoje yra antsvorį turinčių vaikų. Tik keli žmonės šiame 
kaimelyje buvo panašūs į nutukusius, o tarp Sofi bendraklasių 
nemačiau nė vieno. Statistika patvirtino tai, ką mačiau: Jungti- 
nėse Valstijose nutukę yra 20 procentų vaikų, o Prancūzijoje - 
tik 3 procentai. 

Ir vis dėlto abejojau, kad nustoti užkandžiauti būtų gera min- 
tis. Kad paprieštaraučiau vyrui, radau dar kelis tyrimus, kuriuo- 
se buvo sakoma, kad užkandžiavimas gali pagerinti nuotaiką, 
atmintį ir pakelti cukraus kiekį kraujyje. 

- Neužkandžiavimas vaikams gali sukelti stresą, - pergalingai 
tariau, rodydama pirštu į tyrimus, kuriuos radau. 

— Man atrodo, - švelniai tarė Filipas, - kad neužkandžiavimas 
suerzina tave. 

Tai buvo tiesa, mano vaikai būtent tada, kai negaudavo už- 
kąsti, tapdavo liūdni, irzlūs ir kaprizingi. Bet ir aš pati tapdavau 
liūdna, irzli ir nepatenkinta, kai jie negaudavo užkąsti. Griebiau- 
si kito argumento. 

— Užkandžiavimų atsisakymas gali pakenkti Sofi sėkmingai 
mokytis mokykloje. Užkandžiavimas stabilizuoja cukraus kiekį 
kraujyje. Jai to reikia, kitaip negalės susikoncentruoti, - ir baig- 
dama grėsmingai pridūriau: - Tu juk Žinai, į ką aš būnu panaši, 
kai man trūksta cukraus. Užkandžių atsisakymas tiesiog reikštų 
dar daugiau šeimyninių kivirčų ir barnių. 

— Sofi šiemet visai gerai sekasi, - atkirto Filipas. - Nors jai iš 
viso nebuvo leista užkandžiauti mokykloje. 

Ir tai buvo tiesa. Tylomis didžiavausi, kaip gerai Sofi išmoko 
prancūzų kalbą, pritapo klasėje ir išbūdavo aštuonias valandas 
mokykloje, nors buvo tik penkerių. Bet užanty turėjau dar vieną 
argumentą. 

— Persikėlimas į Prancūziją mergaitėms tikrai sukėlė nemažai 
įtampos. O užkandžiai jas paguodžia. Joms būtinai reikia nak- 
tipiečių - tai ta rutina, kuri išliko, kai viskas aplink taip stipriai 
pasikeitė. Ir joms patinka rytiniai užkandžiai lovoje savaitgaliais, 
jos taip jų laukia. Nebūkime joms tokie griežti, - maldavau. 

— Manau, - tvirtai atsakė Filipas, - kad su užkandžiavimu 
reiks kovoti mažiau, jei leisim joms tai daryti tik kartą per die- 
ną, pavakarių metu, kaip daro ir visi kiti prancūzų vaikai. Dabar 
mūsų vaikai žino, kad kaskart gali derėtis dėl užkandžių. Jos už- 
kandžiauja rytais, po pietų ir eidamos į lovą. Ir nori vis daugiau 
ir daugiau. Todėl nuolat ir prašinėja. Ir nenustos, net pasakius ne. 
Štai kas iš tiesų sukelia stresą. 

Man buvo įdomu, ar jį taip kalbėti pamokė jo motina, visgi 
turėjau pripažinti, kad jis galbūt yra teisus. Nepaisydama antros 
prancūzų valgymo taisyklės, ir toliau pasitelkdavau užkandžius 
auklėdama vaikus. Tai palengvindavo kai kuriuos dalykus: man 
nereikėdavo dukrų mokyti kantrybės, kai kartu tekdavo laukti 
eilėje banke ar maisto parduotuvėje, nes duodama užkąsti pa- 
siekdavau tokį pat rezultatą, tik be jokio streso. Bet pasirodė ir 
trūkumai: kai kartą pasakiau, kad užkandžiauti galės tik tuomet, 
kai susimokėsime, pasirodė, kad buvusį įprotį ne taip jau papras- 
ta pakeisti. Mergaitės nuolat reikalavo užkandžių bet kur ir bet 

kada. Tad galų gale jos ėmė užkandžiauti bet kokiu metu, dažnai 
impulsyviai, kada tik panorėdavusios ar net nuolatos, tiesiog visą 
dieną. Vaikų reikalavimai duoti užkąsti sustiprėdavo vėlyvą po- 
pietę ir pasiekdavo kritinį tašką visai prieš pietus. Jei nusileisda- 
vau, dažniausiai jos prisikimšdavo sausainių, duonos su sviestu 
ar prancūziško batono. Ir aš leisdavau savo ilgas brangias valan- 
das ruošdama valgį tik tam, kad jos grybštelėtų vieną kitą kąsnelį 
tų skanių ir sveikų gėrybių per pietus. Taigi, aiškiai galėjau maty- 
ti teigiamas užkandžiavimo sumažinimo ar uždraudimo puses. 
Tačiau kartu bijojau verkšlenimo, zirzimo ir kaprizų atsako. 

Mūsų sutikti prancūzų vaikai, negavę paužkandžiauti, nie- 
kada nepuldavo į įsteriją. Tiesą sakant, net neatrodė, kad jie to 
pasigestų. Jie mėgavosi pavakariais, kadangi niekada nematyda- 
vo, kad kas nors užkandžiautų tarp valgių, jiems nė nekildavo 
mintis to paprašyti. 

Vis dėlto man sunku buvo patikėti, kad ir mūsų vaikai galė- 
tų taip elgtis. Tačiau mano vyro giminės sumanė surengti tylią 
kampaniją. Anyta vis užvesdavo kalbą apie užkandžiavimą. Taip 
pat ir Filipo pusbrolis. Ir brolienė. Visa tai įjungė mano gyny- 
bos mechanizmus, net jei ir turėjau pripažinti, kad jų žodžiuose 
daug tiesos. Žvelgdama atgal, dabar suprantu, kad viskam ban- 
džiau priešintis, nes jaučiausi svetimšalė ir buvau baisiai išsiilgu- 
si namų. Užkandžiavimas tapo viena iš pagrindinių mano pa- 
guodos priemonių. Ir, didžiam mano nusivylimui matant menką 
kaimelio gyventojų norą su manimi bičiuliautis, man beliko už- 
kandžiauti ir taip lyg mažam vaikui ginti savo tapatumą. 

Viskas pasikeitė Velykų išvakarėse. Vienam iš mūsų draugų 
buvo diagnozuotas antrojo tipo diabetas. O geriausia Sofi draugė 
Vankuveryje dėl ėduonies prarado krūminį dantį; kai jos tėvai 
kreipėsi į odontologą, šis rado pilna sugedusių dantų ir dante- 
nų infekciją. Mergaitei teko atlikti sudėtingą operaciją, pašalinti 
krūminius dantis ir įsodinti implantus, kurie turėjo tarnauti, kol 
išaugs nuolatiniai dantys. Kai mano vyras skaitė man šį laišką 
apie Sofi draugę, aš kaip tik dėliojau zuikius, viščiukus ir kiauši- 

nius, kurie turėjo būti suslapstyti sode, ir rašiau užuominas mer- 
gaitėms kruopščiai paslėpto lobio paieškoms. Kai tik jis pabaigė 
skaityti, mano žvilgsnis nukrypo į saldainių ir šokolado krūvą. 
Filipas pajautė turįs pranašumą. 

— Ką manai apie šeimos mitybos dienoraštį? - paklausė jis. 
Vyras persekiojo mane su tuo savo pasiūlymu diena iš dienos. - 
Juk tikrai neskaudės, o mes sužinosim, ką valgo mūsų vaikai ir 
ką mes patys valgome. 

Tą kartą nusileidau. 

— Gerai, bet tik savaitei, - ir nurėžiau: - Ir tik tada, kai baigsis 
Velykų saldainiai. 

— Gerai, bet turėsim įtraukti viską, ką valgome, o taip pat su- 
skaičiuoti, kiek mergaitės suvalgo, - pareikalavo jis. 

Daug negalvodama ir matydama visas gėrybes, ruošiamas 
mergaitėms, drąsiai sutikau. Mūsų mitybos įvairinimo akcijos 
dėka patiekalai, kurie anksčiau neturėjo vietos mūsų valgiaraš- 
tyje (špinatai, paprikos, porai, pomidorai, salotos ir visokiausių 
rūšių žuvis), dabar buvo patiekiami kiekvieną savaitę. Dienoraš- 
tis parodys, kad jis neteisus, pamaniau. 

Bet paaiškėjo, kad klydau aš. O Filipas buvo teisus: dienoraštis 
atskleidė visą tiesą, ką valgo mergaitės (ir ko ne). Mergaičių už- 
kandžių kokybė buvo nekokia: jos daugiausia valgė baltą duoną 
ir saldumynus (pavyzdžiui, uogienę, medų, šokoladą, sausainius). 
Ir pasisotindavo būtent užkandžiais - po mokyklos, eidamos į 
lovą ir (savaitgaliais) rytmečio valandomis. Pagal kiekį (bent 
jau mano apytikriais paskaičiavimais, nes aš griežtai atsisakiau 
Filipo pasiūlymo sverti maistą) mergaitės daugiau suvalgydavo 
užkandžiaudamos nei per vakarienę. Supratau, kad tai turbūt 
ir buvo ta priežastis, dėl kurios jos tik paknibinėdavo daugelio 
mano kruopščiai ruoštų daržovių patiekalų, nepraėjus nė valan- 
dai, puldavo vėl užkandžiauti. 

Šeimos maisto dienoraštis padėjo man suprasti, kad nepakan- 
ka patiekti įvairaus maisto. Svarbu ne tik, ką duodame vaikams. 
Svarbu apgalvoti, kada bei kaip patiekiame maistą vaikams. 

Taigi, prancūziškas maitinimosi grafikas atrodė vis priimtines- 
nis. Neužkandžiaudami vėlyvą rytą, vaikai labiau praalksta. O 
kai užkanda tik vieną kartą per pavakarius, geriau valgo vakare. 
Ir - tai turėjo būti sudėtingiausia - jei mes neleisime mergaitėms 
užkandžiauti prieš miegą, tai paskatins jas sočiai papietauti. Per- 
nelyg dažnai per pietus mūsų vaikai tik paknibinėdavo mais- 
tą, bet su pasigardžiavimu prisikirsdavo dribsnių ar duonos su 
sviestu prieš pat miegą. Filipas buvo teisus: beužkandžiaudamos 
mergaitės prisikimšdavo nekokybiško maisto. Galbūt, galiausiai 
pripažinau, Filipas neklydo ir dėl jų elgesio. Galbūt mūsų vaikai 
būtų daug paklusnesni, jei jiems nebūtų leista užkandžiauti kada 
tik pakliūva. | 

Užsiminiau apie maisto dienoraštį mūsų draugei Selinai, kuri 
ilgus metus gyveno Vankuveryje. Be Filipo, ji buvo viena iš tų 
nedaugelio prancūzių, kuri suprato Šiaurės Amerikos kultūrą. 
Dabar, kai grįžo į Prancūziją, man buvo įdomu sužinoti jos nuo- 
monę apie užkandžiavimą. 

- Kai tik nuvykau į Vankuverį, man tai tikrai atrodė taip ne- 
priimtina! - sušuko ji mums kalbantis telefonu. - Visų pirma, 
kažkas vienas sau valgo tavo akivaizdoje ir net nesidalija. Ir tai 
darydamas vis atsistoja ar vaikštinėja aplink. Prancūzai jaučia- 
si kiek nejaukiai, kai mato žmogų, valgantį neatsisėdus. Ir man 
sunku buvo patikėti savo akimis - kokia netvarka! 

Tikra tiesa: užkandžiavimas tikrai kelią netvarką. Aplink 
barstomi trupiniai, išsipila kava, išsitaukuojami pirštai, o nuo jų 
atsiranda ir dėmės ant drabužių. Prie tvarkos įpratusius prancū- 
zus tai trikdo. Jų vaikai, kaip taisyklė, yra kur kas švaresni nei 
amerikiečiai. Net ir mažyčiame mūsų kaimelyje vaikų apranga 
mokykloje kur kas labiau priminė sekmadienio išeiginius dra- 
bužius nei tuos apdribusius apdarus, kuriuos vaikai vilkėjo pas 
mus. Šių vaikučių drabužiai, kaip ir suaugusiųjų, buvo rūpestin- 
gai išlyginti. (Kai pirmą kartą lankiausi pas Filipo šeimą, buvau 
priblokšta, kad jo mama lygino visus šeimos drabužius, įskaitant 
džinsus, marškinėlius ir apatinius. Tą patį darė ir mano ben- 

draamžės. Mano visiškas abejingumas lyginimui, savo ruožtu, 
buvo vienas iš perspėjimų Filipo šeimai, kad esu tikrai netinka- 
ma nuotaka. Galų gale, nors ir nenoromis, ėmiausi lyginti mūsų 
drabužius - bet tik ne apatinius. Mano apsisprendimas lyginti 
drabužius buvo sutiktas su palengvėjimu.) 

Mane sudomino ir kita Selinos išsakyta mintis. „Amerikie- 
čiams trūksta savikontrolės!“ - nuolat kartojo ji. Tai vėlgi atsklei- 
džia prancūzų pažiūras: žmonės turi kontroliuoti save valgydami. 
Tai reiškia, kad vaišės turi būti retos, valgomos tik ypatingomis 
progomis ir besigardžiuojant. Ir dar - tai reiškia, kad valgoma 
turi būti tik valgio valandomis ir būtinai prie stalo. Laužydami 
visus prancūzų valgymo įpročius amerikiečiai atrodė visiškai 
nesusivaldantys. Dėl visų šių priežasčių amerikiečių potraukis 
užkandžiauti - ypatingai nuolatinis gėrimų gurkšnojimas ir 
sriubčiojimas - prancūzams atrodė kiek keistuoliškas ir gan pa- 
sibjaurėtinas. Žinoma, visa tai puikiai supratau (o jei ir nebūčiau, 
tai iš daugybės aplinkinių šnairavimų greitai būčiau susipratusi). 

Selinos komentarai pataikė į dešimtuką. Nepaisant mano 
įsitikinimų, pradėjau suprasti, kad prancūzų požiūris turi tam 
tikros logikos: leidus užkandžiauti, vaikai gal ir paklusnesni, bet 
tai prastas įprotis jiems suaugus. Tad, paėmusi taisyklių sąrašą 
nuo šaldytuvo, pridėjau dar vieną taisyklę apie užkandžiavimą: 


7 prancūzų valgymo taisyklė 
Kuo mažiau užkandžiauti, geriausiai kartą per 
dieną (daugiausiai du), ir jokio užkandžiavimo 
likus valandai iki valgymo. 


Kad būtų suprantamiau, reikia kiek paaiškinti šią taisyklę. Vaikų 
valgydinimą Prancūzijoje galima sulyginti su traukiniais Šveica- 
rijoje: visada tiksliai pagal grafiką. Vaikai, kaip ir jų tėvai, valgo 
tvarkingai tuo pačiu laiku. (Šios taisyklės galima nesilaikyti tik 
ypatingomis progomis ar einant į restoraną, štai kodėl kai ku- 
riems amerikiečiams susidarė įspūdis, jog prancūzai neturi jo- 

kio mitybos grafiko.) Lygiai tiek pat svarbu, kad prancūzų vaikai 
nevalgo kitokiu metu, nei yra įprasta. Toks mitybos planavimas 
nereiškia kokio nors ribojimo. Prancūzai laukia valgymo laiko. 
Jie įvaldė meną skaniai gaminti ir mėgaujasi maistu. Tas pats pa- 
sakytina ir apie pavakarius (goūter), kurių metu neapsieinama 
be daugybės malonių ritualų (panašių į britų popiečio arbatą). 
Dažnai patiekiama šviežių vaisių, pieno, bet gausu ir tokio mais- 
to, kuris ir amerikiečiams suprantamas kaip užkandis. Tartines 
(šviežias prancūziškas batonas su sviestu ir saldžiu užtepu, pa- 
vyzdžiui, uogiene, medumi ar tepamu šokoladu) buvo vienas 
dažniausių mano vyro vaikystėje. Ir tai iki šiol yra jo mėgsta- 
miausias užkandis. Po kelių riekelių šviežio prancūziško batono, 
užtepto medumi, užlieja malonus pilnumo jausmas, net jei tai 
būtų vienintelis užkandis dienos metu. 

Mums tiesiog reikia išties skanių užkandžių, pamaniau. Man 
tai pasirodė visai nebloga idėja. 


Tądien, kai Filipas užsuko į virtuvę, su pasimėgavimu 
atkreipiau jo dėmesį į naująją taisyklę. Jis kurį laiką susimąstęs 
ją analizavo. 

- Gerai, - pasakė jis. - Bet... Mergaitės privalo atsikratyti 
minties, kad joms būtinai reikia nuolat valginėti. Tai nereiškia, 
kad joms tiesiog iškart uždrausim užkandžiauti. Jos turi išsiug- 
dyti naujus įpročius, kurių dėka poreikis užkandžiauti tiesiog 
pranyks, - tai taręs, Filipas paėmė rašiklį ir pridėjo: 


Tarp dviejų valgymųy jausti alkį normalu. O valgyti reikia 
tol, kol pajunti malonumą, 0 ne persisotinimą. 


Tai greičiausiai bus pati žiauriausi taisyklė skaitytojams, kurie 
nėra prancūzai. Tai ir man pačiai atrodė Žiauru. Nemaitinti vai- 
kų, kai jie yra alkani? Nejuokaujate? Mano pirmas noras buvo 
išbraukti šią taisyklę ir baigti visą tą užkandžiavimų planavimo 
eksperimentą. Bet nusprendžiau išklausyti iki galo. 

— Tikrai nemanau, kad vaikai turi būti alkani, - pradėjo jis. — 
Ir niekas visoje Prancūzijoje taip nemano! Noriu tik pasakyti, 
kad visiškai normalu yra pajusti alkį, - pridūrė jis. - Tokiu būdu 
vaikai pripras jausti tuščią skrandį, kas yra normalu ir sveika. 

Štai kodėl prancūzai visai nesijaudina, kad jų vaikai pajun- 
ta alkį prieš valgį. Jų supratimu, jau geriau palaukti ilgiau ir su- 
valgyti daugiau, bet sveiko maisto, ir reguliariai. Prancūzai turi 
patarlę, skirtą alkiui: „Bon repas doit commencer par la faim“ 
Ši patarlė (Geras maistas prasideda nuo alkio) panaši į „Alkis - 
pats geriausias prieskonis.“ Filipo komentaras man priminė vie- 
ną anytos posakį: „Skrandis yra raumuo. Kaip ir kiekvienam 
raumeniui, jam reikia duoti pailsėti. Negalima jo nuolat versti 
dirbti.“ Remiantis jos filosofija, per dažnas valgymas gali sukelti 
perteklinį skrandžio sulčių išsiskyrimą, o šios savo ruožtu jį žei- 
džia. Niekad nesidomėjau, ar ši liaudies išmintis turi mokslinį 
pagrindą, bet ji tuo tikėjo. 

— Be to, - pergalingai apibendrino mano vyras, - prancūzų vai- 
kai nesijaučia tokie jau alkani, nes puikiai pasisotina valgio metu! 

Tai buvo tikra tiesa. Pati pastebėjau šį fenomeną. Leisdama lai- 
ką su Filipo šeima ir valgydama jų paruoštus valgius, soti jausda- 
vausi ilgas valandas. Net pajutusi, kad mano skrandis vėl ištuštėjo, 
vis tiek jausdavausi gana soti. Galima būtų pagalvoti, kad mes 
tiesiog prisikimšdavome, bet ne. Porcijos būdavo netgi mažesnės 
už man įprastas, niekada neteko persivalgyti, o tai dažnai pasitai- 
kydavo apsilankius Valgyk, kiek telpa tipo kavinėje Vankuveryje. 

Kai gyvenome Amerikoje, dažniausiai užkąsdavau kartą iki 
pietų ir antrą kartą kuriuo nors metu po pietų. Kai tik persi- 
kraustėme, pamažu lioviausi. Tai nutiko tiesiog savaime, nes lio- 
viausi jausti alkį tarp valgymų. Viena iš priežasčių, supratau po 
kelių mėnesių, buvo tikrai gera maisto kokybė, todėl užtekdavo 
mažiau. Vietinėje šokoladinėje pirkdavome rankų darbo šokola- 
dukų, pagardintų nuostabiais Earl Grey arbatos, rožių ar levan- 
dų aromatais. Šokoladukai buvo tokie nuostabūs, pakakdavo tik 
vieno nuostabiai savijautai. 

Tik vėliau sužinojau, kad šis jausmas - malonaus pilnumo - 
turėjo mokslinį pagrindą. Kaip paaiškėjo, tradicinė prancūzų 
virtuvė nepalyginamai sotesnė nei standartinė amerikiečių. 
Prancūzų ruošiami patiekalai paprastai suteikia didesnį sotu- 
mo jausmą, nors turi mažiau kalorijų. Sotumo tema buvo at- 
likta daugybė tyrimų ir visi jie patvirtino faktą, kad kai kurie 
patiekalai suteikia didesnį sotumo jausmą: pavyzdžiui, rupių 
miltų makaronai, pupelės, lęšiai, avižos, liesa mėsa, žuvis, la- 
pinės daržovės ir daug vandens bei skaidulų turintys vaisiai ir 
daržovės. Šiame sąraše esantys produktai yra turtingi baltymų 
ir skaidulų. Jais pasisotinama ilgesniam laikui ir atitolinamas 
alkio jausmas, ypatingai tada, kai jie valgomi kartu su nedi- 
deliu kiekiu riebių produktų (jie pastimuliuoja hormoninių 
„sotumo signalų“ išsiskyrimą ir verčia mus ilgiau justi sotu- 
mą suvalgius nedidelius kiekius riebių produktų). Būtent toks 
maistinių medžiagų mišinys patiekiamas Prancūzijos vaikams 
mokyklos valgykloje: baltymai, daržovės ir tik truputis riebalų, 
gaunamų su sūriu ar desertu. Tokios mitybos pasekmė - vaikai 
ilgiau jaučiasi sotūs. 

Palyginkime tai su Šiaurės Amerika. Kai amerikiečių vaikai 
skundžiasi esą alkani, tėvai stengiasi juos kuo greičiau pasotin- 
ti. Vaikams duodama ko nors (na, bet ko), kad tik jų alkis būtų 
numalšintas. Jeigu paklaustumėte tėvų Amerikoje, dauguma jų 
prisipažintų, kad jau geriau duotų vaikui suvalgyti ko nors, kad 
ir nelabai sveiko, nei verstų juos laukti. Tuo tarpu jei prancūzų 
vaikai sako esą išalkę, tai jie tiesiog patikinami, kad kito valgio 
metu galės tinkamai pasisotinti. Ir toks auklėjimas prasideda jau 
nuo kūdikystės. Pateiksiu vieną pavyzdį. Vyro draugė Margo su- 
silaukė vaikelio. Kai jos sūnelis Tomas buvo tik dviejų parų, pa- 
skambinome jai į ligoninę pasveikinti. Girdėjom vaikelio verks- 
mą taip aiškiai, lyg jis būtų čia, šalia mūsų. 

- Vargšelis, - pasakiau, - jis turbūt ištisai verkia. 

- Taip, - pritardama atsakė Margo, - tikrai labai daug verkia. 
O dar liko net dvi valandos iki kito maitinimo. 

Iš nuostabos net nutilau. Kai Sofi ir Klerė buvo tokio amžiaus, 
jos buvo maitinamos pagal poreikį. O tai reiškė, kad maitinama 
buvo net kas vieną ar dvi valandas, ypač atėjus vakarinės „mai- 
tinimų serijos“ metui. Jei būčiau turėjusi savo motinystės šūkį, 
tai jis būtų skambėjęs taip: alkanas kūdikis - nelaimingas kū- 
dikis. O paprasčiausias būdas kūdikiui suteikti džiaugsmo - jį 
pamaitinti. Bet Margo požiūris buvo visai kitoks. Nežinodama, 
ką bepasakyti, numykiau jai.pasveikinimą ir greitai padėjau 
ragelį, nes buvau šokiruota jos elgesio su kūdikiu, kuris man 
atrodė neįtikėtinai žiaurus. Bet mūsų draugai ir šeimos nariai 
prancūzai tame nematė nieko bloga. Jų nuomone, sveikas mai- 
tinimas paisant režimo turi būti pradedamas nuo pat gimimo. 
Ir kuo anksčiau vaikai išmoksta, kad būtent tėvai, o ne vaikai 
nusprendžia, kada valgyti, tuo visiems paprasčiau. Taigi griežta 
tvarka įvedama nuo pat pradžių. Mačiau tai savo akimis, kai aš ir 
mano brolienė Veronika susilaukėme antrųjų vaikų, kurių am- 
žiaus skirtumas buvo tik trys mėnesiai. Abi kūdikius pirmaisiais 
mėnesiais maitinome savo pienu. Klerė maitinosi pagal poreikį, 
tuo tarpu Anuk buvo maitinama griežtai kas tris valandas (ir nė 
minutės anksčiau!). Kaip motinos, labai stebėjomės viena kitos 
neišmanymu. Esu tikra, kad ji tyliai stebėjosi (kaip ir aš): Kaip ji 
gali taip elgtis? 

Tačiau Veronikos vaikai užaugo sveiki ir laimingi (kaip ir To- 
mas). Tiesą pasakius, dauguma aplinkinių vaikų buvo sveiki ir 
laimingi. Būtent tai, o ne kas kita, pastūmėjo mane pamėginti 
užkandžiauti kaip prancūzai. Jei jie taip gali, pamaniau, tai kodėl 
mes negalėtume? Be to, kiekvieną kartą, kai artimieji įsėsdavo į 
mūsų trupiniais nubarstytą automobilį, aš sutrikdavau. Tad kovo 
pabaigoje kartu su Filipu nusprendėme pereiti prie kitos mūsų 
plano dalies. Kad palaikyčiau savo entuziazmą (ir kad netyčia 
nepersigalvočiau), nusprendžiau priminti sau užkandžių apribo- 
jimo ir maitinimosi pagal planą privalumus. Su Filipo pagalba 
sudariau naują sąrašą: 

+ Jokio emocinio valgymo. Taip bus paprasčiau laikytis kai 
kurių kitų prancūzų valgymo taisyklių, pavyzdžiui, nesi- 
griebti maisto, kai noriu save nuraminti ar prasiblaškyti. 
Tai padės mano vaikams išvengti emocinės priklausomy- 
bės nuo valgymo - jie išmoks, kad nereikia pulti valgyti iš 
neturėjimo ką veikti. 


+ Mažiau psichologinio streso. Nebeskaičiuosiu, kiek jie su- 
valgė ir kada. 


+ Sutaupytas laikas. Nebereiks nuolatos tikrinti ir papildyti 
mūsų užkandžių atsargų įvairiose vietose (rankinėje, veži- 
mėlyje, automobilyje). Dėl tokios tvarkos gyvenimas taps 
paprastesnis. 


+ Sutaupyti pinigai. Šviežiais vaisiais pakeitę pusgaminius ir 
pakuotą maistą, išleisime mažiau pinigų. 


+ Visavertiškesnė mityba. Jei mažiau užkandžiausime, val- 
gysime daugiau „tikro“ maisto. 


+» Mažesnė pagunda užkandžiauti. Vaikai įprato viso jiems 
duodamo maisto tik paknebinėti, o man dažnai tekdavo 
pabaigti jų paliktą maistą. Jei jie mažiau užkandžiaus, ir aš 
mažiau užkandžiausiu. 


Taip atrodė mano sąrašas - išties įspūdingai. Vis dėlto, supratau, 
kad naujai tvarkai susigulėti dar reiks laiko. Turėsime pereiti tam 
tikrą pokyčių periodą, kol vaikai apsipras. Jų skrandžiai pamažu 
turės prisitaikyti: jie ims gausiau maitintis valgio metu ir nepra- 
alks tarp valgymų. Bet tam reikės laiko, ir aš nežinau kiek. 

Kad būtų lengviau priprasti prie pokyčių, nusprendžiau 
įtraukti ir vaikus. Ištraukiau receptų knygas, kurias Viržini buvo 
paskolinusi. Kiekvienoje iš jų buvo atskira skiltis, skirta užkan- 
džiams. Nusprendžiau, kad leidusi vaikams patiems sudaryti 
valgiaraštį, ką valgys pavakariams kitą savaitę, sušvelninsiu si- 
tuaciją. Trijų savaičių turėtų pakakti pripratimui prie naujosios 
tvarkos. 

Sulaukiau vienos lietingos dienos, kai Mari pas mus atėjo pa- 
Žaisti. | 

—Eime išsirinkti, ką galėtume valgyti užkandžiams, - 
džiaugsmingai pranešiau tikėdamasi, jog tai nuskambės įtikina- 
mai. - Kiekviena iš jūsų galėsite sudaryti užkandžių valgiaraštį 
ateinančiai savaitei. Juk smagu! - tęsiau tikėdamasi, kad suveiks 
mano išmokti socialinės rinkodaros įgūdžiai. - Mari, kodėl tau 
pirmai nepabandžius? Gausi papildomų taškų ypatingiems už- 
kandžiams! - drąsinau žinodama, kad Mari labiau mėgo ekspe- 
rimentuoti su maistu nei dukros. 

Padėjusi tris lapus ant virtuvės stalo, padalinau kiekvieną į 
septynias eilutes, kurios žymėjo savaitės dienas. Vyresnės mer- 
gaitės su džiaugsmu ėmė vartyti knygas ir „išrašinėti“ valgių 
pavadinimus (daugiau ar mažiau iššifruojamus) išgražindamos 
lapus įmantriais penkiametėms mergaitėms būdingais ornamen- 
tais. Klerė džiaugsmingai keverzojo kartu su jomis. Turėjome tik 
tris taisykles: negalima valgyti to paties užkandžio per pavaka- 
rius dažniau nei kartą per savaitę; daržovės ir vaisiai turi kai- 
taliotis su saldėsiais; ir šokoladas galimas tik kartą per savaitę. 
Tikėjausi, kad ilgainiui užkandžiams jos ims rinktis tik vaisius. 
Tačiau Žinojau, kad tai neįvyks staiga. 

Vėliau vakare visi užkandžių valgiaraščiai buvo suklijuoti vir- 
tuvėje ant sienos ir su pasididžiavimu pristatyti Filipui. Mergai- 
tės pačios pristatė savo pasirinkimus. Atrodė, kad mano strate- 
gija suveiks. 

Kai kurie gan keisti Mari pasirinkimai, pavyzdžiui, nectar de 
pomme aux ėpices (pikantiškas obuolių nektaras), buvo ir Sofi 

valgiaraštyje. Saldėsiams mergaitės pasirinko keptus obuolius ir 
crėpes (tai buvo vienas pirmųjų prancūziškų patiekalų, kurį suge- 
bėjau pagaminti, bet tik todėl, kad radau pusgaminių vietiniame 
prekybos centre). Gan šauniai mergaitės pasirinko ir daržoves, 
pavyzdžiui, agurkus su jogurtiniu padažu. O jų mėgstamiausi 
užkandžiai mane labai maloniai nustebino: morkos, vyšniniai 
pomidorai, net avokadai su acto užpilu. Sofi dievino mano ga- 
mintą acto užpilą iš alyvuogių aliejaus, acto ir garstyčių. Jį dar 
sumaniau pagardinti klevų sirupu iš labai brangaus butelio, kurį 
atsivežiau iš namų. 

Kol vaikai planuodavo užkandžius, aš planuodavau, ką ga- 
minsiu vakarienėms. Žinojau, kad turiu paruošti sočius patie- 
kalus, kad mergaitės greitai nepraalktų. Tad valgio pradžiai 
rinkdavausi mėgstamiausius jų patiekalus. Su nedidele pagalba 
mergaitės išpiešė mielai iliustruotus valgiaraščius, kurie garbin- 
gai buvo pakabinti ant šaldytuvo. O aš pasiskaitymui prieš miegą 
susiradau keletą knygų, kuriose radau naudingos informacijos. 

Visgi dar vienas dalykas man nedavė ramybės: draudimas už- 
kandžiauti prieš miegą. Tai buvo vienas iš mano šeimos vakaro 
ritualų, kai dar pati buvau vaikas. Ir iki šiol užkandžiaudavau 
prieš pat eidama miegoti (dažniausiai skrebučiu su daug sviesto 
arba su bananu). Net ir Filipas įprato taip užkandžiauti, dideliam 
jo tėvų susirūpinimui. Užkandžiavimas virtuvėje 21.30 ar 22 va- 
landą, kai vaikai jau būdavo lovose, o namai nutilę, tapo viena 
maloniausių mūsų dienos akimirkų. Be to, tai buvo vienas la- 
biausiai mus, kaip porą, atpalaiduojančių momentų. Tad galėjau 
tik su užuojauta įsivaizduoti, kaip jausis vaikai. 

Galų gale, nusprendžiau, kad geriausias sprendimas būtų pa- 
keisti visą vakaro tvarką. Suvalgytume rimtą užkandį 16.30 po 
mokyklos. Tada vaikai greičiausiai galėtų iškęsti nevalgę iki 19.00 
ar 19.30, pietų meto. Iškart po to pradėtume pasiruošimą miegui. 
Filipo tėvai patarė vaikus geriau maudyti prieš pietus: po pietų 
vaikai (jau apsirengę pižamomis) galėtų iš karto pradėti ruoš- 
tis į lovas. Šiaurės Amerikoje vakarais vaikai valgydavo gerokai 

anksčiau, todėl tokia tvarka nebūtų tikusi. Bet prancūziškas pa- 
sirinkimas „vonia-vėlyvi pietūs-lova“, maniau, padės mums iš- 
vengti užkandžiavimo prieš miegą, o taip pat ir nueiti anksčiau 
miegoti. Apsisprendžiau imtis tokios tvarkos gundoma minties, 
kad liks daugiau laiko pabūti dviese su vyru. 

Kai tą vakarą papasakojau apie šį sumanymą Filipui, jis nega- 
lėjo liautis kvailai šypsojęsis. 

- Šis sumanymas skamba puikiai! Kaip tu tai sumąstei? - mei- 
liai paerzino mane. (Jau minėjau, kad jam labai gerai sekasi nuty- 
lėti „Juk sakiau tau.“ Bet juk niekas nėra tobulas.) - Atmink, - tarė 
jis akimirkai surimtėjęs, - neišdegs, jei nebūsim ryžtingai nuose- 
klūs. Bet jei pasižadi viso to laikytis, tuomet aš tau pagelbėsiu. 

— Tik jei tu pažadi pagaminti mažiausiai pusę valgių, - atsa- 
kiau. Atrodė, kad tai puikus momentas pasiderėti dėl teigiamų 
pokyčių. 

Mūsų sandėris buvo sukirstas, o plano pradėjome laikytis 
nuo pirmadienio ryto. Neįtikėtina, tačiau viskas ėjosi be jokių 
ypatingų pastangų. Po visą rudenį trukusių kovų ir pastangų 
įkalbėti vaikus valgyti įvairesnį maistą, maniau, kad grumty- 
nės tęsis dar ilgus mėnesius. Bet šį kartą mergaitės jautė kur 
kas didesnę atsakomybę ir tikrai mėgavosi sudarinėdamos savo 
valgiaraščius. Jos pasisotindavo valgio metu, mėgavosi įkalbėti 
užkandžiais, atrodė, kad dukros suprato, jog turi sočiai paval- 
gyti, nes papildomai nieko negaus iki kito karto. Padėjo ir tai, 
kad pirmadienio pavakarių valgiaraštyje buvo crėpes (Klerės 
pasirinkimas) ir avokadai su acto užpilu (Sofi pasirinkimas): 
mergaitės jautėsi patenkintos ir lengvai išlaukė iki 19 valandos. 
Pietums buvo patiekti jų naujai pamėgti patiekalai: į sriubą pa- 
naši špinatų košė, omletas d Ia ratatouille ir kepti obuoliai. Pla- 
nas pradėti ruoštis į lovas iš karto po valgio išdegė puikiai. Su 
džiaugsmu svajodami apie laiką, kai galėsime pabūti kartu, Fi- 
lipas ir aš buvome neišapsakytai geros nuotaikos, ir tai padėjo 
viską nuveikti dar greičiau. Vaikai buvo sukišti į lovas dar iki 20 
valandos - tikra prabanga mums. 

Likusią savaitės dalį viskas klojosi ta pačia vaga. Sunkiai ga- 
lėjau tuo patikėti. Sofi galėjo iškęsti neužkandžiaudama auto- 
mobilyje, jei namuose jos laukė tikrai puikus užkandis. Klerė 
taip pat sekė sesers pėdomis, nors kiek ir skundėsi, kad negali 
užkandžiauti savo vežimėlyje. Tačiau mūsų draugė Selina mane 
pamokė, kad Klerei galėčiau pasiūlyti klijuoti lipdukus specia- 
lioje knygutėje. Tokios knygelės labai mėgstamos ikimokyklinio 
amžiaus vaikus auginančių tėvų Prancūzijoje: puikus motorikos 
lavinimas ir jokios netvarkos. 

Lipdukai buvo tik vienas iš tų naujųjų užsiėmimų, privertusių 
mane suprasti, kad nebereikia maisto norint užimti vaikus. Są- 
moningai pradėjau daugiau laiko su vaikais praleisti lauke (kai 
tik nelydavo, o lydavo, deja, tikrai dažnai). Sugalvojau šaunių 
užsiėmimų, padėjusių užmiršti valgymą, pavyzdžiui, lobio ieš- 
kojimas namuose ar žodžių žaidimas „Pakaruoklis“ (skirtas Sofi, 
kuri tik pradėjo mokytis skaityti). Vaikai daugiau laiko praleis- 
davo statydami tvirtoves ir žaisdami slėpynių. 

Ir - nors beveik neturėjau jokių meninių ar dekoravimo su- 
gebėjimų - ėmiausi to kartu su vaikais. Anksčiau rankdarbius 
laikiau kebliu ir net erzinančiu užsiėmimu. Sofi pasiūlymai imtis 
kokios nors papildomos veiklos ir sukurti „menų projektą“ (kaip 
ji tai vadino) dažniausiai baigdavosi mano kvietimu eiti užkąs- 
ti. Bet dabar, kai Sofi to paprašydavo, labai stengiausi. Paaiškėjo, 
kad šioje srityje Filipui sekasi kur kas geriau. Tad nuo šiol būtent 
Jis užsiiminėdavo įvairiausiais rankdarbiais ir menais su mergai- 
tėmis ir taip praleisdavo su jomis kur kas daugiau laiko. (O aš 
kartais diplomatiškai nutylėdavau ir nekritikavau kai kurių jo 
užsiėmimų, kurie, mano nuomone, turėjo ribotą ugdomąją ver- 
tę. Pavyzdžiui, kelių šimtų detalių „Didmiesčio ligoninė“ iš Lego, 
kurią Filipas „nupirko mergaitėms“, tačiau jos tik mandagiai ste- 
bėjo, kol jis sudėliojo statinį.) 

Prabėgus trims savaitėms, viskas klostėsi netgi geriau, nei 
buvo galima įsivaizduoti. Mergaitės vis rečiau prašydavo užkan- 
džių. Atrodė, kad jos po truputį pripranta prie naujos tvarkos. 

Netgi nusprendėme, kad mums nebereikia kurti naujų užkan- 
džių valgiaraščių. Savaitgaliais jos perversdavo receptų knygas 
ir išsirinkdavo kelis naujus patiekalus, bet dažniausiai jos (kaip 
ir aš) džiaugsmingai valgė, ką patiekdavau. 

Labiausiai nustebino tai, kad dukros visiškai nepasigedo už- 
kandžių prieš miegą. Nors aš pati tikrai to ilgėjausi. Ilgėjausi tų 
ramių pasisėdėjimų vėlai vakare prie stalo, kai užkandžiaudavau 
kartu su jau apsnūdusiomis mergaitėmis, todėl nebereikėdavo 
jų drausminti. Prigesindavome šviesas ir virtuvėje įsivyraudavo 
stebuklinga ramuma. Ir pasiilgau antrųjų užkandžių prieš miegą 
kartu su Filipu, kai mergaitės jau miegodavo. Tiesa, dabar su Fi- 
lipu atradome kitų užsiėmimų. Džo, kuris buvo ypač laimingas, 
kad gali mums padėti šių pokyčių metu, savaitgaliais atvykdavo 
pažiūrėti jau į lovas suguldytų vaikų. Tuo tarpu mes su Filipu 
pradėjome vaikščioti į kiną, nors jie buvo rodomi tik kartą per 
savaitę kaimelio rotušėje, kuri buvo ir bendruomenės centras, 
teatras, vestuvių pokylių salė ir sporto klubas. Išeidavome pasi- 
vaišinti gėrimais kartu su Eriku ir Sandrina, susitikdavome su 
dar keliomis poromis. Buvo nuostabu, kaip atsigaudavo Filipas 
po tokių pasibuvimų. Juk kai gimė Klerė, buvome priversti atsi- 
sakyti tokių pramogų. 

Užkandžiavimo atsikratymas, paaiškėjo, kėlė tik palengvė- 
jimą-ir džiaugsmą, bent jau man ir Filipui. Bet man vis rūpėjo, 
kaip jaučiasi mergaitės. Ar jos laimingos? Gavau atsakymą (ir Ži- 
nojau, kad mes dar labiau sutvirtėjome kaip šeima) vieną popietę 
nugirdusi jų pokalbį. 

- Ašaalkana, - verkšleno Klerė. 

- Aš taip pat, - paantrino Sofi. - Bet nesirūpink! - tęsė džiaugs- 
mingai. - Tu tik dar labiau mėgausies vakariene. Ji bus po dviejų 
valandų. Eime pažiūrėti, kas ruošiama. 

Taip jos ir padarė. 

Lėtojo maisto tauta 


Svarbu ne ką valgote, o kaip valgote 


Ah! vous dirai-je, Maman, 
Ce gui cause mon tourment. 
Papa veut gue je raisonne, 
Comme une grande personne. 
Moi, je dis gue les bonbons 
Valent mieux gue la raison. 


Mama! 
Turiu tau pasakyti, kas mane taip liūdina. 
Tėtis nori, kad mąstyčiau taip, 
lyg būčiau didi asmenybė. 
O man, sakau, saldainiai daug mieliau. 


Aštuonioliktojo amžiaus prancūzų dainelė, vaikų vis dar labai 
mėgstama. Jos melodija pasiskolinta dainelei 
„Žibėk, žibėk, maža žvaigždele“. 


Balandžio pabaigoje, praėjus devyniems mėnesiams 
nuo mūsų atvykimo į Prancūziją, šeimos maitinimosi eksperi- 
mentas klostėsi puikiai. Mergaitės pradėjo valgyti daugiau naujų 
patiekalų, nei galėjau tikėtis. Valgydavom keturis sočius patieka- 
lus per dieną. Maisto nebesiūlėme norėdami papirkti, atsilyginti 
ar prasiblaškyti. Vietoj to, maistas tapo šeimos artumo ir pasi- 
mėgavimo šaltiniu. Ir paaiškėjo, kad „maitinantis prancūziškai“ 
laiko susigaišdavo daug mažiau, nei maniau, kadangi receptai 
buvo nesudėtingi. Tiesa, retkarčiais „suklupdavome“. Po sunkios 
darbo dienos kartais tiesiog išvirdavau puodą makaronų. Mer- 
gaitės kartais imdavo nepatenkintos verkšlenti ir zirzti prie sta- 
lo. Ir nors mūsų racionas gerokai prasiplėtė, nauji valgiai buvo 
patiekiami nebe taip dažnai kaip sausį. Nepaisant to, visgi labai 
patobulėjome, šeimos pietūs teikė mums daug džiaugsmo. 

Bet, turiu prisipažinti, stengdavausi kuo mažiau laiko praleisti 
virtuvėje. Dažniausiai maisto ruošimą atidėliodavau iki paskuti- 
nės akimirkos, tada puldavau stačia galva ir kuo greičiau viską 
sumesdavau į puodus. Maniau, kad taip yra dėl mano charak- 
terio: vaikštau greitai, kalbu greitai ir esu labai nekantri, kai kas 
nors vos velkasi. Tiesa, savotiškai didžiavausi savo įpročiu greitai 
valgyti. Kam švaistyti laiką valgymui, jei gali ką nors nuveikti? 
Tad dažniausiai pavalgydavau pati pirma ir puldavau plauti indų, 
kol kiti dar net nebuvo pakilę nuo stalo. Filipas jau buvo prara- 
dęs viltį, kad kada nors sugebėsiu nesiimti kelių darbų iš karto. 
Valgymas jam, kaip ir kitiems prancūzams, buvo proga atsipalai- 
duoti. Kai jis papriekaištaudavo, aš nenusileisdavau. 

— Man patinka greitai valgyti! - kartą atkirtau vyrui, kai jis 
subarė mane, jog per anksti pašokau nuo stalo. (Jei tiksliau, susi- 
erzinęs pakėlė toną mūsų vaikų akivaizdoje ir įsakmiai paliepė: 
»Šėskis ir ramiai pasėdėk!“) - Aš užimta! Neturime trisdešimt 
penkių valandų per savaitę prabangos kaip namuose. Neturiu 

laiko sėdėti valandų valandas prie stalo. Aš sunkiai dirbu! - ryž- 
tingai užbaigiau ir negalėjau susilaikyti nepridėjus: - Sunkiau 
nei prancūzai! 

Tai buvo taktinė klaida. Jau kitą dieną Filipas buvo surinkęs 
pakankamai duomenų, kad parodytų, jog klystu. Jis net paprašė 
Veronikos sutikrinti juos, o tuomet atspausdino ir džiūgaudamas 
pakabino ant jau ir taip perkrauto mūsų šaldytuvo. (Žinutė sau: 
pasinaudok tuo, kad turi brolienę paryžietę, kuri dirba ekonomi- 
kos srities žurnaliste.) 


Dirbančios motinos (visą darbo dieną) 
Prancūzijoje ir Jungtinėse Valstijose 


Procentinė dalis motinų,| Vidutinė visos darbo 
dirbančių visu etatu dienos trukmė 


Filipas pergalingai pareiškė, kad yra beveik tiek pat dirbančių ir 
prancūzių, ir amerikiečių. Be to, su užsidegimu pridūrė jis, vidu- 
tinė darbo dienos trukmė Jungtinėse Valstijose yra trumpesnė. O 
kaip svarbiausią faktą jis šypsodamasis pranešė, jog darbuotojų 
produktyvumas per valandą Prancūzijoje toks pat aukštas kaip 
ir Jungtinėse Valstijose. 

Jo pozicija buvo aiški: prancūzai praleidžia daugiau laiko 
maisto ruošimui ir valgymui ne todėl, kad jų darbo diena trum- 
pesnė. Jie užsiėmę, skubantys, sunkiai dirbantys ir net dažnai 
vėluoja - lygiai taip pat, kaip ir amerikiečiai. Bet didžiausias 
skirtumas yra tas, kad prancūzai sąmoningai praleidžia daugiau 
laiko apsipirkinėdami, ruošdami maistą ir valgydami, nepaisant 
to, jog jų šeimose auga daugiausiai vaikų iš visų turtingųjų šalių. 

Filipui, kaip ir daugeliui prancūzų, atrodo, kad maistu gali- 
ma tinkamai mėgautis tik tada, jei valgoma lėtai: prancūzai linkę 
gardžiuotis maistu ir jiems tai yra neapsakomai atpalaiduojantis 
procesas - beveik meditacija. Bet šio fakto aš visai nenorėjau pri- 

pažinti. Po beveik devynių Prancūzijoje praleistų mėnesių aš vis 
dar negalėjau nusiraminti. Į Prancūziją atvilkau savo šeimą tam, 
kad kiek sulėtintume gyvenimo tempą, bet supratau, kad iš pri- 
gimties nesu sukurta „ramiam gyvenimui“. Mane pakerėjo nejti- 
kėtinai greito gyvenimo Prancūzijoje aspektai. Šioje šalyje trau- 
kiniai lekia kelių šimtų mylių per valandą greičiu ir yra nuostabi 
transporto priemonė keliautojams. Žmonės kalba greitai, laikui 
bėgant išmokau žodį /enternent (lėčiau), kai klausdavau žmonių 
„Ar galėtumėte pakartoti?“ Mūsų kaimelio kavinukės savininkas 
didžiavosi greičiu, per kurį būdavo patiekiamos kelios espreso 
kavos rūšys (daugumos Starbucks kavinių, kuriose teko lankytis, 
gėdai). Prancūzai net ir vaikšto greitai; kai pirmą kartą lankiau- 
si Paryžiuje, apstulbino mažytės paryžietės, kurios taip lengvai 
mane aplenkdavo, lyg būtų raitos. Jų elegantiškas ir greitas ėjimo 
būdas vertė mane jaustis gremėzdiškai didelei ir nerangiai - taip 
buvo, kol nepakeičiau savo gremėzdiškų sportinių batų (kurių nė 
viena save gerbianti prancūzų dama nebūtų avėjusi miesto gatvė- 
je) į nuostabią porą patogių balerinos batelių be užkulnių, su jais 
mano pėda atrodė mažesnė ir grakštesnė. 

Bet gyvenimo ritmas kaimelyje man atrodė beprotiškai lėtas, 
lyg ledynų slinkimas. Per daug laiko praleisdavau turguje, ke- 
pykloje, pašte ir banke. O kai tekdavo susidurti su pagarsėjusia 
Prancūzijos biurokratija, atrodydavo, kad popierizmas nesibaigs 
niekada. Kai norėjau užrašyti Sofi į užsiėmimus baseine, man 
teko užpildyti tris blankus po tris kopijas, gauti sveikatos pažy- 
mą iš gydytojo, dvi vaiko nuotraukas su užrašytu vardu ir pavar- 
de, po vieną kiekvieno tėvo nuotrauką ir pateikti vaiko gimimo 
liudijimą. 

Lėčiausia prancūzų gyvenimo dalis (ir man sunkiausiai pake- 
liama) buvo valgymas. Kalbu ne apie valgio ruošimui skirtą laiką 
(prancūzai vidutiniškai tam sugaišta 48 minutes, o amerikiečiai — 
tik 30 minučių, mažiausiai iš visų išsivysčiusių šalių). Niekaip 
negalėjau priprasti, kad tiek daug laiko skiriama valgymui (o jei 
tiksliau, sėdėjimui prie stalo). 

Namuose buvau pripratusi suvalgyti priešpiečius tiesiog prie 
darbo stalo per penkias ar dešimt minučių. Pusryčius galėjau 
praryti vienu kąsniu, skubėdama suruošti vaikus. Per pietus ly- 
giai taip pat - tiesiog greitai ką nors sukirsdavau, kol pavalgy- 
davo vaikai. Prie stalo praleisdavome maždaug penkiolika mi- 
nučių - per tą laiką aš dar spėdavau apšokinėti dukras, paduoti 
joms valgį, nušluostyti išpilstytą maistą ir suvaldyti jų varžymosi 
dėl tėvų meilės apraiškas. Per visą dieną (įskaitant ir mano taip 
mėgstamą užkandį prieš miegą) vidutiniškai valgymui paauko- 
davau penkiasdešimt minučių. Paaiškėjo, kad esu tipinė šiaurės 
amerikietė. Mes valgymui skiriame tik kiek daugiau nei valandą 
per dieną. 

Tuo tarpu prancūzai valgydami praleidžia daugiau nei dvi va- 
landas per dieną: penkiolika minučių valgydami pusryčius, iki 
valandos priešpiečiaudami ir daugiau nei valandą pietaudami. 
Apsipirkimas, maisto gamyba ar tvarkymasis į tą laiką neįskai- 
čiuoti. Prancūzai beveik niekada nevalgo paskubomis. To paties 
reikalauja ir iš savo vaikų. Galų gale, juk valgymas yra socialus 
dalykas, tiksliau, tai lyg socialiniai mainai, kuomet aptariami 
svarbiausi dienos įvykiai (ir darbe, ir namuose). Tad nieko nuos- 
tabaus, kad prancūzams tai svarbus dienos metas, kuriam jie ski- 
ria nemažai laiko. 

Prie to priprasti buvo sunku ne tik mano vaikams, be ir man 
pačiai. Tik persikrausčius į Prancūziją, man buvo sunku išsėdėti 
visą valandą prie stalo. Tuo tarpu valgymas su giminaičiais trun- 
ka dar ilgiau: jie gali pradėti valgyti apie 12.30 ir nebaigti iki 14.30 
ar 15 valandos, net ilgiau, jei yra svečių. (Šeimos rekordas buvo 
velykiniai pietūs, kurie prasidėjo maždaug vidurdienį ir tęsėsi, 
kol išėjo paskutiniai svečiai prieš pat 19 valandą). Kalėdinė va- 
karienė prasidėjo apie 20 valandą, o baigėsi jau gerokai po vidur- 
nakčio. Kiekvienos vaišės būdavo lyg maratonas, o aš nenustyg- 
dama savo kėdėje vis vogčiomis žvilgčiodavau į laikrodį. Pasiry- 
žimas savanoriškai pagelbėti virtuvėje nesulaukdavo pritarimo, 
privalėdavau tiesiog ramiai sėdėti savo vietoje taip, kaip kiti. 

Visgi po truputį pradėjau priprasti prie šių ilgų šeimos pasi- 
sėdėjimų valgant. Ramaus valgymo meno mokiausi stebėdama ir 
savo vyrą. Svetimšaliui sunku suprasti, kaip prancūzai mėgaujasi 
tomis akimirkomis prie stalo. Nors Prancūziją paliko dar būda- 
mas jaunas, Filipas vis dar neapsakomai ilgėjosi tų atpalaiduo- 
jančių (dėtente) akimirkų, kurios užplūsdavo ilgai mėgaujantis 
gardžiais valgiais kartu su draugais. 

Jų nuolatiniai pokštai padėdavo lengviau ištverti ilgesnius pa- 
sisėdėjimus, o kai kurie, linksmiausi, buvo vis kartojami, pavyz- 
džiui, kaip pirmą kartą Filipo draugas lankėsi pas mus namuose, 
tą vieną pirmųjų kartų, kai ruošiau maistą svečiui iš Prancūzijos. 
Viskas klostėsi puikiai iki tol, kol buvo patiektas sūris, o tuomet 
Olivjė atpjovė pirmąjį mano patiekto vietinio kamambero sū- 
rio gabaliuką. Tardamas pirmuosius naujos linksmos istorijos 
žodžius, jis jau buvo bededąs sūrį sau į burną, bet tuo metu jį 
sustabdė žmona, ir pačiu laiku, ji be žodžių atkreipė jo dėmesį į 
baltą lervutę, kuri rangėsi kaip tik ant to gabliuko, kurį jis norėjo 
suvalgyti. Kai vėliau mane iškvotė pasibaisėjusi anyta, paaiškėjo, 
jog aš nesusivokiau, jog sūris turi būti gerai uždengtas ir saugo- 
mas nuo musių - ypač vasarą - kad būtų išvengta Motinai Gam- 
tai būdingų natūralių procesų. Bet nieko užgaulaus neišgirdau nė 
iš vieno šeimos nario (net Olivjė), ir šis nutikimas tapo dar viena 
linksma istorija, kurią prisimindavo, kai tik būdavo patiekiamas 
sūris. „Ar jis tikrai natūralus, Karen? — kas nors besišypsoda- 
mas paklausdavo prieš paimdamas pirmąjį gabaliuką. 

Taigi malonumo (le plaisir) pojūtis yra vienas svarbiausių 
tikslų prancūzams, susėdusiems prie stalo. Vaikai, atrodo, tai 
žino intuityviai. Tai pasitvirtino ir man pasklaidžius apžvalgas 
apie prancūzų vaikų valgymo įpročius. Didžiausioje tokioje ap- 
Žvalgoje nustatyta, kad pastarasis teiginys susilaukė daugiausiai 
vaikų pritarimo: 

Svarbiausia yra mėgautis maistu. 

Kaip mokslininkai apibendrino: „Malonumo pojūtis yra 
svarbiausias aspektas maitinantis, tai pabrėžia ir tėvai, ir vai- 

kai.“ Prancūzų vaikų požiūris visiškai atkartojo jų tėvų pažiū- 
ras, kaip ir bet kur kitur pasaulyje. Atlikus tarptautinius tyrimus 
paaiškėjo, jog amerikiečiai maistą daugiausiai sieja su sveikata 
ir mažiausiai su malonumu. Prancūzai priešingai: jiems maistas 
privalo suteikti malonumą, ir mažiausiai dėmesio skiriama svei- 
katai. Malonus valgymas prancūzams reiškia atsipalaidavimą ir 
nusiraminimą. Tiesiog negali visiškai atsiduoti malonumui val- 
gydamas, jei kur nors skubi. Tai yra taip svarbu, kad net verta 
suformuluoti dar vieną taisyklę: 


8 prancūzų valgymo taisyklė 
Skirkite laiko ir maisto ruošimui, ir valgymui. 
Lėtai valgomas maistas teikia džiaugsmą. 


Ši taisyklė atrodo apgaulingai paprasta. Tačiau ji atskleidžia du 
skirtingus (prancūzų ir amerikiečių) požiūrius į tai, kam ir kaip 
valgoma. Maistingumas nėra pagrindinis valgymo aspektas. So- 
tumo pojūtis taip pat nėra svarbiausias. Nei sveikata, nei svorio 
mažinimas taip pat nėra pagrindiniai tikslai. 

Visgi svarbiausias valgymo tikslas yra mėgavimasis. Nega- 
li džiaugtis gyvenimu, jei tiesiog kemši maistą ar nerimauji dėl 
svorio, skaičiuoji kalorijas, stengdamasis valgyti kuo mažiau 
kaloringo maisto, ar valgai automobilyje. Maisto įvairovė yra 
vienas iš džiaugsmą teikiančių dalykų (nes nauji patiekalai kelia 
džiaugsmą ir susidomėjimą), bet tai nėra pagrindinis valgymo 
tikslas. Svarbiausia yra patirti malonumą valgant - tai galioja 
kiekvienam patiekalui. Gerai pavalgyti nėra nuodėmė, ir valgy- 
mas - tai ne koks erzinantis pratimas. 

Prancūzams mėgautis maistu padeda tai, kad jie nusiramina, 
gardžiuojasi maistu ir, dalydamiesi juo su kitais, tame mato gilią 
prasmę. Pavyzdžiui, pietūs yra tarytum šventas dienos ritualas. 
Kad ir ką jie veiktų (nesvarbu, kokie įsitempę, užsiėmę ar sunkiai 
dirbantys bebūtų), prancūzai sąmoningai stabteli, gardžiuojasi 
maistu ir dalijasi akimirka su šeima, draugais ar kolegomis. Tar- 

si visa tauta stabteltų vienu metu vidurdienį atsipūsti prieš vėl 
puldama į dienos įkarštį. 

Tad kai mes persikėlėme į Prancūziją, mano vyras vėl pasijuto 
esąs savo stichijoje. Jis atkusdavo valgio metu - nuolat juokauda- 
vo ir šypsodavosi. Po ilgiau užtrukusio vaišinimosi su draugais 
Filipas jausdavosi pasikrovęs naujų jėgų. Tai buvo kiek paradok- 
salu, nes toks valgymo tempas mane tarsi nugramzdindavo į le- 
targiją. Tai net atrodė nesuderinama: po valgio prancūzai būda- 
vo stulbinamai greiti ir darbingi. 

Kreipiausi į Viržini tikėdamasi, kad ji padės man suprasti šį 
fenomeną. 

— Mes visą laiką skubame tam, kad galėtume ramiai pavalgy- 
ti, - pasakė ji. - Kai neskubi, suvalgai mažiau ir labiau mėgau- 
jiesi maistu. 

Negalėjau tuo patikėti, kol ji man neparodė mokslinio tyrimo, 
kurį atliko du mokslininkai (vienas prancūzas, kitas amerikietis): 
jie pasvėrė identiškų patiekalų porcijas McDonalds restoranuose 
Paryžiuje ir Filadelfijoje. Porcijų dydžiai buvo labai skirtingi: vi- 
dutinio dydžio bulvyčių porcija McDonald's restorane Filadelfi- 
joje buvo 72 procentais didesnė už porciją McDonalds restorane 
Paryžiuje. Mokslininkai taip pat paskaičiavo laiką, per kiek yra 
suvalgomi patiekalai: Paryžiuje - per dvidešimt dvi minutes, o 
Filadelfijoje - per keturiolika. 

Po begalės valandų, praleistų prie stalo su Filipo šeima, žinojau, 
ką daro prancūzai: lėtai kramto, ragauja maistą, sąmoningai mė- 
gaujasi pertraukėle ir be paliovos plepa ir juokauja. Jie valgymui 
skiria visą savo dėmesį (o tai sukuria sąlygas organizmui pajusti 
sotumą anksčiau, nei buvo baigta valgyti). Štai ir lėto prancūzų val- 
gymo paradoksas: jie užtrunka ilgiau, kad suvalgytų mažiau. Taip 
valgydami vaikai (ir suaugusieji) tiksliau pajunta alkį ir sotumą. 
Tokia pusiausvyra (ėguilibre) remiasi saikingumo principu: ma- 
lonumas, pasiektas savikontrolės dėka, ir kokybės (o ne kiekybės) 
įvertinimas. Mano anytos požiūris į desertą viską paaiškina: „Man 
pakanka mažos porcijos. Kitaip negalėčiau tuo taip pasimėgauti.“ 

Daug ką atskleidžia ir posakiai apie maistą. Užuot sakyda- 
mi „aš jau sotus“, prancūzai sako „Je nai plus faim“ (pažodžiui, 
nebesu alkanas). Tėvai, skatindami valgyti vaikus, pasaky- 
tų „Manger d sa faim“ (valgyk, kol jausies patenkintas). Jie ne- 
klausia: „Ar jau prisikimšai?“, bet sako: „Ar jau patenkintas?“ 
„Ar tau jau pakaks?“ 

Galų gale supratau, kodėl mūsų draugė Viržini mano, jog 
amerikiečių valgymo įpročiai yra infantilūs. Tai sakydama, ji tu- 
rėjo minty, jog mes neišsiugdę subrendusio požiūrio, kaip reikia 
valgyti. Svarbiausias suaugusiojo valgymo bruožas — tai gebėji- 
mas įsiklausyti į savo organizmo signalus ir suprasti, kada alkis 
numalšintas bei pasisotinti valgant saikingas porcijas. Žodžiai 
iš dainelės „Ah, vous dirai-je, Maman“ (kurią dainuodavau net 
nesusimąstydama, ką jie reiškia) apibendrina: atsisakydami vai- 
kiškų pomėgių ir elgsenos, mes augame ir išsiugdome protingą, 
racionalų ir atsakingą požiūrį į gyvenimą. 

Turbūt todėl greitasis maistas Prancūzijoje nėra toks po- 
puliarus. Kai tik atvykome, maniau, kad tokių restoranų čia 
išvis nėra, nes šiame mažame kaimelyje nebuvo nė vienos 
greitojo maisto ar maisto išsinešimui užkandinės. Sandrina 
parodė man mažą prancūziškų bulvyčių užeigėlę, pasislėpusią 
netoli valčių prieplaukos, ir pasakė, kad visuose didesniuose 
Prancūzijos miestuose yra greitojo maisto restoranų, taip pat 
ir McDonalds. Tikra tiesa: prie artimiausio didesnio miesto, 
tik nusukus nuo greitkelio, buvo McDonald's restoranas, o jo 
stovėjimo aikštelė, kiek teko matyti pravažiuojant, dažnai bū- 
davo pilna. 

Tikėdamasi sužinoti kiek nors statistikos, paklausiau Vero- 
nikos, ar dažnai prancūzai valgo greitojo maisto užkandinėse. 
Kaip paaiškėjo, amerikiečiai išleidžia beveik pusę maistui skirtų 
pinigų valgydami ne namuose. O Prancūzijoje tik 20 procentų 
maisto biudžeto išleidžiama ne namuose, didžioji dalis šių pi- 
nigų skiriama geros kokybės maistui, kurį vaikai (ir jų tėvai) 
perka mokyklos (ar biuro) valgykloje. Ir bet koks kitas maistas, 

kuris nėra paruoštas įprastu tradiciniu būdu, yra vadinamas 
„la mal bouffe' (prastas ėdalas, labai bjaurus žodis, tikrai vulga- 
rusapibūdinimas). Čia ir paaiškėja prancūzų apibrėžti skirtumai: 
tik „tikras“ maistas yra vadinamas nourriture (arba aliments, 
maistas). Visa kita kelia abejonių. Būtent todėl prancūzai nela- 
bai mėgsta greitojo maisto (darant prielaidą, kad greitai gamintas 
maistas yra ruošiamas ne taip rūpestingai ir turėtų būti prastes- 
nės kokybės). Beje, Prancūzijoje populiarus šaldyto maisto gi- 
gantas Picard (kurio krautuvių Paryžiuje skaičius viršija metro 
stotelių skaičių) atskleidžia skirtumą: paryžiečiai ir ten apsipir- 
kinėja, bet jie perka tokius produktus kaip cuisses de grenouilles 
(varlių kojytės) ir pavės d autruche grillės (taip, kepta strutiena). 
Net ir greitasis maistas jiems turi būti lėtas. 

Mano dukros, be abejo, jau žino senelių nuomonę apie greito- 
jo maisto restoranus. Kai kartą važiavome pro McDonald s šalia 
greitkelio, visi gavome pamoką apie kultūrų skirtumus. Kaip tik 
važiavome iš Filipo pusseserės Kristinos, kuri turėjo meno gale- 
riją kitoje įlankos pusėje. Buvo jau vėlu ir temo, o mes buvome 
labai pavargę ir alkani. 

— Niam niam! - prabilo Sofi. - Noriu į McDonald s! 

- To maisto skonis tragiškas, - atsakė Žanina. 

- Juk neužtruksim ilgai, - nenusileido Sofi. 

— Būtent todėl ten ir yra neskanu! - atsakė Džo, savo veido iš- 
raiška parodydamas, kad jo žodis tikrai paskutinis. 

— Mes jums paruošime daug skanesnių prancūziškų bulvy- 
čių tik grįžę į namus, - pridūrė Mamie. Būtent tą ji ir padarė 
grįžusi. 

Net neverta sakyti, kad į McDonald“ taip ir neužsukome, ir 
mano giminaičiams net nebūtų kilusi mintis ten nusivesti vaikų. 
Bet kai kurie kaimelio paaugliai mąstė kitaip. Mūsų vaikų auklė 
Kamilė ten buvo nuolatinė lankytoja. 

— Kodėl mėgsti McDonalds? - iš smalsumo paklausiau jos 
vieną popietę. - Juk yra tiek daug gerų prancūziškų restoranų, į 
kuriuos galėtum nueiti. 

— Na, mano tėvams nepatinka, kad ten einu, bet ten pigu ir 
man tai patinka, - atsakė ji. - Ten nėra jokių taisyklių. Panašiai 
kaip Jungtinėse Valstijose, tiesa? 

Kai pasakoju apie auklės apsilankymus McDonald s restorane 
kaip apie maištaujančios paauglės elgesį, mane pačią ima juokas. 
Tačiau ši istorija įkūnija tą laisvės idėją, kurią daugybė žmonių 
Prancūzijoje sieja su Jungtinėmis Valstijomis. Jaunimas - tarp jų 
ir mano vyras - maištauja prieš taisykles, valdančias prancūzų 
visuomenę nuo septintojo dešimtmečio, ir greitasis maistas yra 
tik vienas iš būdų tai daryti. Iki šiol Filipas pamena vieną re- 
klamą iš koledžo laikų, kai McDonald s tik buvo atidarytas gan 
nuošaliame Bretanės kampelyje, kuriame jis ir mokėsi. Vaikiš- 
kas balsas vardija visą gražaus elgesio prie stalo manierų sąra- 
šą („Nežaisk su maistu“, „Nevalgyk rankomis“, „Netriukšmauk 
prie stalo“, „Nedėk rankų ant stalo“), o tuo metu rodomi kadrai 
su McDonald's restorane valgančiais žmonėmis, laužančiais kie- 
kvieną taisyklę. Pamena, kad buvo sužavėtas ryškių spalvų, vien- 
kartinių indų, keistai draugiško personalo ir akimirksniu patie- 
kiamo maisto. 

- Atrodė, - pamena jis, - lyg restoraną būtų kūręs vaikas, pa- 
daręs jį panašų į žaidimų kambarį, tik įrengtą suaugusiųjų dy- 
džio baldais. 

Kai kurie mūsų draugai nerimavo dėl jaunų prancūzų po- 
traukio greitam maistui (Hugo tai su panieka vadino „McDo- 
naldinizacija“, o Viržini - „valkatų šėrimu'). Dokumentiniame 
filme, kurį man pažiūrėti atnešė Sandrina, Nos enfants nous 
accuseront („Mūsų vaikai kaltins mus'), atsiskleidė visi pran- 
cūzų nuogąstavimai: žemės ūkio pramonės, žemės ūkio taršos, 
nevisaverčio maisto, greitojo maisto, globalizacijos, kuri grasina 
pakenkti žmonių sveikatai, prancūzų kultūrai ir net prancūzų 
kraštovaizdžiui, kombinacija. Filmo pabaigoje verkėme abi. 

Vienas iš filme rodytų žmonių buvo Žozė Bovė (Josė Bovė), 
prancūzų ūkininkas, kuris buvo suimtas, kai dalimis išrinko 
vieną McDonalds restoraną savo gimtajame Mijo mieste Pie- 

tų Prancūzijoje. Tuo metu, kai mes atsikraustėme į Prancūziją, 
Bovė jau buvo tapęs nacionaliniu didvyriu ir išrinktas į Euro- 
pos Parlamentą. Prancūzai jį prisiminė (ir juo žavėjosi) būtent 
už akibrokštą McDonalds tinklui. Kartu su kitais protestuojan- 
čiais jis sugebėjo išardyti didžiąją dalį pastato, detalę po detalės, 
plytą po plytos, ir pervežti karučiu ant pievelės priešais miesto 
rotušę, kol jį sustabdė policija. Brunas Rebelis (Bruno Rebelle), 
Prancūzijos Žaliųjų organizacijos vadovas, atvirai išreiškė tau- 
tiečių paramą: „Matote, Jungtinėse Valstijose maistas yra kuras. 
Čia - meilės istorija.“ 

Problema buvo ta, kad man maistas nebuvo meilės istorija 
(bent jau ne iš karto). Dabar ėmiau suvokti, kad svarbiausia buvo 
tai, kaip aš planuodavau savo laiką ir paskirsčiau prioritetus 
(tiksliau, kaip neskyriau prioriteto) gamindama ir mėgaudamasi 
tikru maistu. Mane erzino laikas, praleistas virtuvėje, bet valan- 
dų valandas sau laiminga galėjau vežioti Sofi į muzikos pamokas 
ir reikalauti (nesvarbu, kiek ji besipriešintų), kad ji repetuotų. 
Turėjau giliai širdyje sau pripažinti, kad mano vaikų sėkmė man 
buvo kur kas svarbesnė, nei jų mokymas sveikai maitintis. Šitai 
aš supratau vieną dieną, kai ėjome iš Mari namų po dar vienos il- 
gai trukusios puikios vakarienės: kepto viščiuko iš vietinio ūkio, 
pavasarinių md4che (avienos salotų) su namų darbo acto užpi- 
lu, viską pabaigiant obuolių pyragu, patiektu tarte tatin stiliumi, 
kurį taip dievinau (bet vis dar nežinojau, kaip tokį pagaminti). 
Po valandas trukusio žaidimo lauke mergaitės patenkintos val- 
gė viską, kas buvo pasiūlyta. Mari namai buvo pilni žaidimų ir 
linksmybių - ir jokio spaudimo (matematiniai žaidimai! raidės! 
muzikos pamokos!), dažno mūsų namuose. Gyvenimas tuoj pats 
viską sudėlios į savo vietas, manė Erikas ir Sandrina, būtent dėl 
Prancūzų mokymo sistemos, kuri yra viena intensyviausių visa- 
me pasaulyje. 

Mano ir taip išblėsęs priešinimasis lėtam valgymui visiškai 
išnyko po to, kai gegužės pradžioje mūsų vos neištiko tikra tra- 
gedija. Filipas tik buvo grįžęs iš darbo išvykos Meksikoje. Neri- 

maudama laukiau jo grįžtant, nes Meksikoje tuo metu kaip tik 
kilo kiaulių gripo epidemija. Meksika buvo epidemijos epicen- 
tras, tad nerimavau, kad jam nebus leista išvykti. Deja, mano 
laimė jam sugrįžus truko neilgai. Po dienos jis stipriai sukarš- 
čiavo ir pradėjo sausai kosėti. Visą kitą dieną jis išsekęs pragu- 
lėjo lovoje, o kosulys vis stiprėjo. Vakare jam dar labiau pakilo 
temperatūra. 

Buvau tik paguldžiusi mergaites ir ploviau indus virtuvėje, kai 
išgirdau jį klupinėjant laiptais žemyn. Tuo metu, kai pribėgau, jis 
jau stovėjo prie valgomojo stalo, kvėpuodamas greitai ir taip sti- 
priai drebėdamas, kad maniau jį tuoj parkrisiant. Nuo priepuo- 
lio jo rankos tiesiog trūkčiojo aukštyn ir žemyn, kūnas kratėsi į 
priekį ir atgal, o dantys ir lūpos be paliovos nevaldomai drebėjo. 

Pamaniau, mano vyras tuoj mirs. Kažkaip nusigavau iki te- 
lefono. Anyta buvo užrašiusi svarbiausius pagalbos telefono nu- 
merius vos mums atsikrausčius. Tyliai sušnibždėjau „Ačiū“ ir 
paskambinau į artimiausią ligoninę - maždaug už 45 minučių 
kelio. Tą akimirką mano širdis jau taip stipriai daužėsi, kad sun- 
ku buvo blaiviai mąstyti. Nebežinojau, ką pasakyti operatoriui. 

— Mano vyras karščiuoja, jam priepuolis, manau, kad jam rei- 
kia į ligoninę, - tesugebėjau išlementi. Po slegiančios tylos aki- 
mirkos pasigirdo atsakymas. 

— Mes nesiųsime greitosios taip toli, jūs pati turite jį atgabenti. 

Priblokšta net nežinojau, ką pasakyti. Pamenu tik, kad man- 
dagiai padėkojau operatoriui ir lėtai padėjau ragelį. Filipas, sto- 
vintis už manęs, mirtinai išbalo. Jis vis dar baisiai drebėjo. Pa- 
sijaučiau nieko negalinti padaryti. Buvau viena su mergaitėmis. 
Ar turėčiau jas pakelti ir mus keturis nugabenti į ligoninę? O jei 
Filipas užsikrėtė kiaulių gripu? O jei ir jos užsikrės? O aš gal jau 
užsikrėčiau? Kas jomis pasirūpins? Paskubomis paskambinau 
anytai. Ji pažadėjo tučtuojau atvykti, bet buvo draugų namuose, 
daugiau nei už pusvalandžio kelio nuo čia. Padėjau ragelį mąsty- 
dama, kaip aš nutempsiu Filipą iki automobilio. Jei jis nualps, aš 
jo nepakelsiu. Po minutės man perskambino Žanina. 

— Skambink Veronikai! Ji restorane visai greta jūsų kartu su 
geriausia drauge Inesa! | 

Visai buvau pamiršusi, kad šį savaitgalį buvo atvykusi mano 
brolienė. Ji ir Benua vakarieniavo su jų geriausia drauge Inesa. O 
ši - buvusi mano vyro mergina, tiesą sakant, pirmoji rimta mer- 
gina. Be to, ji buvo gydytoja. 

Inesa atvyko per penkias minutes. Ji tik paskubomis apžiū- 
rėjo Filipą ir nutempė į automobilį. Kai pagaliau pasiekiau ligo- 
ninę ir aš, jį apžiūrinėjo pulkas susirūpinusių medikų, dėvinčių 
apsauginius kostiumus. Tik po kelių kankinančių valandų, pra- 
leistų laukiamajame, išgirdome gerąsias naujienas: greičiausiai 
tai nebuvo kiaulių gripas. Ir greičiausiai Filipui nenutiks nieko 
blogo. Bet, dėl viso pikto, jį paguldė į ligoninę stebėjimui. Tąkart 
parvairavau namo turbūt po ilgiausios nakties savo gyvenime. 

Filipą tėtis parvežė namo kitą rytą. Mes jį paguldėme į lovą, 
ir jis iš karto užmigo. Iki pat vakaro jis neišleido nė garso. Vero- 
nika - kuri tik užsuko atsisveikinti - užlipo į viršų jo pasižiūrėti. 

- Jam viskas gerai, - tarė ji, nusileidusi žemyn. Bet neatrodė 
labai laiminga. Kiek padvejojus, ji tęsė: - Vakar tu tikrai nuliūdi- 
nai ir Inesą, ir mus. Neabejotinai turi nusiųsti jai gėlių ar šokola- 
do. Geriau nusiųsk ir to, ir to. 

Kiek pritrenkta puoliau atsiprašinėti. 

- Aš labai atsiprašau, - pasakiau jai. - Žinau, kad jai buvo keis- 
ta mums padėti. Juk ji buvusi Filipo mergina. 

- Non, non! - pasakė Veronika nustebusi. - Niekas dėl to ne- 
suka galvos. 

Dabar jau aš nustebau. 

- Tu tiesiog sužlugdei mūsų vakarienę, - nekantriai paaiškino 
ji. - Inesa buvo tik užsisakiusi patiekalus ir dar net nebuvo spėju- 
si pabaigti pirmojo. Likusį maistą mes baigėme valgyti vieni. Jis 
buvo puikus, bet vakarienė buvo sugadinta. 

Aš buvau pritrenkta. Mano vyras vadavosi mirtimi, o Ve- 
ronika rūpinosi tik savo skrandžiu? Ir ji pasiliko valgyti resto- 
rane, kai mes lėkėme į ligoninę?! Filipas man vėliau paaiškino, 

kad Inesa ir Veronika susitinka labai retai, dar rečiau jos išeina 
kartu pavalgyti, juolab į naują restoraną su menu gastronomigue 
(kulinariniu valgiaraščiu). Jis mane patikino, kad jos vietoj būtų 
pasielgęs lygiai taip pat. Tas mane dar labiau pritrenkė. Tačiau 
netrukus supratau, kad gyvenimas per trumpas, kad mes taip 
ginčytumėmės. Aš tik turėjau pripažinti, kad kai kurie prancūzų 
požiūrio į maistą aspektai man taip ir liks nesuprantami. 


Vienintelė netikro kiaulių gripo pavojaus ilgalaikė 
pasekmė buvo tokia: mano priešprieša Filipo pasiūlytam lėtojo 
maisto eksperimentui visiškai ištirpo. Dar sveikdamas jis ištrau- 
kė iš manęs pažadą, kad, kai jis sustiprės (ir, laimei, jis sustiprėjo 
gan greitai), mes pradėsime valgyti lėtai. Taigi, gegužės viduryje 
perėjome prie kitos plano dalies: lėtojo maisto eksperimento na- 
muose. Ar, kaip mes jį perkrikštijome, mūsų lėtesnio valgymo 
eksperimentas: vis dar nebuvau tikra, kad sugebėsiu valgyti lėtai, 
bet sutikau pamėginti tai daryti kiek lėčiau. 

Nusprendžiau, kad lėtasis maistas reiškia ir atsiribojimą nuo 
aklo detaliai apibrėžtų taisyklių laikymosi. Prancūzų mitybos 
kultūra, visų pirma, remiasi mėgavimusi (kurį pasiekti padeda 
tinkamai sudarytas taisyklių rinkinys). Mums reikėjo sukurti 
jaukią aplinką prie pietų stalo, padėsiančią vaikams paisyti nau- 
jų taisyklių. Truputėlį dvejodama nurinkau visus susikaupusius 
popierius nuo mūsų šaldytuvo: taisyklių sąrašus, patarimus, pla- 
ną, ir visur kyšančius mūsų valgiaraščio lapus. Dabar šaldytu- 
vas atrodė švarus ir tvarkingas. Tiesą pasakius, tai mus įkvėpė ir 
generaliniam namų tvarkymui. Pravėrėme langus, iškrapštėme 
per žiemą susikaupusius nešvarumus, išsivalėme namus. Net au- 
tomobilį atnaujinome naujais sėdynių uždangalais ir kilimėliais. 

Kai namai buvo tokie švarūs, o oras - puikus (jis buvo beveik 
toks pat nuostabus, kaip ir praėjusią vasarą), pajaučiau galinti at- 
sipalaiduoti. Gegužė Prancūzijoje yra daugybės švenčių mėnuo, 
o jos dažnai gudriai išrikiuojamos, kad būtų antradieniais ir ke- 
tvirtadieniais, tam, kad žmonės galėtų rasti laiko pasiimti išei- 

ginę pirmadienį ar penktadienį ir turėti keturių dienų savaitgalį. 
Dauguma mūsų šeimos draugų išvyko į šeimynines keliones. At- 
rodė, kad visi aplinkui mus nurimo ir ilsėjosi. Tai kodėl ir mums 
to nepadarius? 

Norėdami įamžinti mūsų lėtesnio valgymo eksperimentą, su 
Filipu nusprendėme pasirinkti šūkius. Filipas išsirinko prancūzų 
dramaturgo Moljero posakį Manger Bien et Juste (Valgyk gerai 
ir teisingai). Mano pasirinkimas buvo (kaip paprastai mūsų šei- 
moje) ne toks elegantiškas: Lėtasis maistas yra geras maistas. Bet 
abu šūkiai tarpusavyje derėjo puikiai. Filipas juos užrašė savo 
mielu dailyraščiu (kurio Prancūzijoje vaikus vis dar moko nuo 
pat mažens), ir mūsų užrašai, mergaičių papuošti, gražiai sugulė 
vienas šalia kito ant šaldytuvo. 

Be to, įkvėpta savo svainio, prancūzų muzikos mėgėjo, atrin- 
kau muzikos mūsų šeimos pietums. Tai buvo lėtos, laimingos 
muzikos rinkinys, kaip jį pavadinom. Iki tol nebuvau atkreipusi 
dėmesio į prancūzų muziką. Man buvo girdėti Žakas Brelis (Jac- 
gues Brel) ir Edita Piaf (Edith Piaf), tradicinė prancūzų chan- 
con; kai kurie iš jų atsirado grojaraštyje kartu su parlė-chantė 
(prancūziškas kalbėjimo ir dainavimo stilius, išgarsintas tokių 
dainininkų kaip Seržas Gensbūras (Serge Gainsbourg). Bet, kiek 
patyrinėjus, man atsivėrė naujas pasaulis: mįslinga, nuostabi 
Jano Tirseno (Yann Tiersen) muzika (mano visų laikų mylimiau- 
sio filmo „Amelija“ kompozitoriaus), svajingas Fransis Kabrelis 
(Francis Cabrel), Manu Čao (Manu Chao) (smagus post-punk 
folk-pop), ir vis dar mėgstami, romantiški prancūzų daininin: 
kai Roza (Rose), Kamilė (Camille), Zaza (Zaz) ir Šarlotė Gensbūr 
(Charlotte Gainsbourg), Seržo dukra. 

Ruošdama maistą, įjungdavau mūsų atrinktas dainas, ir visi 
palengva nurimdavo. Nesitikėjau, kad muzikos klausymas taip 
puikiai veiks laukiančius pietų vaikus. Netrukus mergaitės, grį- 
žusios namo iš mokyklos, ėmė prašyti įjungti /a musigue, kad 
galėtų šokti, kol aš gamindavau. Net Filipas prie mūsų prisijun- 
gė. „La musigue adoucit les moeurs (muzika nuramina laukines 

širdis), sakydavo jis, vaipydamasis bei linguodamas įžengdavo į 
virtuvę ir imdavo sukti mane ratu. 

Mūsų lėtos, laimingos dainos paprastai teigiamai nuteikdavo 
ir leisdavo pasiruošti „prasmingiems pietums“. Įdomu tai, kad 
bibliotekose nieko negalėjau rasti apie tokį prasmingą valgymą. 
Kai paklausdavau bibliotekose ar knygynuose apie manger en 
pleine conscience (tiksliausias paaiškinimas, kurį su Filipu pa- 
vyko sugalvoti), atsakas dažniausiai būdavo sumišęs Žvilgsnis 
ir klasikinis gališkas gūžtelėjimas pečiais (nors vienas žmogus, 
galų gale, man pasiūlė.pavartyti knygas apie vegetarizmą, turbūt 
klaidingai supratęs, kad klausiu apie etinę mitybą). Kaip ir dau- 
guma prancūzų valgymo taisyklių, įprotis valgyti prasmingai 
buvo taip visiems įsišaknijęs ir taip plačiai praktikuojamas da- 
lykas, kad niekas net nebandė to kaip nors pavadinti. Tad priė- 
jau išvados, kad nebuvo jokio prancūziško „Prasmingo valgymo 
vadovo“. 

Tuomet ėmiau gilintis į amerikietiškas, budizmo bruožų tu- 
rinčias knygas, pavyzdžiui, Suzanos Alber (Susan Alber) „Pras- 
mingas valgymas (kurią draugė, išgirdusi apie mūsų eksperi- 
mentą, atsiuntė paštu). Jose radau keletą idėjų, kurias jau anks- 
čiau pati iš savo patirties buvau atradusi (pavyzdžiui, kad svarbu 
ne tik, ką valgome, bet ir kaip bei kodėl valgome). Bet šios kny- 
gos nebuvo labai naudingos, nes jose didžiausias dėmesys skiria- 
mas suaugusiems, turintiems valgymo sutrikimų ar problemų 
dėl svorio. Taip pat skaičiau prancūzų gydytojų (Žano Mišelio 
ir Miriam Koenų (Jean-Michel, Myriam Cohen) „Teisingas val- 
gymas su visa šeima ) ir psichologų (pavyzdžiui, Natali Rigal 
„Kaip laimėti kovą su maistu ) parašytas knygas. 

Visai netikėtai kai kas mane sudomino knygoje „Paprasto 
gyvenimo vadovas“ (autorė Žaneta Liurs (Janet Luhrs), lai- 
kraščio „Paprastas gyvenimas“ redaktorė), kurią gavau dova- 
nų kaip „Bon voyage“ (gero kelio) iš savo krikšto motinos, kai 
pradėjome gyventi Prancūzijoje. Tame vadove šiek tiek rašo- 
ma apie „juslinį valgymą , kuris man būtų pasirodęs kaip tušti 

paistalai apie savęs lepinimą maistu, jei knygą būčiau skaičiusi 
anksčiau. Bet dabar jau buvau daug platesnių pažiūrų. Tiesą 
sakant, aš perskaičiau, pasibraukiau ir dar kartą perskaičiau 
vieną ištrauką: 

Maisto ruošimas gali būti meilės ir pasimėgavimo kupinas 
procesas, bet taip pat tai gali būti tik dar vienas fizinis veiksmas, 
autopilotu lenktyniaujant su gyvenimu, nė nestabtelint akimirkai 
suprasti, pajausti ir paragauti. Ruošiant maistą su meile, atnauji- 
namos mūsų energija ir galios. 

Supratau, kad tai buvo stebėtinai panašu į tuos „ragavimo 
mokymus“ prancūzų mokyklose, apie kuriuos pasakojo Sofi mo- 
kytoja. Net nebūčiau pagalvojusi, kad toks požiūris tinka ne tik 
vaikams, bet ir suaugusiesiems, ne tik pačiam valgymui, bet ir 
maisto ruošimui. Žinant, kad virtuvė man iki šiol buvo vieta, ku- 
pina įtampos, tai buvo atradimas. 

Maisto ruošimas yra kaip apkabinimas. 

Toks pareiškimas prieš atvykstant į Prancūziją man būtų vi- 
siškai nesuvokiamas. Bet dabar man tai priminė skaitytą Nata- 
li Rigal mintį: vaikų mokymas turi prasidėti ne nuo aiškinimų 
apie maisto mitybinę vertę (nors tai labai svarbi informacija 
suaugusiesiems), bet per jutimų ir jausmų prizmę, nes būtent 
taip vaikai mokosi lengviausiai. Įsijausdami į valgymo aktą, 
vaikai mokosi įsiklausyti į jų kūno siunčiamus signalus (pavyz- 
džiui, jausmą, kad „Aš jau sotus') ir išsiugdyti gardžiavimosi 
maistu įprotį. 

Turėjau pakankamai informacijos. Nusprendžiau, kad mūsų 
prasmingo maitinimosi tikslas - atkreipti vaikų dėmesį į jų mais- 
tą ir į jų organizmą. Bet tai turi būti pasiekta palengva, todėl iš 
pradžių lėtai valgydavome tik vieną patiekalą. Jį stengdavomės 
valgyti prasmingai: neskubėdami ir susitelkę, įsiklausydami į 
visus savo pojūčius, kad galėtume tikrai gardžiuotis maistu. 

O kaip tai paaiškinti mergaitėms? Nusprendžiau tai padaryti 
labai paprastai, tiesiog pasakiau joms: jei valgysite lėčiau, tai už- 
truks ilgiau, ir maistas bus dar skanesnis. Ir vietoje ilgų išvedžioji- 

mų, kurie būna suaugusiųjų knygose („supratingai“, „įsijaučiant“, 

„stengiantis pajusti“), mes vartojome tik vieną: dėguster. Šį žodį 
mergaitės jau buvo ne kartą girdėjusios iš savo senelių, kadangi 
prancūzai jį labai dažnai vartoja, kai kalbama apie maistą. Kaip 
ir daugumą prancūziškų žodžių, susijusių su maistu, dėguster 
sunku išversti. Jis dažnai verčiamas kaip „ragauti“ (pavyzdžiui, 
„ragaukime maistą“). Bet fiziniam maisto ragavimo procesui 
apibrėžti prancūzai dažniausiai vartoja goūter. Žodis dėguster iš 
tiesų reiškia valgyti lėtai ir neskubant, gardžiuojantis ir įverti- 
nant (bet ne puotauti, kam apibūdinti prancūzai vartoja žodį se 
rėgaler). Kulinariniame pasaulyje žodis dėgustation vartojamas 
procesui, kai maistas yra ragaujamas ir vertinamas su beveik chi- 
rurginiu preciziškumu (kaip dėgustation de vin). Tačiau paprasti 
prancūzai dažnai šį žodį vartoja namuose, norėdami pristabdyti 
vaikų valgymo tempą. 

„Il faut dėguster!“ - kartodavo mano anyta, o tai reiškia „Val- 
gyk lėčiau ir įvertink!“ Dažnai tai būdavo pasakoma kiek susi- 
erzinusiu ir priekaištingu tonu, kai vaikai tiesiog rydavo savo 
maistą. Tačiau maisto kimšimas mūsų dukroms retenybė, jos 
dažniausiai tik knibinėdavo bet kurį patiekalą, išskyrus desertą. 
Ypač lėtai valgydavo Sofi, smeigdama šakutės galiuku mažyčius 
kąsnelius ir kramtydama, rodos, visą amžinybę. Atrodydavo, 
kad raginimas kiek paskubėti ją tik dar labiau sulėtindavo. Da- 
vus šokolado gabalėlį, ji labai greitai pavirsdavo tiesiog greitojo 
valgymo čempione: ji tiesiog čiupdavo jį nuo lėkštės, susikišda- 
vo į burną, pažiaumodavo vos kelis kartus ir iš karto nurydavo. 
Tada nusišypsodavo. 

Pamaniau, pradėsime nuo šokolado. Prisiminusi savo šūkį, 
supratau, kad mergaitės, valgydamos ką nors gardaus, lengviau 
sutapatins lėtąjį maistą su geru maistu. Be to, tuomet mergaitės 
bus pakankamai dėmesingos, kad galėtume kalbėtis apie maistą; 
tai buvo svarbu, nes raktas į prasmingą valgymą yra dėmesingu- 
mas. Mes prašėme dukrų, kad jos papasakotų apie kvapą, skonį 
ir maisto, kurį valgė, struktūrą. 

Taigi pirmąją mūsų eksperimento dieną paruošiau mousse 
au Chocolat (šokolado putėsius). Kitaip, nei jūs manote, tai yra 
vienas lengviausiai paruošiamų desertų, nes turi tik keturias su- 
dedamąsias dalis ir nereikalauja jokio kepimo. Prisipažįstu, dėl 
mano amerikietiško požiūrio (prancūzų akimis - paranojos) į 
kiaušinius, man reikėjo kiek apsiprasti su mintimi, kad vartosiu 
žalius kiaušinius. Bet mano nuogąstavimai dėl žalių, nepasteri- 
zuotų produktų, kuriuos vartojo prancūzai, ilgainiui pasirodė 
kiek kvailoki. Mamie visada gamindavo putėsius savo anūkams. 
O mergaitėms labai patiko žiūrėti, kai juos gamindavau aš, jos 
vis sukinėdavosi aplink, kad galėtų išlaižyti dubenį (ką galėjo 
daryti tik su ta sąlyga, jog niekuomet taip nesielgs matant vyro 
giminaičiams). 

Vieną lietingą pirmadienio popietę, grįžę iš mokyklos namo, 
mergaitės valgė priešpiečius ir klausėsi Rozė ir Zazos. Aš ėmiau 
lydyti šokoladą. Dažniausiai, kadangi buvau linkusi skubėti, tie- 
siog dėdavau šokoladą į puodą ir tuo tarpu atskirdavau kiaušinių 
baltymus nuo trynių, blaškydamasi nuo kiaušinių prie šokolado 
maišymo. Bet dabar supratau, kad turiu sulėtinti tempą (be to, 
taip skubant, šokoladas tapdavo kibus ir sausas, todėl sukrisdavo 
į trupinėlius, o putėsiai tapdavo neįprastai traškūs). Vietoj įpras- 
tinio lakstymo aš tiesiog stovėjau priešais viryklę ir maišiau uos- 
tydama lėtai besiskleidžiančius aromatus. Niekad iki tol nebuvau 
atkreipusi dėmesio, kaip tirpdamas šokoladas pamažu skleidžia 
aplink vis stiprėjantį aromatą. 

Puikiai ištirpus šokoladui (įmaišius tik vieną pilną šaukštą 
crėme fraiche, kad jis nesuliptų ir nesukietėtų), palikau jį atvėsti. 
Tada ėmiausi atskirti kiaušinių baltymus nuo trynių (ir bent kartą 
nepritrupinau lukštų į dubenį - tai buvo dar viena priežastis, dėl 
ko ankstesni putėsiai būdavo traškūs). Šįkart neužmiršau įberti 
žiupsnelio druskos prieš plakdama baltymus, kad jie būtų standūs. 

Kol mergaitės aplink nekantriai sukiojosi, aš (lėtai!) sumai- 
šiau šokoladą su tryniais ir (atsargiai!) įmaišiau visa tai į balty- 
mus, žiūrėdama, kad putėsiai būtų puresni ir standesni nei iki 

šiol. Įsidrąsinusi šaukštu tą mišinį sudėjau į mažyčius rameguins - 
mažus keraminius (ar stiklinius) dubenėlius, kuriuos prancūzai 
nuolat naudoja ruošdami ir patiekdami maistą. Tai dar vienas 
prancūzų išradimas, dėl kurio maistas atrodo gražiai ir gudriai 
kontroliuojamas porcijos dydis. Kol mergaitės laimingos laižė 
plakiklius, sudėjau indelius į šaldytuvą, kad po poros valandų 
ištraukčiau prieš pietus. 

Tuomet patikrinau savo laikmatį. Iš smalsumo nusprendžiau 
fiksuoti, kiek užtrukau. Laikmatis mane nustebino - trylika mi- 
nučių! Anksčiau užtrukdavau mažiausiai dešimt (iš dalies dėl to, 
kad nemažai laiko praleisdavau žvejodama kiaušinių lukštus iš 
dubens). Užtrukau tik trimis minutėmis ilgiau, bet potyriai vi- 
siškai kitokie. 

Toks pat stebuklas nutiko ir per pačius pietus, kai ištraukiau 
putėsius iš šaldytuvo. Tai buvo vienintelis kartas, kai atsistojau 
valgio metu. Įprastai aš keldavausi ir vėl sėsdavau gal kokius de- 
šimt kartų, kad atneščiau tai, ką pamiršau, bet šį kartą paden- 
giau stalą, lyg ruoštumėmės ilgai kelionei automobiliu greitke- 
lyje - sudėjau viską, ko mums galėjo prireikti valgio metu, ir tik 
tada pakviečiau mergaites. Nuostabu, užliejo tokia ramybė, kai 
nebereikėjo šokinėti paimti pamirštų indų, servetėlių, popierinių 
rankšluosčių, druskos, sviesto, vandens ar dar ko nors. Aš net 
uždegiau žvakes ir pritemdžiau šviesas. Tai lyg užbūrė mergaites, 
jos kalbėjo prislopintais balsais. 

— Na, mergaitės, on va dėguster (ragaukime), - pasakiau, pri- 
mindama sau, kad turiu kalbėti džiaugsmingai. - Ką tai reiškia? — 
nedelsdama paklausiau jų. 

— Mangez leeentement, Maman! (Valgyk lėčėtai, mama), - at- 
sakė jos beveik unisonu. Sekundei patyriau tą įkvepiančią tėvys- 
tės akimirką, kai vaikai atrodo tarsi angelėliai, ir gali susidaryti 
iliuziją, kad patobulėjo tavo tėvystės įgūdžiai. 

Kaip ir reikėjo tikėtis, mano svajos labai greitai išsisklaidė. 

— Klerė gavo didesnę porciją nei aš! - verkšleno Sofi, o jos vei- 

truputuką pilnesnis nei Sofi (kitas tų dubenėlių privalumas, kad 
jie leidžia tiksliai ir nešališkai padalinti porcijas - daugiau jokių 
seserų ginčų, kas gavo didesnę porciją). Nedidelis papildomas 
putėsių šaukštas greitai išsprendė problemą, ir mes pradėjome 
valgyti. 

Tiksliau, pradėjome savo dėgustation. Sofi ir Klerė ėmė mė- 
gautis mažiausiais, kokie tik įmanomi, kąsniukais ir net gana lė- 
tai dėjosi juos į burną, nors paprastai tiesiog puldavo viską ryti 
dideliais kąsniais. Tai net virto savotišku žaidimu: kuri valgys 
ilgiau? Sofi, kaip visada azartiška, bandė pergudrauti savo seserį, 
neva valgydama greičiau, bet Klerė sekė tėčio pavyzdžiu. 

Valgydami lėtai mes turėjome pakankamai laiko aptarti 
ir pačius putėsius. Ką jauti, kai juos įsidedi į burną? Kiek laiko 
užtrunka, kol jie ištirpsta, uždėti ant liežuvio? Ar buvo švelniai 
kartūs? Sūrūs? Saldūs? Ar mažiau traškūs nei anksčiau? Kodėl? 
Ar putėsiai mažiau purūs prie dugno? Kodėl? Koks jausmas, kai 
jie leidžiasi žemyn į skrandį? Sofi pasiūlė daugybę pastebėjimų, 
ir net Klerė turėjo ką įdomaus pasakyti: „Tėti, jie kutena mano 
pilvuką!“ 

„Oh, la grosse gourmande!“ (O, didžioji gurmanė) - erzinda- 
mas atsakė vyras. Tik dabar išsiaiškinau, ką reiškė tas žodis: tą, 
kas mėgaujasi, gardžiuojasi, džiaugiasi maistu (turbūt kiek pa- 
brėžtinai, kai kalbama apie vaikus, todėl šis žodis turi ir perspė- 
jamą, bet kartu ir atlaidžią potekstę). Glouton (pažodžiui - apsi- 
rijėlis) vadinamas mėgstantis valgyti, net persivalgyti, ir nebūti- 
nai gero maisto, žmogus. Tuo tarpu gastronome yra mėgstantis 
tinkamai valgyti - ir turintis šioje srityje žinių - žmogus. (Mol- 
jero „Manger juste et bien"). 

Ir dar kartą man šovė į galvą išganinga mintis. Pagaliau su- 
pratau, kodėl prancūzai reikalauja, kad net paprasti žmonės 
būtų gastronomes: juk tai tiesiog žmonės, kurie brangina, vertina 
maistą. Geriausias vertimas, kurį galėjau sugalvoti šiam žodžiui, 
buvo aistruolis (tarsi koks sporto aistruolis). Prancūzų manymu, 
kiekvienas gali (ir privalo) būti aistringas maisto gerbėjas, taip 

kaip amerikiečiai yra amerikietiško futbolo ar britai - futbolo 
gerbėjai. Valgymas - tai nacionalinė prancūzų aistra, kaip spor- 
tas Amerikoje - tik ten ne visi gauna pažaisti. 

Filipas kvatojo, kai jam papasakojau šitai vėliau vakare. 

— Nesumokslink taip visko, - įspėjo mane. - Tai tik maistas! 

Suguldę mergaites, mes sėdėjome svetainėje ir mėgavomės 
tisane (prancūziška žolelių arbata). Tai užtruko kiek ilgiau nei 
įprastai, kaip ir netikėtas mūsų dėgustation šalutinis poveikis - 
per vakarienę mergaitės išsitepliojo šokoladu, ypač Klerė, kuri 
netgi turėjo dar kartą nusiprausti pavalgiusi. Bet mes vis tiek li- 
kome labai patenkinti pietumis - ypač Filipas. 

Iki šiol valgymas su vaikais buvo vienas iš labiausiai slegiančių 
jo dienos momentų. Po darbo grįžus į namus, kur apie stalą vis 
sukiojosi verkšlenantys alkani vaikai, jam nuolatos paskausdavo 
galvą. Dabar suprantu kodėl: jis tikėdavosi nurimti ir atsipalai- 
duoti valgydamas kartu su šeima, bet, deja, tai keldavo įtampą ir 
nepasitenkinimą. Šis vakaras buvo pirmasis, kai mes taip sma- 
giai kartu praleidome laiką, ir atrodė, jog dabar taip bus visada. 

Mano pasiryžimas nurimti buvo priimtas rūpinantis vaikais, 
bet dėl jo ir Filipas tapo laimingesnis. Tą vakarą jis jautėsi pailsė- 
jęs. Aš buvau laiminga, nes visus tuos mėnesius, kai persikraus- 
tėme į Prancūziją, tvyrojo įtampa. Ne kartą pagalvojau, jog būtų 
puiku, jei mes - jei aš - niekada nebūtume nusprendę persikelti. 
Galbūt valgiai buvo būdas vėl pradėti mėgautis vieniems kitais. 
Kol jaukioje tyloje plovėme indus, paėmiau žymeklį ir kiek pa- 
taisiau savo šūkį: 

Lėtasis maistas yra geras laimingas maistas. 

Kai esame labai maži, 
„galime rauti ridikėlius, 
svogūnus ir svogūnėlius, 

salotas ir morkas. 
Būdami penkerių, 
mes vos pasiekiame 
juoduosius 
ir skaisčius raudonuosius serbentus, 
avietes ir pomidorus. 
Kai užaugame, skiname obuolius, 
mėlynas ir geltonas slyvas 
rankomis, iškeltomis į dangų. 


Ouand on est tout petit 
On peut cueillir des radis, 
Des oignons, des ėchalotes, 
Des salades et des carottes. 
Acing ans, on se hisse 
A la hauteur des cassis, 
des groseilles ėcarlates, 
des framboises et des tomates. 
Ouand on devient un homme, 
On rėcolte des pommes, 
Des prunes et des mirabelles, 
Les bras levės vers le ciel. 


„Ridikėliai ir slyvaitės“ (Radis et mirabelles), 
tradicinė prancūzų vaikų daina 


Atėjo birželis, vasara buvo ankstyva. Beveik kasdien 
po pamokų mes traukdavome į paplūdimį ir pamažu pamiršo- 
me apie varganą ir drėgną žiemą. Kai paguldydavome mergai- 
tes miegoti, dažnai ateidavo Džo jų prižiūrėti, o mudu su Filipu 
žingsniuodavome link vandenyno. Dangus būdavo šviesus be- 
veik iki pat vidurnakčio, ir mes pamažu vaikščiodavome pirmyn 
ir atgal pylimu, juosiančiu vandenyno krantą, prasilenkdami su 
kitomis slampinėjančiomis porelėmis. Čia sutikdavome nemažai 
kaimelio gyventojų - Žvejį iš turgaus, vietinį vaistininką, Sofi 
mokytoją. Susidurdavome su tėvais, kuriuos pažinojome iš mo- 
kyklos, taip pat ir su savo draugais - Eriku ir Sandrina, Selina, 
Ivu. Sustodavome pajuokauti ir persimesti žodžiu, dažniausiai 
apie visiškus niekus. Tokie lėti ir jaukūs vakarai - vienos mėgs- 
tamiausių mano akimirkų Prancūzijoje. 

Jaučiausi vis labiau ir labiau įsikūrusi, tačiau man daugybe 
būdų buvo primenama, jog aš - tikrai ne prancūzė. Įsimintiniau- 
sias priminimas prasidėjo gana nekaltai, vienos iš mūsų kassa- 
vaitinių išvykų į fermą metu. Mums su Sandrina beišvykstant, 
Hubertas stabtelėjo, kad pasakytų mums apie artėjantį įvykį — 
Nacionalinę žemės ūkio ir bioįvairovės šventę (vieną iš daugelio 
oficialių Prancūzijos nacionalinių švenčių, kurios vykdavo taip 
dažnai, jog galiausiai nustojau jas sekusi). 

— Kodėl gi ta proga nesuorganizavus renginio mokykloje? - 
nedrąsiai paklausė jis. 

— Galėtume paaukoti maisto iš savo ir kitų aplinkinių fermų, 
išmokytume vaikus, kurios gėrybės dera šiuo metų laiku, - pa- 
siūlė Džozefas. - Juk braškės kaip tik noksta! - pridėjo jis spin- 
dinčiomis akimis. Tiesą pasakius, jos spindėjo taip, kaip dar ne- 
buvau mačiusi. 

Iš tiesų, pamaniau, tai puiki mintis. Sofi klasė uoliai moki- 
nosi, taigi pavargę vaikai galės pasivaišinti šviežiomis uogomis. 

Ūkininkai labai didžiuotųsi, galėdami padėti organizuoti šventę. 
Ir, jei atvirai, aš taip pat. Buvau pripratusi prie savanoriavimo 
namuose, todėl čia jaučiausi kiek atstumta. Mano siūlymai pa- 
gelbėti būdavo atmetami. Manęs net nepakvietė padėti moky- 
tojams klasės išvykose - nė kartelio. Galbūt ši šventė pralaužtų 
ledus? 

Po savaitės, numatytą dieną, aš stovėjau prieš mokyklą su 
pintais krepšeliais rankose, pilnais braškių, šviežiai keptos na- 
minės duonos, naminių uogienių ir mažų stiklainiukų crėme 
fraiche (pieno produktas, geriausiai apibūdinamas kaip grietinės 
ir fermentuotos grietinėlės mišinys). Besišypsodama laukian- 
tiems tėvams ir seneliams pradėjau dėlioti maistą ant nedidelio 
sulankstomo stalelio, užtiesto nauja Provanso stiliaus staltiese 
(puošta alyvuogių ir levandų piešinukais linksmame geltoname 
fone). Ant didelio padėklo kruopščiai išdėliojau vaikų mokyklos 
sodelyje užaugintą produkciją - gležnus česnakų ūglius, laiški- 
nius česnakus, jaunus salotų lapelius ir mažytes žalias pupeles, 
kurias vaikai užaugino klasėje (tai buvo viena iš įspūdingiausių 
Sofi didžiavimosi savimi akimirkų, kai ji suprato, jog jos pupelė 
pati aukščiausia klasėje). 

Buvo likę apie 10 minučių iki skambučio, tad pamaniau, jog 
pats laikas pasiūlyti paragauti gėrybių. Ėmiau pintą krepšelį į 
rankas ir pasukau link pirmosios susirinkusių tėvų grupelės. 

— Gal norėtumėte paragauti braškių? - paklausiau. 

- Ačiū, ne! - nuskambėjo atsakymas. 

Nė vienas žmogus nesutiko paragauti. Šiek tiek nustebusi, pri- 
ėjau prie kito būrelio žmonių. 

— Galbūt braškių? - paklausiau, šįkart kiek baikščiau. Vienin- 
telis žmogus ištiesė ranką, paėmė braškę, o jo veide pasirodė at- 
siprašanti šypsena. Trečioji grupelė žmonių, prie kurių priėjau, 
elgėsi panašiai - niekas nepanoro paimti uogų. 

Pradėjau suvokti, jog kažkas čia ne taip. Akimis perbėgau kitų 
tėvų veidus, tikėdamasi išvysti padrąsinančią šypseną, tačiau 
dauguma buvo nusisukę, o tie, kurių žvilgsnius sutikau, atrodė 

susiraukę. Mane aplankė nemaloni nuojauta, jog sulaužiau vieną 
iš nerašytų taisyklių. 

Tačiau būčiau pasijutusi kvailai, jei dabar pasiduočiau. Kieme 
stoviniavo jau nemažai žmonių. Išsirinkusi vyresnio amžiaus, į 
močiutę panašią žmogystą, priėjau su savo krepšeliu. 

— Gal norėtumėte paragauti braškių iš vietinio ūkio? - pa- 
siūliau. 

— Niekada nevalia užkandžiauti tarp valgymų! - ji nukirto 
taip aršiai, jog net atšokau. Netekusi pasitikėjimo savimi, pasi- 
traukiau atgal prie stalelio ir apsimečiau esanti užsiėmusi, dėlio- 
dama ir perdėliodama maistą, o tuo tarpu akyse man ėmė tvenk- 
tis ašaros. 

Laimei, suskambo skambutis, ir vaikai plūstelėjo pro paradi- 
nes duris. Pasirodė, kad jie nėra taip nusiteikę prieš užkandžius: 
nekantrūs vaikai netrukus apspito stalą ir laimingi ėmė naikin- 
ti uogas, džemus, kremus ir duoną, mandagiai ir neryžtingai 
paskabydami ir daržovių. Tačiau ne visi priėjo prie stalo: akies 
kampučiu mačiau tėvus, čiumpančius vaikams už rankų ir grei- 
tai juos nusitempiančius tolyn, bei besipriešinančias jų atžalas, 
ilgesingai besidairančias atgal. Man pasirodė, kad pastebėjau ke- 
letą rūsčių praeinančių tėvų žvilgsnių. 

Buvau priblokšta. Tą vakarą, vis dar suglumusi, papasakojau 
apie šiuos įvykius uošviui. 

— Kaip manote, kodėl jie visi buvo tokie susierzinę? - pa- 
klausiau. 

— Todėl, kad neatsiklausei, prieš maitindama jų vaikus, - švel- 
niai atsakė jis. - Ir todėl, jog dauguma jų yra įsitikinę, kad ne- 
valia užkandžiauti stovint ar valgyti tarp pagrindinių patiekalų. 
Mokydama prancūzų vaikus amerikietiškų įpročių, daug draugų 
čia nesusirasi, - viską apibendrino jis. 

Dar ilgokai mąsčiau apie šį incidentą. Net po dešimties Pran- 
cūzijoje praleistų mėnesių vis dar dariau apmaudžių klaidų. 
Kažkas kartą man sakė, jog kultūrinių skirtumų analizė yra su- 
dėtingesnė net ir už psichoanalizę. Tada neįsivaizdavau, ką tai 

iš tiesų reiškia, tačiau dabar, manau, suprantu. Gyvenant sveti- 
moje šalyje, tenka nuolat savimi abejoti. Kiekvienas susitikimas 
su žmonėmis gali baigtis nesusipratimais, netaktiškais poelgiais, 
netyčiniais įžeidimais ir jausmu, jog visiškai nepritampi prie ap- 
linkinių. Ir visa tai pradėjo mane labai erzinti. 

Nenoromis pradėjau pripažinti, jog gyventi Prancūzijoje ir 
diena iš dienos susidurti su kultūriniais susikirtimais, kuriuose 
dažniausiai būdavau pralaimėjusiųjų pusėje, man buvo per sun- 
ku. Pavargau būti kitokia, būti svetimšalė. Tai buvo ne tik asme- 
ninė, bet ir profesinė problema. Aš nemokėjau nei kalbėti, nei 
rašyti prancūziškai pakankamai gerai, be to, mano išsilavinimas 
nebuvo įgytas Prancūzijoje. Pradėjau suprasti, jog tai gali sukliu- 
dyti rasti darbą pagal specialybę šioje šalyje. Filipas taip pat nega- 
lėjo gauti norimo darbo - baigęs universitetą Anglijoje, jis taipogi 
turėjo „užsienietišką“ išsilavinimą, kuris čia paprasčiausiai ne- 
buvo pripažįstamas. Kaipgi mes išgyvensime, jei čia pasiliksime? 

Nerimavau dėl mūsų ateities. Be to, jaučiausi vieniša. Visi 
Filipo draugai gyveno gana toli. Išskyrus Sandriną ir Eriką, su 
kuriais gana artimai susidraugavome, čia nesusiradau nė vieno 
gero draugo. Ir nebemaniau, jog kas galėtų pasikeisti. Kaimelyje 
nebuvo nė vieno angliškai kalbančio žmogaus. Nors mano pran- 
cūzų kalbos žinios labai patobulėjo, vis tiek nesijaučiau laisvai. 
Juokeliai nebuvo tokie pat - net ir užuominos apie tokius žmones 
kaip Opra tesusilaukdavo tuščių, nesupratingų žvilgsnių. Tiesiog 
per daug skyriausi nuo visų, kad susirasčiau gerų draugų (arba 
tai vyko ne taip greitai, kaip tikėjausi). 

Aišku, pasitaikydavo pavienių gerumo apraiškų. Štai kaimelio 
kepėja pripažino mano, kaip vietinės gyventojos, statusą, pado- 
vanodama man puodkėlę pirštinę su įspaudu kepyklos 150 metų 
jubiliejaus proga (įteikė man ją su šypsena veide po to, kai turis- 
tai, kurie nebuvo nusipelnę tokios malonės, išėjo iš kepyklėlės). 
Buvome gavę keletą kvietimų papietauti, o Sofi apsilankė daugy- 
bėje gimtadienio vakarėlių. Turguje plepėdavau su reguliariai čia 
besilankančiais vietiniais. 

Tačiau ėmiau suvokti, jog kad ir kiek laiko praleistume Pran- 
cūzijoje, niekada visiškai taip ir nepritapsiu, nes niekada nebūsiu 
tikra prancūzė. Niekada nesijausiu lyg namie. Taip pat suvokiau, 
kad visada būsiu vienintelė imigrantė kaimelyje, vienintelė, ku- 
rios gimtoji kalba ne prancūzų. O Prancūzijoje su imigrantais 
nesielgiama ypatingai gražiai. 

Susimąsčiau - negi visa tai tik mano kaltė? Visuomet maniau, 
jog esu tolerantiška, atvira kitoms kultūroms asmenybė. Tačiau 
kuo geriau pažinau prancūzus, tuo daugiau skirtumų atrasdavau 
tarp jų ir savęs. Netikėtai atradau akivaizdžių skirtumų pačio- 
se intymiausiose gyvenimo srityse: draugystėje, vaikų auginime, 
romantiškuose santykiuose. Metų metus svajojau apie gyvenimą 
Prancūzijoje, bet (kaip Filipas mane ir perspėjo) realybėje gyveni- 
mas šioje šalyje buvo visiškai kitoks. 

Jaučiausi pasiilgusi namų. Ilgėjausi dalykų, kurių prieš išvyki- 
mą net ypatingai nevertinau. Ilgėjausi draugų ir šeimos. Ilgėjausi 
laisvai išreiškiamo nepažįstamų žmonių draugiškumo. Ilgėjausi 
galimybės eiti sau laisvai stumiant vežimėlį, kaskart neužkliū- 
nant už grindinio akmenų ar nervingai spraudžiantis siauromis 
gatvelėmis, kurios greičiausiai buvo nutiestos dar prieš išrandant 
šaligatvius. Ilgėjausi savo mėgstamų televizijos laidų. Pradėjau 
svajoti apie mėgstamiausius savo užkandžius - traškius riestai- 
nius su storu baltojo sūrio sluoksniu ir rūkytos lašišos gabalėliu 
ant viršaus — nė vieno iš jų nebuvo galima nusipirkt čia, kur gy- 
venau. Mums netgi baigėsi klevų sirupas. 

Galiausiai pripažinau pati sau - aš žūtbūt noriu grįžti į Van- 
kuverį. Šis persikraustymas į Prancūziją buvo įdomus eksperi- 
mentas, bet, bent jau kalbant apie mane, nesėkmingas. Birželis 
ėjo į pabaigą, aš jau buvau pasirengusi grįžti namo. Tačiau, bėda 
buvo ta, kad niekas kitas iš mano šeimos narių nesijautė taip, kaip 
aš. Mergaitės net nebemanė, kad Vankuveris yra jų namai. Tiesą 
pasakius, jos abi puikiausiai įsitraukė į gyvenimą čia, Prancūzijo- 
je. Abi turėjo puikių draugų. Prancūziškai jos kalbėjo taip sklan- 
džiai, jog paprastas nepažįstamasis net nebūtų pamanęs, jog jos — 

pusiau kanadietės. Ir abi turėjo čia tiesiog privalomus savo „amo- 
reux“ (pažodžiui šis žodis reiškia meilužį, tačiau kalbant apie 
vaikus tai tiesiog draugas ar draugė). Tai, kaip prancūzai tėvai 
skatino šiuos santykius, mažų vaikų žaidžiamą platonišką meilę, 
mane šokiravo nuo pat atvykimo pradžios. Čia gan dažnai galėjai 
išgirsti suaugusiuosius, kiek pašiepiančiai klausiančius „Cest gui 
ton amoreux? (Tai tavo draugas ar draugė?) Tačiau, kaip ir su 
daugeliu kitų dalykų, susitaikiau ir su šiuo. Todėl kai atvykusi į 
darželį pamačiau mažąjį Hugo, apkabinusį Klerę, ar mokykloje 
išvydau Pjerą, priklaupusį ant vieno kelio ir bučiuojantį Sofi pė- 
das, kol ji droviai kikeno, neparodžiau jokių emocijų. 

Deja, ryšiai, kurie pamažu įtraukė mano vaikus, nepalietė 
manęs. Aš jau apsisprendžiau. O tikriau, jaučiau tiesiog fiziškai 
(sentir avec les tripes, jaučiau savomis žarnomis) - noriu grįžti 
namo. Tiesą pasakius, buvau jau apsisprendusi - mes grįžtame. 
Bėda buvo ta, jog Filipas, iš pradžių taip priešinęsis kraustymuisi į 
Prancūziją, pamažu suprato, kaip smarkiai jis buvo prisirišęs prie 
savo kalbos, draugų ir šeimos. Jis net ėmė svarstyti galimybę nusi- 
pirkti čia namą. Šįkart mes apsikeitėme priešininkų stovyklomis. 

Ilgokai delsiau, bet vieną vakarą iškėliau šį klausimą. Mer- 
gaites paguldėme anksti, Džo atėjo jų prižiūrėti. Mudu su Filipu 
išėjome pasivaikščioti link vandenyno, koja už kojos ėjome pa- 
krante. Kaip gana dažnai nutinka per saulėlydį - vėjas nurimo. 
Potvynis atslūgo ir blankus, švelnus smėlis nusidriekė maždaug 
mylią prieš mus. 

— Noriu namo. Turiu galvoje, į Vankuverį, - tariau pajutusi, 
kad tuoj apsiverksiu. Kaltė net nebuvo tinkamas žodis apibūdinti 
tam, ką tuo metu jaučiau. Tiesą pasakius, netgi šiek tiek baimi- 
nausi Filipo šeimos ir mergaičių reakcijos. 

- Žinau, - tarė Filipas, nudelbęs akis į smėlį. Jis pasilenkė, no- 
rėdamas paimti dar vieną kriauklę Sofi kolekcijai. 

- Atleisk, - tariau ir iškart nutilau. Pirmą kartą man pritrūko 
žodžių. Filipas apsigręžė ir pasuko namų link. Nubėgau jam pa- 
vymui. - Eime prie vandens, - pasiūliau. 

— Ne, - atšovė jis, eidamas tolyn. - Juk žinojai, kad nenoriu 
kraustytis, ir Žinai, kad Vankuveryje nebūsiu laimingas, - neat- 
sigręždamas kalbėjo jis. 

Mane pradėjo pykinti, tačiau nusekiau jį. 

— Bet mes juk sutarėme, kad kraustomės tik metams, - tariau, 
Filipas buvo nusisukęs. 

— Mergaitėms čia patinka, - protestavo Filipas. - Juk negali 
eksperimentuoti su jomis, negali tampyti jų pirmyn atgal pagal 
savo užgaidas. 

— Tai nebuvo tik užgaida, - atsakiau. - Tačiau negaliu likti čia 
gyventi, juk aišku, kad niekada nepritapsiu. Ir tu juk supranti, 
kad norimo darbo čia nerasime. Jei būsime išvykę ilgiau nei me- 
tus, mūsų darbas Vankuveryje taip pat nelauks! 

Tyla. Filipas apsisuko ir niūriai žvelgė į smėlį. Stojo ilga tyla. 

- Žinai, - galiausiai tarė jis, - pasiilgau kalnų. Ir riestainių su 
baltuoju sūriu. 


Visiems pasakėme tik po kurio laiko. Filipo tėvai 
buvo nusivylę, bet iš tiesų nenustebo. Galų gale, juk jie jau anks- 
čiau mus perspėjo, jog kaime įsikurti bus sunku. Pjerui, Sofi 
amoreux, tiesiog plyšo širdis. Sandrina ir Erikas visai džiaugėsi, 
kad galės aplankyti mus Vankuveryje. Žinios kaimelyje greitai 
pasklido. Aš buvau nustebinta (ir pakerėta) žmonių, kurie užsuk- 
davo į namus ar tiesiog sustodavo akimirkai turguje palinkėti 
mums geros kloties. 

Sofi buvo sunkiausia. Dauguma jos vaikystės prisiminimų 
iš Vankuverio jau buvo išsisklaidę, ji buvo puikiai prisitaikiusi 
prie savo naujojo gyvenimo. Jos su Mari buvo susikūrusios tuos 
jaukius kokonus, kuriuose mažos mergaitės taip mėgsta gyventi 
su savo pirmąja vaikystės sielos drauge. Laukė skausmingas atsi- 
sveikinimas. 

Tuo tarpu Klerė naujienas priėmė ramiai. Iš dalies taip buvo 
dėl to, kad ji nelabai suprato, kas vyksta, jai vienintelė savaime 
suprantama reakcija buvo džiaugtis skrydžiu lėktuvu. Kol krovė- 

mės daiktus, jos pakili nuotaika - ir tas išdidus mažylės gebėji- 
mas valdytis - palaikė mūsų visų dvasią. Kol čia gyvenome, ne- 
sukaupėme daug daiktų, daugumą, kuriuos turėjome, atidavėme. 
Viskas tilpo keturiuose lagaminuose. Vis dėlto per metus mūsų 
daiktų padvigubėjo. 

Atrodė, kad oras jautė mūsų nuotaikas. Suplanavome išvykti 
liepos gale, vildamiesi dar spėsią pasidžiaugti ilgomis saulėtomis 
popietėmis paplūdimyje atsisveikinimui. Tačiau lijo. Tą mėne- 
sį pylė kaip iš kibiro 27 dienas - tai buvo naujas rekordas. Oras 
buvo vėsus, o pilki debesys slinko pažeme - oras buvo visiškai 
toks pat, lyg gyventume Vankuveryje. Tai turbūt buvo ilgiausias 
ir niūriausias mėnuo mūsų gyvenime, tačiau mes visi susibur- 
davome virtuvėje ir praleidome paskutines savaites linksmai sau 
gamindami ir valgydami. Papi lankė mus beveik kasdien - jis at- 
nešdavo vietinių skanumynų: pdtė (su aštriais žaliųjų pipirų grū- 
deliais), sidro, moule (midijų, kurias pamėgau) ir krabų. Žanina 
netgi atsikraustė pagyventi su mus keletui savaičių ir kepė py- 
ragus bei tokius šeimos mėgstamiausius patiekalus, kaip lapins 
aux prunes (triušiai, įdaryti slyvomis). Tuo tarpu aš atradau uo- 
gienių virimo džiaugsmą - nepaisant prasto oro, vaisiai ir uogos 
jau pradėjo nokti. Mes padėjome Sandrinai ir Erikui nupurtyti 
keletą mirabelles (tam tikra slyvų veislė) medžių ir praleidome 
kelias nuostabias dienas jų virtuvėje, apsupti limpančių puodų, 
ilgų samčių ir uogienės stiklainių. 

Saulė pasirodė likus dviem dienoms iki mūsų išvykimo. Lai- 
kas buvo labai tinkamas, nes Filipo tėvai buvo suruošę šeimos 
pietus. Šie pietūs buvo tradicija - jie vykdavo kaskart vasarą ir 
paprastai būdavo proga pasimatyti su visais mūsų kasmetinių 
apsilankymų iš Vankuverio metu. Šįkart tai buvo proga atsi- 
sveikinti. Galbūt todėl pasiruošimas vyko dar prašmatniau nei 
įprastai. Už namo buvo pastatytos dvi chapiteaux (lauko pala- 
pinės) - dvigubai didesnės už valgomąjį. Prancūziško stiliaus 
dvigubos durys buvo plačiai atvertos. Padengti penki stalai - Į 
šventę turėjo susirinkti beveik 40 žmonių. Žanina atsinešė lini- 

nių staltiesių, o vaikai papuošimams pririnko levandų ir gėlių 
šakelių iš sodo. 

Šventė (repas) buvo numatyta vidurdienį, netrukus ėmė rink- 
tis svečiai. Pusbroliai su įkandin sekančiais vaikais, tetos ir dė- 
dės - pasirodė beveik visa Filipo šeima. Seni jo draugai važiavo 
čia net kelias valandas. Atėjo ir mūsų naujieji draugai iš kaimo. 
Pavaišinti visus šampanu ir amuses-bouches (maži skrebučiai, 
aptepti gluminančia gausybe skirtingų aptepų, atnešti tetos Mo- 
nikos) užtruko beveik valandą. Mes nesėdome valgyti iki pat an- 
tros valandos popiet (kas, žinoma, buvo Žaninos suplanuota - ji 
savo šeimą pažinojo tikrai gerai). 

Valgiai buvo tikra Bretanės fiesta. Žanina paprašė nedidelio 
vietinio viešbutuko (kuriame tebuvo dešimt kambarių) virėjo pa- 
ruošti vieną iš savo specialių patiekalų - terrine de poison. Lengvi 
žuvies putėsiai, apdengti „puikiais dumbliais“, taip išdidžiai vi- 
rėjas juos apibūdino, kai paėmiau paragauti (stengiausi atrodyti 
deramai sužavėta). Dar ragavome coguilles St. Jacgues (geldelių), 
kurios buvo surinktos mūsų nedidelėje prieplaukoje, jų gavome 
iš mūsų draugiškojo žvejo iš turgaus. Hubertas ir Džozefas davė 
mums lėkštes salotų ir sūrio - tie nedideli ožkos pieno sūriai, ku- 
riuos taip mėgome, atkeliavo iš nediduko ūkio kiek tolėliau nuo 
pakrantės. Pavakary, pusę penkių, mes vis dar valgėme desertą 
far breton (į pyragą panašų sūrio apkepą su brendyje mirkytomis 
slyvomis), o tuomet mignardises, tradicinius tamsius, saldžius, 
vieno kąsnio pyragaičius su riešutais, pagamintais iš kviečių, gri- 
kių ir kaštonų miltų. 

Nors ir mėgsta pašnekėti prie stalo, prancūzai retai kada rėžia 
kalbas ar kelia tostus. Tačiau Erikas sukaupė visą drąsą ir rėžė kalbą. 

— Kad ir kur beeitumėt, ir visai nesvarbu, ar sugrįšite čia, ar 
ne, savyje dabar turite šiek tiek Bretanės, - šypsojosi jis, o mes 
pakėlėme tostą: - Toujours le vin sent son terroir! 

Vėliau, mums visiems beeinant link paplūdimio (tai buvo šei- 
mos ritualas, kuris man labai patiko po šitiek valandų, praleistų 
prie stalo), Filipas bandė man šią patarlę išversti: 

— Geras vynas kvepia ir net jo skonis yra toks, kaip žemės, kuri 
jį subrandino, kaip kraštovaizdžio, kuriame jis gimė. Žmonės 
kaip vynas - visuomet nešiojamės dalelę iš ten, iš kur atvykome. 
Nesvarbu, kur eisime, visuomet pasiimsime dalelę Bretanės su 
savimi. 


Vankuveris turi savybę pakelti dvasią, net jei esi 
prasčiausios nuotaikos. Mums skrendant per miesto centrą, ap- 
suptą kalnų ir vandenyno, Filipas atgijo, aiškiai įsivaizduoda- 
mas save, užkopiantį į vieną iš tų snieguotų viršūnių. Aš taip 
pat atkutau įsivaizduodama, kaip valgau šviežią, šiltą riestainį 
su sezamo sėklomis, pamirkytą baltajame sūryje. Pralinksmė- 
jo net Sofi, kai aplankėme jos senus draugus. Jie buvo pakerėti 
jos prancūziško akcento, nepriekaištingų manierų, net jos dra- 
bužių - mūsų šelmė mergaitė po metų, praleistų Prancūzijoje, 
kardinaliai pasikeitė ir tapo panaši į lyg iš „Madeline“ žurnalo 
viršelio nužengusį vaiką. 

Klerei buvo sunkiau. Jos mažos išpūstos akelės aiškiai sakė, 
jog ji buvo visiškai sugluminta tos „naujos“ kalbos, kuria visi 
aplink ją šneka. Na, bet ji bent jau liovėsi raukytis ir sakyti: „Non, 
Mamman!, kai kalbėjau su ja angliškai. Matyt, atidus klausyma- 
sis tų nepažįstamų garsų, kuriuos visi staiga ėmė skleisti, taip ją 
išvargindavo, jog ji tapo labai prisirišusi prie mūsų. Atrodė, jog 
rugpjūtis bus dar vienas ilgas ir sunkus mėnuo. 

Vėl prisitaikyti buvo sunku ir man. Buvau pasiilgusi apsipir- 
kimo Šiaurės Amerikoje „patogumų“. Tačiau kol su mergaitėmis 
nuvažiavome į prekybos centrą (susidurdamos su žymiai dides- 
niais kamščiais, nei juos prisiminiau), radome vietą pasistatyti 
automobiliui, vaikščiojome pirmyn ir atgal tarp nesibaigiančių 
prekių lentynų, laukėme eilėje, sukrovėme pirkinius į automobilį 
ir grįžome namo - buvau tiesiog išsekusi. Su nusivylimu supra- 
tau, jog mano apsipirkimas turguje užtrukdavo žymiai trumpiau, 
o dar turėdavau galimybę pasivaikščioti gryname ore ir paben- 
drauti su žmonėmis. 

Be to, prekybos centre pirkti produktai nė iš tolo neatrodė 
tokie švieži kaip Prancūzijoje. Kai išpakavome vištieną, Filipas 
net nusikeikė (Putain! (puvėsiai)) užuodęs jos kvapą. Po metų, 
praleistų valgant tik produktus iš vietinių ūkių, pati nustebau, 
pajutusi tą nemalonų kvapą ir išvydusi viščiuko glotnią, tarsi nu- 
gludintą ilgo laikymo plastikiniame įpakavime odelę. Paruošta 
ši mėsa buvo beskonė ir keistai lipni. Net ekologiškuose ūkiuose 
augintos vištos čia turėjo tą nemalonų kvapelį (be to, jos buvo la- 
bai brangios). Filipas taip pasibjaurėjo, jog ėmė grasinti, kad taps 
vegetaru, taip paskatindamas mane ieškoti naujo maisto tiekėjo. 
Galiausiai suradome vietinį mėsininką, kuris veždavo viščiukus 
iš menonitų ūkių (jų sparneliai, ištempti ir tvarkingai sulanksty- 
ti, atrodė kaip sudėti maldai). Supratau, jog pasiilgsiu mūsų kai- 
mo marche (turgaus) labiau, nei maniau. 

Mano reakcija į aplinkinių valgymo įpročius nustebino dar 
labiau. Niekada iki tol nepastebėdavau, kiek daug žmonių aplink 
valgo vaikštinėdami gatvėmis. Tačiau dabar šis vaizdas man at- 
rodė keistas ir trikdantis. Stebėjausi matydama vaikus, slenkan- 
čius vorele kiekvieną pietų pertrauką link gatvės, kur jų mamos 
paduodavo maišelį greitojo maisto iš McDonalds (pačios neiš- 
lipdamos iš savo tyliai burzgiančių automobilių). Darbe buvau 
nustebinta, kai kolega, atėjęs į rytinį susirinkimą, atidarė pakelį 
traškučių, išvertė juos ant popieriaus lapo, padėto ant stalo, ir ra- 
miai pasiūlė: „Tai mano pusryčiai, gal ir jūs norėtumėte?" Mūsų 
biuro pietų kambarys, kuriame dabar kasdien šildžiausi namie 
ruoštus priešpiečius iš dviejų patiekalų, buvo apleistas. Žmonės 
sėdėjo palinkę prie savo kompiuterių ir valgė sumuštinius. Susi- 
mąsčiau. Negi viskas buvo taip ir tuomet, kai tik išvykome? Ir kaip 
aš viso to nepastebėjau anksčiau? 

Mokykloje Sofi susidūrė su savais iššūkiais. Netrukus supra- 
to, jog valgo kitaip nei visi vaikai, labiausiai todėl, kad skyrėsi jų 
užkandžiai. Iš pradžių visai nenorėjau dėti jai į mokyklą užkan- 
džių, mat planavau pamaitinti ją popiet, kaip jau buvome įpra- 
tę. Tačiau, kai pirmąją dieną pasiėmiau ją iš mokyklos, ji atrodė 

išblyškusi ir nelaiminga: „Maman, aš alkanaaa!“ — ji suniurzgė. 
Suglumusi atidariau jos priešpiečių dėžutę: morkų sriuba termo- 
se, šviesi duona su sviestu, jogurtas ir obuolio riekelės. Beveik 
niekas nepaliesta. 

— Kodėl nesuvalgei savo priešpiečių? - paklausiau. 

— Neturėjau pakankamai laiko, - atsakė Sofi ir pratrūko verkti. 

Tikra tiesa, mus nustebino mokyklos atsiųstas tvarkaraštis. 
Priešpiečiams jie skyrė 10 minučių, nuo 12.00 iki 12.10. Per tą 
laiką dar reikėjo spėti ir viską išsipakuoti, o paskui vėl susipa- 
kuoti. 

- Juk tai gryyyyyniausia nesąą33ąąmonė! - atšovė mano vyras, 
kai parodžiau jam tvarkaraštį. Jo prancūziškas akcentas, kuris, 
beje, man vis dar atrodo beprotiškai mielas, dar labiau išryškėja, 
kai jis piktinasi. - Kaip ji gali spėti pavalgyti per tokį trumpą lai- 
ką? - tęsė jis. - Juk jei bus alkana, negalės susikaupti pamokoms! 

Mane aplankė keistas deja vu jausmas. 

- Ji tiesiog turės išmokti valgyti greitai, kaip ir visi kiti, - pasa- 
kiau tvirtai, bet (tikėjausi) ramiai. 

- Hm, - suprunkštė Filipas. - Vaikai mokomi paskubomis 
valgyti prastos kokybės priešpiečius prie savo darbo stalų, kai 
užaugs. Dabar Žinau, iš kur šie blogi įpročiai, - užbaigė jis su 
panieka. 

Aš sutikau su juo, tačiau (kaip ir Prancūzijoje) mes nieko ne- 
galėjome padaryti. Neturėjau kito pasirinkimo, kaip tik nusileis- 
ti mūsų „jokių užkandžių taisyklei. Taigi, nenoriai, bet ėmiau 
dėti Sofi užkandžių į mokyklą. Iš pradžių apsiribojau vaisiais ir 
žaliomis daržovėmis. Tačiau, kai stojo drėgnas, šaltas Vankuve- 
rio žiemos oras, teko viską permąstyti. Atsižvelgiant į tai, kiek 
mažai valgė Sofi, jai reikėjo gauti daugiau kalorijų, net jei ji grei- 
tosiomis sušlamš jas per pertrauką lietuje. 

Nenoriai ėmiau pirkti jai traškučius ir net sausainius (radau 
vietą, kur buvo galima nusipirkti mažų mielų Petit Lu sausai- 
niukų, kuriuos ji taip mėgo Prancūzijoje). Tačiau Sofi turėjo kitų 
pageidavimų: vaisinės juostelės Froot by the foot, Oreos sausai 


Geriausios abiejų pasaulių pusės 225 


niai.guminukai meškiukai. Mano nenoras pirkti tokių perdirbtų 
užkandžių sukėlė daug pykčių bei pasipiktinimą - nepaisant to, 
kiek kartų jai kartojau, jog turime maitintis sveikai, ji tenorėjo 
būti kaip kiti vaikai. Vienintelė problema buvo ta, jog kai kurie 
vaikai priešpiečiams valgydavo spurgas. Nusivylęs Filipas pasiso- 
dino Sofi prie kompiuterio ir parodė jai vaikų su sugedusiais dan- 
timis nuotraukų: pūvantys dantys padarė įspūdį Sofi (ir mums) 
savo akivaizdžiu bjaurumu, tačiau ji vis tiek maldavo manęs to- 
kių užkandžių, kokius valgė kiti vaikai. Jausdamasi sužlugdyta 
supratau, jog drausdama Sofi tam tikrus užkandžius tik skatinau 
jos nenumaldomą potraukį jiems. Tai atrodė visiškai priešinga 
tam, ko išmokau būdama Prancūzijoje. 

Tai, kad siūliau Sofi kitokių užkandžių vietoje jos norimų, vi- 
siškai nepadėjo. Kai Sofi pasikvietė porą bendraklasių pažaisti, aš 
išdidžiai pasiūliau joms prancūziško skanėsto tarte aux pommes 
(obuolių pyrago). Obuoliai buvo išdėlioti spirale, su trupučiu cit- 
rinos ir cukraus viršuje, be įprasto amerikietiškiems pyragams 
įdaro ir užpilo. Pamačiau vaikų sumišusius žvilgsnius. 

— Kas tai, obuolių pica? — išdrįso paklausti viena mergaitė, 
amerikiečiams vaikams būdingu smerkiančiu tonu, kai jiems 
būdavo pristatomas nepažįstamas maistas. 

Po švelnaus paskatinimo ji atsargiai paragavo nedidelį kąsnelį. 

— Gal galėčiau gauti Oreo? 

Oreo, tiesa, visgi rado kelią į mūsų namus. Aš pagaliau pasi- 
daviau Sofi maldavimams ir nupirkau dėžutę. Taip ilgai jų lau- 
kusi, ji pagaliau įsidėjo porą sausainių į savo priešpiečių dėžutę 
praeitą savaitę. Vėliau parsinešė juos namo beveik neragautus, 
nusprendusi, jog šie jai „per saldūs . Taigi, dar turėjome likusių 
Oreo, kuriais ji galėjo pasidalinti su mergaitėmis, kurios.laimin- 
gos sukimšo sausainius ir nuėjo žaisti. 

Aš su palengvėjimu atsidusau, jog mano dukra išlaikė tą keis- 
tą socialinį testą, kokius viena kitai surengia šių laikų šešiame- 
tės mergaitės, ir apsisprendžiau pasilikti „normalių užkandžių 
Spintelėje dėl viso pikto. Be to, nenorėdama, kad Sofi jaustųsi, lyg 

jai būtų draudžiama ką nors valgyti (ir taip paskatinti jos nenu- 
maldomų potraukių vystymąsi), nusprendžiau būti atlaidesnė 
dėl užkandžių. Tačiau skatinau ją rinktis sveikesnį maistą, pa- 
vyzdžiui, juodojo šokolado gabalėlius vietoje Oreo, o taip pat iš 
natūralių sulčių pagamintus guminukus meškučius. Papasako- 
jau jai apie dažiklius ir skonio stipriklius, kad ji žinotų, kodėl 
atsisakau pirkti kai kuriuos užkandžius. Šiek tiek pamurmėjusi, 
ji pasidavė mano „sveikiems“ pasirinkimams, o aš sutikau, kad ji 
galės valgyti saldumynus mokykloje du kartus per savaitę: javai- 
nių batonėlių, natūralių vaisių juostelių ar Petit Lu šokoladinių 
sausainių. 

Mes netgi radome kompromisą dėl greitojo maisto. Aš išsa- 
miai jai paaiškinau, kodėl mūsų šeima nevažiuoja į McDonald s 
(tai, jog būdama paauglė gavau pirmąjį savo darbą McDonald s 
restorane, mano pasakojimui suteikė įtikimumo). Nesu tikra, 
kad mano paaiškinimai apie gamyklinį ūkį ir greitmaistį pasiekė 
Klerės sąmonę, tačiau Sofi jie tikrai padarė įspūdį. Susitarėme 
dėl alternatyvaus greitojo maisto: sušių, kurių gauti Vankuveryje 
buvo gana lengva, turint galvoje, jog beveik ant kiekvieno gatvės 
kampo čia galėjai rasti mažų šeimyninių sušių restoranėlių. Be 
to, leidau Sofi lankytis greitojo maisto restoranuose su draugais, 
remdamasi prancūzišku principu „kartais pasilepinti galima. 
Jei jos draugių tėvai kartkartėmis norėdavo nusivežti mergaites 
į McDonalds gimtadienio vakarėliui, aš tiesiog šypsodavausi ir 
pritaikiau savo Ponios Manieringosios taisyklę „Jei neturi nieko 
gražaus pasakyti...“ Dažniausiai aš tiesiog paprastai (ir teisingai) 
pastebėdavau: „Sofi turbūt patiko tas maistas“, o pačiai Sofi pra- 
tardavau: „Kai buvau vaikas, taip pat mėgau McDonald s, tačiau 
iš to išaugama.“ 

Kad ir kaip bebūtų, su priešpiečių problema vis dar nesusido- 
rojome. Sofi vis grįždavo namo alkana, su nesuvalgytais prieš- 
piečiais. Aš prašiau ir bariausi, netgi dariau tam tikrų nuolaidų; 
pavyzdžiui, nupjoviau visas pluteles nuo Sofi sumuštinio, kad jį 
būtų lengviau sukramtyti. Tačiau tai mažai ką pakeitė. Sofi buvo 

išmokusi valgyti lėtai ir kruopščiai. Mes įskiepijome jai dėgusta- 
tion (ragavimo) svarbą, dabar tai atsisuko prieš mus pačius. 

— Kodėl tiesiog nesušveiti savo priešpiečių? - pagavau save ba- 
rant ją vieną popietę. Negalėjau patikėti, jog tai pasakiau, juk tiek 
laiko mokėme ją tinkamai valgyti. 

— Kiti vaikai tokie netvarkingi! O aš kramtau lėtai, užsičiau- 
pusi, - aimanavo ji. Gryna teisybė, tie ilgi metai nuolatinio mo- 
kymo gražių valgymo manierų tikrai davė vaisių, ir dabar ji 
buvo daug tvarkingesnė nei anksčiau (nors, remiantis prancūzų 
standartais, kartais ir ji vis dar buvo netvarkinga valgytoja). Ta- 
čiau dėl to dažnokai kildavo problemų mokykloje. Labiausiai į 
atmintį įstrigo nelaimingas „incidentas su keksiukais“, Sofi jį vis 
dar pamena. Vieną dieną ji išleido kruopščiai taupytus centus 
nuodėmingam keksiukui per vienintelį kepinių išpardavimą mo- 
kykloje tais metais. Jis buvo padengtas storu glajaus sluoksniu su 
papuošimais viršuje. Kaip ji su ašaromis akyse nupasakojo man 
šį įvykį vėliau, ji lėtai mėgavosi keksiuku, atsargiai nulaižydama 
glajų, kol suskambo skambutis - pertrauka baigėsi. Mokytoja, 
matydama, kad Sofi dar nebaigė valgyti savo keksiuko, pagąs- 
dino ją skaičiuosianti iki trijų, tačiau išgirdusi 3...2...1, Sofi taip 
susijaudino, jog paspringo ir numetė savo keksiuką ant grindų. 
Keksiukas buvo išmestas į šiukšliadėžę, o Sofi gedėjo savo praras- 
to skanėsto taip, kaip sugeba tik mažas vaikas. Vis dėlto netrukus 
ji išmoko sušlamšti savo maistą esant reikalui, nors ir skundėsi 
mums, jog pasiilgo valgyklos Prancūzijoje ir vis dar mėgaudavosi 
pusryčiaudama bei pietaudama namuose be skubos. 

Prarastas keksiukas nebuvo vienintelis netaupaus valgymo 
pavyzdys, su kuriuo susidūrėme. Mokykloje nebuvo valgyklos, 
savaitę. Vaikams būdavo siūloma pica pirmadieniais, karšti su- 
muštiniai trečiadieniais ir sušiai penktadieniais. Maistas ir gėri- 
mai turėjo būti įpakuoti atskirai, nes vaikai galėdavo patys pasi- 
rinkti padažą (tačiau pasirinkti galima buvo tik vieną kartą, o vė- 
liau vaikai valgydavo tą patį kiekvieną savaitę, keturis mėnesius). 

Mes tiesiog negalėjome patikėti, kiek atliekų likdavo po viso to, 
ypač palyginę tai su Prancūzija, kur viskas buvo daugkartinio 
naudojimo: servetėlės, staltiesėlės, įrankiai, lėkštės, puodeliai, 
netgi duonos krepšeliai ant stalo. Tai buvo dar vienas prancūzų 
požiūrio privalumas, apie kurį anksčiau nepagalvojome: vaikai 
ne tik buvo skatinami valgyti kuo įvairesnį maistą, jų požiūris į 
valgymą buvo žymiai draugiškesnis aplinkai. 

Metams bėgant, Sofi tapo itin jautri mūsų požiūriui į mais- 
tą mokykloje. Tačiau mes, ypač Filipas, neslėpėme nuo jos savo 
nuomonės. Vieną popietę ji grįžo iš mokyklos išsišiepusi, mojuo- 
dama lapeliu. Sofi klasė surinko daugiausiai pinigų mokyklos 
ėjimo maratone, o prizas buvo... apsilankymas McDonald s res- 
torane. Filipas, nors ir labai susiraukęs, vis dėlto pasirašė leidimą. 
Tačiau jis išbraukė žodį „laimingas“ iš pavadinimo „Laimingas 
patiekalas“ ir didelėmis raidėmis su pasipiktinimu prirašė viršu- 
je „Laimingas, bet nesveikas“. 

Tuo tarpu Klerė iš naujo atrado užkandžiavimo malonumą. 
Ji su didžiuliu pasimėgavimu šveisdavo pusryčių ir priešpiečių 
užkandžius darželyje, kartais net tris porcijas! Netrukus ji ėmė 
nebevalgyti pusryčių, atsisakydama mano su meile paruoštos 
avižų košės su šviežiais vaisiais, nes žinojo, kad darželyje jos jau 
lauks ankstyvo ryto užkandžiai. O gausesni užkandžiai būdavo 
patiekiami apie penktą po pietų, kaip tik prieš mums atvažiuo- 
jant jos paimti. Klerė prisivalgydavo ir namie tik žaisdavo su 
savo maistu. Buvau nusivylusi. Tačiau pakalbėjusi apie užkan- 
džiavimą su kitais tėvais, supratau, jog aš tokia ne viena. Tad kito 
tėvų susirinkimo metu mes mandagiai pasiūlėme sprendimą - 
popietės užkandžiams turėtų būti patiekiami tik švieži vaisiai, O 
po 16 valandos - jokių užkandžių. Darželio personalas maloniai 
sutiko. Grupėje buvo pastatytas didelis, gražus krepšys, o tėvai 
skatinami atnešti šviežių vaisių ir pasidalinti su kitais. Klerė su 
pasididžiavimu atsinešė braškių, melionų ir netgi arbūzo. 

Tačiau priešpiečiai pasirodė esą didesnis iššūkis. Personalas 
ėmė ruošti po vieną karštą patiekalą kiekvieną mėnesį, o tėvai at 

sidėkodami ruošė maistą personalui (mano indėlis buvo obuolių 
ir rabarbarų apkepas). Tačiau, išskyrus šį vieną kartą per mėnesį, 
sinuodijimo maistu baimės higieniniai reikalavimai draudė darže- 
lyje šildyti maistą, atsineštą iš namų. Karštas maistas galėjo būti at- 
nešamas termose, tačiau iki valgymo jis pragulėdavo ten valandų 
valandas, taigi nebuvo labai skanus. Taigi, teko apsiriboti tik šaltu 
maistu, tačiau pasirinkimas buvo mažas, nes mergaitės nebuvo 
pratusios valgyti šalto maisto priešpiečiams. Jos nemėgo sumušti- 
nių (Klerė iki šiol jų nevalgo), o aš nenorėjau jai duoti to, ką kiti tė- 
vai atnešdavo savo vaikams. Sultys, traškučiai ir vaisiai buvo gana 
populiarūs, bet tai vargu ar pakankamai maistingi priešpiečiai. 

Nejaugi buvau vienintelė taip besijaučianti mama? Pradėjau 
inicijuoti paprastus pokalbius su kitais tėvais, atvežančiais ar pa- 
siimančiais vaikus. Tačiau dariau tai atsargiai. Maisto pasirinki- 
mas šeimoje, supratau, čia yra labai jautri tema. Tokioje kultūroje, 
kur žmonės maistą sieja labiau su kalte, o ne su malonumu, ir 
daugiau dėmesio skiria valgymo pasekmėms, o ne valgymo tei- 
kiamai nepakartojamai patirčiai, jie linkę greitai įsižeisti. Neno- 
rėjau, kad kas nors manytų, jog aš bandau prikišti savo nuomonę. 

Pirmosios mano sąjungininkės buvo mamos iš Irano, Italijos, 
Kinijos, Brazilijos ir Ispanijos. Šiose šalyse taip pat yra stiprios 
maisto kultūros tradicijos, kuriose priešpiečiai užima svarbią 
dalį. Bendraudama su jomis supratau, kad aš buvau ne vienintelė 
mama, nusiminusi dėl to, kad mano vaikai nuolat užkandžiauja, 
mažai suvalgo per pusryčius ir per priešpiečius. Tiesą pasakius, 
beveik visi tėvai, su kuriais kalbėjau ir kurie nebuvo iš Šiaurės 
Amerikos, jautėsi taip pat. Išsiaiškinome, kad mūsų atžalos už- 
kandžiauja tris kartus per dieną: ryte, popiet ir paimant juos 
namo. Maža to, supratome, kad vaikų didžiausias suvalgytas 
maisto kiekis (bent jau skaičiuojant kalorijomis) būna ne įprastu 
valgymo laiku, o būtent užkandžiaujant. 

Įdomu, ar daugumos vaikų tokie mitybos įpročiai? Kaip galė- 
čiau tai išsiaiškinti? Manęs negundė mintis sukiotis šalia moky- 

klos ir klausinėti skubančių tėvų apie jų atžalų valgymo ypatu- 
mus. Tačiau taip pat nenorėjau daryti skubotų išvadų, bėgti su 
jomis pas darželio direktorių ir siūlyti keisti maitinimo tvarkos. 

Argi būtų sunku patiekti karštus patiekalus, kaip tai daroma 
Prancūzijoje? Vis stebėjausi. Darželiuose (jų vienas šalia kito 
buvo apie tuziną) buvo įrengtos virtuvės su virykle ir orkaite, ta- 
čiau jomis buvo mažai naudojamasi, tik kai darželio personalas 
šildydavosi savo maistą ar buvo kepami lengvi užkandžiai, pa- 
vyzdžiui, keksiukai. Ar būtų įmanoma įgyvendinti šiltų priešpie- 
čių programą, jei didelė dalis tėvų sutiktų su tokiu pasiūlymu? 

— Ar nenorėtum atlikti apklausos? - paklausė Filipas vieną va- 
karą. - Juk nesunku tokią padaryti. Internete nemokamai galima 
sukurti apklausos tinklapį. Taip turėtum faktinį įrodymą, jog ir 
kitiems tėvams priimtinas tavo sumanymas. 

Kiek sutrikusi, bet su užsidegimu keletą savaičių sudarinėjau 
klausimus ir pasinėriau į internetinių apklausų pasaulį. Visą mė- 
nesį (ir dar keletą ilgų naktų su SurveyMonkey) užtrukau sudary- 
dama savo pirmąją internetinę apklausą: dvidešimt vienas klau- 
simas apie tai, ką valgo vaikai, kuo tėvai juos maitina ir koks tėvų 
požiūris į šiltų priešpiečių programą. Vieno penktadienio naktį, 
tuoj po vidurnakčio, pagaliau apmirusia širdimi nuspaudžiau 
mygtuką „siųsti“ savo elektroniniame pašte. Išsiunčiau kvieti- 
mus vaikų tėvams su prašymu atsakyti į klausimus. Įdomu, kiek 
žmonių pasivargins bent jau atsakyti? Irzliai pasvarsčiau ruošda- 
masi į lovą ir žinodama, kad Klerė greičiausiai prabus anksti. 

Tikrai labai nustebau, kai po dviejų savaičių jau 126 šeimos 
buvo užpildžiusios mano anketą. Apklausa plito it virusas po 
darželius. O ir atsakymai į mano klausimus neretai buvo ilgi, ku- 
pini apmąstymų bei stebinantys. Tėvų buvo klausiama, kokius 
3 patiekalus įtrauktų į vaikų priešpiečių valgiaraštį. Makaronai 
(be jokios konkurencijos) buvo dažniausiai tėvų minimi. Buvo 
paprastų siūlymų: „Makaronai ir vaisiai“ ir įmantresnių: „Ma- 
karonai, špinatai, kivis, jogurtas.“ Ne mažiau populiarūs buvo 
sumuštiniai ir krekeriai. Buvo keletas egzotiškų valgiaraščio va- 

riantų (įspūdingiausias - „kvesadilos su pupelėmis ar avokadu, 
obuolių košė, raudonosios paprikos, vynuogės“), o kai kurie val- 
giaraščiai atspindėjo tėvų kulinarinius nukrypimus („troškinta 
ekologiška vištiena, troškintos ekologiškos daržovės, troškintos 
ekologiškos pupelės, virtos šviežios bulvės, 10 proc. natūralus jo- 
gurtas, maišytas su natūralia mėlynių tyre“), tačiau daugiausia 
priešpiečių valgiaraščių buvo trumpi ir tikslūs, be jokių sudėtin- 
gų ir įmantrių, prancūziškoms valgykloms būdingų terminų. 

Be to, klausiau tėvų, ką jie mano apie jų atžalų dabartinius 
priešpiečius ir galimybę įgyvendinti šiltų priešpiečių programą. 
Skaitant atsakymus, buvo galima aiškiai suprasti tėvų nuovargį 
ir pyktį. 


Būtų puiku gauti šilto maisto priešbiečiams, nes mūsų dukra 
nevalgo sumuštinių (jai dveji). Tai sutaupytų daug laiko 
ryte ir mums nereiktų sukti galvos dėl sugedusio maisto. 


Padaryčiau bet ką, jei tik man nebereikėtų kiekvieną rytą dėti 
maisto į priešpiečių dėžutę... 


NEBEREIKTŲ PRIEŠ MIEGĄ PLANUOTI, KA PARUOŠTI 
JAM IŠ RYTO. 


Visad troškau, kad mano sūnus gyventų Pekine, kur daugelis 
darželių paruošia vaikams maistingą, skanų maistą. 


Iš daugelio atsakymų į klausimą, kokie galėtų būti tokios progra- 
mos pliusai, supratau, kad tėvai intuityviai suvokia maitinimosi 
taisykles, kurios galiojo Prancūzijoje. 


Supratau, kad mano dukra linkusi ragauti naują maistą tada, 
kai kiti vaikai tai valgo. Ji darželyje valgo tai, ko namie net 
neima į burną! 

Užaugau Europoje ir pats patyriau, kad darželyje išmokstama 
valgyti su kitais žmonėmis ir valgoma tai, ką kiti žmonės 
tau paruošia (pvz.: išmokome gražiai laukti tol, kol bus pa- 


tiektas maistas, kaip pasakyti „Ne, ačiū“ vietoje „Šito neval- 
gysiu, man nepatinka"). 


Atvykau iš šalies, kur dalijimasis maistu yra kertinė bendravi- 
mo dalis, todėl tai, jog kiekvienas vaikas valgo savo maistą 
atskirai, mane neramina. Tai gali provokuoti pavydą. Mo- 
tinoms tenka susidurti su savo vaikų priekaištais: „Džono 
mama geresnė nei tu, ji priešpiečiams jam įdeda sausainių 
ir skanų saldų jogurtą, o tu tik bandelę ir paprastą jogurtą"“, 
taigi kovoti „kare“ prieš cukrų ir greitąjį maistą tikrai sunku. 


Aš manau, kad vaikai turi suprasti, jog tinkamas priešpiečių 
maistas turi būti šiltas ir ką tik pagamintas. Juo reikia mė- 
gautis. Priešpiečiams sušlamšti šaltų užkandžių be jokio 
malonumo - nesąmonė. 


Maža to, paaiškėjo, kad dauguma tėvų yra linkę patys sumokėti 
už šiltą priešpiečių maistą (šis klausimas mane iš pradžių nera- 
mino). Viename iš apklausos klausimų tėvų buvo prašoma pa- 
skaičiuoti, kiek jie vidutiniškai išleidžia pinigų savo atžalų prieš- 
piečiams (dauguma respondentų nurodė apytiksliai 3 dolerius). 
Kitas apklausos klausimas prašė nurodyti sumą, kurią tėvai skir- 
tų šiltiems priešpiečiams (75 procentai atsakiusiųjų nurodė, kad 
mokėtų 3 dolerius ar daugiau). Remdamasi savo grubiais skaičia- 
vimais, supratau, kad tokios sumos pakaktų pateikti sveikus ir 
maistingus priešpiečius. Tačiau tik tokiu atveju, jei priešpiečius 
kasdien privalomai valgytų visi vaikai (kitu atveju priešpiečių 
kaina būtų per didelė). 

Tai ir buvo pagrindinė problema. Nors apklausoje trys ketvir- 
tadaliai tėvų palaikė šiltų priešpiečių programą, tačiau jei tai būtų 
privaloma, mano idėją palaikytų tik kiek mažiau nei pusė tėvų. 

Maži vaikai neretai būna išrankūs maistui, taigi „tas pats pa- 
tiekalas visiems“ gali būti prastas sumanymas. Nepamirš- 
kim ir alergijos maistui bei religinių ar kultūrinių draudi- 
mų valgyti vieną ar kitą maisto produktą. Nemanau, kad 
vienintelis patiekalas priešpiečių valgiaraštyje išspręstų 
problemą. Kai kurie vaikai tiesiog nevalgys ir liks alkani. 


Mes norime, kad mūsų vaikas valgytų sveiką, namuose, o ne 
valgykloje ruoštą maistą. 


Nebūčiau linkęs mokėti už prastos kokybės, neekologišką mais- 
tą su neaiškiomis sudedamosiomis dalimis. 


Bijau, kad toks sumanymas gali baigtis kasdieninėmis picomis 
ar prastos kokybės makaronais su sūriu. 


Norėčiau turėti galimybę pati parinkti, ką valgys mano vaikas. 


Skaitant šiuos teiginius mano entuziazmas pradėjo blėsti. Dar 
liūdniau pasidarė, kai pradėjau skaityti atsakymus į klausimą, ko 
tėvai neleistų savo vaikams valgyti per priešpiečius. Saldainiai, 
kiauliena, jautiena, aviena, kiaušiniai, šokoladas, riešutai, ledai, 
braškės, vėžiagyviai, mėsa, pica, karšti sumuštiniai, baltas cu- 
krus, šokoladinis riešutų sviestas, pyragai, riebalai, neekologiš- 
kas maistas, genetiškai modifikuoti produktai, pomidorai, mo- 
nonatrio gliutamatas, pieno produktai, soja - ir tai tik maža dalis 
iš labai ilgo sąrašo, ko tėvai vaikams valgyti neleistų (tik viena 
vienintelė šeima atsakė: „MES VALGOME VISKĄ. ). 

Buvo sunku įsivaizduoti, kaip būtų įmanoma patenkinti visų 
šeimų užgaidas ir sudaryti įvairių, maistingų "patiekalų valgia- 
raštį. Iš apklausos supratau, kad vaikų tėvai buvo ne ką mažiau 
išrankūs maistui nei vaikai. Kai kurių šeimų nuomonės kardi- 
naliai išsiskyrė. Vieni smarkiai pasisakė už vegetarišką valgia- 
raštį, kiti buvo nusistatę prieš vegetarišką maistą. Vieni buvo 

baltymų fanatikai, kiti angliavandenių mylėtojai. Dalis žmonių 
buvo įsitikinę šiltų priešpiečių nauda, kita dalis buvo patenkinta, 
kad jų vaikai priešpiečiams kerta šaltą maistą. Galimybė sukurti 
visiems tinkamą, sveiką priešpiečių valgiaraštį vaikams iš dau- 
giakultūrės aplinkos atrodė tikrai menka. 

„Mano idėja neįgyvendinama, - pamaniau, viltys blėso. - Tė- 
vai netiki, kad jų vaikai galėtų pamėgti valgyti kitokį maistą, nei 
valgo dabar. Jie nori patogumo, dar svarbiau, kad vaikas neliktų 
alkanas: tėvams labiausiai rūpi, kiek atžala suvalgė, o ne ką su- 
valgė. Maža to, visų šeimos reikalavimai priešpiečių maistui to- 
kie skirtingi, kad nėra net mažiausios galimybės paruošti sveiką, 
skanų ir visiems tinkantį priešpiečių valgiaraštį.“ 

Šiltų priešpiečių programos idėja, supratimas, jog kažkas ki- 
tas, o ne patys tėvai kontroliuos sūnaus ar dukters valgomą mais- 
tą, tuo labiau naujų patiekalų išbandymą, verčia tėvus baimintis. 
Individuali galimybė rinktis maistą (net tada, kai maisto kokybė 
prasta, o pasirinkimas menkas) daugumai tėvų atrodo svarbesnė, 
nei sveikas ir įvairus vaiko valgiaraštis, naujų patiekalų ragavi- 
mas. Prisiminiau prieš kelis mėnesius įvykusį pokalbį su Filipo 
draugais: „Kaip aš galiu įtikinti žmones savo šalyje, kad prancū- 
zų metodas gali būti veiksmingas?“ Prancūzijoje teko įsitikinti 
metodo veiksmingumu savo pačios akimis, tačiau čia Žmonės 
sunkiai suvokia, kad yra galimybė ką nors pakeisti. 

Kelias savaites nuolatos apie tai galvojau, tačiau vis dar ne- 
turėjau sprendimo. Kadangi beveik mėnesį sunkiai dirbau, visgi 
nusprendžiau savo rezultatus parodyti darželio administracijai. 
Pasiteiravau, ar galėčiau susitikti su atsakingu asmeniu darželyje. 
Man paskyrė susitikimo datą. Po dviejų savaičių į susitikimą atė- 
jau rankose pareigingai gniauždama 32 puslapių ataskaitą. Atas- 
kaitoje detaliai išanalizavau apklausos rezultatus. 

Darželio vadybininkė su direktoriumi ir keliais kolegomis 
kantriai manęs išklausė. Paaiškinau, jog dauguma tėvų palaiko 
šiltų priešpiečių programos idėją. Taip pat paaiškinau šios pro- 
gramos teikiamą naudą: mažiau vargo tėvams, maistingesnis 

maistas bei tobulėjantys vaikų valgymo įgūdžiai. Nors sąrašas 
produktų, kurių tėvai vaikams neduotų, buvo ilgas, sugebėjau 
sudaryti kelis valgiaraščio pavyzdžius, kurie turėtų tikti visiems. 
Juos sudariau remdamasi keletu valgiaraščių iš Sofi mokyklos 
Prancūzijoje. Netgi droviai pasiūliau kelių patiekalų receptus 
(su kreiva šypsena pastebėjusi, kad prieš metus tokių patiekalų 
mano vaikai nebūtų ėmę į burną): lęšių ir abrikosų sriuba, obuo- 
lių kompotas, avokadų salotos ir daugiaryžis (risotto) su žaliai- 
siais Žirneliais. | 

Kol visi skaitė patiekalų sąrašą, kambaryje įsivyravo tyla. Pa- 
dalykiškai prakalbo: 

- Juk vaikai vis tiek valgo tik sūrius krekerius ir makaronus, 
kam jiems duoti visa tai? Po to teks viską išmesti! 

— Aš žinau, kad vaikai gali valgyti įvairų maistą, pati mačiau 
tai Prancūzijoje, - kandžiai atkirtau. - Ten darželyje vienas iš 
darbuotojų ruošdavo skirtingus šiltus patiekalus vaikams kie- 
kvieną dieną. Vaikai išmoko valgyti daugumą maisto produktų, 
pavyzdžiui, burokėlius! - pridėjau dvejodama. Nesiruošiau to- 
kiam pokalbio posūkiui, todėl sunku buvo pateikti svarių argu- 
mentų. - Hm, prancūzai turi valgymo taisykles, skirtas vaikams. 
Jos tikrai veikia! — tęsiau įgaudama pagreitį. - Dauguma vaikų 
Prancūzijoje valgo beveik viską ir tuo mėgaujasi! 

Tačiau tolesnius mano postringavimus pertraukė. 

— Mūsų personalas puikiai apmokytas, kaip elgtis su mažais 
vaikais. Jie profesionalai. Maisto gaminimas neįeina į jų darbą, ir 
neturi įeiti. Mes esame pedagogai, o ne virėjai. 

- Bet argi į mokymo procesą neturėtų įeiti mokymas, kaip rei- 
kia sveikai maitintis, kas yra subalansuota mityba? - paklausiau 
nedrąsiai. Iš jų veidų mimikų supratau, jog nė vieno jų neįtikinau. 

— Tai ne mūsų kompetencija, - man buvo pasakyta mandagiai, 
bet griežtai. 

— Mes neseniai grįžome iš Prancūzijos, kur gyvenome metus. 
Ten vaikų darželio darbuotojai ir mokytojai už tai atsakingi ir 

tai įeina į jų pareigas. Dar labiau maitinimas kontroliuojamas 
mokyklose, - pasakiau kiek dvejodama. Nieko nenorėjau įžeisti, 
tačiau tikėjausi, jog Prancūzijos pavyzdys juos įkvėps. 

— Čia tokie metodai nebūtų veiksmingi, - išgirdau atsakymą. — 
Mes nuo prancūzų per daug skiriamės. 

Nebeturėjau argumentų. Susitikimas taip ir baigėsi, o aš išė- 
jau iš jo praradusi tikėjimą permainomis. Nors 75 procentai šei- 
mų palaikė šiltų priešpiečių idėją, mano pasiūlymas buvo papras- 
čiausiai atmestas. Likau kvailės vietoje. Netikėtai tapau geresnio 
maitinimo siekiančia aktyviste, tačiau man nepavyko. Kuo aš 
save laikiau, bandydama pakeisti pasaulį? 

Nepaisant to, Prancūzijoje įgytos pamokos perniek nenuėjo. 
Tikėjau, kad toks maitinimo planas pasitarnautų visiems. Juk 
savo akimis mačiau, kad prancūzų metodas veikia puikiai. Da- 
bar mes jau nebegalėjome grįžti atgal. Turėjome sugalvoti, kaip 
išugdyti sveikus mitybos įgūdžius, perteikti tinkamą valgymo 
kultūrą bent jau savo vaikams, net ir Šiaurės Amerikoje. Tėvų 
nuomonė, išreikšta apklausoje apie tai, kokį maistą galėtų valgyti 
vaikai (tikėjausi, kad ne tik makaronus ir sūrius krekerius), tapo 
atskaitos tašku. Mąstydama apie tai supratau, kad buvo dar viena 
taisyklė, kurios išmokau Prancūzijoje to net nesuvokdama. 


ą prancūzų valgymo taisyklė 
Stenkitės valgyti „tikrą, namuose gamintą maistą, o saldumynus 
pasilikite ypatingai progai. (Visa, kas yra perdirbta ar 
apdorota, nėra „tikras maistas.) 


Nusprendžiau, kad būtent šia taisykle svarbu vadovautis Šiaurės 
Amerikoje. Pirmiausia tėvai turi patys ruošti ir valgyti tikrą, o 
ne apdorotą maistą. Antra, vaikams saldumynų galima duoti 
tik tada, jei pagrindinis vaikų valgomas maistas yra „tikras“ 
maistas. Šios taisyklės apibrėžti kaip tikros Prancūzų valgymo 
taisyklės negalima, nes prancūzai ir valgo „tikrą maistą. Ta- 
čiau supratau, kad norėdami išlaikyti sveiko maitinimosi įpro- 

čius; įgytus Prancūzijoje, panašią taisyklę turime įvesti ir čia, 
Vankuveryje. Ši taisyklė apibendrino esminius prancūzų val- 
gymo būdo principus: raktas į sveiką vaiko mitybą yra neprie- 
kaištinga maisto kokybė. O ties tuo reiktų gerai padirbėti, nes 
Šiaurės Amerikoje maisto kultūra priklausoma nuo apdoroto, 
perdirbto maisto. 

Iš dalies toks prancūzų santykis su sveiku maistu atsirado dėl 
dalyko, vadinamo terroir, žodžio, besisiejančio su prancūzišku 
žodžiu, kuris reiškia „žemė, kraštas“ (la terre). Terroir apibūdina 
artimus santykius tarp žmonių, jų gimtinės bei klimato ir maisto. 
Taigi, žodžiu terroir („kraštietiškas“) galima apibūdinti obuolių 
sidro gėrimą ir austrių valgymą Bretanėje, Rokforo sūrio valgy- 
mą ar rosė (rožinio vyno) gėrimą Pietų Prancūzijoje, briedienos 
valgymą bei klevų sirupą Kanadoje. Prancūzai stipriai prisirišę 
prie vietinių patiekalų - pavyzdžiui, ten yra daugybė sūrio rūšių, 
kai kurių sunku rasti kur nors kitur, nei tam tikrame Prancū- 
zijos terroir. Skirtinguose regionuose - skirtingi valgymo įpro- 
čiai: pavyzdžiui, galetti, pagamintų iš „juodųjų miltų“ (grikių), 
kuriuos mes valgėme kone kiekvieną savaitę, nerastum nė vie- 
noje parduotuvėje už Bretanės ribų. Net ir dideliame prekybos 
centre, kuriame apsipirkinėdavau Prancūzijoje, viskas - nuo 
vyno iki pieno produktų - pažymėta specialiomis etiketėmis 
appellation d orgine controlėe - „kilmės etiketėmis“, kurios su- 
teikia pirkėjui informaciją, iš kur atkeliavo konkretus produktas. 
Mano mėgstamiausias sviestas, pavyzdžiui, savo sudėtyje turėjo 
rankomis išskirtos druskos iš Prancūzijos miesto Gerando. Džo 
mėgstamiausias kepsnys atkeliavo iš Kamargiu - pelkėto regio- 
no Prancūzijos pietuose, pagarsėjusio savo išskirtiniu jautienos 
skoniu. Žaninos mėgstamiausia aviena atkeliaudavo iš prės salės 
(pažodžiui verčiant, sūri pieva), kurios yra įlankoje, supančioje 
Sen Mišelio kalną, kur avys ganosi žolėje, pagardintoje potvynio 
vandeniu. Net daržovės buvo žymimos etiketėmis „AOC“, pa- 
vyzdžiui, coco de Paimpol (aštriosios baltosios pupelės), kurios 
atkeliauja iš mažo miestelio į vakarus nuo ten, kur mes gyveno- 

me, bet yra žinomos ir parduodamos visoje Prancūzijoje. Tokie 
specialiomis etiketėmis ženklinti produktai užpildydavo lenty- 
nas dideliuose prekybos centruose ir nebuvo brangesni nei „ne- 
ženklinti“ produktai. 

Maisto pramonės verslas Prancūzijoje yra labai svarbus: Ve- 
ronika man minėjo, kad žemės ūkio pramonė užima didžiausią 
dalį pramonės sektoriuje (didesnę už automobilių pramonę) ir 
užima antrą vietą pagal darbo pasiūlą. Prancūzija turi didžiausią 
žemės ūkio pramonę visoje Europoje (sudaro beveik penktadalį 
bendros Europos produkcijos) ir yra ketvirta pagal dydį žemės 
ūkio ir apdoroto maisto produkcijos eksportuotoja pasaulyje 
(nors yra vos 21-oje vietoje pagal populiacijos dydį). Mane labai 
žavėjo dar ir tai, kad šalia smarkiai išvystytos žemės ūkio pra- 
monės čia kartu egzistuoja tankus vietinių ūkininkų tinklas. Jie 
gyvena ir dirba savo žemėje ir teikia produkciją vietiniams gy- 
ventojams. Prancūzai niekada neužmiršo to, ką Šiaurės Ameri- 
kos gyventojai dabar bando iš naujo išmokti tam tikrose sveikos 
gyvensenos žmonių bendruomenėse ir imdamiesi tokių inicia- 
tyvų, kaip „100 mylių dieta . Prancūzų reikalavimai maistui yra 
kur kas aukštesni. Tai galime aiškiai pamatyti mažame miestelio 
turguje - jei produktas nėra tikrai šviežias, prancūzai jo tiesiog 
nepirks. Prancūzijos maisto pramonės sistema prisitaikė prie to- 
kių žmonių reikalavimų. Tai yra dar vienas akivaizdus prancūzų 
maisto pramonės paradoksas: jie turi labai modernią, produkty- 
vią maisto tiekimo sistemą ir jie gauna maistą tokį, kokio nori - 
skanų, šviežią, vietinį. 

Mokydamasi pažinti savo dabartinį vietinį terroir, supratau, 
kad Vankuveris nėra tokia jau prasta vieta sveikai ir skaniai 
maitintis. Prieš mums išvykstant, knyga „100 mylių dieta ma- 
nyje įžiebė prieštaringus jausmus apie vietinio maisto naudą ir 
trūkumus. Skaitydama šią knygą, sužinojau dalykų, kurių apie 
Vankuverio regioną niekada anksčiau nebuvau girdėjusi (kas ga- 
lėjo pagalvoti, kad savo lietingame ir miškuotame krašte galime 
užsiauginti kviečių). 

Įkvėpta knygos, radau keletą vietinių ūkininkų parduotuvė- 
lių - apie kurias iki šiol (gėda pripažinti) nebuvau girdėjusi. Ne- 
trukus tapome nuolatiniais tų parduotuvėlių klientais. Netoliese 
radau nedidelę šokolado parduotuvę. Joje buvo parduodamas 
rankomis gaminamas šokoladas - retkarčiais pagardinamas 
vietinėmis sezoninėmis gėrybėmis (rabarbarais, gervuogėmis). 
Žinoma, ten buvo brangu, tačiau taip skanu ir sotu, kad vieno 
mažo šokolado visiškai pakakdavo (visai kaip Prancūzijoje). Šie 
šokoladai tapo vieni mėgstamiausių mūsų mergaičių saldumynų 
(mano ir Filipo taip pat). Kai kurių produktų nusipirkti parduo- 
tuvėse nebuvo įmanoma, dėl to įsitraukėme į vietinių ūkininkų 
produktus miesto gyventojams tiekiančio kooperatyvo veiklą. 
Trečiadieniai, kai didelės dėžės „nuostabiųjų daržovių“ (kaip jas 
praminė Sofi) būdavo iškraunamos šalia mūsų namo, tapo lau- 
kiamiausia savaitės diena. 

Nusprendėme supažindinti mergaites su Vankuverio maistu. 
Tai darėme planuodami šeimynines ekskursijas: pažintinė ke- 
lionė po terroir savaitgaliais turėjo pakeisti išvykas į prekybos 
centrus. Taigi, mergaitės sužinojo, kur auga skaniausios uogos, 
pabuvojo nuostabiose maisto šventėse, kurios vykdavo mažose 
Vankuverio gatvelėse ar šalia gražaus miško. Tais metais rugpjū- 
čio mėnesį buvo didelis gervuogių derlius. Jas mes dėjome į salo- 
tas, dribsnius, sutrynę netgi tepdavome ant duonos. Praleidome 
geltonųjų aviečių sezoną, tačiau mėlynėmis mėgavomės dažnai 
(pastarąsias Klerė vadindavo „mėlynpilvėmis“, sujungusi angliš- 
ką žodį blueberry ir prancūzišką žodžio atitikmenį bluet). 

Įkvėpti sėkmės su uogomis, nukeliavome pažiūrėti, kaip ner- 
šia lašišos. Jų įnirtingas pliuškenimasis ir vartymasis mergaitėms 
paliko tokį pat didžiulį įspūdį, kaip ir aukštai sklandantys ereliai 
ar riaumojantys lokiai. Lokiai šiuose kraštuose buvo tokie išlepę, 
kad, pasigavę žuvį, jos atsikąsdavo vos porą kartų ir sviesdavo 
lašišos, nuvykome į prieplauką ir nusipirkome tiek lašišos, kad 
užpildėme pusę naujojo šaldiklio. Kita pusė šaldiklio buvo už- 

pildyta vietinėmis uogomis ir vaisiais: gervuogėmis, slyvomis, 
persikais. Pinigai, kuriuos sutaupėme šaldydami vietinius pro- 
duktus, jau per pirmą mėnesį padengė naujojo šaldiklio kainą. 

Pavasarį aš netgi pati sukasiau nediduką darželį, kur pasodi- 
nau aviečių, braškių, špinatų, salotų, pomidorų ir netgi (įsidrą- 
sinusi) vynuogių. Kadangi mano darželis buvo šiaurinėje pusėje, 
tamsus ir drėgnas, vyras juokėsi: „Ten tikrai niekas niekuomet 
neprinoks!“ Tačiau pamatęs besirūpinančias darželiu mergaites, 
nuolat laistančias augalus ir taip besidžiaugiančias mūsų (pripa- 
žinsiu, tikrai menku) derliumi, Filipas pamažu pakeitė savo nuo- 
monę. Mūsų „vasarinės salotos“ - iš jaunų špinatų, salotų, braš- 
kių ir aviečių, nuskintų ir suvalgomų tiesiog darže, tapo mėgsta- 
mu šeimos užkandžiu. Valgydavome net ir darželyje užaugusias 
vynuoges (jos buvo mažos, rūgščios, kietos, ne didesnės už ger- 
vuogę, tačiau tokios savos). 

Nesimaitiname taip, kaip tai daro prancūzai savo šalyje. Ta- 
čiau to ir nenorime. Prancūzų maitinimosi esmė yra rasti tin- 
kamą pusiausvyrą tarp vietinių maisto produktų ir tradicinių 
valgio gaminimo būdų, taip susitvarkyti gyvenimą, kad rastum 
laiko prasmingai gaminti maistą ir jį valgyti. Ir iš tikrųjų, bent 
jau tuo metu manėme atradę tą harmoningą pusiausvyrą (juste 
ėguilibre). 

Pati svarbiausia taisyklė 


Voici mon petit jardin! 
Štai mano mažasis darželis! 
(Suaugusieji laiko vaikų rankas delnais į viršų.) 


Jy ai semė des graines 
Čia aš sėjau sėklas 
(Baksteli savo smiliumi į vaiko delną.) 


Je les recouvre de terre noire 
Užbėriau jas žemėmis 

(Sugniaužia vaiko ranką į kumštį.) 
Voici la bonne et douce pluie! 


Štai lengvas lietutis! 
(Švelniai baksnoja vaiko rankas savo pirštaiso.) 


Le soleil brille dans le ciel! 
Saulutė šviečia danguje! 
(Plačiai mosuoja rankomis.) 


Et voici une, deux, trois, 
Ir štai viena, antra, trečia 
(Atgniaužia vaiko kumštį po vieną pirštą.) 


guatre, ciną petites fleurs! 
ketvirta, penkta maža gėlelė! 


Prancūzų liaudies vaikų dainelė 

Taigi, kaip mums sekėsi Prancūzijoje perprastas 
maitinimosi taisykles taikyti namuose? 

Sofi dabar septyneri, Klerei beveik ketveri. Šiandien pietums 
paruošiau jūrų liežuvį, bolivinės balandos košės, garuose virtų 
brokolių ir šokoladinių putėsių. Abi mergaitės valgė pasičepsė- 
damos. Jos dabar valgo daug produktų, į kuriuos prieš porą metų 
ir pomidorus. Sofi netgi valgo žiedinius kopūstus (tiesa, Klerė 
dar ne). Anądien kaimynė atnešė keletą ankščių saldžiųjų žirnių. 
Jų paragavus, Klerės akys sužibo: „Skanu kaip šokoladas.“ (Ir aš 
tikrai nepagražinu.) 

Mano dukros liko kur kas atviresnės naujiems produktams ir 
naujiems skoniams. Tikrai nesitikėjau, kad galėtų taip būti. Aš net 
nebesijaudinu, kai einame į restoraną su giminėmis iš Prancūzijos. 

Tokie pokyčiai sudomino kai kuriuos mano draugus. Štai Teo, 
kuriam dabar treji, tėvai labai sunerimę dėl to, kad sūnus atsisa- 
ko valgyti daržoves. Kai jiems papasakojau apie prancūzų mity- 
bos ypatumus, jie nusprendė nebeleisti Teo užkandžiauti vėlyvos 
popietės metu ir kaip pirmą patiekalą per pietus patiekti morkų 
sriubą. Po kurio laiko Teo labai pamėgo morkų sriubą! O dabar 
jis jau pratinasi valgyti ir špinatų sriubą! Eureka! 

Mūsų šeimoje dabar jau nuolat laikomasi valgymo taisyklių. 
Pagrindinė - valgyti kartu bent kartą per dieną. Po visos karštli- 
giškai įtemptos dienos valgymas kartu būna tikra palaima. Mes 
pasipasakojame apie tai, ką nuveikėme šią dieną, pasikalbame 
apie ateitį, domimės, kaip kam sekasi, netgi garsiai filosofuojame. 
Valgymas kartu leidžia mums pasikalbėti taip atvirai, kaip gal- 
būt niekada nesikalbėtume. Tai, be abejonės, padėjo mūsų šeimai 
tapti dar laimingesnei. 

Didžioji dalis mūsų valgomo maisto yra „tikras“ maistas. To- 
kio maisto gaminimas užima daugiau laiko, tačiau yra visokių 

gudrybių: turiu užsišaldžiusi naminės sriubos, be to, žinau grei- 
tai pagaminamų prancūziškų patiekalų receptų. Galiu pagamin- 
ti skanų prancūzišką omletą su įdaru greičiau nei per penkias 
minutes. Šį patiekalą vadinu mūsų šeimos greituoju maistu. Deja, 
dar gerai neįvaldžiau lėtai gaminamo maisto subtilybių. Nere- 
tai pasiduodu vidiniam norui pagaminti kuo greičiau. Tačiau vis 
tiek pradėjau valgyti daug lėčiau ir ramiau. Dabar dažniausiai 
suvalgau savo porciją nė karto nepakildama nuo stalo (tiesa, ret- 
karčiais mano vyrui vis dar tenka man priminti, kad nesiblašky- 
čiau). Aš netgi atradau naują mėgstamą restoraną, kuris yra visai 
čia pat, šiek tiek paėjus gatvele, mažytėje pastato nišoje. Jis vadi- 
nasi „Dharma virtuvė“, ten patiekiamas prasmingai pagamintas 
maistas. Šis posakis jau Prancūzijoje atkreipė mano dėmesį, ta- 
čiau dabar ir pati pradėjau juo vadovautis. 

Galima sakyti, kad mūsų šeima sugebėjo emocinį komponen- 
tą atskirti nuo valgio. Aš nebesiūlau maisto kaip žaidimo, pa- 
guodos gesto, papirkinėjimo, bausmės ar apdovanojimo (tiesa, 
pripažįstu, kad kartais gaminu norėdama prasiblaškyti). Praktiš- 
kai niekada nebereikia ginčytis su vaikais dėl valgymo. Sveikas 
valgymas tapo mūsų kasdienybe, lyg dantų valymas prieš miegą. 
Kalbant apie maistą, kurį ruošiu dukroms, tapau visai tokia pat 
kaip prancūzai, su kuriais teko susipažinti - principinga, tačiau 
kartu ir žaisminga. Aš nebesiblaškau virtuvėje. Negaminu labai 
ypatingų patiekalų. Niekuomet neberuošiu pakaitalų, jei dukros 
ko nors atsisako. Žinoma, stengiuosi mergaitėms įtikti, retkar- 
čiais ir pameilikauju. Jei Klerė ar Sofi atsisako kokio nors maisto, 
tiesiog ramiai nuimu lėkštę be didesnio bruzdesio. Tiesa, dabar 
jau retai kada tenka tai daryti. 

Mūsų šeimoje tapo įprasta valgyti keturis kartus per dieną. 
Sofi ir Klerė jau įprato palaukti pietų, net jei jaučiasi alkanos. Ir 
jos neprieštaraudamos laukia, nes žino, kad maistas, kurį gaus 
per pietus, bus skanus ir sotus. Aš žaviuosi jų kantrumu. Tie- 
sa, yra ir viena (didelė) išimtis - su vyru supratom, kad tiesiog 
negalim (žiūrint iš vaiko pusės, tai būtų ir neteisinga) neleisti 

dukroms užkandžiauti mokykloje ir darželyje. Taigi, leidžiame 
mergaitėms užkandžiauti taip, kaip tai daro kiti vaikai. Tačiau 
savaitgaliais - jokių užkandžių! Tiesą pasakius, savaitgaliais 
mergaitės ir neišreiškia noro užkandžiauti, išskyrus Helovino, 
Velykų ir Kalėdų saldainių fiestas. Man tai labai nepatinka, ta- 
čiau pasakiau, kad jos tai išaugs (man atrodo, jos manimi tiki). 
Kokie jų užkandžiai? Nepaisant mūsų nuolatinių pamokų 
apie sveiką mitybą ir vietinį maistą, mergaitės liko ištikimos sal- 
diems, perdirbtiems ir supakuotiems skanumynams, kuriuos val- 
go vakarietiška visuomenė. Būtent dėl šios priežasties mes turime 
tam priešintis. Todėl mergaitės į mokyklą dažniausiai keliauja su 
vaisiais ir daržovėmis užkandžiams, retkarčiais į jų priešpiečių 
dėžutę įdedu keletą šokoladu padengtų Petit Lu sausainių. Greit- 
maistį mergaitėms leidžiame valgyti nebent penktadieniais. Ta- 
čiau vėlgi, kartais leidžiame sau surengti mergaitiškus picų ir 
pižamų vakarėlius (tais vakarais Filipas gali leisti sau pailsėti). 
Panašu, kad tai pasiteisina. Nepaisant to, kad žaidimų vakarams 
retkarčiais laikau užslėpusi pusfabrikačių, mergaitės nė kiek ne 
mažiau mėgaujasi duona su sviestu ar vaisiais pavakariams. 
Tenka pripažinti, kad tokių rezultatų pasiekėme ne iš karto. 
Klerė neseniai nusprendė, kad jai daugiau nebepatinka salotos 
(nors anksčiau su pasimėgavimu jas valgė). Tikiuosi, kad tokie 
kaprizai praeis, kaip kad praėjo avižinių kruopų boikotas, ku- 
ris truko visą mėnesį praeitą žiemą (šiuo metu avižines kruopas 
Klerė ir vėl labai mėgsta). Sofi vis dar visiškai nevalgo sūrio, nors 
jau kelis kartus sutiko jo paragauti. Ji taip pat vis dar niurzga, kai 
savo lėkštėje pamato kažką, kas jai nepatinka. Geras ženklas bent 
jau tas, kad ir tokiais atvejais ji lieka sėdėti prie stalo. Su Filipu, 
nors ir rečiau, bet vis dar per daug karštai sureaguojame į tokius 
jos niurzgėjimus. Kartais mane labai spaudžia darbai, mažiau lai- 
ko lieka maisto ruošimui, taigi tenka tuos pačius patiekalus val- 
gyti dažniau, nei norėtume. Dėl to neišbandome tiek daug „naujų 
skonių“, kiek išbandydavome gyvendami Prancūzijoje. Tačiau 
mergaičių noras ragauti naujus produktus ir patiekalus neišblėso. 

Taigi, mūsų mityba nėra tobula. Tačiau būdama Prancūzijo- 
je supratau, kad reikia vengti stebuklingų metodų ir neva idealių 
dietų. Tiesą sakant, Prancūzija mane išmokė ir to, kad maitini- 
mosi taisyklės retkarčiais gali būtų sulaužytos. Prancūzai myli 
maistą, taigi ir jų valgymo taisyklės yra tokios žavios ir teisingos, 
nes prasideda „malonumo principu . Jie nėra apsėsti kalorijų skai- 
čiavimo ir nebaudžia vaikų (ar savęs) dėl to, kad šiems patinka 
„blogas“ maistas. Ir jie tikrai nėra apsėsti sveikos mitybos (su pa- 
vienėmis išimtimis). Prancūzai žino, kad normalu ir teisinga ret- 
karčiais apeiti ar netgi sulaužyti taisyklę. Taip elgtis leidžia ir savo 
vaikams. Tai yra taip svarbu, ypač Šiaurės Amerikos radikalioje 
maisto kultūroje, kad šią taisyklę pavadinau Auksine taisykle. 


10 prancūzų valgymo taisyklė (Auksinė taisyklė) 
Valgis turi teikti džiaugsmą, 0 ne stresą. 
Maitinimosi taisykles priimkite kaip įpročius ar kasdienybės 
formavimo principus, o ne kaip griežtas nuostatas. Retkarčiais 
sulaužius vieną ar kitą taisyklę, nieko blogo nenutiks. 


Paprasčiau tariant, ši taisyklė reiškia, kad prancūzai siekia iš- 
vengti perdėtos maitinimosi kontrolės. Griežtos maisto kontrolės 
ir sveikos mitybos manijos reikia vengti taip pat, kaip ir besaikio 
lepinimosi maistu ar nuolatinio prastos kokybės maisto valgymo. 
Abu šie dalykai, pasak prancūzų, yra priklausomybės nuo maisto, 
o tai labai kenkia žmogaus sveikatai. Prancūzai visais gyveni- 
mo atvejais vadovaujasi nuosaikumo ir pusiausvyros (ėguilibre) 
principais. Tai taikoma ir jų pačių maitinimosi taisyklėms - rei- 
kia nuosaikiai, o ne pernelyg uoliai ir griežtai jų laikytis. 

Tokios pusiausvyros mes stengiamės laikytis ir grįžę į Van- 
kuverį. Deja, turiu pripažinti, kad išlaikyti tokią pusiausvyrą yra 
neapsakomai sunku. Prancūzijoje mokyklos ir valdžia aktyviai 
padeda sudaryti sąlygas, padedančias tėvams be didesnio vargo 
išmokyti vaikus maitintis sveikai. Tai labiau susiję su sveikų val- 

gymo įpročių formavimu (įskaitant ir tokias akcijas kaip „Ra- 
gavimo savaitė mokyklose), o ne su maisto produktų gamybos, 
platinimo ir pardavimo kontrole. Prancūzai sukūrė modernią 
ir veiksmingą maisto sistemą, kuri žygiuoja koja kojon su veiks- 
minga švietimo sistema ir padeda šeimoms teisingai pasirinkti 
maisto produktus. Deja, Vankuveryje to nėra. 

Dėl to šeimoms labai sunku pakeisti savo mitybos įpročius. 
Vis dėlto aš esu pasiryžusi pamėginti. Pradėjau tylią agitaciją, 
kad Sofi mokykloje priešpiečiams būtų patiekiamas „tikras“ šil- 
tas maistas. Tiesa, neįsivaizduoju, ar kada nors man pavyks pa- 
siekti kokių nors rezultatų. Tačiau neprarandu vilties, nes tai, ką 
mačiau Prancūzijoje, privertė mane suprasti dar vieną dalyką: tai, 
kaip mūsų vaikai valgo, yra daugiausia sąlygota tėvų požiūrio į 
tai, kaip vaikai turi valgyti. Peršasi išvada: pakeitę suaugusiųjų 
požiūrį, galėsime pakeisti ir vaikų valgymo įpročius. 

Taigi, kaip mes suvokiame vaikų maitinimosi įpročius? Dau- 
guma tėvų Šiaurės Amerikoje mano, kad vaikai nemėgsta dar- 
žovių, maisto, kuriame daug prieskonių, spalvingo, keistai at- 
rodančio ar naujo maisto. Vadinasi, mums atrodo, kad vaikai 
nemėgsta „tikro“ maisto ir esame įsitikinę, kad mūsų atžalos 
noriai valgo vos keletą dalykų, pavyzdžiui, makaronus, bulvių 
traškučius, krekerius. 

O jei manytume visiškai priešingai? Prancūzai tiki, kad jų 
vaikai užaugę valgys taip, kaip valgo suaugusieji: jiems patiks 
išbandyti naują maistą, jie rinksis visavertę mitybą, valgys dar- 
žoves su pasimėgavimu ir mėgausis absoliučiai bet kokiu mais- 
tu. Tėvai ir mokytojai Prancūzijoje drąsina vaikus kiekviename 
žingsnyje, nes tiki, jog jie užaugę maitinsis sveikai. Tėvai ir mo- 
kytojai sukuria atitinkamą aplinką namuose ir mokyklose, be to, 
vaikai mokosi valgydami sveiką priešpiečių maistą. Tačiau pran- 
cūzai žino, kad tikrasis mokymasis yra jų pačių namuose. Maža 
to, tėvai tiki savo vaikų įgimtu gebėjimu valgyti sveikai ir savo 
gebėjimu išmokyti atžalas valgyti tinkamai. 

Alors, bonne chance et bon appėtit! (Taigi, sėkmės ir gero apetito!) 

Patarimai ir mažos gudrybės, 
taisyklės ir tvarka, padėsiantys auginti 
laimingus ir sveikus valgytojus 


Šiame skyriuje dar kartą glaustai aptarsiu prancūzų valgymo tai- 
sykles ir pateiksiu praktinių patarimų, kurie padės suformuoti 
sveikus jūsų vaikų valgymo įpročius: laikantis ritualų ir taisyklių, 
pasitelkus kulinarinius gabėjimus ir remiantis sveiku protu. 

Kodėl naudingos taisyklės apie valgymą? Pirma, jos supapras- 
tina gyvenimą: sukuriamos tam tikros ribos ir nebereikia tiek 
daug valios pastangų ar primesti tėviško valdingumo. Antra, jos 
sukuria tam tikrą struktūrą, kadangi taisyklių laikymasis daž- 
nai reikalauja tam tikros rutinos. Tai vaikams suteikia saugumo 
jausmą ir padidėja tikimybė, kad jie tinkamai valgys. Trečia, šios 
taisyklės nurodo, kaip reguliuoti ir jūsų pačių valgymo įpročius 
bei kaip pasirinkti sveiką maistą - o tai juk taip svarbu Žinant, 
kad amerikiečiai susiduria su tokia gausybe santykinai pigaus, 
gausiai išreklamuoto ir dažnai nesveiko maisto. Ir galiausiai, ta- 
čiau ne mažiau svarbu, yra tai, kad taisyklės sumažina diskusijų ir 
ginčų su vaikais galimybes (ir, kaip mano atveju, su sutuoktinių). 

Kai mes gyvenome Prancūzijoje, bandėme vadovautis val- 
gymo taisyklėmis taip, kaip tai daro prancūzų šeimos. Tačiau 
mums vėl persikėlus į Šiaurės Ameriką, tai tapo nebeįmanoma. 
Pavyzdžiui, kadangi vaikai mokykloje valgo gana negausius 
priešpiečius ir turi tai daryti paskubomis, mums teko leisti vai- 
kams dienos metu dažniau užkandžiauti. Taigi, mes pritaikėme 
šias taisykles sau taip, kad suderintume geriausius dalykus iš 
abiejų kultūrų. 

Prancūzų maisto kultūra - su jos sistemingai taikomais svei- 
ko proto padiktuotais reikalavimais ir laiko išbandytomis tra- 
dicijomis - yra puikus pagrindas šeimoje taikomoms valgymo 
taisyklėms. Jų taisyklių ir rutinos derinys su geru skoniu (ir jų 
pusiausvyra tarp savęs suvaržymų ir malonumų) yra tai, ko aš 
tikrai norėčiau savo augantiems vaikams. Tačiau aš šiek tiek pa- 
koregavau šias taisykles galvodama apie jautrius amerikiečius, 
nes mums juk svarbiausia lankstumas ir pagarba individualiam 
pasirinkimui. 

Taigi, šios valgymo taisyklės nėra nei labai griežtos, nei be jo- 
kių išlygų taikomos. Jos greičiau panašios į tikslus ar įpročius. 
Ir aš tikrai nesiūlau kiekvienai šeimai laikytis tokių pačių taisy- 
klių, nes tai ne visuomet atitinka konkrečios šeimos poreikius ir 
ne visuomet yra įmanoma. Nėra dviejų vienodų šeimų (ir dviejų 
vienodų vaikų). Aš labiau viliuosi, kad šios taisyklės ir mūsų isto- 
rijos įkvėps jums jūsų pačių įžvalgas ir nuojautas, kas geriausiai 
tiktų jūsų šeimai. 

Jūs galite pakeisti šias taisykles tiek, kiek jums reikia, kad pri- 
taikytumėte jas savo poreikiams. Čia tiesiog pateiktas mūsų šei- 
mos pavyzdys. Kai grįžome į Vankuverį, mūsų vaikai ėmė reika- 
lauti greitojo maisto. Vyresnioji dukra darė viską, ką daro vaikai, 
norėdami gauti savo: prašė, maldavo, niurnėjo ir trypė kojomis. 
Taigi, namuose įvedėme tokią taisyklę: mūsų šeima greitmaistį 
valgo tik tomis dienomis, kurių pavadinimas prasideda raide „S“. 
Ir mūsų atveju greitasis maistas - tai mažas sušių restoranėlis 
kiek paėjus nuo namų gatve tolyn (tokį tikrai lengva rasti mūsų 
mieste). Mėsainiai nėra visiškai draudžiami, tiesiog tai tik kart- 
kartėmis valgomas skanėstas. 


1 prancūzų valgymo taisyklė 
Tėvams: jūs esate atsakingi! 
Viena iš svarbiausių jūsų paskirčių - mokyti savo vaikus 
mitybos pagrindų ir ugdyti jų valgymo įpročius. 

Kaip-tėvai turėtų tvarkytis su vaikų maitinimu? Tyrimai rodo, 
kad autoritetu paremta (bet ne valdinga) mityba duoda teigiamų 
rezultatų. Pavyzdžiui, vaikai, kuriems tėvai yra autoritetas, valgo 
daugiau daržovių ir dažniau jų svoris yra normalus. Tuo tarpu 
vaikai, kurių tėvai linkę pernelyg stipriai viską kontroliuoti, ne 
taip noriai ragauja naujo maisto ir sunkiau geba reguliuoti savo 
pačių valgymo įpročius. 

Pradžioje man buvo sunku įsikalti sau į galvą šią taisyklę ir 
aš nuolat svyravau tarp valdingumo ir nuolaidžiavimo. Daž- 
nai mano vaikai imdavo visiškai kontroliuoti savo maitinimąsi, 
norėdama su tuo susidoroti, aš perlenkdavau lazdą ir imdavau 
pernelyg griežtai kontroliuoti situaciją. Po viso to aš pajausda- 
vau kaltę, vėl pradėdavau nuolaidžiauti jiems ir visas ydingas ra- 
tas užsivesdavo iš naujo. Tačiau pamačiusi, kaip tikrovėje veikia 
prancūzų metodas, supratau, kad gali būti ir kitas kelias: galiu 
tapti autoritetu vaikams ir nebebūti nei nuolaidžiaujanti, nei 
kontroliuojanti. („Įsivaizduok, kad tu ne mama - tigrė, o mama - 
raina katytė, - pasiūlė man vyras, - ir tu susidarysi maždaug 
teisingą vaizdą. Kai viskas eisis gerai, tu vaikus glausi ir švelniai 
murksi, bet jei kas nors iškryps iš vėžių, nebijok (švelniai) paro- 
dyti ir savo nagučių. ) 

Taigi, kas yra autoritetu paremtas auklėjimas? Autoritetingi 
tėvai nustato aiškias ribas vaikų elgsenai ir šiose ribose tenkina 
vaikų poreikius. Be to, autoritetingi tėvai nustato aiškius tikslus - 
o tuomet padeda vaikams jų siekti. Autoritetu paremto auklėji- 
mo tikslas yra išugdyti sveikus vaikų valgymo įpročius: padėti 
pamėgti ir rinktis sveiką maistą, valgyti tinkamomis porcijomis 
ir atsiliepti į savo pačių organizmo alkio signalus (o taip pat so- 
tumo jausmą), kuriais remiantis nustatoma, kiek reikia suvalgyti. 
Siekiama, kad vaikai būtų savimi pasitikintys valgytojai, kurie 
valgo įvairiausią maistą, gerai jaučiasi ragaudami naujus patie- 
kalus ir geba neprarasti pusiausvyros tarp savęs suvaržymo ir 
malonumų. Kitais žodžiais, tikslas yra ne kontroliuoti, ką vai- 
kai valgo, bet išmokyti juos sveikai maitintis. Prancūzų tėvai tai 

daro remdamiesi savo nuojauta, ir aš mačiau, kaip išsiugdoma 


sveika meilė maistui - visam maistui. 


Pirma taisyklė. Valgymo pamokos šeimoje 


Sveika mityba apibrėžia ne tik kaip, kada ir kodėl jūs valgo- 
te, bet ir tai, ką valgote. 


„ Susikurkite savo namų valgymo taisykles ir jų laikykitės. 


Pavyzdžiui, vaikai visuomet gali patys pasiimti vaisių, bet 
privalo atsiklausti, jei nori ko nors kito. 


Suteikite vaikams galimybę pasirinkti norimą daržovę 
(pavyzdžiui, baklažanai ar špinatai šįvakar?), bet neleiski- 
te patiems planuoti valgiaraščio bei neskatinkite jų rink- 
tis visuomet. Naujo maisto baimė dar labiau išryškėja, kai 
vaikams tenka rinktis. Be to, maži vaikai paprastai ne- 
turi pakankamai žinių apie mitybą, kad galėtų visuomet 
tinkamai pasirinkti. Su vyresniais vaikais galite sudaryti 
savaitės valgiaraštį tarsi kokią „valgymo sutartį. Pasiū- 
lykite jiems, kokius patiekalus jie gali rinktis savaitės val- 
giaraštyje. Vieną kartą apsisprendus, valgiaraštis nebe- 
keičiamas. 


Patiekusi maistą, būkite tvirta ir nesvyruokite. Vietoje to, 
kad vaikus kviestumėte: „Ar jūs einate valgyti?“, geriau sa- 
kykite „Laikas valgyti.“ Vietoje: „Ar nepabandytum šito?“, 
pasakykite šiltai, bet tvirtai, pavyzdžiui: „Štai skanus pa- 
tiekalas, kurį pagaminau mums.“ 


Vaikai elgiasi taip, kaip elgiamės mes, o ne taip, kaip mes 
kalbame. Duokite teigiamą valgymo pavyzdį. Jei tėvai 
maitinasi sveikai, didelė tikimybė, kad taip valgys ir vaikai. 

2 prancūzų valgymo taisyklė 
Venkite emocinio valgymo. 
Maistas nėra nusiraminimo ar dėmesio atitraukimo priemonė, 
žaislas, papirkimo įrankis, atpildas ar auklėjimo pakaitalas. 


Prancūzų vaikai, kaip ir jų tėvai, retai kada valgo dėl psichologų 
taip vadinamų „nemitybinių“ priežasčių. Kitais žodžiais tariant, 
jie nėra emociniai valgytojai. Iš dalies taip yra dėl to, kad tokie 
nėra ir suaugusieji. Nors jie ir mėgsta vaikams duoti puikių ska- 
nėstų, visgi nepasiūlys saldainio nuliūdusiam, verkšlenančiam ar 
nuobodžiaujančiam vaikui. 

Ir čia mokslas patvirtino prancūzų požiūrio išmintį kaip ir 
daugeliu kitų atvejų. Mokslininkai nustatė (netikėtumas!), kad 
siūlant tam tikrą maistą kaip atpildą už gerą elgesį, vėliau vaikai 
tą maistą mėgsta labiau; o kadangi kaip atpildas dažniausiai var- 
tojamas nesveikas maistas, vaikai mokomi pamėgti būtent tokį 
maistą. Tai kodėl kaip atpildo vaikams nedavus obuolio? O dar 
geriau darykite taip, kaip daro prancūzai - iš viso nesiūlykite 
maisto kaip atpildo. 

Daugelis čia išvardytų taisyklių (pavyzdžiui, valgymo režimo 
nustatymas, įvairaus maisto valgymas ir vaikų mokymas drąsiai 
ragauti naują maistą) taip pat padeda išvengti emocinio valgymo. 
Sugalvokite kitų būdų vaikams nuraminti ar apdovanoti, o jie ir 
be maisto išmoks reguliuoti savo emocijas. 


Antra taisyklė. Patarimai, kaip išvengti emocinio 
valgymo 


+» Mokykite vaikus mėgautis geru maistu (o ne vengti „blo- 
gojo“). Skirtumas tarp šių dviejų alternatyvų subtilus, bet 
svarbus. 


+» Mokykite vaikus, kad nors maistas ir yra malonumų šal- 
tinis, valgymas neturėtų būti skatinamas emocijų. Pavyz- 

džiui, neduokite vaikams saldainių kaip atpildo ar pa- 
guodos susižeidus. Jei manote, kad jums būtinai reikėtų 
paskatinti vaikus maistu, verčiau siūlykite jam patinkantį 
vaisių (pavyzdžiui, obuolį) arba daržovę. 


Skatinkite vaikus į maistą žvelgti kaip į jutiminį malonu- 
mą. Prancūzai tai daro maistą apibūdindami (o tai yra 
mokymo apie maistą priemonė, apimanti visus jutimus). 


„Mokykite vaikus žodžiais apibūdinti maistą. Vietoje api- 


būdinimų „geras“ arba „blogas“, paprašykite jų papasa- 
koti, ką jie jaučia. „Jis sausas.“ „Jis aštrus.“ „Jis minkštas 
(kietas).“ Paklauskite jų: „Ką tu jauti liežuviu, kai ragauji?“ 
„Ką jauti, kai maistą nuryji?“ (Pastaba: jutimais paremtas 
mokymas - koks maisto skonis, pojūčiai liečiant jį, kaip jis 
kvepia, atrodo - tinkamiausias mažiems vaikams. O mo- 
kymą apie mitybą palikite vyresniems.) 


Vietoje bausmių išbandykite „logiškas pasekmes“. „Pirmiau- 
sia mes valgome daržoves, o po to - desertą.“ Atkreipkite 
dėmesį, kad tokiu atveju, kai desertas priskiriamas atpildui 
(„Suvalgyk savo daržoves arba negausi deserto), vaikai gali 
būti skatinami nebe taip labai vertinti ar net nebemėgti de- 
sertų. Taigi prancūzai sukuria logišką patiekalų seką, o tuo- 
met lengvai atsiranda ir tvarka „pirmiausia tai, o paskui tai . 


Daugelyje amerikietiškų knygų apie vaikų auklėjimą di- 
džiausias dėmesys teikiamas aprūpinimui maistu, pabrė- 
žiant, kad jame esančios maistinės medžiagos ir energija 
būtini vaiko augimui ir vystymuisi. Tuo tarpu prancū- 
zams svarbiausia, kad vaikas pats paprašytų. Jų tikslas — 
išmokyti vaikus mėgti sveiką maistą, kad paaugę jie patys 
tokio maisto prašytų. Jei vaikams maistas siesis su jėgos 
panaudojimu ir bausmėmis, kur kas mažesnė tikimybė, 
kad jie patys prašys sveiko maisto. 

3 prancūzų valgymo taisyklė 
Tėvai suplanuoja valgymo režimą ir valgiaraštį. 
Vaikai valgo tą patį, ką ir suaugusieji: jokių pakaitalų ir jokių 
skubiai paruoštų papildomų patiekalų. 


Vaikai valgo lygiai taip pat, kaip ir jų tėvai: jie mėgsta mėgautis 
maistu, kita vertus, iš jų tikimasi, kad jie laikysis tam tikro valgy- 
mo režimo ir parodys reikiamą savitvardą, ką, kada ir kiek valgyti 
(ypač skanėstų). Tai taikoma net ir patiems mažiausiems vaikams. 
Didžioji dalis prancūzų vaikų valgo ne mažiau ir ne daugiau nei 
tris kartus per dieną, o didžiausią maisto dalį (iki 40 procentų visų 
dienos kalorijų) suvalgo per priešpiečius. Dauguma žmonių visoje 
šalyje valgo tuo pačiu dienos metu: 730 - pusryčius, 12.30 - prieš- 
piečius ir 19.30 pietus. Jie nepraleidžia savo valgymų, nes maistui 
teikiama pirmenybė. Tai ypač taikytina priešpiečiams, bet tinka 
ir kitiems valgymams: 90 procentų prancūzų ir tik 50 procentų 
amerikiečių septynias dienas per savaitę valgo pusryčius. 

Laikytis šios valgymo režimo sudarymo taisyklės amerikie- 
čiams gali būti sunku. Valgymo režimo sudarymas skamba la- 
bai įsakmiai. Atrodo, kad tai yra pernelyg griežtas įspraudimas 
į rėmus. O jei atvirai, tai skamba netgi nemaloniai. Kas gali būti 
žiauriau už atsisakymą duoti maisto išalkusiam vaikui? Tačiau 
esmė ta, kad prancūzų vaikai paprastai nesijaučia tokie jau al- 
kani tarp valgymų, kadangi gerai pavalgo valgymų metu. Ir kai 
kurie moksliniai tyrimai rodo, kad vaikai, valgantys visą laiką 
tuo pačiu laiku, žino, kiek turėtų suvalgyti, kad gerai jaustųsi. 

Remdamasi savo patirtimi, galiu pasakyti, kad prancūzų vai- 
kų skrandžiai maisto tikisi tik tam tikru laiku; tarp valgymų 
vaikai išmokomi laimingai sėdėti ir laukti. Taip, tikra tiesa, kad 
prancūzų vaikai valgo rečiau, bet ir alkani jaučiasi ne taip dažnai. 
Jei jums atrodo, kad šie du dalykai prieštarauja vienas kitam, pri- 
siminkite, kad prancūzų vaikai taip labai neišalksta, nes valgy- 
mų metu suvalgo atitinkamo dydžio porcijas, kiekvieno valgymo 
metu gauna visaverčio maisto ir ilgiau išlieka sotūs. 

Paskutinis pastebėjimas: valgymo režimo nustatymas nereiš- 
kia, kad „visiems taikomos tos pačios taisyklės“. Taikydami šią 
taisyklę, pagalvokite, kas labiausiai tinka jūsų šeimai ir atitinka 
jūsų tikslus. Galbūt jūsų tikslas yra priversti savo vaikus suvalgy- 
ti daugiau sveiko maisto per pietus, o ne prisikimšti užkandžių. 
O galbūt norėtumėte, kad vaikai liautųsi prašinėti skanėstų (o 
jūs liautumėtės jiems nuolaidžiauti). O gal jums svarbiausia (kaip 
ir mūsų šeimai šiuo metu), kad visi pavalgytų sočius pusryčius 
vietoje vėlyvo ryto užkandžio. Jei valgymo režimas padės jums 
pasiekti savo tikslų, išnaudokite tai. 


Trečia taisyklė. Patarimai, kaip pasirinkti maistą 
ir susiplanuoti valgymo režimą 


+ Sudarykite tokį valgymo režimą, kad bent kartą per dieną 
visa šeima susėstumėte prie stalo (pavyzdžiui, pietums). Pa- 
denkite stalą (šią užduotį labai tinka pavesti vaikams!) ir pa- 
sistenkite visada valgyti tuo pačiu laiku (jei tik tai įmanoma). 


+ Vaikai valgo tą patį, kaip ir suaugusieji. Tai reiškia - jokių 
pakaitalų, jokio papildomai ruošiamo maisto. Taip, jūsų vai- 
kai kartais gali pakilti nuo stalo alkani (bet tai dar nereiškia, 
kad jie badaus). Prancūzai mano, kad tokiu atveju vaikai tie- 
siog daugiau suvalgys kito valgymo metu. Ir dauguma vaikų 
tokiu būdu greitai išmoksta suvalgyti tai, kas jiems paduota. 


+» Peržvelkite savo savaitės grafiką, atkreipdami dėmesį 
ir į vaikų pomokyklinius užsiėmimus. Gal jūsų įtempta 
gyvensena neleidžia tinkamai maitintis? Gebėti taip su- 
tvarkyti dienos grafiką, kad liktų laiko sveikai pavalgyti - 
svarbus įgūdis, kurio turi išmokti ir vaikai. 


+» Neverskite vaikų suvalgyti visko, kas įdėta į jų lėkštes. 
Duokite jiems mažesnes porcijas ir leiskite paprašyti, jei 

- jie nori dar. Vaikai, kurie geba kontroliuoti savo valgymą, 
vėliau būna sveikesni valgytojai. 


4 prancūzų valgymo taisyklė 
Maistas yra socialus. 
Nesiblaškydami valgykite su šeima visi kartu prie vieno stalo. 


Prancūzai tiki, kad valgymas pačia savo esme yra socialus daly- 
kas. Šeimyninis valgymas yra kasdieninis ritualas, sutvirtinantis 
prancūzų šeimas. Bet faktas, kad maistas yra socialus, reiškia ne 
tik tai, kad turite valgyti visi kartu. Valgydami turite bendrauti, 
mokytis ir dalytis idėjomis. Prie stalo su šeima prancūzų vaikai 
išmoksta pažinti pasaulį (klausydami istorijų, kurias pasakoja jų 
tėvai) ir įgyja labai svarbių socialinių įgūdžių (kaip diskutuoti 
nieko neįžeidžiant, kaip tinkamai paklausti, kaip kalbėti su su- 
augusiaisiais). Štai kodėl pokalbiai valgymo metu prancūzams 
tokie svarbūs. 

Valgymas kartu taip pat reiškia, kad maisto parinkimas nėra 
tik vieno žmogaus individualus sprendimas. Tėvai tikisi, kad vai- 
kai išmoks gerai jaustis valgydami įvairiausią maistą. Prancūzai 
mano, kad sveikas mažų vaikų ryšys su maistu (pradedant nuo 
kūdikių) yra būtinas. Atvirai reikšti savo asmeninius maisto po- 
mėgius Prancūzijoje yra blogo išsiauklėjimo požymis. Todėl nuo 
mažens prancūzų vaikai valgyti sėdasi kartu su tėvais ir visi valgo 
tą patį. Tai turi svarbų poveikį vaiko skonio vystymuisi. Iš dalies 
tai veikia dar ir dėl to, kad dauguma prancūzų suaugusiųjų valgo 
sveiką ir „tikrą (ne perdirbtą) maistą. Be to, vaikai yra labiau lin- 
kę ragauti naują maistą, kai pirmiausia jo paragauja suaugusieji. 

Taigi, valgymas kartu tikrai nereiškia, kad galima valgyti 
kartu bet ką. Jei norime išmokyti vaikus mėgti ir valgyti sveiką 
maistą, jiems reikia pakartotinės teigiamos ir ankstyvos patirties 
tokį maistą valgant, o taip pat daugybės progų stebėti, kaip kiti 
žmonės valgo tokį maistą. Taigi, jūs patys turite rodyti tinkamą 
pavyzdį. 

4 taisyklė. Patarimai, kaip valgyti kartu 


+» Valgymas yra daugiau, nei tiesiog gyvybei palaikyti būti- 
nas fizinis aktas. Tai turėtų būti bendras visiems sociali- 
nis įvykis, kurio metu vaikai patiria malonumą, atradimo 
džiaugsmą ir gerovės jausmą. 


+ Jokio televizoriaus, radijo, telefonų ar kitų elektroninių 
. prietaisų: valgymas yra šeimos laikas. 


+» Valgymas yra tas laikas, kai vaikai turi gauti visą jūsų dė- 
mesį. Kaip dažnai netinkamas elgesys prie stalo yra tiesiog 
dėmesio reikalavimas? 


+» Pokalbiai gali atitraukti vaikų dėmesį nuo maisto, raginki- 
te juos valgyti ir pasistenkite, kad valgymo metu prie stalo 
būtų teigiama nuotaika. Kai tik mano vaikai atsisėda prie 
stalo, aš atsisėdu kartu ir mes bendraujame. 


+ Susikurkite ritualus. Vienas iš mūsų mėgstamiausių - pa- 
prašyti kiekvieno, esančio prie stalo, papasakoti apie savo 
dieną. 


+» Paprašykite į tai įsitraukti ir senelius (ar kitus vyresnius 
žmones). Jie dažnai turi ir laiko, ir įgūdžių, be to, paprastai 
labai nori prisijungti. 


+» Mėgstantys valgyti vyresni vaikai mano vaikams turi tie- 
siog stebuklingą poveikį. Pakvieskite juos pietų ir stebėki- 
te, kaip puikiai veikia teigiamas bendraamžių pavyzdys! 


+» Pakurstykite ugnelę: į pietų valgiaraštį įtraukite patiekalą, 
kurį jūsų vaikai labai mėgsta. 

S prancūzų valgymo taisyklė 
Valgykite visų vaivorykštės spalvų vaisius ir daržoves. 
Nevalgykite to paties pagrindinio patiekalo 
daugiau nei kartą per savaitę. 


Viso pasaulio vaikai - ir prancūzai čia jokia išimtis - natūraliai 
mėgsta saldų arba sūrų kaloringą maistą. Nūdienos problema 
yra ta, kad mūsų kultūra persotinta tokiu maistu. Todėl tėvams 
reikia padėti vaikams išsiugdyti sveikus valgymo įpročius ir na- 
muose, ir už jų sienų. 

Štai kur praverčia įvairovė. Visi mes žinome, kaip svarbu val- 
gyti įvairiausią neperdirbtą maistą. Bet kaipgi jūs pratinate savo 
vaikus tai daryti? Prancūzų atsakymas: mitybiniu išprusimu. 
Vaikai turi išmokti tų pagrindų, kurie paruošia juos tolesniam 
gyvenimui: skaityti, skaičiuoti ir valgyti. Todėl viena iš svarbiau- 
sių vaikų auklėjimo užduočių yra išmokyti vaikus valgyti įvairų 
maistą ir būti atviriems naujovėms ir naujo maisto ragavimui. O 
ankstyva vaikystė yra kritinis laikotarpis mokymui tinkamai 
valgyti, ypač iki dvejų metų amžiaus, kai vaikai atviresni nau- 
jovėms ir labiau linkę ragauti naujus patiekalus. (Nesijaudinkite, 
jei pradėsite ir vėliau: aš pradėjau, kai mano vaikams buvo dveji 
ir penkeri, ir prancūzų metodai vis tiek buvo veiksmingi. Bet jei 
galėtumėte pradėti anksčiau, būtų dar geriau.) 

Prancūzų tėvai tiki, kad vaikų skoniai yra lengvai išlavina- 
mi. Suaugusiųjų darbas - padėti mažyliams „išaugti “iš vaikiškų 
skonių ir lavinti brandžius skonio pojūčius. Prancūzų požiūriu, 
neofobiją vaikai labai greitai įveikia. Tik nepataikaukite riboti- 
mies vaiko pomėgiams. 


Penkta taisyklė. Patarimai, kaip valgyti įvairų ir 
sveiką maistą 


+» Paverskite įvairovę malonumu! Išbandykite su savo vai- 
kais „skonio treniravimą“. Kaskart skatinkite juos vertinti 

ne tik maisto spalvą ar išvaizdą, bet pasitelkti ir kitus po- 
jūčius. Vienas iš prancūzų mokyklose žaidžiamų žaidimų 
yra „maisto maišas: įdėkite į maišą kokį nors „paslaptingą 
maisto produktą“ ir leiskite vaikams jį apčiupinėti, o tuo- 
met paprašykite atspėti, kas tai. Rezultatai dažnai nustebi- 
na ir vaikus, ir suaugusiuosius. Arba ragaukite maisto pro- 
duktus užrištomis akimis. Suaugusieji šiuose žaidimuose 
taip pat dalyvauja! 


Sukurkite savo šeimos maisto įvairovės taisykles: mes ne- 
valgysime to paties patiekalo dažniau nei.  kar- 
tusper == „Tarkime, mes stengiamės nevalgyti to 
paties patiekalo dažniau nei kartą per savaitę. 


Įvairovę kurkite remdamiesi tuo maistu, kurį vaikai jau 
mėgsta. Jei jiems patinka viena sūrio rūšis, išbandykite ki- 
tas. Jei jiems patinka makaronai, patiekite juos vieną dieną 
apibarstytus brokoliais, o kitą - špinatais. 


Verdantis Šiaurės Amerikos daugelio etninių kultūrų puo- 
das - tai puiki galimybė išbandyti įvairiausias virtuves (tą 
ne visuomet galima būtų pasakyti apie Prancūziją). Kodėl 
visai šeimai neišbandžius kitos šalies virtuvės? Dažniau- 
siai vaikai mėgsta indišką maistą su švelniais prieskoniais, 
kiniškus ir tailandietiškus patiekalus. 


Kurkite įvairovę remdamiesi mėgstamais savo vaikų patie- 
kalais. Pabandykite makaronus vieną kartą pagardinti alyvų 
aliejumi, kitą kartą - rapsų aliejumi, vėliau - sviestu. Arba 
vieną kartą apibarstykite juos parduotuvėje pirktu tarkuotu 
sūriu, o kitą kartą kartu su vaikais susitarkuokite parmeza- 
no. Vieną vakarą virtas morkas apibarstykite trupučiu petra- 
žolių, o kitą - krapų. Pasirinkimo galimybių yra begalė, visos 
jos padeda išmokyti vaikus, kad įvairovė yra geras dalykas. 

+ Nemaskuokite ir neslėpkite įvairovės: tegul „sveikas“ mais- 
tas bus aiškiai matomas ir atrodys patraukliai. Pabandyki- 
te iš patiekalų padaryti „linksmus veidelius“ (aš taip daž- 
nai darau, vietoje akių panaudodama pomidorus, vietoje 
nosies - pusę vynuogės, vietoje burnos - obuolio skiltelę, o 
vietoje plaukų - tarkuotas morkas) ir patiekti juos vaikams 
valgio pradžioje. 


+ Ką daryti, jei vaikas priešinasi įvairovei lėkštėje (pvz., yra 
išrankus ir nevalgo daugelio maisto produktų bei neno- 
ri kokio nors maisto net liesti)? Švelniai skatinkite vaiką 
išaugti iš šio įpročio. Pabandykite suderinti dvi sudeda- 
mąsias dalis, kurias jis mėgsta. Arba leiskite tai padaryti 
jam pačiam pasinaudodami tokiu metodu: kai vaikas yra 
ramus ir pasiruošęs valgyti (alkanas, bet neperalkęs), pa- 
dėkite priešais jį dviejuose dubenyse du derančius maisto 
produktus (pvz., jogurtą ir džemą arba makaronus ir sūrį). 
Duokite jam trečią tuščią dubenį ir paraginkite sumaišyti 
produktus savarankiškai. Galite parodyti vaikui pavyzdį, 
sumaišykite produktus savo dubenyje ir pažiūrėkite, ar 
vaikas paseks jūsų pavyzdžiu. 


6 prancūzų valgymo taisyklė 
Išrankiems valgytojams: tau nebūtinai patiks, bet turi paragauti. 
Kaprizy atveju prie stalo: tau nebūtinai patiks, 
bet turi tai suvalgyti. 


Dauguma Šiaurės Amerikoje leidžiamų knygų apie auklėjimą pa- 
brėžia tėvų ir vaikų darbo pasidalijimą. Remiantis šiuo požiūriu, 
tėvai nusprendžia, kada ir ką vaikui duoti valgyti, tuo tarpu vaikai 
sprendžia, ar valgyti tai ir kiek. Prancūzų požiūris į tokias taisy- 
kles būtų skeptiškas. Jų manymu, (ir tai patvirtina moksliniai ty- 
rimai) vaikai turėtų būti griežtai skatinami išbandyti naujus da- 
lykus. Dauguma vaikų turi būtinai paragauti (o ne tik pamatyti) 

naują maistą, kad jį pamėgtų. Tyrimai rodo, kad mažiesiems gali 
tekti pabandyti tam tikro naujo maisto nuo dešimties iki dvylikos 
kartų, kol jie sutiks jį valgyti. Tai visai normalu: neskubėkite ir 
nedarykite skubotų išvadų apie vaiko pomėgius po vos kelių pa- 
bandymų. Ir nenustebkite, jei vieną dieną vaikas kažką „mėgsta“, 
o kitą jau atsisako valgyti. Tai - tik mokymosi proceso dalis. 


Šešta taisyklė. Patarimai išbandant naują maistą 


Svarbu skatinti savo vaikų smalsumą, padėti jiems gerai jaustis 
ragaujant naują maistą ir mokyti mandagiai jo atsisakyti. Vaikai 
turi išmokti išlikti ramūs, kai jiems duodamas naujas maistas, be 
to, turėtumėte išugdyti jų gebėjimą eksperimentuoti su naujais 
skoniais ir - galų gale - valgyti naują maistą. 


+» Pradėkite anksti. Dauguma kūdikių ir mažų vaikų yra 
labai atviri naujiems skoniams. Išnaudokite tai dar prieš 
įsitvirtinant neofobijai dvejų ar trejų metų amžiuje. 


+ Vaikų nereikėtų versti valgyti (ar dar blogiau - švariai iš- 
tuštinti savo lėkščių), jie tiesiog turėtų bent paragauti jiems 
duoto maisto. 


+» „Paragauk, tau tai patiks“, - veikia geriau nei: „Suvalgyk, 
nes tai sveika.“ 


e Jei jūsų vaikai kažko nemėgsta, paskatinkite juos įtikėti, 
kad galų gale jiems tai vis tiek patiks. „O, tau tai nepatin- 
ka? - sakau dukroms. - Nieko baisaus. Tiesiog nepabandėt 
daug kartų. Kai užaugsit, tikrai patiks.“ 


+» Neduokite naujo maisto atskirai. Patiekite jį kaip mėgs- 
tamo patiekalo sudėtinę dalį. Pasirūpinkite, kad ant stalo 
būtų bent vienas jūsų vaiko mėgstamas patiekalas. 

Kai raginate vaikus išbandyti naują patiekalą, siūlykite ma- 
žas jo porcijas. Tai duos geresnių rezultatų nei didelės porcijos. 


Nesiūlykite naujo maisto, jei nesate atsipalaidavę ir geros 
nuotaikos, galintys tam skirti pakankamai dėmesio, kad ši 
patirtis visuomet būtų maloni ir jums, ir vaikui. 


Bandykite duoti paprastos konsistencijos maistą. Dažniau- 
siai naują maistą patiekiame sutrintą kaip košelė ar sriuba, 
net ir savo vyresniajai dukrai. Kai vaikai pripranta prie 
naujojo maisto skonio, jie gali pereiti prie „tikrosios“ to 
maisto konsistencijos. 


Kai kurių vaikų skonio svogūnėliai išties yra jautresni. 
Kantriai stebėkite savo vaiko progresą; gali būti, kad jis 
daugiau nei tuziną kartų ko nors paragaus prieš sutikda- 
mas suvalgyti. 


Siūlydami naują maistą, naudokite nedidelį spaudimą. Pa- 
dėkite mažą lėkštelę su maža naujo maisto porcija ant stalo 
netoli, bet ne tiesiai priešais vaiką. Paragaukite vieną ar du 
kąsnelius ir aiškiai parodykite, kad mėgaujatės. Tuomet at- 
sitraukite. Yra tikimybė, kad vaikas taip pat paims kąsnelį 
ir pabandys. Jei ne, be jokio sąmyšio po kurio laiko nu- 
imkite viską, ko vaikas nesuvalgė. Svarbiausia, neduokite 
jokio pakaitalo. 


Kai naujo maisto bandote duoti kūdikiui, venkite duoti jo 

įvairiais pavidalais. Jei surasite tinkamą pusiausvyrą tarp 

jau ragauto ir naujo maisto, kūdikiui bus ramiau. Pavyz- 
džiui, jei paruoštame patiekale yra koks nors naujas pro- 
duktas, duokite tą produktą taip pat paruoštą dar vieną ar 
du kartus. O tuomet pabandykite jį patiekti šiek tiek kitaip, 
kad „neužstrigtumėte“ ties vienu receptu. 

7 prancūzų valgymo taisyklė 
Kuo mažiau užkandžiauti, geriausiai kartą per dieną (daugiau- 
siai du), ir jokio užkandžiavimo likus valandai iki valgymo. 
Jaustis alkanam tarp valgymų yra visai normalu. 
Valgymo metu valgykite, kol pasisotinsite, bet nepersivalgykite. 


Viena iš valgymo taisyklių, kurios prancūzai ypač karštai laikosi, 
yra taisyklė „jokių užkandžių . Oficialiame Prancūzų mitybos va- 
dove patariama, kad suaugusieji turėtų reguliariai valgyti tris kar- 
tus per dieną. O vaikai turėtų reguliariai valgyti keturis kartus 
per dieną. Taip valgydavo ir Šiaurės Amerikos vaikai aštuntajame 
dešimtmetyje, kai gimė didžioji dalis šiandieninių tėvų. Dabar 
amerikiečių vaikai užkandžiauja vidutiniškai beveik tris kartus 
per dieną, o vienas iš penkių vaikų užkandžiauja iki šešių kartų. 

Dar nėra vieningo mokslininkų sutarimo, kiek kartų per die- 
ną reikėtų valgyti. Kai kurie specialistai pataria valgyti tris kar- 
tus. Kiti - daugiau. Vis dar neaišku, ar geriau valgyti dažnai ir 
po truputį, ar tik tris kartus per dieną, bet sočiai. Nesutariama ir 
dėl valgymo laiko bei kalorijų paskirstymo (Ar geriau valgyti so- 
čius priešpiečius? O gal pietus?). Mokslininkai neturi užtikrinto 
atsakymo ir dėl užkandžiavimo. Prancūzų kompromisas yra su- 
daryti tokį režimą, kad per dieną būtų trys sotūs valgiai ir vienas 
gana sotus užkandis. Tai leidžia vaikams mėgautis užkandžiais ir 
kartu sumažina galimai neigiamą užkandžiavimo poveikį. Nau- 
da ir psichologinė, ir fizinė: prancūzai mano, kad leidus valgyti 
kada tik vaikai panori, mažieji neišmoksta savikontrolės ir gali 
prisikimšti nesveiko maisto. 

Prancūzai atsargiai Žiūri ir į dažną valgymą po nedaug. 
Kramsnojimas bet kuriuo laiku ir be jokio režimo gali tikti tik 
žmonėms, kurie labai aiškiai jaučia alkį ir sotumą. Jei norite pa- 
dėti savo vaikui išsiugdyti šiuos pojūčius, galbūt reikėtų apriboti 
valginėjimą. Taisyklė „jokio neplanuoto užkandžiavimo“ padeda 
išvengti ir valgymo dėl emocinių priežasčių (pvz., nuobodulio). 
Be to, vaikai geriau pavalgo valgymų metu, nes tuomet turi ge- 

resnį apetitą. Ir prisiminkite, kad užkandžiavimų suplanavimas 
susijęs ne su atsisakymu, bet su saikingu vartojimu. 

Vaikai linkę patys reguliuoti kalorijų kiekį, kurį suvalgo per 
visą dieną. Todėl nesuvalgę sočių pietų jie gausiau pavalgo vė- 
lyvo rytinio užkandžio metu. Gausiai užkandę po pamokų, jie 
nebenorės vakarienės. Užkandžiavimų planavimo (ir ribojimo) 
tikslas - priversti vaiką daugiau suvalgyti valgymų metu, kai pa- 
tiekiamas maistas, tikėtina, yra sveikesnis. 


Septinta taisyklė. Užkandžiavimas 


+ Išmokykite atžalas pajusti skirtumą tarp sotumo jausmo ir 
persivalgymo. Skatinkite juos nustoti valgyti tuomet, kai 
jaučiasi gerai pasisotinę (bet ne prisikimšę). Dauguma mažų 
vaikų turi natūralų „sotumo jausmą“, kuriam yra labai jau- 
trūs, todėl neverskite jų ignoruoti ar nuslopinti šio jausmo. 


+» Skatindami vaiką įsiklausyti į savo organizmą, klauskite 
jo: „Pasakysi man, kai būsi pusiau pasisotinęs? Ar beveik 
pasisotinęs?“ Paraginkite juos tuo metu liautis valgyti, pa- 
laukti minutę ar dvi, o tuomet paklauskite, ar jie nori dar. 


+» Užkandžiai turėtų būti sveiki, neperdirbti produktai, ly- 
giai kaip ir, tarkim, maistas per pietus. Pratinkitės užkan- 
“ džiauti tik prie stalo. 


+» Sukurkite savo šeimai tinkančias užkandžiavimo taisy- 
kles: pavyzdžiui, vaikams niekada nereikia atsiklausti, jei 
jie nori suvalgyti vaisių, bet jie turi gauti leidimą, jei nori 
ko nors kito. 


+ Jei vaikas per mažai valgo vieno valgymo metu, geriau pa- 
ankstinkite kito valgymo laiką, bet neduokite papildomo 
užkandžio. 

+» Prancūzams vanduo taip pat yra maistinė grupė. Valginė- 
dami gerkite vandenį. Mokykite vaikus atskirti alkį nuo 
troškulio. 


+» Rašykite šeimos maitinimosi dienoraštį ir žymėkite jame, 
ką valgo jūsų vaikai ir kiek jie suvalgo. Peržvelkite re- 
zultatus. Ar jums nereikėtų kitaip suplanuoti valgymų ir 
užkandžiavimų? Ar nereikėtų daugiau valgyti vienokio 
maisto ir mažiau kitokio? 


8 prancūzų valgymo taisyklė 
Skirkite laiko ir maisto ruošimui, ir valgymui. 
Lėtai valgomas maistas teikia džiaugsmą. 


Prancūzų tėvai moko vaikus valgyti sąmoningai. Prancūzams tai 
yra jų psichologijos pagrindas, jie moko savo vaikus atrasti ryšį 
tarp skrandžio duodamo signalo „pamaitink mane“ ir sprendi- 
mus priimančių „kontrolės centrų“ smegenyse, kad vaikai (kaip 
ir suaugusieji) valgytų, kol pasisotina (o ne persivalgo). 
Prancūzų vaikai mokomi ir visų sveikos nuovokos diktuoja- 
mų dalykų, kuriuos mes puikiai žinome (bet dažnai pamiršta- 
me): valgyti lėtai, atkreipti dėmesį į tai, ką valgai (tai reiškia, kad 
tuo metu negalima daryti nieko kito, pavyzdžiui, žiūrėti televi- 
zoriaus, važiuoti automobiliu ar skaityti), valgyti mažesnėmis 
porcijomis. Net jei jie neišmoksta šitų dalykų namuose, išmoko- 
mi jų mokykloje, kur šios taisyklės kasdien taikomos valgykloje. 
Tuo tarpu amerikiečių vaikai nuo ankstyvo amžiaus įpranta 
prie milžiniškų porcijų. Jie gyvena persivalgymą skatinančioje 
kultūroje, kur maistas yra kuras, valgoma tiesiog kasdienės vei- 
klos eigoje ir taip sukuriamas ydingas ratas, kuriame impulsyvus 
kaloringo, bet nepatenkinančio poreikių maisto valgymas ska- 
tina žmones valgyti dar daugiau ir pasiduoti savo nenumaldo- 
miems potraukiams. O vis didėjančios porcijos restoranuose bei 
vis didesnės maisto pakuotės prekybos centruose taip pat skatina 

persivalgymą. Mitybos specialistai perspėja, kad taip „išsiderina 
vaiko fiziologinis valgymo pagrindas“. 

Visai nesunkus būdas šiai problemai spręsti - valgyti lėčiau. 
Tuomet jūsų smegenims lieka daugiau laiko suspėti su skrandžiu. 
Kai tik mano vaikai atsisėda prie stalo, aš atsisėdu kartu su jais ir 
pradedu pokalbį arba pasakoju kokią nors istoriją. Tai patraukia 
jų dėmesį (todėl jie noriau lieka sėdėti prie stalo) ir dažniausiai 
pakelia jiems nuotaiką (todėl jie atviresni valgymui). Be to, taip 
atsipalaiduoju ir aš pati - o tai tikrai svarbu po ilgos darbo die- 
nos. Gimus vaikams, pietų metas man buvo didžiausio streso ku- 
pinas laikas, dabar stengiuosi, kad tai būtų atsipalaidavimo me- 
tas. (Prisipažinsiu, mums ne visuomet pasiseka pasiekti šio tikslo, 
tačiau juk verta bent jau bandyti!) 


Aštunta taisyklė. Patarimai, kaip sukurti puikią, 
atsipalaiduoti skatinančią valgymui skirtą aplinką 


+ Vaikai iš prigimties valgo neskubėdami. Pristabdykite 
savo tempą ir prisiderinkite prie jų, lygiai taip pat, kaip 
sulėtinate tempą eidami. 


+» Geriau raginkite rinktis tokį maistą, kuris padėtų būti svei- 
kiems ir būtų malonus, o ne gąsdinkite nutukimu. Kalbant 
apie maistą pozityviai, ilgainiui tai duoda geresnių rezultatų. 


+ Geriau girkite gerai valgantį vaiką, o ne bauskite, jei jis val- 
go blogai. 


+» Nekurkite neigiamos emocinės aplinkos (spaudimas, rei- 
kalavimai paskubėti, kritika, įtampa). 


+» Pasistenkite, kad stalas atrodytų šventiškai. Užtieskite 
kasdieninę staltiesę ir paprašykite vaikų, kad padėtų pa- 
dengti ir papuošti stalą. Pasitelkite vaizduotę! 

+» Nesinervinkite: nesisukiokite aplink, nesijaudinkite, nesi- 
erzinkite, likite ramūs. (Man tai nelengva užduotis.) Atsi- 
palaiduokite ir mėgaukitės, tuomet vaikai elgsis taip pat. 


ą prancūzų valgymo taisyklė 
Stenkitės valgyti „tikrą“, namuose gamintą maistą, o saldumynus 
pasilikite ypatingai progai. (Visa, kas yra perdirbta ar 
apdorota, nėra „tikras“ maistas.) 


Elyn Sater (Ellyn Satter), viena iš žymiausių amerikiečių rašytojų apie 
vaikus ir maistą, tikina, kad tėvai turėtų padėti savo vaikams tap- 
ti „kompetentingais valgytojais“. Tai dar vienas būdas, kaip galima 
būtų suprasti prancūzų valgymo taisykles: jie ugdo vaikų kompeten- 
ciją. Bet prancūzai taip pat pabrėžia ir malonumo (ne ribų neturinčių 
pramogų, ne apsirijimo, o greičiau paprasto, jutiminio mėgavimosi) 
bei pusiausvyros, ir mitybinės, ir psichologinės, svarbą. Jei suvalgo- 
ma per mažai arba per daug, tai rodo, kad sutriko pusiausvyra. Jei 
valgymas virsta pernelyg didele pramoga arba valgymas suteikia per 
mažai malonumo, tai rodo pusiausvyros sutrikimą. Jei valgomas tik 
labai sveikas maistas arba tik šlamštas, tai taip pat nėra normalu. 
Saikingai valgydami ir laikydamiesi tam tikrų taisyklių bei 
tvarkos, kuri, jų manymu, padeda valgyti sveiką ir subalansuotą 
maistą, prancūzai kartu mėgaujasi maistu. Atkreipkite dėmesį: 
tai tikrai nereiškia, kad prancūzai visiškai neleidžia sau pasma- 
guriauti. Priešingai, jie galvoja, kad saikingas skanėstų vartojimas 
padeda visiems (ne tik vaikams) išsiugdyti sveiką požiūrį į maistą. 


Devinta taisyklė. „Tikro“ maisto valgymas 


+  Greitmaistį valgykite tik dienomis, prasidedančiomis, tar- 
kim, S raide. (Kurį laiką mano vyrui puikiai pavyko pras- 
mukti ir su šiuo variantu: „Greitmaistį valgykite tik dieno- 
mis, prasidedančiomis Z raide“. Tačiau tai veikė tik tol, kol 
Sofi išmoko savaitės dienas abiem kalbomis.) 

+» Pasotinkite vaikus tikru maistu, o tik tuomet duokite ska- 
nėstų. Pavyzdžiui, po pagrindinio patiekalo duokite vaisių, 
o tik po to - saldžius desertus. 


+» Daržovės gardinkite geriau ne kečupu, o gabalėliu svies- 
to. Riebalai yra būtina mitybinė medžiaga (visiems reikia 
nedidelių jų kiekių) ir prancūzai mano, kad sviestas yra 
vienas iš geriausių riebalų šaltinių. Be to, vaikams labai pa- 
tinka žiūrėti, kaip jis tirpsta! 


+ Ribokite menkavertį, greitą ir „netikrą“ maistą, valgykite 
jį tik kartą per savaitę. 


+ Vidutiniame prancūzų šeimos namų ūkyje ketvirtadalis 
maistui skiriamo biudžeto išleidžiama daržovėms ir vai- 
siams (išskyrus desertus). Kaipgi atrodytų jūsų savaitės 
valgiaraštis, jei elgtumėtės taip pat? 


+ Jei vaikai mėgsta, jūsų manymu, nesveiką maistą, neban- 
dykite jų perkalbėti. Geriau sakykite: „Tai vaikams. Tu 
užaugsi ir nebemėgsi tokio maisto.“ 


10 prancūzų valgymo taisyklė 
Valgis turi teikti džiaugsmą, 0 ne stresą. 
Maitinimosi taisykles priimkite kaip įpročius ar kasdienybės 
formavimo principus, o ne kaip griežtas nuostatas. Retkarčiais 
sulaužius vieną ar kitą taisyklę, nieko blogo nenutiks. 


„Valgymo taisyklės“ šiaurės amerikiečio ausims skamba šiek tiek 
grėsmingai. Galima numanyti, kad ketinama kontroliuoti. Tačiau 
prancūzai taip negalvoja. Jie mano, kad taisyklės padeda formuoti 
sveiką požiūrį į maistą ir išsiugdyti sveikus valgymo įpročius. 

Tiesą pasakius, kai kurie moksliniai tyrimai rodo, kad perne- 
lyg stipriai kontroliuojantis („valdingas“) auklėjimo stilius suke- 

lia atvirkštinę reakciją. Pavyzdžiui, jei versite vaiką švariai ištuš- 
tinti lėkštę, gali sutrikti vidiniai organizmo signalai, atsakantys į 
alkio ar sotumo pojūčius. Tai reikštų, kad mokysite persivalgyti. 
Jei versite valgyti daržoves, tai, tiesą sakant, gali sustiprinti vai- 
ko pasibjaurėjimą daržovėmis ir sumažinti norą ragauti naujo 
maisto; tyrimai rodo, kad vaikai, griežčiau kontroliuojami tėvų, 
iš tiesų suvalgo netgi mažiau daržovių ir daugiau riebaus maisto. 
Be to, jei vaiką maitinsite tik sveiku ir neriebiu maistu, gali su- 
stiprėti jo noras valgyti riebiai. Paauglių mergaičių tyrimai ypač 
akivaizdžiai atskleidžia, kad tėvų spaudimas dažnai susijęs su 
nesveikų valgymo įpročių susiformavimu - o juk būtent tokių 
rezultatų tėvai ir nenorėjo pasiekti. 

Paprastas būdas patikrinti, ar esate teisingame kelyje, yra pa- 
klausti savęs, ar tai, ką darote, ilgainiui nesukels nerimo jūsų vai- 
kams. Prancūzų tėvai tiki, kad sveikus valgymo įpročius galima 
suformuoti be nereikalingo nerimo. Maistas turi būti malonumų, 
o ne nerimo šaltinis. Daugeliui amerikiečių tai sukelia nuostabą. 
Mums valgymas dažnai yra susijęs su nerimu: galų gale, juk nuo 
mitybos gali priklausyti, ar žmogus sveikas, ar ne. Todėl esame 
linkę kreipti pernelyg didelį dėmesį į mitybinę vertę, vitaminus ir 
susidarome neva medicininį požiūrį į maistą. Prancūzui maistas 
susijęs su mėgavimusi: valgymas yra vienas iš gyvenimo teikia- 
mų malonumų. Jie neskaičiuoja kalorijų (bent jau tikrai to ne- 
daro maitindami vaikus), greičiau išsiugdo intuityvią nuojautą, 
kokia turėtų būti visavertė mityba. 

Taip, tai gali skambėti kaip vienas kitam prieštaraujantys 
dalykai (ir netgi nelabai sąžiningi). Mes daugiau nerimaujame, 
bet vis tiek nesveikiau valgome. Prancūzai mažiau nerimauja ir 
valgo kur kas sveikiau. Ši filosofija tinka ir valgymo taisyklėms: 
nesijaudinkite, jei kartkartėmis peržengiate tų taisyklių ribas ar 
jas sulaužote. Tegul šios taisyklės padeda jums susidaryti kasdie- 
ninę savo šeimos rutiną. Būsite teisingame kelyje, juk niekas nėra 
tobulas, 1est-ce pas (ar ne?)? 


Prancūzų receptai vaikams 


Greiti, paprasti, sveiki ir skanūs valgiai 


Šių valgių paprastumas gali nustebinti. Daugelis prancūzų šeimų 
kas vakarą nevalgo aukščiausios klasės restorano vertų patiekalų 
ir neleidžia ilgų valandų prie viryklės vergiškai dirbdami. Pa- 
prastos prancūzų šeimos gamina patiekalus, kurie yra sveiki ir 
skanūs, bet kartu lengvai pagaminami, o man tas labai patinka, 
nes esu visą darbo dieną dirbanti mamytė, neturinti pagalbinin- 
kų namuose. Taigi, patiekalai pagal šiuos receptus pagaminami 
lengvai ir greitai, o vienam patiekalui vidutiniškai reikia keturių 
sudedamųjų dalių. 

Paprasti receptai turi ir dar vieną privalumą: jie pažadina 
vaiko susidomėjimą maistu ir neperkrauna jo skonio svogūnėlių. 
Dėl pastarosios priežasties gamindami valgį vaikams prancūzai 
į maistą nededa ir pernelyg daug prieskonių. Dažniausiai jie pa- 
sitelkia tik kelis pagardinimo būdus, pavyzdžiui, sviestą, šviežias 
žoleles ir citrinų sultis. Svarbiausia yra natūralus maisto skonis. 
Tiesą pasakius, tai vienas iš pagrindinių prancūziškos virtuvės 
principų: išlaikyti natūralų skonį ir konsistenciją. 

Šis paprastumas turi ir praktinių priežasčių: kadangi dau- 
guma vaikų didžiausią kalorijų dalį suvalgo mokykloje, o di- 
džioji dalis mamyčių dirba ir joms lieka nedaug laiko maisto 
gaminimui, jos dažniau renkasi lengvai pagaminamus receptus 
ir lengvesnį maistą, o ne sočius valgius. Pavyzdžiui, klasikiniai 
prancūzų virtuvę išgarsinę padažai yra gana riebūs ir ilgai ga- 
minami, todėl jie paprastai nėra tinkami kasdieniniam vakaro 

valgiui. Dabartinės prancūzų šeimos teikia pirmenybę šviežiems 
produktams ir paprastumui, todėl valgio gaminimas artimesnis 
nouvelle cuisine (naujajai virtuvei), o ne sunkiai, gausiai padažais 
haute cuisine (aukštajai virtuvei), kuri praeityje prancūzų virėjus 
išgarsino visame pasaulyje. 

Kalbant apie prancūzų naudojamą techniką, jie yra minima- 
listai. Jums tikrai neprireiks jokių įmantrių įrankių ar aparatų. 
Virimas garuose yra geriausias daržovių gaminimo būdas (greit- 
puodyje (cocotte-minute) arba paprastame garpuodyje). Rankinis 
maisto smulkintuvas košėms ir trintoms sriuboms gaminti yra 
labai patogus, tinka ir stacionarus maisto plaktuvas. Aš vis dar 
labai džiaugiuosi plaktuvu BabyCook, kuris gali ir virti maistą 
garuose, ir smulkinti. Visos mūsų pažįstamos prancūzų šeimos 
tokius turi. 

Kadangi toks didelis dėmesys skiriamas natūraliam maisto 
skoniui, verta paieškoti tikrai geros kokybės ir šviežių maisto 
produktų. Remiantis Harvardo Sveikatos ir globalios aplinkos 
centro duomenimis, vietinių ūkininkų išaugintas maistas yra 
aukštesnės mitybinės vertės. Vietiniai gamintojai taip pat daž- 
niau atrenka produkciją pagal jos skonį, o ne pagal jos kainą ar 
gebėjimą ilgai išlaikyti prekinę išvaizdą transportavimo metu. 
Štai kodėl prancūzai taip pripratę daržovių, vaisių ir net mėsos 
ieškoti savo vietiniuose turguose. 

Reikalingas ir komentaras apie sviestą, kadangi jis varto- 
jamas daugelyje pateiktų receptų. Tie, kuriems tas visiškai ne- 
priimtina, gali pakeisti sviestą augaliniu aliejumi. Tačiau aš pati 
dažniau renkuosi sviestą. Prancūzai iš tiesų niekuomet netikė- 
jo, kad sviestas gali būti kenksmingas sveikatai. Tiesą pasakius, 
būtų netgi sunku surasti prancūzų šeimą, valgančią margariną, 
kadangi jie linkę atmesti visus dirbtinius skonius ir nepatikliai 
žiūri į visus stipriai perdirbtus produktus. Prancūzai visuomet 
tikėjo tuo, ką dabar patvirtino ir mitybos mokslai: nedidelis rie- 
balų kiekis yra būtinas net ir suaugusiųjų mityboje, labai svarbus 
normaliam vaiko vystymuisi ir augimui. Tačiau, kaip ir kalbant 

apie bet kokį riebų maistą, prancūzai atsargiai žiūri ir į sviesto 
vartojimą. Todėl vartokite jį su saiku, bet mėgaukitės! 

Ir druska yra laisvai pasirenkamas dalykas. Tradiciniai mity- 
bos patarimai pabrėžia pavojus, kad vaikas gali pernelyg anks- 
ti priprasti prie druskos. Todėl aš niekuomet nededu druskos į 
kūdikiams skirtas košeles ir sriubas. Tačiau kai ruošiu valgį vy- 
resniems vaikams ir suaugusiesiems, nedidelis gabalėlis sūdyto 
sviesto daro tiesiog stebuklus - druska yra tikrai skanu, bet aš 
vartoju mažus jos kiekius. Tiesą sakant, tokia yra mano filoso- 
fija, susijusi su vaikų maistu. Jei jau vartoju druską, užbarstau 
mažiausią įmanomą jos kiekį ant jau paruošto maisto prieš pat 
valgymą. Taip prireiks mažiau druskos ir bus geresnis skonis. Aš 
renkuosi smulkią jūros druską, nes ji lėčiau tirpsta, o jos skonis 
yra švelnesnis ir turtingesnis. 

Ir dar žodis apie maisto pateikimą. Prancūzai žino, kad nuo 
maisto išvaizdos priklauso noras tą maistą valgyti. Vaikams 
dažnai patraukliau atrodo mažos porcijos; atradau, kad geriau 
vaikui duoti mažą porciją ir leisti paprašyti dar, didelės porci- 
jos atrodo nepatraukliai. Pabandykite naudoti mažus indelius ar 
mažus dubenėlius, kad padrąsintumėte besispyriojančius vaikus. 
Jei tokių neturite, tinka ir kitos mažos talpos, pavyzdžiui, kiauši- 
nių taurelės ar garstyčių padažinės (maži Pyrex indeliai). Tuose 
indeliuose daržoves, mirkalus ir košes galima patiekti atskirai; 
kai kurie vaikai mano, kad taip valgyti linksmiau. Ir atminkite, 
kad dažniausiai reikėtų vaikams duoti jų mėgstamo maisto, tai 
padės juos nuraminti ir sustiprins norą išbandyti naujus daly- 
kus. O svarbiausia, pasistenkite ir patys mėgautis maistu; valgy- 
dami, kaip ir darydami kitus dalykus, mūsų vaikai labai dažnai 
mėgdžioja mus ir elgiasi taip, kaip elgiamės mes, o ne kaip lie- 
piame elgtis. 


Bon appėtit! 


Receptų sąrašas 


Sriubos ir košės 
Sofi špinatų siurprizas 
Kūdikio Vichyssoise (baltųjų porų sriuba) 
Klerės burokėlių košė 
Lęšių ir abrikosų sriuba 


Salotos ir pagrindiniai patiekalai 
Cikorijų ir kivių salotos 
Vinaigrette (klasikinis prancūzų salotų užpilas) 
Crėpes (lietiniai blynai su įdaru) 
Greitas guiche (omletas) be tešlos 
Tomates farcies (įdaryti pomidorai) 
Gratin de choufleur (žiedinių kopūstų apkepas) 
Žuvis en papillote (folijoje) per penkias minutes 
Bouillabaisse (troškinta žuvis) kūdikiams 


Užkandžiai ir desertai 
Apelsinų su žievele salotos 
Pain d ėpices (meduolis) 
Les pommes au four (kepti obuoliai su prieskoniais) 
Mamie prancūziškas batonas, įdarytas šokoladu 
Mousse au chocolat (šokoladiniai putėsiai) 
Clafoutis (saldi vyšnių suflė) 


Sofi špinatų siurprizas 


Gaminimas: 2 minutės 
Virimas: 3 minutės 
Porcijos: 6-8 „kūdikio indelio“ dydžio porcijos arba 4 vaikiškos 


Sugalvojome šį paprastą receptą, kad padrąsintume savo dukras 
valgyti žalios spalvos maistą. Joms vis dar patinka šis patiekalas, 
nors abi galų gale subrendo valgyti ir kitokį žalios spalvos maistą. 
Šis patiekalas yra švelnus, puikiai tinka supažindinti vaikus su 
žaliomis daržovėmis. Cukinija suteikia lengvumo, purumo, ga- 
lima sakyti, košė tirpsta burnoje, jos skonis yra lengvas ir beveik 
saldus. Jei vis dėlto manote, kad košė per karti (nors man taip 
niekada neatrodo), įdėkite šiek tiek medaus (arba mažiau špinatų 
ir daugiau cukinijos). 

Patiekite mažuose indeliuose. Pastebėjau, kad maži šios košės 
kiekiai yra pats tas. Išdėliokite ant jos mažyčius sviesto gabalė- 
lius veidelio forma, jūsų vaikams patiks stebėti, kaip jie tirpsta. 


1 vidutinio dydžio ar didelė cukinija, nulupta ir sukapota 

1 puodelis (240 ml) vandens 

2-3 didelės saujos jaunų špinatų lapų 

Pasirinktinai: 1 valgomasis šaukštas sviesto ir, jei špinatai kar- 
toki, nedidelis šaukštas medaus 

1. Sudėkite cukiniją į puodą ir įpilkite 1 puodelį (240 ml) van- 
dens. Virkite ant kaitrios ugnies, kol užvirs, tuomet suma- 
žinkite ugnį ir virkite, kol cukinija taps permatoma, maž- 
daug 2 minutes. Tada nedelsdami sudėkite špinatų lapus 
ir leiskite jiems apvirti maždaug minutę. Nepervirkite jų! 
Nuvarvinkite daržoves, o jų nuovirą palikite. 


2. Nuimkite puodą nuo ugnies ir sutrinkite daržoves iki vi- 
„siškai vientisos masės, panaudodami tiek nuoviro, kad 
gautumėte norimą konsistenciją. 


Patarimas. Šį patiekalą galima labai lengvai sušaldyti, jis gana 
greitai atšyla. Tačiau kai jį šildysite, gali tekti įpilti šiek tiek van- 
dens, kadangi užšaldama košė sutirštėja. 


Kūdikio Vichyssoise (baltųjų porų sriuba) 


Gaminimas: 5 minutės 

Virimas: 7-8 minutės 

Porcijos: 4 „kūdikio indelio“ dydžio porcijos arba 2 vaikiškos 
porcijos 


Porai tradiciškai duodami labai mažiems prancūzų vaikams. 
Švelnios ir kartu aitrios jaunos baltos porų dalys (vienintelė jų 
dalis, tinkama šiai sriubai) yra virškinama lengviau už žalią 
poro dalį. Vyresniems vaikams padidinkite bulvių ir sumažin- 
kite kriaušių dalį, taip išvirsite bulvių ir porų sriubą, kuri labai 
panaši į klasikinę prancūzų vichyssoise. 

Ši sriuba tapo mūsų mėgstama, dažnai ją gaminame šaltais 
žiemos vakarais. O vasarą ją galima valgyti kambario tempera- 
tūros ar netgi atšaldytą. 


1 maža bulvė, nulupta ir smulkiai supjaustyta 

2 maži (arba 1 didelis) porai, gerai nuplauti, nulupti ir su- 
pjaustyti griežinėliais (tinka tik baltos dalys) (maždaug 
1 puodelis) 

1 kriaušė, nulupta, išskobta ir sukapota 

1 valgomasis šaukštas medaus arba klevų sirupo 

Pasirinktinai: žiupsnelis smulkios jūros druskos 


A 

1. Išvirkite garuose (jei turite greitpuodį) arba ištroškinkite 
bulvę ir porą, įpylę tiek vandens, kad apsemtų daržoves, 
maždaug 1,5 puodelio (360 ml). Troškinkite, kol suminkš- 
tės (6-7 minutes), galiausiai, likus 2-3 minutėms, sudėki- 
te kriaušę. Nuvarvinkite, palikdami nuovirą (jums reikės 
maždaug 74 (180 ml) ar 1 puodelio (240 ml)). 


2. Sutrinkite daržoves su medumi (arba klevų sirupu), pridė- 
„dami tiek nuoviro, kol pasieksite norimą konsistenciją. 


Pastaba. Mažesniems vaikams bulvės galite nedėti. Jiems patiks 
ir poro bei kriaušės derinys (konsistencija panaši į obuolių košę). 


Patarimas. Jei įdėsite per daug bulvės, ji nustelbs sriubą ir jos 
skonis bus prėskas. Jei bulvės gabalėliai bus per dideli, košė gali 
įgyti „klijų“ konsistenciją, todėl bulvę supjaustykite smulkiai ir 
nepervirkite. 


Klerės burokėlių košė 


Gaminimas: 5 minutės 

Virimas: 10 minučių 

Porcijos: 8 „kūdikio indelio“ dydžio porcijos arba 4 vaikiškos 
porcijos 


Šis receptas supažindins jūsų vaiką su burokėliais, mėgstama 
prancūzų vaikų daržove. Pirmą kartą su burokėlių koše, uždėta 
ant sluoksniuotos tešlos pyragėlio, mes susidūrėme Klerės darže- 
lyje (ten aš iškrėčiau vieną pirmųjų savo išsišokimų su maistu, nes 
supainiojau šį patiekalą su įmantriu, suaugusiesiems skirtu užkan- 
džiu). Burokėlių košė darželyje dažnai patiekiama, paprastai šilta 
mažuose dubenėliuose. Aš taip pat ėmiau gaminti šį patiekalą na- 
muose, ir jis tapo vienu iš mūsų šeimos mėgstamų patiekalų. 

Paaugę vaikai subręsta valgyti ir kitaip patiektus burokėlius. 
Ši daržovė dažnai valgoma mokykloje ir namuose, supjaustyta 
mažais gabalėliais, ant viršaus užbarstoma kapotų petražolių ir 
užpilama klasikiniu namuose pagamintu vinaigrette (acto) užpi- 
lu (žr. 286 p.). 

Šio patiekalo skonis švelnus, o vaikams labai patinka ryškiai 
rausva spalva. Cukinijos suteikia lengvumo ir purumo, dėl to 
burokėliai tampa skanesni ir lengviau virškinami. Vėliau galite 
sumažinti cukinijos dalį ir padidinti burokėlių. Tačiau neduo- 
kite šio patiekalo jaunesniems nei dvylikos mėnesių kūdikiams, 
kadangi burokėliuose (kaip ir kituose šakniagumbiuose) kartais 
gali būti daug dirvoje randamų junginių, pavyzdžiui, nitratų, su 
kuriais gali susidoroti tik vyresni vaikai. 

1 vidutinio dydžio burokėlis, nuluptas ir supjaustytas kubeliais 
2 vidutinio dydžio sukapotos cukinijos 
1 valgomasis šaukštas sviesto 


1. Sudėkite burokėlius į mažą puodą, įpilkite vandens, kad 
apsemtų ir troškinkite ant silpnos ugnies, kol suminkštės, 
galiausiai, likus 3-4 minutėms, įdėkite cukiniją. Nuvar- 
vinkite ir palikite nuovirą. Trinkite iki švelnios vienaly- 

"tės masės, pridėdami tiek nuoviro, kad gautumėte norimą 
konsistenciją. 


2. Uždėkite gabalėlį sviesto ir patiekite šiltą. Ši košė gali būti 
užšaldoma. 


Patarimas. Burokėlių dėmes sunku išplauti, todėl pasirūpinkite 
seilinukais ir šluostėmis iš anksto! 


Dėmesio. Nuo burokėlių rožine spalva gali nusidažyti vaiko šla- 
pimas (ir net išmatos). Nesijaudinkite! Tiesą sakant, šis faktas kai 
kuriuos vaikus gali net paskatinti valgyti burokėlius! 


Lęšių ir abrikosų sriuba 


Gaminimas: 5 minutės 
Virimas: 40 minučių G > 


Porcijos: 8-10 porcijų suaugusiesiems 


Iš tiesų šis receptas nėra prancūziškas. Tačiau jo dvasia labai 
prancūziška: jį paprasta ir greita pagaminti, be to, jame yra tobu- 
las dviejų produktų derinys. 

Jei gaminsite pagal siūlomą receptą, gausite mielą košę (tinka 
dvylikos mėnesių ir vyresniems vaikams). Jei šiek tiek praskiesite 
vandeniu, bus puiki sriuba žiemos vakarui. Lęšių riešutinį skonį 
papildo sodrus siera neapdorotų džiovintų abrikosų saldumas 
(šie abrikosai kur kas skanesni už įprastinius džiovintus abriko- 
sus, todėl verta paišlaidauti). Pasistenkite trinti šiuos produktus 
gana ilgai - sriuba turi būti kreminė ir suplakta beveik iki putų. 

Sriuba lengvai užšaldoma ir yra mūsų greitmaistis. Aš ją šal- 
dau mažomis porcijomis (taip, vis dar naudoju kūdikių maisteliui 
šaldyti skirtus indelius), išsitraukiu tiek, kiek reikia, ir atšildau. 


2 puodeliai (400 g) džiovintų raudonųjų lęšių 

7-8 puodeliai vandens 

34 puodelio (100 g) siera neapdorotų džiovintų nepjaustytų 
abrikosų (jie bus ne oranžinės, o tamsiai rudos spalvos) 

Pasirinktinai: 1 valgomasis šaukštas rapsų ar alyvų aliejaus 

Du kartus perplaukite ir nukoškite lęšius (jei pirkote ne- 
perplautus) arba plaukite, kol ištekantis vanduo bus šva- 
rus. Sudėkite lęšius į puodą su 7-8 puodeliais vandens (ne- 
vartokite to vandens, kuriame lęšiai mirko!), priklausomai 
nuo to, kokio tirštumo sriubos norite. Ant viršaus sudėkite 
abrikosus. 


Užvirkite ant kaitrios liepsnos. Sumažinkite liepsną ir vir- 


„ kite maždaug 40 minučių, kol lęšiai ir abrikosai suminkš- 


tės, kas kelias minutes pamaišydami. 


Trinkite, kol sriuba taps vienalytė ir putota. Pasirinkti- 
nai: jei įdėsite šiek tiek rapsų aliejaus, sriuba bus riebesnė 
ir labiau kreminės konsistencijos (be to, tai geras omega-3 
rūgščių šaltinis). 


Patarimas. Nedėkite abrikosų ant puodo dugno ir būtinai regu- 
liariai maišykite, kitaip abrikosai nugrims į dugną ir prisvils. 


Paįvairinimas. Jei norite kiek sudėtingesnio, brandesnio skonio, 
įdėkite kapotų svogūnų ir paprikos. Pakepinkite svogūnus nedi- 
deliame troškinimo inde su nedideliu kiekiu augalinio aliejaus. 


Kai jie taps auksinės spalvos, sudėkite papriką ir išmaišykite. Su- 
dėkite šį mišinį į sriubą ir toliau gaminkite pagal receptą. 


Cikorijų ir kivių salotos 


Gaminimas: 5 minutės 
Porcijos: 4 mažos salotų prie patiekalo porcijos 


Prancūzai valgo daug cikorijos, ir žalios, ir virtos, ir tai viena iš 
daržovių, kuri patinka daugeliui prancūzų vaikų. Smulkiai su- 
kapotų cikorijų skonis primena salotų šerdžių skonį, bet yra kiek 
aštresnis. Kai kuriems vaikams cikorijų skonis gali pasirodyti 
kiek kartokas, kol pripranta. Taigi, šiame recepte švelnus jogur- 
tas ir saldžiarūgščiai kiviai labai tinka. 

Šis patiekalas gali būti puikios salotos vasarai arba užkandis 
prieš pietus bet kuriuo metų laiku, padėtas į šaldytuvą, visai ne- 
blogai išsilaiko visą dieną. 

Jei neturite kivių, vartokite bet kokius kitus jūsų vaikų mėgs- 
tamus vaisius. 


4 Cikorijų galvos, supjaustytos griežinėliais skersai (kuo plo- 
niau, tuo geriau), kieti galai nupjaunami. 

4 valgomieji šaukštai vinaigrette užpilo (žr. 286 p.) 

Pasirinktinai: smulkiai sukapoti laiškiniai česnakai 

2 kiviai, nulupti, supjaustyti į keturias dalis ir griežinėliais 


Dideliame dubenyje sumaišykite cikorijas ir užpilą. Jei norite, 
apibarstykite salotas kapotais česnakų laiškais. Ant viršaus išdė- 
liokite kivius. 


Patarimas. Padėkite vinaigrette užpilo indelyje šalimais, jei jo 
skonis jūsų šeimai yra naujas. 


Vinaigrette (klasikinis prancūzų salotų užpilas) 


Gaminimas: 2 minutės 
Porcijos: gaunama kiek mažiau nei puodelis, šio kiekio užten- 
ka šeimai pagamintoms salotoms 


Vinaigrette atskleidžia prancūzų valgio gaminimo dvasią: jį len- 
gva pagaminti, tai sveika, nebrangu ir skanu. Prancūzų vaikai 
prie acto skonio pripranta labai anksti (ir dažnai šį užpilą vartoja 
ten, kur Šiaurės Amerikos vaikai pila kečupą). Norėdama pripra- 
tinti mūsų gomurius prie rūgštaus užpilo, aš šį receptą šiek tiek 
modifikavau, tai tiesiog nedidelė kanadietiška gudrybė. 

Šį užpilą galima laikyti mažiausiai savaitę šaldytuve. 


0,5 puodelio (120 ml) šaltai spausto alyvų (arba rapsų) aliejaus 

4 puodelio (60 ml) raudonojo ar baltojo vyno acto 

1,5 valgomojo šaukšto Dižono garstyčių 

Pasirinktinai: 1 valgomasis šaukštas klevų sirupo 

Pasirinktinai: smulkiai kapotų laiškinių česnakų, “| 
svogūnų laiškų ar galvų IN 


1. Sudėkite visas sudedamąsias dalis į stiklainį su dangčiu, 
uždarykite stiklainį ir gerai papurtykite. 


2. Prieš vartojimą paragaukite ir pakoreguokite užpilo sude- 
damųjų dalių kiekius pagal savo skonį (mano anytai labiau 
patinka rūgštesnis skonis, tuo tarpu man labiau tinka sal- 
desnis ir švelnesnis užpilas). 

Patarimas. Vaikai mėgsta šį užpilą kaip mirkalą. Prieš vakaro 
valgį aš duodu šio užpilo mažuose atskiruose indeliuose kartu su 
cruditės (žaliomis daržovėmis), pavyzdžiui, morkomis ir agur- 
kais. Šis užpilas gali būti vartojamas ir su virtomis daržovėmis 
(pavyzdžiui, burokėliais) ar tarkuotų morkų salotomis (dar vie- 
nas mėgstamas prancūzų vaikų patiekalas, dažnas mokykloje per 
priešpiečius). 


Crėpes (lietiniai blynai su įdaru) 


Gaminimas: 5 minutės 

Laikymas: 1 valanda (pasirinktinai) 
Kepimas: 1 blynas - 2 minutės 
Porcijos: 8-10 dideli blynai 


Bretanė garsėja savo blynais (lietiniais), blyninių galima rasti vi- 
same šiame regione. Lietiniai, įdaryti kumpiu, špinatais ar kiau- 
šiniu, yra sotus maistas (manykite, kad tai prancūziška tortiljų 
versija). Mūsų vaikai mėgsta „lietinius nakčiai“. Tokio saldaus 
deserto laukimas pakylėja mergaičių nuotaiką, pastebėjau, kad 
su lietiniais jos noriau pabando naujų įdarų. Kai tik įgusite kepti 
lietinius, pamatysite, kad tai greitai, lengvai ir maloniai ruošia- 
mas valgis. Suplakti tešlą paprastai geba net ir didžiausi neišma- 
nėliai, tačiau iškepti plonus lietinius (ir vikriai tinkamu momen- 
tu pasukti riešą juos apverčiant) - tai menas, kurio išmoksite kiek 
pasipraktikavę; jei tai jums pirmas kartas, patariu kartą ar du 
pažiūrėti vaizdo įrašą, kaip kepami lietiniai. 


Tešla 

3 kiaušiniai, juos lengvai suplakti 

2 puodeliai (280 g) įprastinių miltų (jei įmanoma, prieš tai 
persijotų) 

3 puodeliai (720 ml) pieno (natūralaus ar 2 procentų) ir 0,5 
puodelio (120 ml) vandens 

2 valgomieji šaukštai tirpinto sviesto (daržovių aliejaus) 

Pasirinktinai: 1 žiupsnelis druskos 

Sviestas arba daržovių aliejus kepimui 
Desertiniams lietiniams: 2 valgomieji šaukštai cukraus, 1 ar- 
batinis šaukštelis vanilės ekstrakto 


1. Dideliame dubenyje suplakite kiaušinius su druska (pa- 
sirinktinai), plaktuvu ar šluotele švelniai įplakite miltus. 
Lėtai supilkite pieną, nuolat švelniai maišydami tešlą. Ne- 
perplakite. Tešlos konsistencija turi būti kaip riebios grie- 
tinėlės (jei ji per tiršta, įpilkite daugiau pieno, kad būtų 
skystesnė). Jei galite, leiskite tešlai pastovėti mažiausiai 
valandą virtuvėje arba, dar geriau, pernakt šaldytuve (jūsų 
blynai bus puresni). 


2. Atidėkite šiek tiek tešlos į atskirą dubenį (maždaug trečda- 
lį) desertiniams lietiniams, į šį mišinį įmaišykite cukraus 
ir vanilės. 


Blynų kepimas 
Visa gudrybė blyną iškepti taip, kad įdaras sušiltų, o blynas 
nepridegtų. Štai būdas, kurio mane išmokė anyta. 


1. Įkaitinkite vidutinio dydžio nepridegančią keptuvę iki 
aukštos temperatūros (tokio karštumo, kad užlašintas 
vandens lašas spragsėtų). Ištirpinkite sviestą ir paskirs- 
tykite po visą keptuvės dugną (kad jį tolygiai paskirsty- 
čiau, aš naudoju nedidelį gabalėlį popierinio rankšluos- 
čio). Pradėdami nuo išorinių kraštų, įpilkite tešlos 
(maždaug !/4-!/1 puodelio (60-80 ml) vienam blynui, 
priklausomai nuo to, kokio storio blynus mėgstate), tuo 
metu keptuvę sukiokite taip, kad tešla pasiskirstytų kep- 
tuvėje kaip skritulys (ir padengtų visą keptuvės dugną). 
Darykite tai greitai (nes tešla sukietėja tiesiog akimirks- 
niu), naudokite indą, iš kurio tešlą lengva išpilti. 

2. Per 30-40 sekundžių blyno kraštai įgauna auksinį atspal- 
vį. Kai blyno apačia paruduos, atsargiai jį atkelkite nuo 
keptuvės dugno su mentele ir apverskite. Kai ims ruduoti 
ir kita pusė, uždėkite įdaro ant pusės blyno ir tolygiai pa- 
skirstykite. Tuo metu, kai iškeps kita pusė, įdaras jau turė- 
tų būti sušilęs. Sulenkite blyną per pusę keptuvėje ir iškart 
jį patiekite (arba įdėkite į keptuvę ir į šiltą orkaitę). 


Rekomenduojamas špinatų įdaras 
Tradicinis bretaniškas įdaras yra gana riebus: griežinėlis kum- 
pio, vienas kiaušinis (iškeptas neplaktas, suleistas į blyno 
vidy) ir tarkuotas sūris. Tačiau man labiau patinka leng- 
vesnė alternatyva: 


2 puodeliai (100 g) jaunų špinatų lapų 

2 valgomieji šaukštai sviesto 

Pasirinktinai: žiupsnelis druskos, žiupsnelis muskato riešuto, 
0,5 puodelio tarkuoto kieto balto sūrio 


Norėdami paruošti špinatų įdarą, švelniai nuplaukite jaunus 
špinatų lapus, sudėkite į mažą puodą (papildomai vandens 
nereikia!) ir maišydami kaitinkite ant kaitrios liepsnos, kol 
lapai suglebs ir suminkštės (minutę ar mažiau). Sudėkite 
sviestą, užbarstykite druskos ir muskato riešuto, jei norite. 
Špinatų mišinio uždėkite šaukštu ant kiekvieno blyno, su- 
sukite blyną ir užlenkite kraštus kaip voko. Sudėkite blynus 
į kepimo formą. Apibarstykite tarkuotu sūriu (pasirinkti- 
nai), kepkite 2-4 minutes ir patiekite karštus. 


Pastaba. Norėdami sutaupyti laiko, įdarui tinka 277 puslapyje 
aprašyta špinatų košė. 

Rekomenduojami desertiniai įdarai 
Na, o dabar, kai pasimėgavote lietiniais pietums, laikas ir de- 
sertui! Klasikinis lietinių įdaras desertui yra beurre-sucre: 
valgomasis šaukštas sviesto ir žiupsnis cukraus. 


O štai dar keli klasikiniai prancūziški įdarai: 
Citriny ir medaus: šaukštas medaus, įspausti citriny sulčių. 
Šokoladinis: ištirpinkite gabalėlį tamsaus šokolado ant karšto 
blyno. 
Uogų: šviežios mėlynės, avietės ar gervuogės. 
Džemo: tiks bet koks, tačiau mums labiausiai patinka ger- 
vuogių. 


Pastaba. Jei norite lietinius patiekti visiems kartu, padėkite lėkš- 
tę į šiltą orkaitę, kol paruošite likusius blynus. Sudėkite į orkai- 
tę tiek blynų, kol gausite reikiamą jų skaičių (paprastai vienam 
žmogui skiriamas vienas lietinis pagrindiniam patiekalui ir vie- 
nas - desertui). 


Patarimas. Dėl tam tikrų priežasčių, kurias žino tik prancūzų 
kepimo dievai, pirmasis blynas beveik visuomet prisvyla. Ati- 
dėkite jį į šalį, įdėkite į keptuvę dar sviesto, jei reikia, ir tiesiog 
tęskite savo darbą! 


Greitas guiche (omletas) be tešlos 


Gaminimas: 5-7 minutės 
Kepimas: 30-40 minučių 
Porcijos: 4-6 mažos suaugusiųjų porcijos 


Pastaba. Šiame recepte, kuris sukurtas užsiėmusiems tėvams, 
nėra tešlos, tačiau rezultatas yra lygiai toks pats skanus. 

Ouiche yra klasikinis lengvai ir greitai paruošiamas prancū- 
zų valgis, kuris patinka ir tėvams, ir vaikams. Ouiche kartu yra 
ir vienas iš universaliausių prancūzių šeimininkių receptų, nes 
jį galima valgyti ir šaltą, ir karštą, priešpiečiams ir pietums, jį 
galima puikiai iškepti su bet kokiu daržovių deriniu. Prancūzai 
dažnai iškepa jį iš anksto, kadangi šaldytuve jis gali stovėti ke- 
lias dienas (arba kelias valandas virtuvės spintelėje - mano anyta 
stengiasi nekišti omleto į šaldytuvą, teigdama, kad nuo to pasi- 
keičia jo konsistencija). Jei būtinai reikia, omletą galima ir užšal- 
dyti, nors prancūzai paprastai to nedaro. 

Čia pateikta vaikiška omleto versija, kurioje yra daugiau pie- 
no ir mažiau kiaušinių, nei suaugusiems skirtame omlete. Toks 
omletas yra puresnis, ne toks kietas ir mažiau primenantis kiau- 
šinienę, todėl greičiausiai bus malonesnis mažoms burnytėms. 
Kepdami jį vyresniems vaikams ir suaugusiems, sumažinkite 
pieno kiekį puse puodelio ir įdėkite vieną papildomą kiaušinį 
(arba Žaiskite su kiaušinių ir pieno santykiu tol, kol rasite jūsų 
šeimai tinkamą omleto konsistenciją). 

Dauguma šeimininkių kepdamos šį patiekalą pasitelkia savas 
gudrybes. Kurį laiką mano mėgstamiausias buvo troškinio tipo 

omletas su baklažanais ir pomidorais. Greitosiomis apklausus 
mūsų giminę, paaiškėjo, kad egzistuoja tiek omleto receptų va- 
riantų, kiek ir šeimininkių: cukinijos, brokoliai, morkos - tinka 
beveik visos daržovės. Daržoves smulkiai sukapojus ar sutarka- 
vus, daugumos jų net nereikia iš anksto išvirti. 


8 dideli kiaušiniai 

1,5 puodelio (360 ml) pieno (arba po lygiai pieno ir grietinės) 
-* Druskos ir pipirų, pasirinktinai 

1 puodelis (140 g) miltų 


Siūlomas įdaras (tai keli mūsų mėgstami įdarai, bet galite su- 
galvoti kokį nors savo variantą) 

Lorenos omletas (Ouiche lorraine): 1 puodelis (170 g) kubeliais 
ar griežinėliais pjaustyto kumpio ir 1 puodelis (120 g) tar- 
kuoto sūrio (geriausiai tinka Gruyėre). 

Omletas su daržovėmis (Ouiche aux lėgumes): 1 mažas svogū- 
nas, supjaustytas plonais griežinėliais, 0,5 puodelio (50 g) 
smulkiai sukapotų žalumynų (aš vartoju špinatus ar lapi- 
nius burokėlius (lapiniai kopūstai per kieti), 0,5 puodelio 
(60 g) smulkiai supjaustytos raudonosios paprikos. 

Provansiškas omletas (Ouiche provencale): 1 puodelis (180 g) 
daržovių troškinio (tai puikus būdas suvartoti likusį 
maistą). 


Pasirinktinai: džiovintų žolelių, pavyzdžiui, petražolių ar 
čiobrelių. 


1. Įkaitinkite orkaitę iki 1609 C. Į didelį dubenį įmuškite kiau- 
šinius; supilkite pieną (arba pieną ir grietinę) ir gerai išmai- 
šykite. Įdėkite žiupsnelį druskos ir pipirų, jei norite. Nuolat 
maišydami šakute ar šluotele (kad nesusidarytų gumuliu- 
kų), po truputį suberkite miltus. Įmaišykite sūrį, o tuomet 
sudėkite likusias jūsų pasirinkto įdaro sudedamąsias dalis. 

2. Supilkite šį mišinį į riebalais pateptą 22-23 cm ilgio skardą 
ir kepkite 30 minučių arba kol omletas išsipučia ir jo viršus 
ima ruduoti. Atvėsinkite 5 minutes prieš patiekdami (per 
tą laiką omletas nusės ir jums bus lengviau jį supjaustyti). 


Patarimas. Omleto sudedamųjų dalių keitimas taip pat yra pui- 
kus būdas supažindinti vaikus su naujomis daržovėmis: ramina- 
mai veikianti pažįstamo patiekalo išvaizda sugundys paragauti 
net ir karingiausiai nusiteikusius valgytojus. 


Pastaba. Jokiu būdu neperpildykite skardos, kadangi kepdamas 
omletas išsipučia. Aš į kepimo skardą patiesiu kepimo popieriaus 
tam atvejui, jei jis kartais išsipiltų. 


Tomates farcies (įdaryti pomidorai) 


Gaminimas: 10 minučių 
Kepimas: 20 minučių 
Porcijos: 4 mažos suaugusiųjų (ar vyresnių vaikų) porcijos 


Tai vienas iš mūsų šeimos mėgstamų receptų. Įdaryti pomidorai 
yra sotus maistas, o juos gaminti - smagu. Pomidorai išskobiami 
ir prikemšami (šiuo atveju - pikantiška malta jautiena), tuomet 
kepami. Faršas išlenda iš pomidoro ir susidaro koketiška kalve- 
lė, o vaikai mėgsta atkelti pomidorų „kepurėles“ ir pažiūrėti, kas 
viduje. Patiekus su garnyru, galinčiu sugerti skanias sultis (mūsų 
mėgstamas yra ryžiai arba kuskusas), gaunamas visavertis ir len- 
gvas bei skanus patiekalas. 


2 valgomieji šaukštai alyvų aliejaus 

1 sukapotas mažas svogūnas 

225 gramai maltos jautienos 

4 dideli pomidorai 

4 puodelio (15 g) duonos trupinių 

4 puodelio (30 g) tarkuoto parmezano sūrio 

Pasirinktinai: 1 kapota geltonoji ar raudonoji paprika, 2 valgo- 
mieji šaukštai kapotų petražolių, čiobrelių, druskos, pipirų 


1. Įkaitinkite orkaitę iki 1909 C. 


2. Didelėje keptuvėje pakaitinkite alyvų aliejų ant mažos 
liepsnos. Sudėkite svogūnus ir kepinkite maždaug 5 minu- 

tes, kol įgaus auksinę spalvą. Padidinkite liepsną iki vidu- 
tinės, sudėkite maltą jautieną, energingai maišykite maž- 
daug 1 minutę ir sumažinkite liepsną iki kiek mažesnės už 
vidutinę. Troškinkite mėsą maždaug 6-8 minutes. 


3. Tuo tarpu paruoškite pomidorus: nupjaukite viršūnėles ir 
atidėkite į šalį, mažu šaukšteliu išskobkite pomidorų vidų 
ir visą minkštimą sudėkite į dubenį. Susidarys tarsi maži 
dubenėliai. Apverskite pomidorus ant lėkštės ir išvarvin- 
kite iš jų sultis. Sukapokite pomidorų minkštimą ir įdėkite 
į besitroškinančią mėsą. (Pasirinktinai: kartu su pomido- 
rais įdėkite ir kubeliais pjaustytos raudonosios ar geltono- 
sios paprikos.) 


4. Dubenyje sumaišykite duonos trupinius, žoleles ir pries- 
konius. (Aš vartoju šiek tiek petražolių ir čiobrelių, drus- 
kos ir pipirų, o mano sesuo - papriką. Būkite kūrybingi!) 


5. Sudėkite duonos trupinių mišinį į keptuvę ir gerai išmaišy- 
kite. Sudėkite šį įdarą į pomidorų „dubenėlius“. Apibarsty- 
kite parmezano sūriu. Uždėkite pomidorų viršūnėles kaip 
mažas kepurėles. 


6. Sudėkite pomidorus į kepimo indą ir kepkite 20-25 mi- 
nutes arba kol jie taps puikios, burnoje tirpstančios kon- 
sistencijos (minkštučiai). Prieš patiekdami 5 minutes atvė- 
sinkite. 


Patarimas. Šį patiekalą galima lengvai pasiruošti iš anksto ir 
saugoti šaldiklyje iki kepimo. Jei į orkaitę pomidorus dėsite tie- 
siai iš šaldiklio, kepti reikės kiek ilgiau, maždaug 25-30 minučių. 


Gratin de chou-fleur (žiedinių kopūstų apkepas) 


Gaminimas: 10 minučių 
Kepimas: 10 minučių 
Porcijos: 4 suaugusiųjų porcijos 


Šitas patiekalas yra skanesnis, nei atrodo iš pirmo žvilgsnio, pa- 
žadu jums! 

Turiu pripažinti, kad žiediniai kopūstai nėra mėgstamiausia 
mano daržovė, bet šitas patiekalas man patinka, jame žiediniai 
kopūstai iškepami klasikiniame bėchamel (baltame) padaže. Kla- 
sikinis gratin paprastai kepamas su bulvėmis (tuomet vadinamas 
gratin dauphinois), tačiau jūs galite kepti šį apkepą su praktiškai 
bet kuria norima daržove. 


1 žiedinis kopūstas, supjaustytas kąsnio dydžio gabalėliais 

4 valgomieji šaukštai sviesto 

3 valgomieji šaukštai miltų 

2 puodeliai (480 ml) pieno 

0,5 puodelio (30 g) duonos trupinių 

0,5 puodelio (60 g) tarkuoto parmezano sūrio 

Pasirinktinai: druskos, pipirų ir žiupsnelis muskato riešuto ar 
cinamono 

Įkaitinkite orkaitę iki 1809 C, ištepkite sviestu vidutinio 
dydžio apkepo indą. 


„ Supjaustykite žiedinį kopūstą kąsnio dydžio gabalėliais, 


sudėkite į puodą su užvirusiu vandeniu. Šiek tiek suma- 
žinkite ugnį ir virkite 5 minutes, tuo tarpu pasigaminkite 
padažą. 


Norėdami pasigaminti bešamelio padažą, vidutinio dy- 
džio puode ant vidutinio kaitrumo liepsnos ištirpinkite 
sviestą. Suberkite miltus ir gerai išmaišykite (kol miltai 
sugers sviestą), padidinkite liepsną ir maišykite 30 sekun- 
džių. Supilkite pieną ir nuolat maišydami pavirkite, kol 
padažas sutirštės, maždaug 3-4 minutes. Suberkite drus- 
ką, pipirus, muskato riešutą ar cinamoną (pasirinktinai). 
Atidėkite į šalį. 


Norėdami pagaminti ant apkepo pilamą įdarą, sumaišyki- 
te duonos trupinius su tarkuotu parmezano sūriu mažame 
dubenėlyje. 


Nuvarvinkite žiedinius kopūstus (jie turi būti minkšti, bet 
neištižę) ir sudėkite į kepimo indą. Ant viršaus supilkite pa- 
dažą, užbarstykite duonos trupinių mišiniu ir kepkite 10 mi- 
nučių arba kol viršus taps rudai auksinės spalvos ir traškus. 


Žuvis en papillote (folijoje) per penkias minutes 


Oa 


Gaminimas: 5 minutės 4 
Virimas: 10 minučių 
Porcijos: 1 filė - 1 suaugusiojo, 2 vaikų ar 4 kūdikių porcijos 


Daugumoje šeimų, su kuriomis susipažinome Prancūzijoje, abu 
tėvai yra dirbantys. Todėl aš visuomet stebėdavausi, kai, pakvies- 
ti pietums, išvysdavome paruoštas vaišes. Dalis jų paslapties - 
puikiai organizuotas gaminimo procesas. Šis žuvies patiekalas 
yra puikus pavyzdys, kaip skanią ir elegantiškai atrodančią žuvį 
galima paruošti labai greitai. 

Kepimas en papillote reiškia, kad valgis (dažniausiai Žuvis) 
yra gerai suvyniojamas į kepimo popierių ir kepamas orkaitėje. 
Valgis išsitroškina savo paties sultyse. Tokią žuvį labai smagu ir 
patiekti. Papillon reiškia drugelis, tai miela metafora apibūdinant 
šio patiekalo vizualinį efektą. Atneškite patiekalą su visu kepimo 
indu ir stebėkite susirinkusiųjų veidus, kai atvyniosite popierių 
ir pasklis kvapnūs garai. 


1 valgomasis šaukštas alyvų ar rapsų aliejaus 

1 žuvies filė vienam žmogui (lašiša, menkė ar otas yra mūsų 
mėgstamiausi) 

1 vidutinio dydžio cukinija (užtenka 2 filė), supjaustyta plo- 
nais griežinėliais (bet nelupta) 

1 citrinos sultys 

0,5 puodelio (120 ml) natūralaus jogurto (arba grietinėlės, jei 
turite) 

0,5 puodelio (30 g) šviežių kapotų laiškinių česnakų 
Pasirinktinai: druskos ir pipirų 


Įkaitinkite orkaitę iki 1907 C. 


„ Įdėkite didelį lakštą kepimo popieriaus (tiks ir folija) į di- 


delę kepimo skardą, joje turėtų tilpti visos žuvies filė, išdė- 
liotos vienu sluoksniu. Patepkite popierių aliejumi ir išdė- 
liokite žuvį (odele žemyn, jei su odele). 


„ Ant žuvies išdėliokite cukinijos griežinėlius. 


Sumaišykite citrinų sultis, jogurtą (arba grietinėlę), laiški- 
nius česnakus (ir druską su pipirais, jei norite) ir supilkite 
šį mišinį ant Žuvies. 


„ Užlenkite popieriaus lakštą ir užlankstykite kraštus taip, 


kad neišeitų garas (aš paprastai užlenkiu kelis kartus, kad 
susidarytų du ar trys sluoksniai, o tuomet nulenkiu kraš- 
tus ir užkišu po apačia). Kepkite 10 minučių kiekvienam 
žuvies filė coliui, matuojant per didžiausią filė stormenį 
(negalima atidarinėti orkaitės durelių!). Žuvis jau iškepusi, 
kai lengvai atsisluoksniuoja, švelniai įbedus šakutę. 


Patarimas. Vaikai labai mėgsta padėti ruošti šį patiekalą; kai žu- 
vis suvyniojama į savo „kokoną prieš pašaunant į orkaitę, viskas 
atrodo labai šventiškai, tarsi mielos dovanos ruošimas. 


Bouillabaisse (troškinta žuvis) kūdikiams 
(Soupe de poisson de Madame Georges) 


Gaminimas: 15 minučių 
Virimas: 20-30 minučių 
Porcijos: 4-6 mažos suaugusiųjų porcijos 


Geriausiai žinoma žymiosios prancūzų jūrų gėrybių sriubos ver- 
sija - bouillabaisse - kilusi iš Provanso, esančio šalies pietuose. 
Tačiau Provanse yra ir kita vienalytė, kreminė žuvies sriubos 
versija, kuri kur kas labiau tinka kūdikiams ir mažiems vaikams. 
Tradiciškai tokią sriubą virdavo žvejų žmonos. Kai atplaukdavo 
žvejų valtys, laimikis būdavo kruopščiai perrenkamas. „Geroji“ 
žuvis buvo vežama į turgų, o likusioji - dažniausiai smulkesnės 
ir mažiau vertingų rūšių žuvys - likdavo namuose. Mano svainio 
tėvai, kurie gyvena visai šalia Provanso Ekso, verda šią sriubą iš 
savo pačių Viduržemio jūroje sugautos žuvies. Madame Georges 
receptas sudarytas remiantis receptais, rastais seniausioje spaus- 
dintoje prancūziškų receptų knygoje (daugiau nei šimto metų se- 
numo) „Provanso virtuvė“ (La cuisiniėre provengale). 


2 valgomieji šaukštai alyvų aliejaus 

2 vidutinio dydžio svogūnai 

1 sutraiškyta česnako skiltelė 

6 dideli sukapoti pomidorai 

225 g baltos žuvies be kaulų (žr. žemiau) 
2 lauro lapeliai 

3 pankolio stiebeliai, nepjaustyti 
Gabalėlis apelsino žievelės 

Druskos ir pipirų pagal skonį 

1 valgomasis šaukštas šafrano 

1. Didelėje keptuvėje ant kiek mažesnės nei vidutinė ugnies 
alyvų aliejuje pakepinkite svogūnus. Kai svogūnai ima 
geltonuoti, maždaug po 3 minučių, sudėkite česnaką. Pa- 
laukite dar 1 minutę ir sudėkite pomidorus. Padidinkite 
liepsną ir troškinkite dvi minutes. 


2. Tuomet sudėkite žuvį, lauro lapelius, pankolį ir apelsi- 
no žievelę. Virkite ant kiek didesnės už vidutinę liepsnos 
510 minučių, o tuomet įpilkite 2 litrus verdančio vandens, 
žiupsnelį druskos ir pipirų. Sudėkite šafraną ir virkite ant 
silpnos ugnies 20 minučių. 


3. Išimkite lauro lapus, pankolį ir apelsino žievelę. Sutrinki- 
te sriubą rankiniu plaktuvu (likę kaulai turėtų būti tokie 
smulkūs, kad lengvai ištirptų). 


Patarimas. Jei gaminate labai mažiems vaikams, galite perkošti 
sriubą per sietą prieš duodami (kad tikrai nebeliktų kaulų). Didžio- 
ji dalis žuvies bus gerai išsitroškinusi ir per sietą lengvai prasikoš. 


Pastaba. Svogūnas numalšina pomidorų rūgštumą; nuo jų sriu- 
bos konsistencija bus labiau kreminė. Patikėkite manimi: jokiu 
būdu neužmirškite jų! 


Patarimas. Puristai tvirtina, kad ypatingam žuvies sriubos sko- 
niui atsiskleisti būtinos žuvies galvos, bet aš pati jų nevartoju. 
Tradiciškai šiai sriubai prancūza! renkasi baltos žuvies ir smul- 
kios intensyvaus skonio žuvies, pavyzdžiui, sardinės, mišinį. Aš 
tiesiog patariu pasirinkti tokį žuvies mišinį, kuris patiks jūsų šei- 
mai. Paklauskite vietinėje žuvies parduotuvėje, ko jie turi: mano 
žuvies pardavėjas dažnai turi rūkytos lašišos nuopjovų ir jūrų 
liežuvio ar kitokios baltos žuvies gabalėlių. Paprašykite gabalėlių 
be kaulų, tačiau turėkite galvoje, kad verdant maži kauliukai su- 
minkštės ir ištirps sriuboje. 


Apelsinų su žievele salotos 


Gaminimas: 5 minutės 
Porcijos: 4 suaugusiųjų porcijos (arba 8 vaikiškos) 


Šios desertinės salotos puikiai tinka jūsų vaikus supažindin- 
ti su naujais skoniais. Apelsino saldumas numalšina jo žievelės 
kartumą. Vaikus nuramins pažįstamo maisto vaizdas (apelsino 
gabalėliai), todėl tikėtina, kad jie labiau norės paragauti plonų, 
žaismingai užsiraičiusių saldintų apelsinų žievelių. 

Pasikvieskite vaikus pasižiūrėti, kaip ruošiate šį patiekalą, ir 
leiskite paragauti, jei jiems smalsu. Atminkite, kad valgymas 
kartais gali būti labiau susijęs su naujų skonių ragavimu, o ne su 
didelės porcijos suvalgymu. 

Paruoškite šį patiekalą, kai turite laiko prisėsti su vaiku prie 
stalo ir aptarti sudėtines dalis. Dažnai gelbsti tokie klausimai (ir 
naudingai atitraukia dėmesį): „Kaip tau patinka apelsino žievelių 
skonis? Ar jų skonis apskritai primena apelsiną? Koks skonis, kai 
sukramtai mažą gabalėlį? Įsidėk mažą gabalėlį į burną. Kaip jis 
kvepia?“ Jei jūsų vaikai visai nenori šių salotų valgyti, nieko bai- 
saus, bet paraginkite bent paragauti. 

Paragavusios šių salotų, mūsų dukros pradėjo valgyti ir 
greipfrutus, dabar šiuo skanėstu mėgaujasi per pusryčius. Klerė, 
mūsų jaunesnioji, atkiša lūpas ir sako: „O, Maman, cest amer“ 
(jis kartus!), o tuomet patenkinta suvalgo. 


4 apelsinai be sėklų 
4 arbatiniai šaukšteliai cukraus 

Norėdami pagaminti apelsino žieveles, nuplaukite vieną 
apelsiną, nusausinkite ir peiliu atsargiai nupjaustykite išo- 
rinį, oranžinį, žievės sluoksnį. Supjaustykite šią žievelę la- 
bai plonomis juostelėmis. 


Išvirkite sirupą: sumaišykite 0,5 puodelio (120 ml) vandens 
su cukrumi mažame puode ir virkite ant vidutinio kaitru- 
mo liepsnos, kol užvirs. Įdėkite žieveles ir virkite 10 minu- 
čių arba kol žievelės suminkštės, o sirupas taps geltonas, 
bet ne rudas ar karamelizuotas. 


Nulupkite likusius apelsinus, nulupkite žieveles ir paša- 
linkite šerdis, kad turėtumėte tik vaisiaus minkštimą. 
Supjaustykite apelsinus skersai griežinėliais ir sudėkite į 
nedidelį salotų dubenį. Užpilkite ant viršaus sirupo su žie- 
velėmis. Patiekite iškart! | 


Patarimas. Kadangi patiekalas saldus, prancūzai duoda jį deser- 
tui, nors ir vadina salotomis. 


Pain d'ėpices (meduolis) 


Gaminimas: 10-15 minučių 
Kepimas: so minučių 
Porcijos: 1 kepalas 


Ši duona su prieskoniais (kurios skonis labiau primena pyragą) 
yra mėgstamas prancūzų pomokyklinis užkandis, ir suaugusieji 
ją valgo, tik kaip Iaperitif, paskrudintą ir su plonais žąsų kepe- 
nėlių griežinėliais. Šį saldų skanėstą prancūzai yra taip pami- 
lę, kad Elzase (Šiaurės Prancūzijoje) netgi yra muziejus, skirtas 
tik pain d'ėpices. Bretaniškoje versijoje daug medaus (kartais jis 
sudaro pusę meduolio svorio!), šio šviežiai kepto meduolio kie- 
kvieną savaitę buvo galima nusipirkti prie medaus prekystalio 
vietiniame turguje. Patiekalas turi dar vieną privalumą: kepalą 
galima gana ilgai laikyti (gerai suvyniotas jis nesugenda kele- 
tą savaičių). Tradiciškai pain d ėpices kepamas iš ruginių miltų 
ir tamsaus grikių medaus, tai suteikia šiam meduoliui turtingą, 
riešutinį skonį. 


1,5 puodelio (200 g) įprastinių miltų 

1,5 puodelio (200 g) viso grūdo kvietinių (ruginių arba grikių) 
miltų 

2,5 arbatinio šaukštelio kepimo sodos 

1,5 arbatinio šaukštelio malto cinamono 

Pasirinktinai: 14 arbatinio šaukštelio šviežiai malto muskato 
riešuto, 14 arbatinio šaukštelio maltų gvazdikėlių, 1 arbati- 
nis šaukštelis anyžių sėklų, 14 arbatinio šaukštelio imbiero 

1,5 puodelio (500 g) medaus (vartokite aromatingiausią medų, 
kokį tik rasite) 

3 valgomieji šaukštai sūdyto sviesto, kambario temperatūros 
(arba vartokite nesūdytą sviestą ir įdėkite žiupsnelį 
druskos) 

1 valgomasis šaukštas smulkiai nutarkuotos apelsino žievelės 

1,5 puodelio (360 ml) pieno ( galima pakeisti vandeniu su 1 val- 
gomuoju šaukštu augalinio aliejaus) 


1. Įkaitinkite orkaitę iki 1907 C. Ištepkite sviestu 23 cm ilgio 
duonos kepimo formą ir pabarstykite ją miltais. 

2. Dideliame dubenyje persijokite miltus, valgomąją sodą ir 
prieskonius. 

3. Atskirame dubenyje sumaišykite medų, sviestą ir tarkuo- 
tą apelsino žievelę. Įpilkite pieną (arba vandens ir aliejaus 
mišinį), o tuomet pusę miltų mišinio. Švelniai išmaišykite, 
tuomet įdėkite likusias sausas sudedamąsias dalis ir mai- 
šykite, kol gerai susimaišys. Nepermaišykite. 

4. Supilkite tešlą į duonos kepimo formą ir kepkite 50-60 
minučių arba kol į centrą įsmeigtas peilis bus ištrauktas 
švarus, neapsivėlęs tešla. Duonos viršus turi būti tamsiai 
rudas. 

5. Atvėsinkite 10 minučių, o tuomet apverskite ir išėmę iš 
formos padėkite ant grotelių, kad atvėstų. Prieš raikydami, 
leiskite visiškai atvėsti. 


Patarimas. Šis meduolis dažnai paliekamas pastovėti kelias va- 
landas prieš paduodant į stalą: tuomet jis labiau sukietėja ir su- 
drėksta, jį lengviau raikyti. 


Laikymas. Pain d'ėpices galima suvynioti į plastikinį maišelį ir 
laikyti mažiausiai savaitę, per tą laiką jo kvapas kiek išsivadės 
ir jis sukietės. Jį taip pat kelis mėnesius galima laikyti šaldiklyje. 


Les pommes au four (kepti obuoliai su prieskoniais) 


Gaminimas: 10-15 minučių 
Kepimas: 25 minutės 
Porcijos: 1 obuolys vienam žmogui 


Šis patiekalas puikiai tinka taupantiems laiką ir yra mėgstamas 
mūsų žiemos meto desertas. Pirmas dalykas, kurį padarau grį- 
žusi namo - įjungiu orkaitę ir sudedu į ją obuolius. Kol valgis 
pietums paruošiamas, obuolių kvapas pasklinda po namus ir pri- 
vilioja vaikus prie stalo (bent jau teoriškai!). Paprastai karštą or- 
kaitę aš išnaudoju ir pagrindinio patiekalo pakepimui (žr. žuvies 
folijoje per penkias minutes receptą 299 puslapyje arba žiedinių 
kopūstų apkepą 297 puslapyje). 

Bretanėje mes kepdavome saldžius ir traškius Dalinette obuo- 
lius. Vankuveryje kepu Fuji arba Gala rūšis (keptos McIntosh, 
Delicious ir Granny Smith rūšys irgi skanu). Prieš pat patiekda- 
ma aš kiekvieną obuolį apšlakstau trupučiu klevų sirupo, bet ir 
neapšlakstyti jie lygiai tokie pat mieli. 


1 obuolys žmogui, nuplautas, odelė subadyta šakute, kotelis 
nuimtas, vidus išskobtas 

1 arbatinis šaukštelis klevų sirupo žmogui (arba 1 arbatinis 
šaukštelis cukraus ir 1 valgomasis šaukštas sviesto) 

Pasirinktinai: maltas cinamonas 

1. Įkaitinkite orkaitę iki 1807 C. 


2. Subadę obuolius šakute, sudėkite į kepimo indą. Į kiekvie- 
no obuolio išskobtą vidų įpilkite klevų sirupo arba, kaip 
daro prancūzai, įdėkite vietoje jo sviesto ir cukraus. Api- 
barstykite cinamonu, jei mėgstate. 


3. Kepkite obuolius maždaug 25 minutes arba kol jie taps no- 
rimos konsistencijos. 


Perspėjimas. Pasirūpinkite, kad, išėmus iš orkaitės, obuoliai 
bent 5 minutes atvėstų. Viduje jie lieka verdantys ir gali nude- 
ginti vaikų liežuvius. Minkštimas viduje bus žymiai karštesnis 
už išorinę luobelę, kuri gana greitai atvėsta. Mes savo vaikams 
obuolius supjaustome ir leidžiame jiems šiek tiek atvėsti. 


Patarimas. Šis receptas tinka pratinant kūdikius prie kietesnio 
maisto. Jei kepsite ilgiau, obuolio konsistencija bus tokia pati 
minkšta, kaip ir obuolių košės, jei trumpiau - obuoliai bus kie- 
tesni. 


Mamie prancūziškas batonas, įdarytas šokoladu 


Gaminimas: 2 minutės 
Porcijos: 1 prancūziškas batonas - 4 porcijos 


Dar tuomet, kai parduotuvių lentynose nebuvo užkandžių, pran- 
cūzai savo vaikams namuose gamindavo puikių skanėstų. Šis 
yra vis dar mėgstamiausias, kai vaikai apsilanko pas močiutę. 
Mergaitės sukiojasi aplink stalą, kol močiutė suraiko batoną ir 
paruošia skanėstą, mėgaudamosi tirpstančio šokolado ir šviežio 
batono kvapais. 

Galbūt nustebsite, šis užkandis yra gana sveikas, ypač jei 
sviesto ant batono uždėsite nedaug. Šokoladas aprūpina tokiais 
būtinais elementais, kaip varis, magnis ir geležis. Svieste yra vita- 
mino D ir riebalų, būtinų vaiko augimui. Duona aprūpina akty- 
viam vaiko gyvenimui būtinais angliavandeniais, bet ji turi būti 
be jokių konservantų ar priedų. 


3-4 gabalėliai tamsaus šokolado (turinčio 70 procentų ir dau- 
giau kakavos) 


1 šviežias prancūziškas batonas, ne raikytas, bet supjaustytas į 


keturias lygias dalis 
Sviestas 
1. Kiekvieną batono gabai, | „„priai įpjaukite išilgai (šone, 


o ne viršuje). Praskėskite įpjovimą maždaug per pusę gylio 
(bet ne visiškai!). Įkiškite į plyšį peilį su sviestu ir ištepkite 
juo batono vidų. 

2. Sulaužykite šokoladą tokiais gabalėliais, kurie tilptų į 
plyšius. Sukiškite šokolado gabalėlius per visą plyšio ilgį. 
Tokiu būdu jūsų vaikas su kiekvienu kąsniu gaus truputį 
šokolado, bet ne per daug. Jei jūsų turimas batonas nėra ką 
tik iškeptas ir dar šiltas, suvyniokite jį į foliją ir pašaukite 
6-8 minutėms į vidutinio karštumo orkaitę. 


Mousse au chocolat (šokoladiniai putėsiai) 


Gaminimas: 10-15 minučių 
Laukimas: 2-3 valandos 
Nereikia virti 

Porcijos: 6 


Putėsius (citrinų, šokolado ar bet kokios kitos rūšies) pagaminti 
galima stebėtinai greitai. Mano giminaičiams reikia tik kokių 5 
minučių, tačiau aš užtrunku ilgiau. Gaunamo malonumo ir su- 
gaišto laiko santykis turbūt yra pats geriausias iš visų mano ži- 
nomų desertų. 

Putėsių receptų yra labai daug. Galite išbandyti daugybę vari- 
antų: patiekite su trupučiu plaktos grietinėlės, jei mėgstate, arba 
pakeiskite cukraus kiekį pagal savo skonį. Man skaniausi būtent 
taip paruošti putėsiai. 

Beje, prancūzai nevengia vartoti žalių kiaušinių kaip ameri- 
kiečiai. Aš vis dar negaliu atsikratyti paranojos, todėl pasirūpinu 
nupirkti kiaušinių iš patikimo šaltinio, kad sumažinčiau apsikrė- 
timo salmonelioze tikimybę. 


225 gramai šokolado 

4 valgomieji šaukštai sviesto 

6 kiaušiniai, baltymai ir tryniai atskirti 
Nutarkuota pusės apelsino žievelė 
Žiupsnelis druskos 


312 


1. 


"Prancūzų vaikai valgo viską 


Ištirpinkite šokoladą ir sviestą bain-marie (puode dvigubu 
dugnu). (Greita alternatyva: ištirpinkite šokoladą mikro- 
bangų krosnelėje, įdėję į gana didelį indą; į indo dugną aš 
įpilu šiek tiek pieno, kad šokoladas nepriliptų). Leiskite šo- 
koladui atvėsti! Kitaip jūsų kiaušiniai gali suvirti. Kai šo- 
koladas yra ištirpęs (ir ne per karštas), sudėkite kiaušinių 
trynius, apelsino žievelę ir gerai išmaišykite. 


Suplakite kiaušinių baltymus iki standžių putų (jei prieš 
tai įbersite žiupsnelį druskos, jos bus standesnės). 


Švelniai įmaišykite trečdalį kiaušinių baltymų į šokolado 
mišinį. Maišykite švelniai, tuomet įdėkite likusią dalį ir vėl 
švelniai sumaišykite. Sudėkite putėsius į mažus indelius ir 
padėkite šaltai 2-3 valandoms arba kol sustandės. Patieki- 
te su uogomis ar traškiais mažais sausainiais. 


Patarimas. Patiekti dideliame dubenyje, šie putėsiai daro dide- 
lį įspūdį. Tačiau švariau ir elegantiškiau (ir putėsiai greičiausiai 
gaunasi standesni) juos patiekti mažuose indeliuose (be to, taip 
išvengsite kovų dėl to, kas suvalgė daugiau!). 


Clafoutis (saldi vyšnių suflė) 


Gaminimas: 10 minučių 
Virimas: 40 minučių 
Porcijos: 6 nemažos porcijos 


Clafoutis yra prancūziško vaisių pyrago versija, tradiciškai ke- 
pama su vyšniomis (arba kitais drėgnais vaisiais, pavyzdžiui, 
džiovintomis ar šviežiomis slyvomis, avietėmis ar gervuogėmis), 
kurios sudedamos į paprastą pyrago tešlą. Vaisiai susmaigstomi 
į pyragą, todėl jo išvaizda būna labai žaisminga, ypač patinka 
vaikams. Net ir pavadinimas yra gana juokingas: klia-fu-ty. 

Tradiciškai šis pyragas kepamas su vyšniomis, iš kurių ne- 
išimti kauliukai (puristai teigia, kad tai suintensyvina pyrago 
skonį). Bet aš vyšnių kauliukus išimu (arba, kai skubu, vietoje 
vyšnių dedu mažas slyvas, kurių kauliukus lengviau išimti). 

Mūsų vyšnios auga ant seno medžio šalia Filipo tetos namo. 
Tante (tetos) Odetos medis duoda gausiausią derlių, kokį tik esu 
regėjusi; nusvertos uogų medžio šakos nukąra beveik iki žemės. 
Vėlyvą birželį visa giminė sukviečiama į talką rinkti vyšnių, virti 
vyšnių džemą ir (be jokios abejonės) valgyti vyšnių. Nuo to metų 
laiko clafoutis yra mėgstamas mano dukterų receptas. 


2 puodeliai (150 g) vyšnių ar slyvų be kauliukų (ar kitų drėgnų 
vaisių) 

1/> puodelio (75 g) granuliuoto cukraus 

0,5 puodelio (70 g) miltų 

Žiupsnelis druskos 

3 kiaušiniai 

1,25 puodelio (360 ml) pieno 

1 arbatinis šaukštelis vanilės 

1 valgomasis šaukštas uogienių cukraus (arba rudojo cukraus - 


man patinka nevalytas cukranendrių) 


Sudėkite vaisius į dubenį su puse granuliuoto cukraus, ge- 
rai išmaišykite ir atidėkite į šalį. 


Įkaitinkite orkaitę iki 180? C. Patepkite riebalais 23 cm il- 


gio kepimo formą. 


„ Dideliame dubenyje persijokite miltus su granuliuotu 


cukrumi ir druska. Vidutinio dydžio dubenyje suplakite 
kiaušinius su pienu. Įdėkite vanilės. Sudėkite kiaušinių 
plakinį į miltų mišinį ir gerai išmaišykite. Paskirstykite 
uogas kepimo formoje ir užpilkite ant viršaus tešlą. Vyš- 
nios gali iškilti į paviršių dabar (arba vėliau, kepimo metu). 


„ Kepkite 40-45 minutes arba tol, kol paviršius taps kietas ir 


auksinės spalvos. Atvėsinkite ir aptepkite cukraus glajumi. 
Patiekite nedelsdami. 


Pastaba: Džulija Čaild (Julia Child) rekomenduoja šį pyragą kep- 
ti dukart (trumpai pakepti ploną padą, tuomet sudėlioti vaisius, 
užpilti likusią tešlą ir kepti, kol iškeps). Tačiau mano pažįstami 
naudoja šį „ekspres būdą - rezultatai stebuklingi! 


Patarimas. Patiekite clafoutis sa kepimo indu, kadangi pyragas 
gana „iškleręs“ ir jį būtų nelengva iškelti iš indo. Ką tik ištrauktas 


iš orkaitės pyragas yra purus ir auksinės spalvos. Vėliau jis šiek 
tiek nusėda ir susmenga, tačiau būtent taip ir turi būti. 


Šaltiniai 


Sveikos mitybos šalininkų Šiaurės Amerikoje vis daugėja. Pa- 
teiksiu tik dalį šaltinių, kuriais naudojausi. Jei norėtumėte išsa- 
miau panagrinėti šią temą, platesnį informacijos šaltinių sąrašą 
rasite mano tinklalapyje karenlebillon.com. 


Knygos tėvams 

Natalie Rigal. Winning the Food Fight 

Marion Nestle. Food Politics 

Michael Pollan. Food Rules 

Lori Ernsperger and Tania Stegen-Hanson. Just Take a Bite 


Knygos vaikams ir paaugliams 

Lois Ehrlert. Eating the Alphabet (ikimokyklinukams) 

Annabel Karmel and Dorling Kindersley. I Can Eat a Rainbow: 
A Fun Look at Healthy Foods and Vegetables 
(ikimokyklinukams) 

Linda Hawkins. Alexander and the Great Food Fight 
(5-8 metų vaikams) 

Ena Sabih. Did You Eat Your Vitamins Today? 
(5-8 metų vaikams) 

Gail Gibbons. The Vegetables We Eat (8-12 metų skaitytojams) 

Michael Pollan. The Omnivore's Dilemma: The Secrets Behind 
What You Eat. Young Reader's Edition (paaugliams) 

Eric Schlosser. Chew on This: Everything You Don't Want to 
Know About Fast Food (paaugliams) 


Kampanijos ir šaltiniai 

Lėto valgymo šalininkai JAV „Laikas priešpiečiams : 
slowfoodusa.org 

Džeimio Oliverio „Maisto revoliucija“: jamieoliver.com 

Ekologinio raštingumo centro rekomendacijos dėl mokyklų 
priešpiečių: ecoliteracy.org. 

Anos Kuper mokyklos „Priešpiečių dėžutės“ kampanija: 
chefann.com 

Puikios idėjos, kaip įrengti daržą mokykloje: 
schoolgardenwizard.org 

Naudingi USDA patarimai, kaip auginti išrankius valgytojus: 
mypyramid.gov/preschoolers 

Vietinių ūkininkų turgeliai JAV: localharvest.org ir Jungtinėje 
Karalystėje: farmersmarkets.org.uk 

Mokslo visuomenės labui centras yra vienas svarbiausių sveikos 
mitybos idėjų skleidėjas Šiaurės Amerikoje: www.cspi.org. 


Padėkos 


Polis ir Polina, pirmieji išgirdę mano idėją parašyti šią kny- 
gą, nuo pat pradžių entuziastingai mane palaikė. Endriu Vilis 
(Andrew Wylie) maloniai pasisiūlė paskaityti rankraštį, jo pa- 
drąsinimo žodžiai man labai padėjo. Marta Meigor Veb (Mar- 
tha Magor Webb), mano mūza ir agentė, kartu su Krisu Bučiu 
(Chris Bucci) ir Eni Makdermid (Anne McDermid) šiame pro- 
jekte įžvelgė daugiau nei aš pati. Be Martos ši knyga niekuomet 
nebūtų išvydusi dienos šviesos. Keitė Kesedi (Kate Cassaday) iš 
HarperCollins Canada ir Kesi Džons (Cassie Jones) iš William 
Morrow yra išskirtinės redaktorės ir idealios skaitytojos: kan- 
džios, įžvalgios, linksmos ir šiltos. Aš labai dėkinga joms ir visai 
komandai iš HarperCollins. 

Kanadoje draugai ir šeima (Filipas, Roberta, Džonas, Kristina, 
Debora) atsidavusiai skaitė mano knygos juodraščius, vėliau ir 
internetinio dienoraščio paštą, klausėsi mano istorijų ir pasakojo 
savąsias. Glenas ir Katrina įkvėpė mus rodydami pavyzdį, kaip 
mėgautis lėtuoju maistu. Keti Vazana (Kathy Wazana), Aleksan- 
dra Grinhil (Alexandra Greenhill), Leslė Paris (Leslie Paris), Pau- 
la Rozen (Paula Rosen) ir Kia Robertson (Kia Robertson) buvo 
pirmieji knygos skaitytojai. Sonja įsimylėjo Prancūziją ir gausy- 
bę prancūzų vaikiškų eilėraštukų. O fenomenali iliustratorė Sara 
Džein Rait (Sarah Jane Wright) džiugino žavingais piešiniais ir 
labai reikalingu padrąsinimu (įskaitant ir kai kurių taisyklių bei 
receptų išbandymą savo šeimoje). 

Prancūzijoje visuomet skanūs patiekalai, kuriuos valgėme su 
Žanina ir Džo bei visu Le Bijon klanu, pakurstė daugelį mūsų 
pokalbių. Šeima ir draugai (Žanina, Džo, Veronika, Benua, 
Kristelė, Didjė, Silvija, Manon, Oliveris, Virgini, Erikas, Hele- 
na, Ronis, Frederikas, Manu ir Sesilija) visuomet maloningai ir 
kantriai ištverdavo mano klausimus, išsišokimus ir po jų - dar 
daugiau klausimų (prisipažįstu, žiūrėdama į jų vaikus, išmokau 
tiek pat, kiek ir klausydamasi jų pačių.) Ir aš vis dar esu dėkinga 
atsidavusiems mokytojams ir auklėtojams iš Andrė Gigo moky- 
klos ir Sent Albano vaikų lopšelio, taip pat asociacijos La Binėe 
Paysanne nariams. 

Rengdama knygą rėmiausi ir akademinio mokslo atstovais, 
tarp jų Klodu Fišleriu, Natali Rigal, Polu Rozinu ir kitais moksli- 
ninkais iš Skonio instituto (Institut du Goūt) ir Skonio bei mity- 
bos mokslų centro (Centre des Sciences du Goūt et de VAlimen- 
tation) Dižone. 

Šiaurės Amerikoje tokie autoriai kaip Merion Nestlė (Marion 
Nestle), Maiklas Polanas (Michael Pollan) ir Adamas Gopnikas 
(Adam Gopnik) vis dar mane įkvepia. Daug vaikiškų eilėraštukų 
ir dainelių - tų stebuklingų langų į prancūzų kultūrą - nurašiau 
nuo Mari Klerės Biurli (Marie-Claire Burley) ir Lijos Turn (Lya 
Tourn) žavingos iliustruotos knygos „Vaikai: žaiskite ir kalbė- 
kitės su savo mažyliu“ („Enfantines: Jouer, parler avec le bėbė“, 
Lėcole des loisirs, 1988). 

Ne mažiau svarbios šioje istorijoje yra mūsų dukros (jų vardai 
pakeisti) - entuziastingos (dažniausiai) valgytojos, nuostabios 
kompanionės prie stalo ir įžvalgios komentatorės, pro kurių akis 
nepraslysdavo kultūrų skirtumų nulemti vaikų auklėjimo pavo- 
jai ir klaidos. Ir mano vyras Filipas - pirmasis, nuvežęs mane į 
kelionę po savo numylėtą Prancūziją nukriošusia Renault 5 prieš 
tiek daug metų - buvo su manimi nuo pat pradžios iki pat pa- 
baigos. Ir man daugiau nieko nereikia sakyti, nes visa kita jis 
gerai žino. 


Le Billion, Karen 
Le27 Prancūzų vaikai valgo viską : kai mūsų šeima persikėlė į Prancūziją, pama- 

žu atsikratė įpročio pernelyg išrankiai maitintis, dažnai užkandžiauti ir atrado 10 
paprastų taisyklių, kaip tapti laimingais, sveikais valgytojais / Karen Le Billon ; iš 
anglų kalbos vertė Birutė Tumienė ; iliustravo Sarah Jane Wright. - Vilnius : Šarkos 
knygos [i.e. Gimtasis žodis], 2013. - 320 p. : iliustr. 

Bibliogr.: p. 315-316. 

ISBN 978-9955-16-474-6 

Knygos autorė Karen Le Billon, dviejų mergaičių mama, trokšdama pabėgti nuo didelio 
miesto šurmulio, įkalbina savo šeimą persikelti gyventi į Prancūziją, mažą miestelį, kuriame 
užaugo jos vyras Filipas. Bet gyventi Prancūzijoje - visai kas kita, nei svečiuotis. Norėdama 
pritapti, ji su dukromis pirmiausia turės išmokti valgyti taip, kaip valgo prancūzai. Per metus, 
praleistus Prancūzijoje, Karen šeirna atranda dešimt prancūzų valgymo taisyklių - jos pakeis 
požiūrį į vaikus, maistą ir tėvystę. 

——————-—-———-— 
Jeigu jūsų šeimoje prie stalo nuolat kivirčijamasi 
dėl valgymo, 0 vaikų maitinimas kelia stresą, jeigu 
jūs nerimaujate dėl nevisavertės mitybos poveikio jų 
sveikatai, tačiau neišmanot, ką veiktų davyti, kad viso to 
nepatirtumėt, ši knyga jums — čia užčiuopsite siūlo galą. 


Su šeima persikėlusi į vyro gimtinę mažame Prancūzijos 
miestelyje, knygos autorė suprato, kad jai su 

mažametėmis dukromis pirmiausia teks išmokti valgyti 

taip, kaip valgo prancūzai, — ne tik sveikai, bet ir kaskart 
 Mėgaujantis. „Sveiko valgymo įpročiai, griežta tvarka ir 
gardūs patiekalai prancūzų šeimose ir mokymo įstaigose 

privertė mus pakeisti požiūrį į mitybą ir įkvėpė pokyčiams. 

< Viliuosi, kad mūsų istovija įkvėps ir jus!“ 


p Tau nebūtinai patiks, 
bet tuvi paragauti! 


Atraskite kartu su Karen Le Billon dešimt taisyklių, 
padedančių puoselėti sveiko valgymo įpročius, ir 
išbandykite jos siūlomus receptus ir gudrybes, kaip jums 
ir jūsų vaikams tapti sveikais ir laimingais valgytojais. 

